
Prezentarea dezbaterii 
şi a protagoniştilor 

GIULIANO MORAIS si RICARDO ALMEIDA 

> 

Organizatori şi moderatori ai dezbaterii 


Ideea de a da curs acestei dezbateri a apărut în timpul 
unei discuţii despre aşa-numita Noua Ordine Mondială 
(NOM). Ni se părea că tema prezintă un interes intelectual 
urgent, luând în considerare starea avansată a acestei ordini 
în lume. Iar dacă în ce priveşte existenţa acestui fenomen 
nu aveam foarte multe motive să fim în dezacord, distin¬ 
geam clar unele divergenţe între liniile de interpretare ale 
NOM în rândul celor care îl cercetează. 

Printre aceste divergenţe, exista una aparte. Cunoşteam 
ideile lui Aleksandr Dughin şi pe cele ale lui Olavo de Car- 
valho din lucrările lor, de mare importanţă în panorama 
ideilor contemporane în materie de politică. Ni se părea că 
opoziţia dintre cei doi în calitate de interpreţi ai aceluiaşi 
fenomen era deosebit de abruptă. Aşa a apărut ideea de a-i 
aduce împreună într-o dezbatere, astfel încât însăşi opoziţia 
dialectică a textelor să impună o formulare cristalină din 
partea fiecăruia în ceea ce priveşte întrebarea centrală despre 
rolul Statelor Unite ale Americii în NOM: care sunt fac¬ 
torii şi actorii istorici, politici, ideologici şi economici care 
definesc în prezent dinamica şi configuraţia puterii în lume 
şi care este poziţia Statelor Unite ale Americii în ceea ce se 

numeşte Noua Ordine Mondială? 

> 

întrucât autorii se află în ţări diferite, unul în SUA si cela- 
lalt în Rusia, iar noi, organizatorii, în Brazilia, o dezbatere 
faţă în faţă ar fi fost aproape imposibilă, din moment ce nu 
dispuneam de resursele necesare pentru organizarea unui 
astfel de eveniment. Soluţia pe care am găsit-o a fost reali¬ 
zarea unei dezbateri online, în scris, în care fiecare din parte¬ 
nerii de dialog urma să-şi prezinte răspunsul la întrebarea 
iniţială, apoi o replică, o contrareplică şi o concluzie. Solu¬ 
ţia s-a dovedit potrivită, întrucât site-ul care a găzduit dez¬ 
baterea a fost accesat de 200 000 de persoane din peste 
treizeci de ţări. 

După ce protagoniştii au fost contactaţi şi s-au stabilit 
detaliile, dezbaterea a pornit în data de 4 martie 2011 şi s-a 
încheiat în data de 31 iulie a aceluiaşi an, când autorii şi-au 
publicat concluziile. Pentru început, fiecare din cei doi pro¬ 
tagonişti trebuia să trimită un text introductiv de maximum 
24 000 de semne, urmând ca acestea să fie publicate în ace¬ 
laşi timp. Apoi avea să urmeze o rundă de răspunsuri alter¬ 
native, începând cu comentariul prof. Aleksandr Dughin 
la articolul prof. Olavo de Carvalho. Din acel moment, repli¬ 
cile au apărut în ordinea Carvalho-Dughin-Carvalho. In 
acea fază nu a fost impusă nici o limită de spaţiu, dar s-a 
stabilit, cu titlu de sugestie, numărul de 120 000 de semne. 
In final, concluziile au fost publicate concomitent, cu o limi¬ 
tă maximă de 18 000 de semne. Structura iniţială s-a păs¬ 
trat, cu excepţia limitei de semne, care a fost extinsă nu 
doar o dată. 

Textele au fost publicate iniţial în limba engleză şi ime¬ 
diat apoi traduse în portugheză, graţie muncii remarcabile 
a două persoane cărora le suntem recunoscători: Alessandro 
Cota, traducătorul textelor lui Olavo de Carvalho, şi Giu- 
liano Morais, care a tradus intervenţiile lui Aleksandr Dughin. 

Cei doi autori, după cum vom vedea, sunt filozofi expe¬ 
rimentaţi, cu o listă vastă de publicaţii pe tema propusă 
pentru dezbatere. Din acest motiv, am pregătit o scurtă 
introducere despre gândirea fiecăruia din cei doi parteneri 
de discuţie, fără a pretinde, cu toate acestea, că prezentăm 
o viziune integrală şi sistematizată a ideilor lor, întrucât ar 
depăşi limitele acestei introduceri. Profilurile sintetice care 
urmează permit accesul doar către o viziune rezumată asu¬ 
pra unor aspecte relevante pentru tema în discuţie. 




Despre Aleksandr Dughin 


Aleksandr Dughin s-a născut la 7 ianuarie 1962 la Mos¬ 
cova, într-o familie de militari. Tatăl lui era ofiţer KGB, iar 
mama lui era medic. La începutul anilor ’8o, fiind un disi¬ 
dent al regimului comunist - pe atunci aflat în plină decă¬ 
dere -, a intrat în contact cu mici grupuri tradiţionaliste şi 
cercuri politico-literare din Moscova, unde participau, de 
exemplu, romancierul Iuri Mamleev, poetul Evgheni Golo- 
vin şi islamistul Gheidar Djemal. In aceeaşi perioadă a des¬ 
coperit scrierile lui Evola, Guenon şi Coomaraswamy, pe 
lângă alţi autori asemănători. 

După destrămarea sistemului sovietic, la începutul ani¬ 
lor '90, a înfiinţat Asociaţia Arctogaia, Centrul de Studii 
Metastrategice şi apoi revistele Milîi Anghel şi Elementî, care 
au existat până în anul 1998, respectiv 1999. Ideile sale au fost 
influenţate, începând cu anii ’8o, de către Noua Dreaptă 
europeană, mai ales de Alain de Benoist, pe care Dughin îl 

consideră chiar si astăzi unul dintre cei mai însemnaţi inte- 
) > 

lectuali francezi contemporani. Recent, interesele sale s-au 

apropiat de filozofia lui Martin Heidegger, de sociologia 

lui Marcel Mauss, Pitirim Sorokin şi, în special, de Gilbert 

Durând, îl interesează deopotrivă antropologia lui Georges 

Dumezil si a lui Claude Levi-Strauss. Autorul a semnat si 
> ) 

texte pe teme economice despre ideile lui Friedrich List, 

Schumpeter şi Braudel, printre alţii. Dughin vorbeşte cel pu¬ 
ţin nouă limbi străine, este liderul Mişcării Internationale 
pentru Eurasia şi directorul Centrului de Cercetări Conser¬ 
vatoare al Facultăţii de Sociologie din cadrul Universităţii 
de Stat din Moscova. 

Puţine dintre referinţele sale intelectuale fac parte din 
discuţiile academice sau politice de actualitate din Brazilia. 
Mai mult, lucrările sale cu tentă mai filozofică sau meta¬ 
fizică nu sunt disponibile în limbile occidentale, ceea ce ar 
putea duce la concluzii simpliste despre scrierile sale. Din 
toate aceste motive, ne vom limita doar la o situare a sa în 
dezbaterea actuală, prezentând foarte sumar câteva aspecte, 
precum dimensiunile sale spirituale, geopolitice, importanţa 
ideologiei naţional-bolşevismului în formarea aşa-numitului 
eurasiatism şi, în sfârşit, o schiţă foarte rapidă a concepţiei 
sale în ceea ce priveşte Noua Ordine Mondială. 

Primul lucru pe care publicul brazilian trebuie să-l aibă 
în vedere este poziţia de gânditor universal a lui Dughin, 
prin spectrul amplu al gândirii sale, precum şi prin influ¬ 
enţele variate condensate în gândirea lui. Cu toate acestea, 
el este înainte de toate un intelectual rus, naţionalist, a cărui 
gândire nu se desparte de peisajele, de istoria, de memoria 
tradiţională şi religioasă ale acestei ţări. Am putea chiar să 
spunem că, dintr-un anumit punct de vedere, poziţia sa poli¬ 
tică este o articulare a problematicii politice ruseşti contem¬ 
porane, sau, altfel spus, este o propunere de sinteză a celor 
două poziţii în vigoare în Rusia postcomunistă, anume, ten¬ 
dinţa liberalistă şi proamericană, pe de-o parte, şi tendinţa 
conservatoare comunistă, pe de alta. 

Militantismul său în „superideologia“ naţional-bolşevis¬ 
mului - o ideologie veche încă din timpul unor gânditori 
de calibrul lui Ernst Niekisch şi Ernst Jiinger, care îndem- 

nau către o convergenţă politico-strategică între Rusia şi 
Germania în Primul Război Mondial -, deşi tine formal de 
trecutul lui Dughin (1993-1998), îşi face încă simţită pre¬ 
zenţa din punctul de vedere al doctrinei în gândirea dughi- 
niană. O prezenţă cu atât mai viguroasă cu cât axele trasate 
de naţional-bolşevism constituie baza sa teoretică şi geneza 
sintezei conceptuale şi politice care îi este specifică, a ideii 
înseşi de „revoluţie conservatoare”. In această accepţie, 
filozoful rus vede reflecţia asupra teoriei lui Karl Popper - 
care deosebeşte societăţile deschise de societăţile închise - 

y y y 

ca pe un instrument exact folosit pentru a ne prezenta un 
aspect foarte important, întrucât dezvăluie unitatea meta¬ 
fizică profundă a regimurilor aparent diferite: comunismul, 
fascismul si conservatorismul centralist. Astfel, ni se reve- 
lează genealogia duşmanilor societăţii deschise prin firul 
istoric care provine de la Platon şi Heraclit, avându-i drept 
reprezentanţi mai recenţi pe Schlegel, Schelling, Hegel, 
Marx şi Spengler. 

In momentul în care se face legătura între naţional-bol¬ 
şevism şi acest criteriu al lui Popper, se obţine identitatea 
profundă mult dincolo de simpla contingenţă a alianţei 
politice ocazionale; această unitate se formează pe axa onto- 
istorică, în care toate aceste doctrine, mişcări si filozofii con- 
verg, urmarea fiind respingerea aşa-numitei societăţi deschise 
în ceea ce reprezintă ea în esenţă: triumful individualismului 
şi al subiectivismului. Aşadar, propunerea constă în gruparea 
din perspectivă politică şi strategică a oricărei doctrine sau 
tendinţe istorice relevante în care „absolutul” şi „obiectivi¬ 
tatea” au constituit nucleul, în detrimentul individului. 

Conştient de divergenţele apărute de-a lungul istoriei 
între diferitele doctrine catalogate drept „absolutiste”, naţio- 
nal-bolşevismul „are ca scop purificarea doctrinelor istorice 

ale naţionaliştilor şi ale comuniştilor de reziduurile pre¬ 
judecăţilor eterogene, provenite din confuzii ca elemente 
subiective 1 * 1 . Obiectivismul - acea constantă care reprezintă 
negarea individului prin afirmarea ideii impersonale de ab¬ 
solut - este aceeaşi instanţă metafizică fixă şi inalterabilă pe 
care o redă formula non-dualistă hindusă „Atman este 
Brahma 11 , ceea ce s-ar putea traduce ca „Spiritul este Abso¬ 
lutul 11 , ori, altfel spus, realitatea absolută nu este individul, 
ci Ideea impersonală supremă. Şi, chiar dacă se manifestă 
doar la nivel de intenţie sau schematic în multe din doctri¬ 
nele obiectiviste, această formulă metafizică este una de bază 
în sinteza dughiniană, întrucât conferă o unitate doctrinală 
şi istorică acţiunii politice sub egida căreia trebuie combătut 
răul aşa-numitului „Regat al Cantităţii 11 , impunându-se 
asupra multiplelor sale aspecte - individualismul, kantismul, 
cartezianismul, liberalismul, printre altele -, concretizând 
„realizarea perfectă a celei mai mari dintre revoluţii, conti¬ 
nentală şi universală. Este întoarcerea îngerilor, învierea 
eroilor, revolta inimii împotriva dictaturii raţiunii 1 ' 2 . 

Escatologia creştină exercită o influenţă considerabilă 
asupra viziunii sale istorice. In ciuda orientării sale emina¬ 
mente politice, avem de-a face cu un creştin ortodox, prac¬ 
ticant, adept al aşa-numiţilor „vechi ritualişti 11 . „Spiritul 
ortodox e contemplativ, apofatic, isihast, comunitar şi, în 
mod clar, antiindividualist. Scopul declarat fără înconjur 
al ortodoxiei este «dumnezeirea» omului pe cale ascetică, o 
cale descrisă în termeni pur ezoterici şi care se foloseşte de 

1. Alexandre Douguine, Le prophete de l’eurasisme. Avatar Edi- 
tions, Paris, 2006, p. 143. 

2. Ibid ., p. 147. 

procedee in iriacice.“ 1 Dughin deosebeşte două căi spirituale 
prototipice, raportându-se la clasica distincţie hindusă între 
cele două căi posibile de mântuire —jnana (gnoză) şi bbakti 
(devoţiune). Şi face asta din mai multe motive: pentru el, 
există „calea mâinii stângi“ şi „calea mâinii drepte“, o dife¬ 
renţiere interesantă, care ar putea prezenta, în anumite uti¬ 
lizări, mai multe asemănări cu conceptele nietzscheene 
despre dionisiac şi apolinic decât cu dicotomia vedică cla¬ 
sică propriu-zisă sau cu conceptul tantric care foloseşte 
aceiaşi termeni. Calea mâinii stângi este în acelaşi timp 
calea revoluţionarului şi cea a suferinţei, precum şi, potrivit 
filozofului rus, adevărata cale a gnozei. Acea „cale a vinu¬ 
lui 11 este „distructivă, îngrozitoare, şi nu cunoaşte decât furia 
şi violenţa. Pentru cel care urmează această cale, întreaga 
realitate este percepută ca un infern, ca un exil ontologic, 
o tortură.. .“ 2 3 , în vreme ce pe calea opusă, adică cea a mâinii 
drepte, realitatea pare să fie „bună“ şi „adecvată 11 . Un as¬ 
pect inovator din acest punct de vedere îl constituie faptul 
că în aceeaşi categorie gnostică sunt grupate personalităţi 
istorice atât de diferite precum Marx, Lenin, Stalin, Mao 
Zedong şi Che Guevara, pe de-o parte, iar pe de alta, 
Nietzsche, Evola, Heidegger, Hitler şi Mussolini, în virtutea 
faptului că păstrează o rădăcină, pe filieră directă sau in¬ 
directă, dinspre calea gauche — cu alte cuvinte, cu toţii „lup¬ 
tă împotriva Demiurgului cel rău, creatorul unei lumi 
condamnate 113 . 


1. V. Alexandre Douguine et le neo-eurasisme russe, unissent Thiri- 
art et Evola, disponibil la adresa: http://www.voxnr.com/cc/d_dou- 
guine/EEFF uVTVkyLmpaF QO m. sh tml. 

2. Ibid ., p. 218. 

3. Ibid ., p. 219. 

Cât despre punctul său de vedere politic mai recent, 
Dughin propune un caracter neviabil al doctrinelor celor trei 
linii teoretice anterioare: comunismul, fascismul si liberalis- 
mul. Cu toate acestea, credem că este suficient să eviden¬ 
ţiem aici direct esenţa luptei sale strategice care, în practică, 
se desfăşoară ca o luptă împotriva valorilor liberale, tehno¬ 
crate, împotriva „imperialismului american" şi a lumii uni¬ 
polare. Pornind de la punctul de vedere al criticii perenialiste, 
pe terenul căreia se dezvoltă filozofia lui Dughin, lumea 
modernă nu este decât produsul decăderii provocate de 
abandonarea tradiţiilor spirituale. Totuşi, deşi extrage din 
scrierile tradiţionaliştilor Rene Guenon şi Julius Evola sub¬ 
stanţa doctrinară şi metafizică a filozofiei sale, Dughin se 
declară, în anumite puncte, împotriva doctrinei lui Guenon, 
în măsura în care filozoful rus aplică în politică doctrinele 
metafizice - lucru cu care francezul nu era de acord. Se apro¬ 
pie de Evola în ce priveşte adoptarea acţiunii ca direcţie 
spirituală, fiind totuşi în dezacord cu acesta referitor la înţe¬ 
legerea valorii tradiţionale a popoarelor slave şi consideraţiile 
depreciative ale lui Evola faţă de regimul socialist. 

Ideea antiimperialistă şi antiliberală din scrierile sale 
oferă o critică integrată pe diverse planuri, dintre care se 
evidenţiază cel al geopoliticii, înţeleasă aici atât în sensul 
clasic de disciplină academică, aşa cum a fost definită de 
Rudolf Kjellen, cât şi în sensul de geopolitică sacră, dimen¬ 
siunea ezoterică a reprezentării spaţiale a civilizaţiilor. Potri¬ 
vit filozofului, polaritatea dinamică „Mare vs Pământ", sau 
o alta precum „Civilizaţie telurocratică vs Civilizaţie talaso- 
cratică" - pe cele două planuri abordate de Dughin -, apare 
ca o alternativă completă şi mai eficientă decât polaritatea 
economică clasică „Muncă vs Capital", cu care chiar şi pune- 

tul de vedere geopolitic se articulează fără nici o dificultate. 
Intersectând diversele posibilităţi metodologice de înţele¬ 
gere a subiecţilor istoriei, Dughin descoperă că polarităţile 
diferitelor metode coincid: civilizaţia apelor este civilizaţia 
liberalismului, concretizată de NATO, iar civilizaţia pămân¬ 
tului este civilizaţia socialismului, care a fost înfiinţată prin 
Tratatul de la Varşovia. In sfârşit, contrar a ceea ce am putea 
fi tentaţi să credem, trebuie remarcat că eurasiatismul nu este 
opusul simetric al atlantismului, din moment ce eurasia- 
tiştii nu pretind să instaureze o simplă nouă ordine a pu¬ 
terii opuse, ci „apără logic principiul multipolarităţii care 
se opune mondialismului unipolar impus de atlantişti“. 

Eurasiatismul, în sensul dughinian, este o „viziune a lumii, 
un proiect geopolitic, o teorie economică, o mişcare spiri¬ 
tuală, un nucleu menit să consolideze un amplu spectru de 
forţe politice 1 * 1 . Insă, în afară de această încadrare, constă şi 
într-un proiect de apărare a intereselor ruseşti, care vizează 
„salvarea Rusiei ca realitate politică autonomă şi indepen¬ 
dentă 11 . Proiectul trece mai întâi prin renaşterea economică 
rusească, care s-ar putea realiza doar printr-un „sistem de 
alianţe strategice 11 . Devine necesară angajarea într-o căutare 
activă de interlocutori geopolitici care să dispună de po¬ 
tenţial financiar şi tehnologic, sau, cu alte cuvinte, „Rusia 
ar trebui să transfere povara renaşterii potenţialului său 
economic către partenerii săi care susţin multipolaritatea“ 2 . 

Potenţialii parteneri sunt împărţiţi în categorii în func¬ 
ţie de gradul de „complementaritate 11 . In primul rând, Uni¬ 
unea Europeană, Japonia, Iranul şi India, actorii geopolitici 
care pot beneficia de sursele primare, de potenţialul strategic 


1. Ibid. , p. 146. 

2. Ibid. , p. 33. 



l8 GIULIANO MORAIS 


de armament şi de ponderea politică oferită de Rusia; în al 
doilea rând, ţările care sunt de asemenea interesate de mul- 
tipolaritate, dar nu sunt complementare Rusiei, precum 
China, Pakistanul şi ţările arabe. Cel de-al treilea grup, al 
aşa-numitelor „ţări din lumea a treia“, nu are o forţă geo¬ 
politică decisivă şi trebuie integrat de către subiecţii geopo- 
litici mai relevanţi din blocul eurasia tic. în ultimul grup: 
ţările de pe continentul american, care se află în mod natu¬ 
ral în câmpul de influenţă al SUA. Strategia destinată aces¬ 
tor ţări este, pe de-o parte, să caute să demonstreze Statelor 
Unite dezavantajele unei lumi unipolare, pe de alta, să le 
limiteze influenţa strict la ţările americane; în cazul în care 
se va opune rezistenţă, se va alimenta antiamericanismul în 
America de Sud şi în America Centrală, „folosindu-se o 
viziune a lumii şi o formulă politică mult mai flexibile şi 
mult mai ample decât marxismul” 1 . 

Pe lângă opoziţia deja citată, „Orient vs Occident”, se 
mai poate adăuga încă un aspect important în fundamen¬ 
tarea scrierilor lui Dughin: opoziţia „Nord vs Sud”, o idee 
pornită dintr-o perspectivă, să spunem, mitologică. Dughin 
parcurge calea deschisă de Evola, susţinând ideea că într-un 
trecut îndepărtat a existat o civilizaţie glorioasă care trăia în 
nordul extrem al planetei. Dughin crede însă că hiperbo- 
reenii, după cum sunt denumite acele popoare, ar fi avut o 
relaţie strânsă cu ruşii, în special cu slavii, care ar descinde 
mai mult sau mai puţin direct din acele popoare, păstrând 
o afinitate spirituală şi etnică cu acestea. Totuşi, în circums¬ 
tanţele actuale, nu mai au aceeaşi puritate rasială, întrucât 
au pierdut multe din atributele spirituale ale strămoşilor, 
după marea migrare către sud, prin Eurasia. Hiperboreenii 


i. Ibid. , p. 28. 

ar fi opusul arhetipal al popoarelor „telurice“ din sud şi din 
zonele tropicale ale planetei. 1 

In fond, în ce priveşte titlul-temă al prezentei dezbateri, 
am putea rezuma modest viziunea dughiniană după cum 
urmează, folosindu-ne de propria lui terminologie: Noua 
Ordine Mondială este un proiect mesianic şi escatologic, 
care depăşeşte ca anvergură toate celelalte proiecte sau uto¬ 
pii din trecut, precum Califatul arab sau planurile comu¬ 
niste pentru o revoluţie mondială. Această ordine provine 
direct din deciziile anumitor actori istorici, ca ideologii 
aşa-numitei Comisii Trilaterale, ai Grupului Bilderberg, ai 
Consiliului American pentru Relaţii Externe şi ai diverşilor 
gânditori care sunt în slujba mondialismului internaţional. 
Principiile Noii Ordini pot b împărţite practic în patru 
planuri: economic, geopolitic, etnic şi religios. Planul eco¬ 
nomic ar consta în impunerea totală şi obligatorie asupra 
întregii lumi a sistemului de piaţă capitalist; planul geopo¬ 
litic ar fi predominanţa absolută a ţărilor din Occidentul 
istorico-geografic asupra Orientului; planul etnic ar consta 
în încurajarea miscegenaţiei nediscriminate, în combaterea 
oricărei unităţi rasiale, naţionale, etnice şi culturale locali¬ 
zate; şi, în sfârşit, în plan religios, Noua Ordine Mondială 
pregăteşte apariţia unei figuri mistice care va revela o nouă 
religie ce va unifica umanitatea. 

In faţa unei asemenea reţele complexe de idei, am tinde 
să ne aşteptăm la un erudit potrivnic mijloacelor de comu¬ 
nicare în masă, însă Dughin se mişcă cu admirabilă uşurinţă 
în cercurile mediatice şi politice. Pe de altă parte, varieta¬ 
tea amplă de subiecte pe care le abordează îl derutează de 


1. Stephen D. Shenfield, Russian Fascism: Traditions, Tendencies, 
Movements, M.E. Sharpe, New York, 2001. 

multe ori pe observatorul încă nepregătit să desluşească uni¬ 
tatea gândirii filozofului, şi încercarea de a pune cap la cap 
toate aceste straturi pare o dificultate insurmontabilă. In 
această privinţă, Limonov are o poziţie categorică: „E un om 
paradoxal, capabil să susţină zece puncte de vedere - sau 
mai multe - în acelaşi timp/' 1 Deşi poate nu s-ar zice la 
prima vedere, Limonov laudă capacitatea lui Dughin de a 
concilia, într-o formă aparent imposibilă, tendinţe cu cele 
mai diverse origini intr-un sistem original, de neînţeles pen¬ 
tru cei care se limitează la aspectele văzute din exterior ale 
operei sale. 

GIULIANO MORAIS 


i. Ibid. , p. 197. 

Deşi se aseamănă în atâtea aspecte ale personalităţii inte¬ 
lectuale, în ce priveşte poziţionarea politică cu greu s-ar putea 
găsi doi gânditori mai antagonici. Pe Olavo de Carvalho îl 
caracterizează dezvoltarea unei filozofii a conştiinţei, care 
confirmă întâietatea conştiinţei individuale în raport cu 
doctrinele care încearcă să o suprime; Dughin formulează 
o filozofie de tip supraindividual, în care concepţia Axis 
Mundi si Arborele Vieţii - fie în simbolismul său metafi- 

3 3 

zic, fie în transcrierea teologico-politică de care este suscep¬ 
tibilă - reprezintă axa gândirii lui, deschisă la influenţa 
curentelor romantice sau iraţionaliste. 

In câmpul disputei politice, Olavo de Carvalho ar respin¬ 
ge strategia eurasiatică, văzând în ea expresia hybrisului 
revoluţionar, tipică modernităţii şi origine a atâtor răni; 
Dughin ar vedea în prăbuşirea puterii americane o lovitură 
dată hegemoniei atlantiste, ideilor liberale pe care aceasta 
le reuneşte şi, astfel, posibilitatea de resuscitare a valorilor 
tradiţionale, încorporate în doctrina Bisericii Ortodoxe. Cu 
toate acestea, pentru a nu adânci şi mai mult abisul dintre cei 
doi, este necesar să amintim măcar unul dintre punctele în 
care se întâlnesc. 

Acest punct constă în prezenţa marcantă a şcolii tradi¬ 
ţionaliste ca influenţă intelectuală în cazul amândurora. 

Prof. Olavo de Carvalho s-a consacrat drept specialist în 
tradiţionalism în cărţi precum Fronteiras da Tradicăo şi 
Astros e Stmbolos. Aleksandr Dughin, la rândul său, a absor¬ 
bit influenţa lui Guenon - şi a şcolii tradiţionaliste în gene¬ 
ral dar o combină cu cea a autorilor aparţinând unor curente 
de gândire diverse, precum Ernst Jiinger, Novalis şi Karl 
Marx, într-o sinteză fertilă. 

Aşadar, locul pe care această şcoală îl ocupă în gândirea 
respectivilor autori este diferit. Nici unul dintre ei nu se 
încadrează în şcoala tradiţionalistă; influenta acesteia este 
nuanţată de poziţii inverse şi opuse. In cazul prof. Olavo 
de Carvalho, se identifică drept figuri marcante, pentru 
poziţia politică a reflecţiei sale, Eric Voegelin, filozoful de 
origine germană stabilit în Statele Unite ale Americii, auto¬ 
rul cărţilor A New Science of Politics, Order and History, 
History of Political Ideas, printre alte opere însemnate; 
conservatorismul clasic anglo-american (Russell Kirk, Irving 
Babbitt, T.S. Eliot, Roger Scruton; straussienii Allan Bloom 
şi Stanley Rosen sunt alte nume ilustre, în ciuda rezervelor 
lui faţă de Leo Strauss); şi, în cele din urmă, studiile despre 
comunism, strategia comunistă şi Noua Ordine Mondială 
(Anthony Sutton, Claire Sterling, Anatoli Goliţîn, Daniel 
Estulm, Lee Pen, Pascal Bernardin, printre alţii). 

Deşi partea mai consistentă a lucrărilor sale se apleacă 
asupra temelor metafizice, gnoseologice şi logice, binemeri¬ 
tata faimă a prof. Olavo de Carvalho de jurnalist şi pole¬ 
mist le-a dat în cele din urmă impresia cititorilor săi mai 
superficiali că disputa politică ocupă un loc central în gân¬ 
direa sa. Dar, de fapt, politica curentă, chiar şi atunci când 
este ridicată la nivelul confruntărilor puterilor globale, este 
tratată de fiecare dată dintr-o perspectivă intelectuală care 
ia forma cercurilor concentrice, circumscrierea politică fiind 

unul dintre cele mai periferice. In ce priveşte forma sa de 
articulare, vom face trimitere la momentul oportun către o 
scurtă scriere a autorului, publicată în Seminarul său de 
Filozofie, cu titlul Esboco de um Sistema de Filosofia 1 . Vom 
face totuşi o singură excepţie, cu privire la un singur punct, 
care ne-a fost semnalat special de către autor. 

Potrivit prof. Olavo de Carvalho, nici o filozofie nu ar 
putea să atingă vreodată expresia exactă a adevărului. De 
îndată ce filozofemele - intuiţii de bază din care este com¬ 
pusă substanţa filozofică - sunt exprimate în judecăţi, iar 
judecăţile sunt exprimate prin intermediul cuvintelor, apare 
decalajul între ceea ce este spus şi ceea ce este intuit. în¬ 
trucât pentru filozoful nostru intuiţia este modalitatea de 
cunoaştere a realităţii, în comparaţie cu care alte facultăţi 
cognitive sunt accesorii, acest decalaj implică inadecvarea 
inevitabilă dintre percepţia realului - intuitivă, în esenţă - 
si transmiterea sa în cuvinte intr-un sistem filozofic, efec- 
tuată, prin definiţie, în formă discursivă. 

In cazul prof. Olavo de Carvalho se poate vorbi despre 
filozofii deschise şi închise, sau, altfel spus, despre filozofii 
care permit o apropiere mai mare de experienţa intuitivă 
de percepere a realului, şi despre celelalte, care se cristali¬ 
zează mai uşor în structuri discursive rigide, cu un înalt grad 
de autoreferenţialitate. Acest element de deschidere apare 
de asemenea revalorificat în virtutea concepţiei filozofiei ca 
simbol, în măsura în care simbolul trimite la obiectul simbo¬ 
lizat, dar nu îl poate traduce perfect, ceea ce, intr-un fel, este 
statutul sentinţelor filozofice, după părerea autorului. Şi, po¬ 
trivit afirmaţiilor lui Susan K. Langer, destul de des men¬ 
ţionate de profesor, simbolurile sunt matrice ale înţelegerii. 


1. Disponibilă la http://seminariodefilosofia.org/node/107. 

In acest fel, un sistem închis caută să epuizeze din punct de 
vedere analitic realitatea intuită şi să dea o formă finită pro¬ 
dusului acestor analize, a căror calitate estetică şi migală logi¬ 
că se dovedesc a fi atât de fermecătoare, încât produsul ajunge 
să înlocuiască însăşi experienţa. In filozofia prof. Olavo de 
Carvalho, dimpotrivă, se descoperă elaborarea progresivă a 
unui limbaj mai aproape de experienţă, capabil să o traducă 
cu maxima fidelitate posibilă, păstrând inclusiv ambiguităţile 
provenite din tensiunile pe care însăşi realitatea le oferă. De 
aici provine senzaţia, împărtăşită de mulţi dintre cititorii 
săi, că autorul a ştiut să spună exact ceea ce fiecare gândea, 
dar nu reuşea să exprime. 

Pe de altă parte, absenţa sistematizării nu trebuie să-l 
determine pe cititor să atribuie gândirii sale o acumulare 
de intuiţii întâmplătoare. Subzistă o ordine ideală, către care 
încearcă mereu să ajungă, fără să o declare cucerită pe par¬ 
curs. Această ordine rezultă din însusi efortul de clarificare 

> 

critică a credinţelor obţinute în confruntarea cu viziunea 
originară asupra lumii în care îşi are rădăcinile gândirea filo¬ 
zofului. Un rol important în această clarificare îl are Teoria 
celor Patru Discursuri. Fiecare dintre credinţele care apar 
problematizate în interogarea filozofică e clasificată în patru 
niveluri de certitudine - cert, probabil, verosimil, posibil -, cu 
toate multiplele implicaţii care au fost prezentate în cartea 
Aristoteles em Nova Perspectiva şi în notele care prezintă Teo¬ 
ria celor Patru Discursuri. 

In sfârşit, unitatea obţinută prin aplicarea disciplinară a 
Teoriei celor Patru Discursuri constă în unitatea dinamică 
a unei gândiri continuu armonizate conform gradului de 
certitudine al credinţelor fundamentale. Dinamică, fiindcă 
această gândire se menţine activă atât în încercarea de a 
clarifica credinţele obţinute deja prin metode logico-dialec- 

tice si a le ridica la un nou nivel de fiabilitate, cât si în încer- 
carea de a ajunge la noi intuiţii. 

Odată încheiate aceste observaţii iniţiale, este momentul 
să trecem la analiza contribuţiilor aduse filozofiei politice 
propriu-zise, şi anume: 

a) Teoria metacapitalismului 

Metacapitalismul este un termen care se referă la faza 
istorică a capitalismului în care stăpânii marilor averi ajung 
să alcătuiască o nouă aristocraţie. Vechea aristocraţie a domi¬ 
nat Europa prin forţa armelor, cu binecuvântarea Bisericii. 
La începutul epocii moderne, aristocraţia se eliberează de 
sprijinul Bisericii, care îi limita orbita puterii. Din acel punct, 
mai este doar un pas pentru ca un principe să treacă de la 
primum inter pares la împuternicitul muritor al lui Dum¬ 
nezeu, să se alieze cu starea a treia împotriva aristocraţiei şi 
să monteze o maşinărie administrativă complexă cum nu 
s-a mai văzut în epocile anterioare. Apare astfel nevoia unui 
sprijin ideologic pentru noua putere regală. In acest scop 
se elaborează o întreagă doctrină teologico-filozofică; în cen¬ 
trul doctrinei, ideea unui corespondent nemuritor al Regelui, 
pe care regele în carne şi oase îl reprezintă doar temporar. 
De unde şi expresia „cele două corpuri ale regelui“: corpul 
muritor al regelui, corpul nemuritor al Coroanei. 

Insă alianţa cu starea a treia nu rezistă prea mult timp. 
Burghezia învinge puterea regală şi se inaugurează capitalis¬ 
mul. Prin intermediul mobilităţii socio-economice de care 
beneficiază noul sistem, devine posibilă acumularea marilor 
averi private pe baza activităţii economice capitaliste. Intre 
timp, fluctuaţiile pieţei supun marile averi capriciilor „mâi¬ 
nii invizibile 11 a lui Adam Smith. Mâna invizibilă, însă, tre¬ 
buie legată straşnic. Metacapitalismul apare când condiţiile 

istorice prilejuiesc exercitarea unei acţiuni asupra cursului 
lumii - capabilă să oprească fluctuaţiile pieţei - pe termen 
lung. Odată oprite fluctuaţiile, marile averi, în mod natural, 
nu se vor risipi. Acumularea capitalului de către câteva 
familii, a căror putere ajunge să dureze de-a lungul timpu¬ 
lui, le transformă în agenţi istorici de prim-plan. 

In diferite articole, prof. Olavo de Carvalho critică doc¬ 
trina realistă a lui Hans Morgenthau, potrivit căreia state- 
le-naţiuni sunt agenţi istorici. Profesorul aduce drept argument 
faptul că statelor le lipseşte unitatea de scopuri pe termen 
lung specifică agentului istoric. Statele sunt maşinării admi¬ 
nistrative ocupate, provizoriu, de anumite grupuri de biro¬ 
craţi şi politicieni de carieră care alcătuiesc guvernele. Prof. 
Olavo de Carvalho reformulează teoria agenţilor istorici, iden- 
tificându-i cu organizaţiile care, subiacente aparatului admi¬ 
nistrativ al statelor, le furnizează conţinutul propriilor orientări 
colective: dinastii familiale, Biserica, entităţi ezoterice, printre 
altele. 

In cadrul fiecăreia există întotdeauna opoziţii de bază. 
Această duplicitate este observată, de exemplu, în legătură 
cu masoneria în Jardim das Afliţoes, unde este subliniat 
caracterul ambiguu al comportamentului său istoric, prin 
care a căutat să evite simplificările care o etichetează drept 
duşman de moarte al Bisericii sau făuritoare glorioasă a 
tuturor lucrurilor bune din istoria umanităţii. 

b) Interpretarea marxismului drept cultură 

Contrar încadrărilor ca filozofie politică, praxis revolu¬ 
ţionar sau alt fenomen de dimensiune mai restrânsă, prof. 
Olavo de Carvalho concepe marxismul ca pe o cultură. O 
cultură în sensul antropologic al termenului - un sistem de 
valori în jurul cărora se structurează imaginarul colectiv. 

Această cultură duce însă o viaţă parazitară în relaţie cu cul¬ 
tura majoră în care este inserată. 

In fapt, marxismul nu a avut forţa să susţină o civilizaţie. 
Colapsul socialismului real nu a dezvăluit doar faptul că 
socialismul era o opţiune inadecvată economic şi politic. A 
demonstrat că funcţia de amalgam social şi de întreţinere a 
imaginarului exercitată prin elemente tradiţionale era indis¬ 
pensabilă. Când marxismul a dominat politic aceste regiuni, 
implantarea oficială a ateismului nu a fost de ajuns pentru 
a extirpa aceste elemente şi a conduce imaginarul colectiv 
către o tablă de valori independente de asocierea cu valorile 
tradiţionale. Incapacitatea de a fi absorbite într-o sinteză 
civilizatoare superioară (cum a făcut catolicismul cu cultura 
germanică şi celtică) a demonstrat în practica istorică slăbi¬ 
ciunea marxismului de a susţine o civilizaţie; cu toate aces¬ 
tea, continuă să deţină o puternică latură critică , prin care 
supravieţuieşte şi se consolidează. 

Bernard-Henri Levy, de exemplu, concepea marxismul 
ca pe o specie de totalitate culturală care se opunea viziunii 
creştine despre lume. Un critic renumit al marxismului, 
Toynbee, vorbea, în legătură cu acest fenomen, despre o 
religie. Folosirea termenului era echivocă, trebuie precizat, 
întrucât marxismul nu are nici un rit propriu-zis, şi nici nu 
pretinde să realizeze vreun religatio cu transcendentul. Totuşi, 
atât observaţia lui Toynbee, cât şi cea a lui Levy pun accen¬ 
tul mai degrabă pe dimensiunea cuprinzătoare a fenome¬ 
nului decât pe interpretările reducţioniste, apropiindu-se 
de abordarea prof. Olavo de Carvalho. Diferenţa este că, 
pe de o parte, acesta din urmă nu îl confundă cu o religie, 
aşa cum face Toynbee, şi, pe de altă parte, îi atribuie acestei 
culturi o caracteristică deloc măgulitoare în taxonomia for¬ 
melor culturale, cea de parazit, o concluzie la care Levy nu 
subscrie. 

c) Teoria Mentalităţii Revoluţionare 

Această teorie a ocupat un loc privilegiat în reflecţiile 
profesorului Olavo de Carvalho din ultimii ani. Cartea sa 
care tratează în mod special acest subiect este un studiu 
despre Machiavelli, al cărui titlu, Maquiavel ou a confusăo 
demoniaca., anunţă deja intenţiile critice ale formulării sale. 
Scrisă iniţial pentru a alcătui o lucrare despre mentalitatea 
revoluţionară, şi-a câştigat independenţa faţă de proiectul 
general şi a fost publicată de editura braziliană VIDE. 

Cartea este un studiu crucial despre figura secretarului, 

filozofului si istoricului florentin Niccolo Machiavelli. Nu 

> 

vom rezuma aici conţinutul volumului, ci vom trece la con¬ 
cluzie. Concluzia - după ce de-a lungul cărţii s-a demonstrat 
falsitatea integrală a concepţiilor lui Machiavelli, dovedind 
elementul minciunii sistematice prezente în scrierile ilustru¬ 
lui gânditor - se impune implacabil: succesul lui Machia¬ 
velli în calitate de mare teoretician al politicii moderne nu 
ar putea fi înţeles dacă n-am bănui că acea epocă şi-a pier¬ 
dut inteligenţa politică. Aceasta este bănuiala pe care prof. 

Olavo de Carvalho o lansează si o coroborează în analizele 

> 

pe care le face asupra mentalităţii revoluţionare. 

Grosso modo, revoluţionarul gândeşte istoria după ca¬ 
noanele unui prezent care va fi legitimat a posteriori , când 
îndeplinirea obiectivelor viitoare va da măsura valabilităţii 
eforturilor prezente, inclusiv valoarea morală intrinsecă a 
actelor. Astfel, obiectivul viitor al revoluţionarului disculpă 
în mod automat actele înfăptuite - oricare ar fi judecata sa 
morală actuală -, în cazul în care au contribuit la îndepli¬ 
nirea lui. Asemenea acte, în loc să fie înzestrate cu o valoare 
morală în sine, care le-ar permite să fie evaluate conform 

canoanelor moralităţii intrinsece, nu posedă o valoare mo¬ 
rală obiectivă independentă de devenirea lor istorică. 

In această mişcare de exaltare, hybrisul revoluţionar uzur¬ 
pă postul de ghidare a conştiinţelor, ocupat tradiţional de 
filozofia clasică şi de religie. Cu toate acestea, dacă în cazul 
celor două fenomene - religia şi filozofia - există promi¬ 
siunea unei obiectivităţi ideale, dacă până şi religia, ale cărei 
credinţe planează dincolo de limitele simplei raţionalităţi, 
face un compromis cu prezenţa necesară a unui corpus doc- 
trinal stabil, nu se poate spune acelaşi lucru despre ideo¬ 
logiile revoluţionare, care îşi conservă unitatea în pofida 
schimbărilor şi inversiunilor radicale în concepţiile sale teo¬ 
retice. Această trăsătură duce la o scădere formidabilă a in¬ 
teligenţei politice, deoarece ininteligibilitatea aparţine chiar 
naturii unui act a cărui valoare morală nu poate fi măsurată 
decât prin rezultatele pe care le provoacă în vederea unui 

obiectiv incert si indivizibil în orizontul istoric. 

> 

Analiza aplicată pe plan individual este valabilă şi pe plan 
colectiv. Mentalitatea revoluţionară cuprinde întreaga socie¬ 
tate contemporană, din moment ce se opune, de la înce¬ 
putul modernităţii, mentalităţii tradiţionale. Odată cu ea 
se modifică şi contextul în care se înscrie această responsa¬ 
bilitate; ea se transferă de la ordinul individual, la care s-a 
statornicit încă de la începuturile conştiinţei individuale în 
Occident - cu teatrul grec şi creştinismul -, şi se reia într-o 
ipostază colectivă. Prof. Olavo de Carvalho reuşeşte să iden¬ 
tifice, în microcosmosul conştiinţei fiecărui individ - cu 
ajutorul propriei experienţe de fost militant comunist fil¬ 
trată critic -, mentalitatea inversată a revoluţionarului; când 
urcă la nivelul generalizărilor, păstrează clară dimensiu¬ 
nea psihologică a fenomenului. Posibilitatea unei asemenea 

descoperiri ţine de acuitatea percepţiei în ceea ce priveşte 

relaţiile dintre individ si colectivitate - una dintre cele mai 
> > 

remarcabile caracteristici ale personalităţii intelectuale a 
prof. Olavo de Carvalho. 

Pe scurt, după părerea noastră, acestea sunt principalele 
contribuţii ale lui Olavo de Carvalho aduse filozofiei poli¬ 
tice. Lectura acestei dezbateri va oferi cu siguranţă o înţele¬ 
gere mai bună a acestor puncte, a articulării lor interne şi 
a formei în care interpretarea aspectelor mai specifice ale 
fenomenului politic se încadrează în filozofia sa. 

Ne mai rămâne de abordat o ultimă contribuţie, care 
nu îşi are locul alături de celelalte din câteva motive. In pri¬ 
mul rând, nu a căpătat destulă stabilitate pentru a fi enun¬ 
ţată ca o contribuţie deja înfăptuită. Nu fiindcă nu ar fi fost 
expusă ca un produs pe deplin dezvoltat, întrucât se află în 
centrul cărţii celei mai bine lucrate din punct de vedere 
stilistic dintre toate lucrările publicate de autor - O Jardim 
das Afiicoes. Cu toate acestea, dintre toate contribuţiile 
prof. Olavo de Carvalho, aceasta pare să aibă caracterul cel 
mai problematic, deşi apare, susţinută de vaste argumen¬ 
tări istorice, în ultima parte a unei cărţi compuse excep¬ 
ţional. Mă refer la rolul Statelor Unite ale Americii ca 
factor principal al unei noi civilizaţii mondiale, de esenţă 

anticreştină. 

> 

La un moment dat, Olavo de Carvalho a spus că pe 
vremea în care scria O Jardim das A fiicoes încă nu cunoştea 
spiritul Statelor Unite. Câţiva ani mai târziu, când locuia 
deja în SUA, „doctrina celor două Americi“ - una iudeo-creş- 
tină, conservatoare, inspirată din clasici; cealaltă laică, anti¬ 
creştină, globalizatoare - s-a imprimat treptat asupra percepţiei 
sale pe măsură ce se aclimatiza la mediul ţării care îl primise. 

In prezent, apărarea Americii pe care o susţine el constă, 
într-un fel, în apărarea unei Americi precum cea din urmă. 

Prof. Olavo de Carvalho nu a scris însă o completare pe 
măsura cărţii O Jardim das Afiicoes. Unul dintre obiectivele 
acestei dezbateri este să stimuleze apariţia acestei lucrări, 
sau, mai modest spus, să primească unele explicaţii legate 
de această temă - în raport cu întrebarea de bază - de-a 
lungul dialogului. 

RICARDO ALMEIDA 




PARTEA ÎNTÂI 

ROLUL STATELOR UNITE 
ÎN NOUA ORDINE MONDIALĂ 

„Care sunt factorii şi actorii istorici, politici, ideologici şi 
economici care definesc în prezent dinamica şi configuraţia 
puterii în lume şi care este poziţia Statelor Unite ale Americii 
în ceea ce se numeşte Noua Ordine Mondială?“ 




Tranziţia globală si duşmanii săi 

> O > > 

ALEKSANDR DUGHIN 


Ordinea Mondială pusă sub semnul întrebării 

Conceptul de „Nouă Ordine Mondială“ a fost popular 

într-un avânt istoric concret - si anume la sfârşitul Războ- 

iului Rece (la finalul anilor ’8o, în era Gorbaciov), când 
cooperarea globală dintre Statele Unite şi Uniunea Sovietică 
a fost considerată aproape şi foarte probabilă. Baza Noii 
Ordini Mondiale era, se presupune, realizarea teoriei con¬ 
vergenţei, care prezicea sinteza formelor politice ale socia¬ 
lismului sovietic şi capitalismului occidental şi o strânsă 
cooperare a Uniunii Sovietice cu Statele Unite în chestiunile 
regionale, ca de exemplu Războiul din Golf, la începutul 
anului 1991. Dat fiind că Uniunea Sovietică s-a destrămat în 
perioada imediat următoare, proiectul Noii Ordini Mon¬ 
diale a fost desigur lăsat deoparte şi uitat. 

După 1991 s-a considerat că o altă Ordine Mondială 
apărea sub ochii noştri - cea a unei lumi unipolare, cu o 
evidentă hegemonie globală a Statelor Unite. Ideea este 
bine descrisă în utopia politică Sfârşitid istoriei de Fukuyama. 
Această Ordine Mondială ignora oricare alt pol al puterii 
care nu era reprezentat de Statele Unite şi aliaţii săi (Europa 
şi Japonia, în primul rând) şi era concepută drept universali¬ 
zarea economiei de piaţă libere, a democraţiei politice şi a 

ideologiei drepturilor omului ca standard acceptat la nivel 
global de toate ţările lumii. 

Scepticii credeau că această ordine era cu adevărat iluzo¬ 
rie şi că diferenţele dintre ţări şi popoare aveau să apară sub 
alte forme (de exemplu, în celebra ciocnire a civilizaţiilor 
despre care a vorbit S. Huntington sau în conflictele reli¬ 
gioase sau etnice). Unii specialişti considerau că unipolari- 
tatea nu era chiar o Ordine Mondială, ci un impuls unipolar 
(J. Mearsheimer). In orice caz, în aceste proiecte se pune de 
fapt la îndoială Statul Naţional. Noii actori la scară trans¬ 
naţională sau subnaţională au afirmat importanţa sa cres¬ 
cândă, si astfel a devenit clar că lumea avea nevoie de o nouă 
paradigmă a relaţiilor internaţionale. 

Cu toate acestea, lumea noastră contemporană nu poate fi 
considerată o Nouă Ordine Mondială. In prezent nu există în 
vigoare nici o ordine mondială definitivă. Există, intr-ade¬ 
văr, o Tranziţie de la ordinea mondială pe care o cunoaştem 
din secolul XX către o altă paradigmă, ale cărei caracteristici 
urmează să fie definite. Viitorul va fi cu adevărat global? Sau 
vor învinge tendinţele regionaliste? Va exista o ordine unică? 
Sau vom avea diferite ordini locale şi regionale? Ori va trebui 
să ne confruntăm cu un haos mondial? Nici una dintre va¬ 
riantele de mai sus nu este clară până acum. Ne aflăm în 
mijlocul unei Tranziţii care încă nu s-a încheiat. 

Chiar dacă elita globală (în speţă elita politică a Statelor 
Unite) are o viziune clară despre viitorul dorit (ceea ce este 
foarte îndoielnic), diverse circumstanţe pot sta în calea reali¬ 
zării acestui viitor în practică. Dacă elita globală nu are un 
proiect consensual, chestiunea devine mai complicată. 

Astfel, singurul fapt cert este Tranziţia care se îndreaptă 
către o nouă paradigmă; însă paradigma ca atare este cu ade¬ 
vărat incertă. 

Noua Ordine din perspectiva nord-americană 

Poziţia Statelor Unite ale Americii în această schimbare 
este asigurată, dar viitorul Statelor Unite se află sub semnul 
întrebării, din moment ce americanii trebuie să facă faţă 
multor provocări şi îşi văd imperiul supus unui test meticu¬ 
los. Unele provocări sunt într-o anumită măsură noi şi ori¬ 
ginale, iar Statele Unite, în situaţia de faţă, au posibilitatea 
de a urma trei căi distincte: 

1) Să înfiinţeze un Imperiu American stricto sensti, prin 

consolidarea tehnică si socială a unei arii centrale dezvoltate 
> 

(Centrul Imperial), în vreme ce spaţiile externe ar rămâne 
împărţite şi fragmentate într-un stadiu de perturbări perma¬ 
nente (asemănător haosului); se pare că neoconservatorii 
( neocons ) sunt în favoarea acestui tipar. 

2) Să creeze o unipolaritate multilaterală, în care Statele 
Unite ar coopera cu puterile care agreează rezolvarea pro¬ 
blemelor regionale (Canada, Europa, Australia, Japonia, 
Israel şi posibil alte ţări) şi ar pune presiune pe „ţările infame“ 
(Iran, Venezuela, Belarus, Coreea de Nord) sau pe ţările ezi¬ 
tante, care luptă pentru a-şi asigura independenţa regională 
(China, Rusia etc.). Democraţii şi Obama par înclinaţi să 
acţioneze astfel. 

3) Să promoveze globalizarea accelerată prin întemeie¬ 
rea Guvernului Mondial şi destituirea rapidă a suveranităţii 
Statelor Naţionale în funcţie de crearea Statelor Unite ale 
Lumii, care ar fi guvernate de elita globală în termeni le¬ 
gali. Acesta este proiectul Consiliului pentru Relaţii Externe, 
reprezentat de strategia lui George Soros şi fundaţiile sale. 
Aşa-numitele „revoluţii colorate“, în acest caz, sunt armele 
cele mai eficiente pentru a destabiliza şi a distruge, în final, 
Statele. 

Se pare că Statele Unite ale Americii încearcă să adopte 
aceste trei căi şi să promoveze cele trei strategii în acelaşi 
timp; această strategie cu trei direcţii creează contextul rela¬ 
ţiilor internaţionale în care Statele Unite sunt actorul prin¬ 
cipal la scară globală. In ciuda diferenţelor evidente dintre 
cele trei imagini ale viitorului, există unele puncte esenţiale 
comune: în orice caz, Statele Unite au interesul de a-si 
afirma dominaţia strategică, economică şi politică; se urmă¬ 
reşte întărirea controlului lor si subminarea celorlalţi actori 
) ) ) 

globali; există o destituire treptată sau accelerată a suvera¬ 
nităţii Statelor care sunt în prezent mai mult sau mai puţin 
independente; există o promovare a valorilor „universale 11 , care 
reflectă valorile lumii occidentale: democraţia liberală, parla¬ 
mentarismul, piaţa liberă, drepturile omului etc. 

In lumea contemporană, ne aflăm totuşi într-o zonă 
geopolitică permanentă şi puternică în al cărei centru se 
situează Statele Unite ale Americii, ale căror raze de influ¬ 
enţă - strategică, economică, politică, tehnologică, a infor¬ 
maţiei etc. - ating tot restul lumii, în funcţie de voinţa de 
a le accepta în diferitele ţări sau ambianţe etnice sau reli¬ 
gioase. Se formează un fel de „reţea imperialistă globală 11 
care operează la scară planetară. Acest câmp „americano- 
centrist 11 poate fi descris la diferite niveluri: 

ISTORIC 

Statele Unite ale Americii sunt considerate concluzia 
logică şi vârful Civilizaţiei Occidentale. In termenii vechi, 
se spunea că aceasta era menirea clară a SUA. In prezent, se 
vorbeşte în termeni de drepturi ale omului, promovarea 
democraţiei şi a tehnologiei, instituţii de piaţă liberă etc. 
Dar, în fond, ne confruntăm cu o reeditare a universalis- 

mului occidental care a trecut prin Imperiul Roman, prin 
creştinismul medieval, prin modernitate (care a avut colo¬ 
nizarea şi Iluminismul) până a ajuns în zilele noastre cu 
postmodernismul şi ultraindividualismul. Se consideră că 
istoria este un proces univoc (monoton) de progres tehno¬ 
logic şi social şi o cale de eliberare din ce în ce mai răspân¬ 
dită a individului de toate identităţile colective. Tradiţia si 

> > ) 

conservatorismul sunt interpretate ca obstacole în calea liber¬ 
tăţii şi ar trebui să be respinse, iar SUA sunt precursoarele 
acestui proces istoric şi au dreptul şi obligaţia (misiunea!) 
de a duce istoria mai departe, întrucât existenţa istorică a 
Statelor Unite coincide cu mersul istoriei umane, de aceea 
„american“ a ajuns să însemne „universal“. Aşadar, restul 
culturilor vor avea ori un viitor american, ori nici un viitor. 


POLITIC 

Există unele tendinţe foarte importante în politica mon¬ 
dială care debnesc Tranziţia. Asistăm la transformarea libe¬ 
ralismului (convertit la unica opţiune politică globală, din 
moment ce culmea gândirii politice a modernităţii a învins 
alternative politice precum fascismul şi socialismul) intr-un 
concept postmodern şi postindividual al politicii, descris 
în general ca postumanism. Din nou, Statele Unite deţin 
aici un rol fundamental: politica promovată la nivel global 
de SUA este democraţia liberală, iar Statele Unite sprijină 
globalizarea acestui liberalism, pregătind pasul următor către 
postmodernismul politic, aşa cum a fost descris în celebra 
carte a lui Antonio Negri şi Michael Hardt, Empire. Există 
o oarecare distanţă între liberalismul ultraindividual şi post- 
umanismul postmodern propriu-zis (crearea cyborgilor, modi- 
bcarea genetică, donarea şi mutanţii), dar la periferia lumii 

avem tendinţa de distrugere accelerată a oricărei entităţi so¬ 
ciale holistice, precum şi de fragmentare şi de atomizare a 
societăţii, în care este inclusă şi tehnologia (internetul, tele¬ 
foanele mobile etc.), unde actorul principal este strict indi¬ 
vidual si retras din contextul său natural si social. Avem o 
) > 

mărturie importantă a folosirii duale a promovării demo¬ 
craţiei explicit descrisă în articolul specialistului politic şi 
militar american Stephen R. Mann 1 , în care acesta afirmă 
că democraţia poate funcţiona ca un virus autogenerativ, 
care consolidează multe societăţi democratice din punct de 
vedere istoric, dar că, pe de altă parte, poate distruge şi scu¬ 
funda în haos societăţile tradiţionale care nu sunt pregătite 
pentru ea. Astfel, democraţia este concepută ca o armă efici¬ 
entă pentru a genera haosul şi pentru a guverna, dinăuntru, 
culturile lumii care se află intr-un stadiu de dezintegrare, 

stimulând si instalând în toate colturile codurile democra- 

) ) 

tice. Putem vedea în cazul evenimentelor recente din ţările 
arabe cum funcţionează cele descrise mai sus. După ce se 
obţine fragmentarea completă a societăţilor în atomi indi¬ 
viduali, va începe o a doua etapă, în care indivizii înşişi vor 
h împărţiţi în alte părţi şi în noi combinaţii (genetice, de 
exemplu), în sensul creativităţii postumane. Aceasta ar putea 
b descrisă ca postpolitică şi ca un ultim orizont al futuris¬ 
mului politic. 

IDEOLOGIC 

Tendinţa Statelor Unite ale Americii este să cuprindă 
periferia cu ideologia şi politica sa. Mai demult, SUA acţio- 


i. Stephen R. Mann, „Chaos Theory and Strategic Thought", 
Parameters, voi. XXII, nr. 3, toamna 1992. 

nau pe baza realismului pur, adică, dacă regimurile erau în 
favoarea Statelor Unite, ele erau tolerate independent de 
principiile lor ideologice, iar un exemplu clar în acest sens 
este Arabia Saudită. Aşadar, exista o oarecare marjă pentru 
un dublu standard moral. Se pare că recent SUA încearcă 
să aprofundeze democraţia, sprijinind revoltele din Egipt şi 
din Tunisia, ţări ai căror lideri politici erau în acelaşi timp 
dictatori corupţi şi prieteni ai SUA. Dublul standard ideo¬ 
logic pierde treptat teren, în vreme ce aprofundarea demo¬ 
craţiei a progresat. Punctul culminant al acestui proces va 
fi atins în cazul unei probabile revolte în Arabia Saudită, 
iar în acel moment va fi testată tendinţa de promovare a 
democraţiei pe baze ideologice, chiar dacă circumstanţele 
politice sunt potrivnice. 


ECONOMIC 

Economia americană este pusă la încercare de creşterea 

Chinei, de chestiunea energetică şi de disproporţia critică 

dintre sectorul financiar şi sectorul productiv real. Creşterea 

excesivă a instituţiilor financiare americane si transferul 
> > 

industriei au dus la o discontinuitate între sfera monetară 
şi sfera echilibrului clasic a capitalismului între cerere şi 
ofertă. Aceasta a fost una dintre cauzele principale ale crizei 
financiare din 2008. Politica economică chineză încearcă 
să-şi reafirme independenţa în faţa strategiei americane, iar 
acesta ar putea să devină din nou principalul factor de com¬ 
petiţie. Rusia, Iranul, Venezuela şi alte câteva ţări relativ in¬ 
dependente de SUA controlează o cantitate însemnată de 
resurse naturale, ceea ce impune o limită influenţei ameri¬ 
cane. Economia Comunităţii Europene şi potenţialul eco¬ 
nomic japonez reprezintă cei doi poli ai competiţiei dintre 

partenerii strategici şi militari ai SUA. Statele Unite încearcă 
să rezolve aceste probleme folosindu-se nu numai de instru¬ 
mente economice, ci şi politice, şi în unele cazuri de pute¬ 
rea militară. Aşa am putea interpreta intervenţia în Irak sau 
în Afganistan şi posibilele intervenţii în Libia, Iran şi Siria, 
promovarea indirectă în Rusia, Iran şi China şi tentativele 
de a crea probleme cu Turcia şi cu islamismul radical în 
general. In Europa, obiectivele sunt aceleaşi, dar acestea sunt 
doar soluţii tehnice. Provocarea principală este organizarea 
economiei postmoderne, bazată pe finanţe, cu o creştere 
asigurată care să depăşească disproporţia tot mai mare din¬ 
tre sectorul real şi instrumentele financiare, a căror logică 
devine din ce în ce mai autonomă. 

Aşadar, observăm că în centrul stadiului actual al Tran- 
ziţiei pe plan mondial se află Statele Unite ale Americii, ca 
actor principal şi asimetric. Acest actor reprezintă adevărata 
hiperputere (H. Vidrine) şi câmpul său geopolitic tot mai 
solid, care include toate nivelurile menţionate anterior si se 
structurează în jurul Nucleului American, reprezentând reţe¬ 
lele sale multietajate. Se pune aici întrebarea: oare acest 
actor îsi desfăşoară acţiunile fiind deplin conştient si înte- 
lege el bine ce va obţine în final? Care va fi tipul de ordine 
la care se va ajunge? Părerile par să fie împărţite în acest 
punct esenţial: neocons proclamă un nou secol american, 
fiind optimişti în ce priveşte viitorul Imperiului American, 
şi, deşi în cazul lor este evident că au o viziune clară asupra 
viitorului (a viitorului american sau, mai precis, nord-ame- 
rican), asta nu înseamnă că este o viziune realistă. In acest 
caz, Ordinea Mondială va fi o Ordine Imperialistă Ameri¬ 
cană bazată pe o geopolitică unipolară. La nivel teoretic, 
cel puţin acest punct de vedere are ceva pozitiv: este clar şi 
cinstit. 

Multilateraliştii sunt mai precauţi şi insistă pe necesitatea 
de a invita alte puteri regionale pentru a împărtăşi cu SUA 
povara imperiului planetar. Numai societăţile similare Sta¬ 
telor Unite, fireşte, pot fi partenere, astfel încât succesul 
promovării democraţiei devine în acest caz esenţial. Multi- 
lateralistii acţionează nu numai în numele SUA, ci si al Occi- 
dentului, considerat drept ceva universal. Imaginea ordinii 
mondiale viitoare e obscură, destinul democraţiei globale e 
vag şi nu la fel de limpede definit precum imaginea Impe¬ 
riului American. 

Şi mai obscură este versiunea extremă a promotorilor 
globalizării accelerate. Versiunea aceasta ar putea într-adevăr 
să distrugă statele naţionale existente, dar, în unele cazuri, 
ceea ce va urma va fi doar deschiderea unui drum către 
forme mult mai arhaice, locale, religioase sau etnice. Aşa¬ 
dar, o societate deschisă la scară globală este o perspectivă 
atât de fantastică, încât e mult mai uşor să-ţi imaginezi 
haosul complet şi războiul generalizat împotriva tuturor. 

Astfel, imaginea Ordinii Mondiale viitoare diferă în func¬ 
ţie de grupul de ideologi americani sau de cine ia decizia. 
Strategia cea mai consistentă este în acelaşi timp cea mai 
etnocentristă, vădit imperialistă şi hegemonică: ordinea mon¬ 
dială unipolară. Celelalte două versiuni sunt mult mai ne¬ 
clare şi tulburi. Ar putea chiar, până intr-un anumit punct, 
să provoace o dezordine mondială şi sunt numite sumar 
„nonpolare“ (Richard Haass). 

Tranziţia, în orice caz, este americano-centristă de la 
sine, iar câmpul geopolitic global este structurat astfel încât 
principalele procese globale să fie moderate, orientate, îndru¬ 
mate şi, câteodată, controlate de către acest unic actor, care 
îşi va duce singur la îndeplinire sarcina ori asistat de aliaţi 
occidentali, cu precădere proamericani (sau cel puţin pro- 
occidentali). 

Ordinea Mondială 

dintr-un punct de vedere nonamerican 

Perspectiva „americano-centristă“ descrisă anterior, deşi 
reprezintă tendinţa globală mai importantă şi centrală, nu 
este singura posibilă. Pot exista, aşa cum se şi întâmplă, 
viziuni alternative asupra arhitecturii mondiale care pot fi 
luate în considerare. Există actori secundari si terti care, în 
cazul succesului strategiei americane, ar ieşi inevitabil învinşi. 
Există unele ţări, state, popoare, culturi care ar pierde totul 
şi nu ar câştiga nimic din îndeplinirea strategiei nord-ame- 
ricane. Aceşti actori sunt mulţi şi eterogeni şi i-am putea 
grupa în diferite categorii. 

Prima categorie e compusă din state naţionale mai mult 
sau mai puţin reuşite şi care nu se mulţumesc să-şi delege 
independenţa unei autorităţi supranaţionale externe, nici 
sub forma unei hegemonii nord-americane deschise, nici 
sub forma unei dizolvări haotice. Sunt mai multe ţări de acest 
fel, începând cu China, Rusia, Iran, India, inclusiv multe 
state sud-americane şi islamice. Tranziţia nu le e pe plac 
câtuşi de puţin, căci se tem - şi pe bună dreptate - să nu-şi 
piardă suveranitatea. Aşadar, sunt înclinate atât să ţină piept 
principalelor tendinţe din câmpul geopolitic planetar cen¬ 
trat pe SUA, cât şi să se adapteze acestuia, astfel încât ar fi 
imposibil de evitat consecinţele logice ale succesului stra¬ 
tegiei generale a Statelor Unite, fără să conteze în acest caz 
dacă este vorba de o strategie imperialistă sau globalistă. 
Dorinţa conservării suveranităţii reprezintă contradicţia natu¬ 
rală şi punctul de rezistenţă în faţa tendinţelor proamericane 
sau globaliste. Ţările acestea, cel mai probabil, nu au o vizi¬ 
une alternativă pentru viitoarea Ordine Mondială; îşi doresc 
însă să păstreze sub forma actuală statu-quoul lor de state 



TRANZIŢIA GLOBALĂ ŞI DUŞMANII SĂI 45 


naţionale şi să facă ajustări sau să se modernizeze, dacă este 
nevoie. Printre membrii acestui grup de state naţionale se 
numără patru tipuri de actori: 

1) Cei care încearcă să-şi adapteze societăţile la standar¬ 
dele occidentale şi să păstreze relaţii de prietenie cu Occi¬ 
dentul şi cu SUA, dar în sensul de a evita pierderea directă 
a suveranităţii: India, Turcia, Brazilia şi, până la un anumit 
punct, Rusia şi Kazahstan. 

2) Cei care sunt dispuşi să coopereze cu Statele Unite cu 
condiţia să nu se amestece în treburile lor interne: Arabia 
Saudită, Pakistan etc. 

3) Cei care, deşi cooperează cu SUA, respectă cu stric¬ 
teţe particularităţile societăţilor lor, menţinând un filtru 
permanent pentru ceea ce este şi ce nu este compatibil, din 
cultura occidentală, cu propria lor cultură, încercând în 
acelaşi timp să-şi folosească dividendele primite în această 
cooperare pentru a întări independenţa naţională, precum 
în cazul Chinei. 

4) Şi mai sunt cei care încearcă să se opună direct Sta¬ 
telor Unite, respingând valorile occidentale, unipolaritatea 
şi hegemonia americane: Iran, Venezuela şi Coreea de Nord. 

Acestor grupuri le lipseşte o strategie globală alternativă 
care să he comparabilă simetric cu cea americană. Nu au 

nici măcar o viziune a viitorului consensuală si clară. Toţi 

> > 

acţionează în nume propriu şi în interes propriu, astfel încât 
diferenţa constă numai în nivelul de radicalism în respin¬ 
gerea americanizării. Am putea defini poziţia acestor ţări ca 
fiind reactivă. Această strategie de opoziţie reactivă, variind 
de la respingere la adaptare, este eficientă în unele cazuri, în 
altele, nu. La urma urmei, nu oferă nici un fel de viziune pen¬ 
tru viitor. Ordinea Mondială viitoare e considerată o conservare 
eternă a statu-quoului - modernitate, state-naţiune, sisteme 
westfaliene, actuala configuraţie a ONU etc. 

Cea de-a doua categorie de actori care resping Tranziţia 
e alcătuită din grupuri subnaţionale, mişcări şi organizaţii 
care se opun, ca structuri ale câmpului geopolitic, america¬ 
nismului din raţiuni ideologice, religioase şi/sau culturale. 
Grupurile acestea sunt foarte diferite între ele şi variază în 
formele lor concrete. Majoritatea sunt bazate pe credinţa 
religioasă incompatibilă cu doctrina seculară a americani¬ 
zării, occidentalizării sau globalizării, dar unele sunt moti¬ 
vate de doctrine etnice sau ideologice (ca în cazul socialismului 
sau comunismului); există şi cei care acţionează având ca 
bază regionalismul. Paradoxul este că, în contextul globali¬ 
zării care are ca obiectiv uniformizarea tuturor particula¬ 
rităţilor si identităţilor colective aflate la baza identităţii 

) i ) ) 

individuale pure, aceşti actori subnaţionali devin trans¬ 
naţionali, din moment ce aceleaşi religii şi ideologii sunt 
prezente în diferite ţări şi state naţionale. Aşadar, în aceste 
cercuri s-ar putea găsi o viziune alternativă a Ordinii Mon¬ 
diale viitoare care să se opună Tranziţiei şi structurilor sale. 

Putem rezuma, în linii mari, diferitele idei ale celor mai 
importante grupuri subnaţionale şi transnaţionale, după cum 
urmează: 

1) Ideea cea mai cunoscută aparţine lumii islamice, şi 
anume utopia Statului Mondial Islamic (Califatul Univer¬ 
sal). Proiectul acesta se opune atât arhitecturii americane, 

cât si celei a statelor naţionale moderne. Bin Laden e sim- 
) ) 

bolul acestui curent de gândire, şi căderea turnurilor gemene 
de la World Trade Center din ii septembrie demonstrează 
importanţa şi seriozitatea acestei reţele. 

2) Un alt proiect ar putea fi definit ca planul neosocialist 
reprezentat de stânga sud-americană şi, personal, de Hugo 
Châvez. Proiectul acesta este, grosso modo, o nouă versiune 



TRANZIŢIA GLOBALĂ ŞI DUŞMANII SĂI 47 


a criticii marxiste aduse capitalismului, întărită de sentimen¬ 
tul naţionalist sau, în unele cazuri, etnic (zapatiştii, Bolivia). 
Unele regimuri arabe ar putea fi considerate de aceeaşi 
natură (ca Libia lui Gaddafi, până de curând). Ordinea 
Mondială ce va veni, în acest caz, este prezentată ca o revo¬ 
luţie socialistă globală precedată de campanii antiamericane 
în fiecare dintre ţări. Acest grup identifică Tranziţia drept 
incarnarea imperialismului clasic criticat de Lenin. 

3) Cel de-al treilea exemplu poate fi regăsit în Proiectul 
eurasiatismului, cunoscut şi ca proiectul multipolar sau al 
„Marilor Spaţii“, care propune tocmai un model alternativ 
la Ordinea Mondială, bazat pe principiul civilizaţiilor şi al 
marilor spaţii. Proiectul presupune înfiinţarea mai multor 
tipuri de entităţi politice, strategice şi economice transna¬ 
ţionale unite prin comunitatea civilizaţiei şi a valorilor sale 
principale, în unele cazuri religioase, iar în altele, seculare 

si culturale. Blocurile acestea ar fi formate din state inte- 
) 

grate, care ar reprezenta polii lumii multipolare. Uniunea 
Europeană ar putea fi un exemplu formal în acest sens. Am 
avea aşadar de asemenea Uniunea Eurasiatică (proiectul 
preşedintelui N. Nazarbaiev din Kazahstan), Uniunea Isla¬ 
mică, Uniunea Sud-Americană, Uniunea Chineză, Uniunea 
Indiană, Uniunea întregului Pacific etc. Marele spaţiu nord- 
american ar fi considerat ca unul din diferiţii poli mai mult 
sau mai puţin egali, nimic mai mult. 

Am mai putea adăuga şi alte teorii, însă ar fi la o scară 
mai mică. 

In condiţiile actuale există, operând la diverse niveluri, 
un gol între statele naţionale şi mişcările ideologice menţio¬ 
nate anterior. Statelor naţionale le lipseşte viziunea, şi miş¬ 
cărilor le lipseşte infrastructura necesară pentru a pune ideile 
în practică. Dacă ne imaginăm că în anumite circumstanţe 

acest gol ar putea fi umplut, alternativa la Tranziţie (dată 
fiind ponderea strategică, economică şi demografică a lumii 
neoccidentale) şi la tendinţele centralizatoare americane şi 
occidentale va prinde un contur realist şi va putea fi luată 
în considerare în mod serios ca un plan coerent şi un fun¬ 
dament teoretic pentru o viitoare Ordine concretă. 



Trei proiecte de putere globală 
în dispută 

OLAVO DE CARVALHO 


Cuvintele îşi schimbă înţelesul, greutatea şi valoarea în 
funcţie de situaţia discursului. La începutul acestei dezbateri, 
trebuie să lămuresc înainte de toate că nu este vorba despre 
nici un fel de dezbatere. Ideea însăşi de dezbatere presupune 
atât o simetrie opusă între adversari, din punctul de vedere 
al convingerilor lor, cât şi o oarecare simetrie bazată direct 
pe respectivele statute socio-profesionale: intelectualii dis¬ 
cută cu intelectualii, politicienii cu politicienii, educatorii 
cu educatorii, propovăduitorii religiilor cu propovăduitorii 
ateismului şi aşa mai departe. 

Cât despre convingeri, dacă prin acest termen înţelegem 

strict afirmaţii generice despre structura realităţii, ale mele 

nu diferă de cele ale prof. Dughin în multe din punctele 

esenţiale. Crede în Dumnezeu? Si eu la fel. Crede că este 
> > 

posibilă o metafizică a absolutului? Şi eu la fel. Susţine că 
viaţa are un sens? Şi eu la fel. Interpretează tradiţiile, patria, 
familia drept valori care trebuie protejate mai presus de 
presupusele avantaje economico-administrative? Şi eu la fel. 
Găseşte înfricoşător proiectul globalist gândit de Rockefeller 
şi Soros? Şi eu la fel. Nu se poate articula o dezbatere între 
persoane care sunt de acord. 

Din punctul de vedere al poziţiilor pe care le ocupăm în 
societate, dimpotrivă, diferenţele sunt atât de numeroase, 

atât de adânci şi de ireductibile, încât simpla propunere de 
a fi puşi faţă în faţă este de o incongruenţă aproape comică. 
Eu sunt doar un filozof, scriitor şi profesor angajat în cău¬ 
tarea a ceea ce cred eu că ar fi adevărul si în educarea unui 

) 

cerc de persoane care au amabilitatea să fie atente la ce le 
spun. Nici persoanele în cauză, nici eu nu ocupăm nici un 
fel de poziţie publică. Nu avem nici un fel de influenţă în 
politica naţională, cu atât mai puţin mondială. Nu avem 
nici măcar ambiţia - darămite un proiect explicit - de a 
schimba cursul istoriei, oricare ar fi el. Singura noastră spe¬ 
ranţă este să cunoaştem realitatea atât cât ne stă în puteri 
şi într-o zi să părăsim lumea aceasta conştienţi că nu trăim 
amăgiţi de iluzii şi autoiluzionări, nu ne lăsăm păcăliţi şi 
corupţi de Principele acestei Lumi, nici de promisiunile ideo¬ 
logilor, servitorii săi. 

In ierarhia din ţara mea de origine, opinia mea nu are 
nici o importanţă, poate doar în calitate de contraexemplu 
şi întruchipare a răului absolut, ceea ce mă mulţumeşte pe 
deplin. In ţara în care locuiesc, guvernul mă consideră, în 
cea mai hiperbolică ipoteză, un excentric inofensiv. Nici un 
partid politic, nici o mişcare de mase, instituţie guverna¬ 
mentală, biserică sau sectă religioasă nu mă îndrumă, astfel 
încât pot să-mi spun părerea după bunul plac şi să-mi schimb 
părerea de câte ori poftesc, fără ca asta să aibă consecinţe 
practice devastatoare, dincolo de modesta sferă a existenţei 
personale. 

Prof. Dughin, în schimb, fiul unui ofiţer KGB şi men¬ 
torul politic al unui om care reprezintă KGB-ul însuşi, este 
creatorul şi îndrumătorul unuia dintre cele mai cuprinză¬ 
toare şi ambiţioase planuri geopolitice din toate timpurile - 
plan adoptat şi urmat cât mai fidel cu putinţă de o naţiune 
care are cea mai mare armată din lume, cel mai eficient si 

1 3 

îndrăzneţ serviciu secret si o reţea de alianţe care se întinde 
> > > > 

pe patru continente. Să afirmi că prof. Dughin se află în 
centrul şi în vârful puterii este o chestiune care ţine pur şi 
simplu de realism. Pentru a-şi pune planurile în aplicare, se 
bazează pe braţul înarmat al lui Vladimir Puţin, pe arma¬ 
tele din Rusia şi China şi pe toate organizaţiile teroriste din 
Orientul Mijlociu, pe lângă, practic, toate mişcările de stânga, 
fasciste şi neonaziste care în prezent se poziţionează sub 
steagul proiectului său „eurasiatic“. In ce mă priveşte, nu 
doar că nu am nici un fel de plan, nici măcar pentru pro¬ 
pria mea pensie, dar mă pot baza, când vine vorba de resurse 
războinice, numai pe câinele meu Big Mac şi pe o veche 
puşcă de vânătoare. 

Diferenţa aceasta existenţială, pe care fotografiile alătu¬ 
rate o ilustrează, face ca opiniile noastre, chiar şi atunci când 
exprimarea lor verbală coincide ad litteram, să însemne 
lucruri total diferite, în funcţie de scopurile fiecăruia. Răs¬ 
punsurile pe care le vom da la întrebările acestei dezbateri 
vor demonstra acest lucru, sper, la fel de limpede ca şi foto¬ 
grafiile. 

Există două întrebări: care sunt actorii în scenă si care 

> 

este poziţia SUA în scenariu? 

In ce priveşte prima întrebare: lăsând la o parte creştinis¬ 
mul catolic şi protestant, despre care voi vorbi mai târziu, 
forţele istorice care îşi dispută azi puterea în lume se articu¬ 
lează în trei proiecte de dominaţie globală, pe care le voi 
denumi provizoriu „ruso-chineză“, „occidentală 11 (numită 
uneori greşit ,,anglo-americană“) şi „islamică 11 . 

Fiecare are o istorie bine documentată, demonstrându-si 
astfel originile îndepărtate, transformările suferite de-a lun¬ 
gul timpului şi starea actuală a implementării lor. 

Agenţii care le personifică în prezent sunt: 

1. Elita guvernantă din Rusia şi China, respectiv servi¬ 
ciile secrete ale acestor două ţări. 

2. Elita financiară occidentală, aşa cum este ea reprezen¬ 
tată în Clubul Bilderberg, în Consiliul pentru Relaţii Exter¬ 
ne si în Comisia Trilaterală. 

> 

3. Frăţia Musulmană, liderii religioşi din diferite ţări şi, 
de asemenea, din guvernele unor ţări musulmane. 

Dintre aceşti trei agenţi, numai primul poate fi perceput 
în termeni strict geopolitici, din moment ce planurile şi acţi¬ 
unile sale corespund unor interese naţionale şi regionale 
bine definite. Cel de-al doilea, mai avansat în îndeplinirea 
planurilor sale de guvern mondial, se plasează explicit de¬ 
asupra oricăror interese naţionale, inclusiv cele ale ţărilor 

din care a pornit şi care îi servesc drept bază de operaţii. In 
cazul celui de-al treilea, eventualele conflicte de interese între 
guvernele naţionale şi obiectivul major al Califatului Uni¬ 
versal sfârsesc de fiecare dată în favoarea celui din urmă 
) 

care, deşi există momentan doar ca ideal, îsi are autoritatea 

simbolică bazată pe legi coranice, pe care nici un guvern 

islamic nu ar îndrăzni să le încalce fătis. 

> > 

Concepţiile despre puterea globală pe care aceşti trei 
agenţi se străduiesc să le aplice sunt foarte diferite între ele, 
deoarece se datorează unor inspiraţii ideologice eterogene 
şi câteodată incompatibile. 

Nu este vorba deci de forţe asemănătoare, de specii ale 
aceluiaşi gen. Nu luptă pentru aceleaşi obiective, şi când 
recurg ocazional la aceleaşi arme (războiul economic, de 
exemplu), o fac în contexte strategice diferite, unde folosi¬ 
rea armelor nu urmăreşte neapărat aceleaşi scopuri. 

Deşi nominal relaţiile dintre ei sunt definite de compe¬ 
tiţie şi dispută, câteodată chiar militară, există imense zone 
de fuziune si colaborare, chiar dacă mobile si schimbătoare. 
Acest fenomen îi poate dezorienta pe observatori, produ¬ 
când tot felul de interpretări deplasate şi fanteziste, unele 
sub forma „teoriilor conspiraţiei 11 , altele drept contestaţii 
aşa-zis „realiste 11 şi „ştiinţifice 11 ale acestor teorii. 

Bună parte din nebulozitatea imaginii mondiale este pro¬ 
dusă de un factor mai mult sau mai puţin constant: fiecare 
dintre cei trei agenţi ţine să interpreteze în termenii lui 
proprii planurile şi acţiunile celorlalţi doi, pe de-o parte, în 
scopuri de propagandă, pe de alta, dintr-o reală lipsă de înţe¬ 
legere. 

Analiza strategică a fiecăruia în parte reflectă linia ideo¬ 
logică care îl caracterizează. Deşi încearcă să ia în conside¬ 
rare totalitatea factorilor disponibili, schema ruso-chineză 

privilegiază perspectiva geopolitică şi militară, cea occiden¬ 
tală, perspectiva economică, cea islamică, disputa religiilor. 

Această diferenţă reflectă la rândul ei compoziţia socio¬ 
logică a claselor dominante în ariile geografice respective: 

1) Provenind din nomenklatura comunistă, clasa domi¬ 
nantă ruso-chineză este compusă în principal din birocraţi, 
agenţi ai serviciilor secrete şi oficiali militari. 

2) Preponderenţa finanţiştilor şi bancherilor internaţio¬ 
nali în establishment-\A occidental este prea cunoscută pen¬ 
tru a mai fi nevoie să insistăm asupra ei. 

3) In diferitele ţări care alcătuiesc complexul islamic, 
autoritatea guvernantă depinde substanţial de aprobarea 
umma - comunitatea numeroasă a interpreţilor calificaţi ai 
religiei tradiţionale. Deşi varietatea situaţiilor interne este 
foarte mare, nu am exagera dacă am caracteriza puterea do¬ 
minantă ca fiind teocrată. 

Astfel, pentru prima oară în istoria lumii, cele trei moda¬ 
lităţi esenţiale ale puterii - politico-militară, economică şi 
religioasă - se regăsesc personificate în blocuri supranaţio- 
nale distincte, fiecare cu propriile planuri de dominare mon¬ 
dială şi moduri de acţiune specifice. Ceea ce nu înseamnă 
că ele nu acţionează pe toate fronturile, ci doar că respec¬ 
tivele lor viziuni istorice şi strategice sunt delimitate, în 
ultimă instanţă, de modalitatea de putere pe care o repre¬ 
zintă. Nu am exagera dacă spunem că lumea de azi e obiec¬ 
tul unei dispute între militari, bancheri şi predicatori. 

Deşi în discuţiile obişnuite aceste trei blocuri sunt aproape 
invariabil desemnate prin numele unor naţiuni, state şi gu¬ 
verne, descrierea relaţiei dintre ele în termenii unei dispute 
între naţiuni sau interese naţionale este un obicei rămas din 
vechea geopolitică, ceea ce nu ajută cu nimic la înţelegerea 
situaţiei de azi. 

Doar în cazul ruso-chinez proiectul globalist corespunde 
simetric intereselor naţionale şi agenţii principali sunt res¬ 
pectivele guverne. Asta se întâmplă din simplul motiv că regi¬ 
mul comunist, stabilit acolo de zeci de ani, i-a dizolvat sau 
eliminat pe toţi ceilalţi agenţi posibili. Elita globalistă din 
Rusia şi din China e formată din guvernele celor două ţări. 

In schimb elita globalistă din Occident nu reprezintă 

nici un interes naţional si nici nu se identifică cu vreun stat 
> ) 

sau guvern anume, deşi le controlează pe multe. Dimpo¬ 
trivă: atunci când interesele sale se ciocnesc de cele ale naţi¬ 
unilor de origine (ceea ce se întâmplă în mod necesar), elita 
nu ezită să se întoarcă împotriva propriei patrii, să o sub¬ 
juge şi, dacă e nevoie, să o distrugă. 

Globaliştii islamici urmăresc, în principiu, interesele gene¬ 
rale ale tuturor statelor musulmane, unite în marele proiect 
al Califatului Universal. Divergenţele produse de ciocnirile 
de interese naţionale (ca de exemplu între Iran şi Arabia 
Saudită) nu au fost de ajuns pentru a deschide răni de ne¬ 
vindecat în unitatea proiectului islamic pe termen lung. 
Frăţia Musulmană, conducătoarea principală a procesului, 
este o organizaţie transnaţională: ea guvernează unele ţări, 
în altele se află în opoziţie, dar influenţa ei este omnipre¬ 
zentă în lumea islamică. 

Eterogenitatea şi asimetria celor trei blocuri se reflectă 
în imaginea pe care o au unii despre alţii, aşa cum trans¬ 
pare din discursurile lor de propagandă - un sistem de 
erori din care se desprinde puternica sugestie că destinele 
lumii sunt în mâinile unor nebuni deliranţi: 

1) Perspectiva ruso-chineză (astăzi amplificată sub forma 
eurasiatismului, care va fi unul dintre subiectele acestei dez¬ 
bateri) descrie blocul occidental ca: (a) o expansiune mondi¬ 
ală a puterii americane; (b) expresia materializată a ideologiei 



5 6 OLAVO DE CARVALHO 


liberale a „societăţii deschise“, aşa cum a fost susţinută în 
mod eminent de către Sir Karl Popper; (c) reprezentarea 
vie a mentalităţii materialiste, scientiste si raţionaliste a Ilu- 
minismului şi, prin urmare, inamicul prin excelenţă al între¬ 
gii spiritualităţi tradiţionale. 

2) Globalismul occidental declară că nu are alţi duşmani 
în afară de „terorism“ - pe care nu îl identifică nicidecum 
cu blocul islamic, ci îl descrie ca pe un reziduu al credin¬ 
ţelor barbare pe cale de dispariţie - şi de „fundamentalism“, 
o noţiune în care se amestecă indistinct purtătorii de cuvânt 
ideologici ai terorismului islamic şi ai „dreptei creştine 1 ', ca 
si cum aceasta din urmă ar fi aliată a celui dintâi, si nu una 
dintre principalele sale victime (încât teama de terorismul 
islamic e folosită ca pretext pentru a justifica boicotul ofi¬ 
cial al religiei creştine din Europa şi din SUA!). Rusia şi China 
nu sunt prezentate niciodată ca potenţiale agresoare, ci ca 
aliate ale Occidentului. China, în cel mai rău caz, e înfăţi¬ 
şată ca un competitor comercial. Pe scurt: ideologia globa- 
lismului occidental vorbeşte ca şi cum ar fi deja reprezentată 
printr-un consens universal stabilit, duşmănit doar de nişte 
grupuri marginale şi religioase uşor alienate. 

3) Blocul islamic îsi descrie duşmanul occidental în ter- 
meni care dau la iveală doar predispoziţia de a-1 urî pe drept 
sau pe nedrept, din moment ce îl prezintă ba ca pe descen¬ 
dentul vechilor cruciaţi, ba ca pe o personificare a materia¬ 
lismului şi a hedonismului moderne. Colaborarea generoasă 
a Rusiei şi a Chinei cu grupurile teroriste este cu siguranţă 
motivul pentru care aceste două ţări sunt practic inexistente 
în discursul ideologic islamic. In acest mod se ocolesc incom- 
patibilităţile teoretice iremediabile. Unii teoreticieni ai Cali- 
fatului afirmă că socialismul, în momentul în care va fi 

victorios în lume, va avea nevoie de un suflet, iar Islamul 
îi va dărui unul. 

In aceeaşi măsură în care cultivă o imagine falsă despre 
concurenţii săi, fiecare dintre blocuri îşi proiectează de ase¬ 
menea o imagine falsă despre sine. Lăsând la o parte deo¬ 
camdată fanteziile proiective islamice şi occidentale, să le 
vedem pe cele ruso-chineze. 

Blocul ruso-chinez se prezintă drept aliatul Statelor Unire 
ale Americii în „lupta împotriva terorismului", în timp ce 
furnizează arme şi tot felul de ajutoare practic tuturor orga¬ 
nizaţiilor teroriste din lume şi regimurilor anriamericane 
din Iran, Venezuela etc. şi răspândeşte, chiar prin interme¬ 
diul înalţilor funcţionari, povestea că atentatul de la World 
Trade Center a fost opera guvernului american. 1 

Rusia se plânge că a fost „coruptă" de reformele liberale 
ale lui Boris Elţin, de inspiraţie americană, ca şi cum îna¬ 
intea lor ar fi trăit înrr-un templu al purităţii şi nu în putre¬ 
ziciunea fără sfârşit a regimului comunist. Guvernul sovietic, 
merită amintit, a trăit în principal din furt şi extorcare timp 
de şaizeci de ani, fără să fie niciodată tras la răspundere, şi 
a corupt populaţia prin obiceiul instituţionalizat al taxelor, 
al schimburilor de favoruri, al traficului de influenţă, fără 
de care maşinăria statală pur şi simplu nu funcţiona. 2 Când 
bunurile sale au fost împărţite după dizolvarea oficială a 
regimului, beneficiarii au fost chiar membrii nomenclaturii, 

1. V. articolul meu „Sugestâo aos bem-pensantes: internem-se“, 
Didrio do Comercio, 30 ianuarie 2002, http://www.olavodecarvalho. 
org/semana/o6oi3odc.htm. 

2. V. Konstantin Simis, URSS: The Corrupt Society: The Secret 
World of Soviet Capitalism, Simon & Schuster, New York, 1982, şi 
Alena V. Ledeneva, Russia’s Economy of Favours, Cambridge Uni- 
versity Press, Cambridge, 1998. 

care au devenit milionari peste noapte, fără să taie legăturile 
care îi uneau cu fostul aparat statal, în special cu KGB („nu 
există ex-KGB“, a mărturisit Vladimir Puţin). 

Imaginaţi-vă ce s-ar fi întâmplat în Germania după cel 
de-al Doilea Război Mondial dacă învingătorii, în loc să-i 
urmărească şi să-i pedepsească pe liderii fostului regim, i-ar 
fi premiat dându-le acces la bunurile statului nazist. Exact 
aşa s-a întâmplat în Rusia: imediat după ce a fost dizolvată 
oficial URSS, agenţii săi de influenţă în Europa şi în SUA 
s-au mobilizat pentru o reuşită operaţiune de a bloca orice 
fel de investigare a crimelor sovietice. 1 Nimeni nu a fost pe¬ 
depsit pentru asasinarea a cel puţin zeci de milioane de civili 
şi pentru crearea celei mai eficiente maşinării de teroare 
statală pe care a cunoscut-o vreodată umanitatea. Dimpo¬ 
trivă: haosul şi corupţia care au urmat căderii statului sovie¬ 
tic nu au fost cauzate de noul sistem de liberă iniţiativă, ci 
de faptul că primii care au avut de câştigat de pe urma lui 
au fost stăpânii fostului regim, o hoardă de hoţi şi asasini 
cum nu s-a mai văzut niciodată în nici o ţară civilizată. 

Şi nu este totul. Când se plânge că a fost coruptă de capi¬ 
talismul american, Rusia uită că ea a fost cea care l-a corupt, 
începând cu anii ’30, guvernul Stalin, conştient de faptul 
că puterea Americii consta „în patriotismul său, în con¬ 
ştiinţa sa etică şi în religia sa“ (sic), a declanşat o operaţiune 
gigantică, prin care urmărea, conform spuselor executorului 
său principal, Willi Miinzenberg, să corupă Occidentul 
intr-atât, „încât va ajunge să duhnească 11 . Conştiinţe cumpă¬ 
rate, amestecul înalţilor funcţionari în spionaj şi afaceri 
obscure, campanii intense de propagandă pentru a slăbi 


1. V. Vladimir Boukovski, Jugement a Moscou. 

credinţele morale ale populaţiei şi infiltrarea generalizată în 
sistemul educaţional au sfârşit prin a da rezultate mai ales 
începând cu anii ’6o, modificând radical societatea ameri¬ 
cană, până în punctul în care a devenit de nerecunoscut. 

Tot acţiunea sovietică a dat dimensiuni planetare trafi¬ 
cului de droguri începând cu anii ’şo. Povestea este bine 
documentată în Red Cocaine: The Drugging of America and 
the West, de Joseph D. Douglass. Atunci când Rusia se 
plânge că după căderea comunismului a fost invadată de 
cultura drogurilor, nu face decât să culeagă ce a semănat. 

Nici una din toate aceste acţiuni corupătoare nu apar¬ 
ţine trecutului. In zilele noastre se găsesc mai mulţi agenţi 
ruşi în SUA decât pe timpul Războiului Rece. 1 2 

China, bine alimentată de investiţii americane, dă semne 
că aparenta liberalizare a economiei sale a fost doar o faţadă 
pentru menţinerea regimului totalitar, din ce în ce mai 
solid şi aparent indestructibil. 

Cât despre poziţia SUA pe plan mondial, să vedem mai 
întâi cum o descrie prof. Dughin şi apoi cum e ea în realitate. 

Potrivit doctrinei eurasiatismului, SUA sunt incarnarea 
prin excelenţă a globalismului liberal? Liberalismul, aşa 
cum îl vede prof. Dughin în America, este, în esenţă, cel al 
„societăţii deschise“ susţinute de Sir Karl Popper. 

1. V. http://www.f0xnews.c0m/us/2010/07/04/painting-t0wn- 
red-russian-spiesreport-says. 

2. Cele două elemente pe care această definiţie le contopeşte 
într-o unitate nu au aceeaşi origine, nici nu s-au născut solidare unul 
cu celălalt. Primele mişcări liberale din secolul al XlX-lea, purtate 
în pântecele primelor mişcări de independenţă împotriva puterilor 
coloniale, erau accentuat naţionaliste, iar primele proiecte ale gu¬ 
vernului global care au apărut la începutul secolului XX s-au inspi¬ 
rat din idei bine-cunoscute ca intervenţioniste şi etatiste. 

Iată cum rezumă prof. Dughin ideea liberală: 

Pentru a înţelege coerenţa filozofică a ideologiei naţional-bolşe- 
vice [...] este absolut necesară lectura cărţii fundamentale a lui 
Karl Popper, Societatea deschisă şi duşmanii ei [...]. 

Popper a dezvoltat o tipologie fundamentală pentru subiectul 
nostru. Potrivit spuselor lui, istoria omenirii şi istoria ideilor se 
împart în două jumătăţi (inegale, de altfel). De o parte, se află 
partizanii „societăţii deschise' 1 , care reprezintă după părerea lui 
forma de existenţă normală a indivizilor raţionali (aşa cum sunt 
pentru el toţi oamenii), care îşi bazează conduita pe calcul şi 
voinţă personală presupus liberă. Totalitatea acestor indivizi ar 
trebui în mod logic să formeze „societatea deschisă", în esenţă 
„netotalitară", dat fiind că îi lipseşte orice idee unificatoare sau 
sistem de valori colectivist, supraindividual sau neindividual. 
„Societatea deschisă" este deschisă tocmai pentru că ignoră toate 
„teleologiile", toate „absoluturile", toate diferenţele tipologice 
stabilite, deci ignoră toate limitele provenite din domeniul nein¬ 
dividual şi neraţional (supraraţional, araţional sau iraţional, cel 
din urmă fiind mai frecvent la Popper). 

De cealaltă parte se află câmpul ideologic al „duşmanilor 
societăţii deschise", unde Popper îi include pe Heraclit, Platon, 
Aristotel, scolastici, precum şi filozofia germană a lui Schlegel, 
Fichte şi, mai ales, a lui Hegel şi Marx. Karl Popper [...] demon¬ 
strează o unitate esenţială a abordărilor sale şi discerne structura 
Weltanschauung-u\m său comun, ale cărui trăsături caracteristice 
sunt negarea valorii intrinsece a individului, de unde provine 
dispreţul pentru raţionalismul autonom, şi tendinţa de supunere 
a individului şi a raţiunii sale valorilor „nonindividuale" şi „non- 
raţionale", ceea ce conduce în mod constant şi fatal, potrivit lui 
Popper, la apologia dictaturii şi a totalitarismului politic. [...] 

Naţional-bolşevicii [...] acceptă absolut şi fără rezerve viziu¬ 
nea dualistă a lui Popper şi sunt întru totul de acord cu clasifi¬ 
carea lui. In schimb, însă, se consideră ei înşişi duşmanii convinşi 
ai „societăţii deschise" [...] Ei resping în mod absolut „societatea 
deschisă" şi fundamentele sale filozofice, adică, întâietatea indi- 

vidului, valoarea gândirii raţionale, liberalismul social progresist, 
democraţia egalitaristă numerică atomică, critica liberă, Weltan- 
schauung-\A carteziano-kantian... 1 

Acum, despre globalism: 

In zilele noastre este evident că Statul Mondial conceput ca o 
Piaţă Mondială nu e o perspectivă îndepărtată sau himerică, 
fiindcă acea doctrină liberală [a lui Karl Popper\ devine încetul 
cu încetul ideea guvernantă a civilizaţiei noastre. Iar asta presu¬ 
pune distrugerea finală a naţiunilor în calitatea lor de vestigii ale 
unei epoci trecute, de ultim obstacol în faţa expansiunii irezis¬ 
tibile a mondialismului. [...] Doctrina mondialistă este expresia 
perfectă şi desăvârşită a modelului „societăţii deschise' 1 . 2 

Globalismul liberal este, aşadar, proiectul în curs care 
vizează să implanteze în întreaga lume modelul „societăţii 
deschise“ popperiene, distrugând în drumul său, în mod 
necesar, suveranităţile naţionale şi orice principiu metafizic 
sau moral care se pretinde superior spiritualităţii individuale. 
Este sfârşitul naţiunilor şi al oricărei spiritualităţi tradiţio¬ 
nale, cele dintâi fiind înlocuite de o administrare mondială 
stiintifico-tehnocrată, iar cea din urmă de un amestec de 
scientism, materialism şi subiectivism relativist care inspiră 
elitele globale din Occident. 

SUA fiind principalul focar de iradiere al acestui proiect, 
iar Rusia principalul punct de rezistenţă (din motive pe 
care le vom vedea mai târziu), coliziunea este inevitabilă: 

The main thesis ofthe neo-Eurasianism is that the struggle between 
Russia and the United States is inevitahle, since the United States 


1. Alexandre Douguine, „La metaphysique du national-bol- 
chevisme", în Le Prophete de l’eurasisme. Avatar Editions, Paris, 
2006, pp. 131-133. 

2. Ibid. , p. 138. 

is the engine of globalization seeking to destroy Russia, the fortress 

ofspirituality and tradition. 1 

Am ţinut să reproduc mai în detaliu părerea oponentului 
meu fiindcă, deşi nu o consider falsă în ce priveşte mentali¬ 
tatea elitelor globaliste, inspirate cu adevărat de idei poppe- 
riene, pot demonstra fără să greşesc prea mult că: 

1) Descrierea nu se aplică din nici un punct de vedere 
Statelor Unite ale Americii, o naţiune unde popperianismul 
este o inserţie recentă, fără rădăcini locale si totalmente ostil 
tradiţiilor americane. 

2) SUA nu sunt centrul de comandă al proiectului glo- 
balist, ci, dimpotrivă, victima sa prioritară, însemnată pen¬ 
tru a fi exterminată. 

3) Elita globalistă nu este duşmanul Rusiei, al Chinei 
sau al ţărilor islamice virtual asociate proiectului eurasiatic, 
ci mai degrabă colaboratorul lor şi complice în eforturile de 
a distruge suveranitatea, puterea politico-militară şi econo¬ 
mia SUA. 

4) Departe de a favoriza capitalismul de liberă iniţiativă, 

proiectul globalist a contribuit la întărirea politicilor de stat 

şi de control în toate părţile, fără să difere din acest punct 

de vedere de interventionismul susţinut de eurasiatisti. Glo- 
> > > 

balismul este „liberal 11 numai în sensul local pe care terme¬ 
nul îl are în SUA ca sinonim pentru „stângist“. Proiectul 
globalist este descendentul direct şi continuatorul socialis- 

1. „Teza principală a neoeurasiatismului este că lupta dintre 
Rusia şi Statele Unite este inevitabilă, din moment ce Statele Unite 
sunt motorul globalizării care caută să distrugă Rusia, fortăreaţa 
spiritualităţii şi a tradiţiei 11 (Vădim Volovoj, Will the prediction of 
A. Dugin cometrue?, în Geopolitika, 11 oct. 2008, http://www.geopo- 
litika.lt/?artc=2825). 

mului fabian, aliat tradiţional al comuniştilor. Insăsi ideo- 
logia popperiană nu este liberal-capitalistă, în sensul libera¬ 
lismului clasic, ci, înainte de toate, „o abordare experimentală 
a ingineriei sociale” 1 . 

5) Eurasiatismul se întoarce împotriva „societăţii deschise” 
popperiene în calitate de model ideologic abstract, dar, cum 
în acelaşi timp eurasiatismul la rândul lui nu este doar un 
model ideologic abstract, ci o strategie geopolitică, sigur că 
ţinteşte spre ideologia popperiană pentru a nimeri, în spa¬ 
tele ei, o putere naţională hotărâtă, cea a SUA, care nu are 
nimic de-a face cu ideologia popperiană şi se aşteaptă la ce 
poate fi mai rău din partea ei. Mai mult decât atât: naţio¬ 
nalismul american este o puternică rezistenţă creştină la am¬ 
biţiile globaliste care tot încearcă să pună stăpânire pe ţară, 
pentru a o distruge ca forţă autonomă şi a o folosi ca instru¬ 
ment pentru propriile sale planuri, cu precădere antina¬ 
ţionale. Distrugerea puterii americane va înlătura ultimul 
obstacol important din calea instaurării guvernului mondial. 
Atunci va mai rămâne doar împărţirea prăzii între cele trei 
scheme globaliste: occidentală, ruso-chineză şi islamică. 

6 ) Rusia nu este în nici un caz „fortăreaţa spiritualităţii 
şi a tradiţiei”, împuternicită prin mandat celest să pedep¬ 
sească, în pielea Statelor Unite, păcatele Occidentului mate¬ 
rialist si imoral. Este - astăzi, ca si în vremea lui Stalin - un 
cuib de corupţie şi răutate cum nu s-au mai văzut, hotărât, 
aşa cum a anunţat profeţia de la Fâtima, să răspândească 
greşelile sale în lume. De remarcat că acea profeţie nu s-a 
referit niciodată la comunism în particular, ci la „greşelile 
Rusiei”, în mod generic, şi a anunţat că răspândirea acestor 


1. Ed Evans, „Do You Really Know This Person?“, în http://it- 
makessenseblog.com/tag/karl-popper/. 

greşeli, cu tot cortegiul de nenorociri şi suferinţe pe care îl 
antrena, ar înceta doar dacă papa şi toţi episcopii catolici 
din lume ar îndeplini ritul de consacrare a Rusiei. Cum acest 
rit nu a fost niciodată realizat, nu există nici cel mai mic 
motiv pentru a nu vedea în proiectul eurasiatic un al doilea 
val şi un upgrade al „greşelilor Rusiei“, anunţul unei catas¬ 
trofe de proporţii inimaginabile. 

7) Dacă astăzi Rusia, din spusele prof. Dughin, se pre¬ 
zintă lumii drept purtătoare a unui mare mesaj spiritual şi 
salvator, trebuie amintit că a mai făcut asta de două ori: 

(a) In secolul al XlX-lea toţi gânditorii pe linie slavofilă, 
precum Dostoievski, Soloviov şi Leontiev, vedeau Occiden¬ 
tul ca pe sursa tuturor relelor şi anunţau că în secolul ce avea 
să urmeze Rusia va învăţa lumea ce înseamnă „adevăratul 
creştinism“. S-a văzut doar că acea aroganţă spirituală a 
fost neputincioasă în momentul în care a trebuit să facă faţă 
materialismului comunist care câştiga teren chiar în Rusia. 

(b) Comunismul rus a promis lumii o nouă epocă de 
pace, prosperitate şi libertate mai presus de cele mai fru¬ 
moase visuri ale generaţiilor trecute. Tot ce a reuşit să înde¬ 
plinească a fost un infern totalitar, pe care nici măcar Atila 
sau Ginghis-Han nu şi l-ar fi închipuit în coşmarurile lor. 

Ar fi ideal dacă toate ţările ar învăţa să-şi vindece pro¬ 
priile neajunsuri înainte de a se proclama salvatorul uma¬ 
nităţii. Rusia lui Aleksandr Dughin pare că a învăţat din 
crimele şi eşecurile ei tocmai opusul. 



PARTEA A DOUA 

REPLICI SI CONTRAREPLICI 

> 




Occidentul contra restului lumii 

ALEKSANDR DUGHIN 


Ca răspuns la textul interesant şi relevant al prof. Car- 
valho, aş dori să evidenţiez câteva puncte importante: 


Individualismul si holismul 
> 

In primul rând, mi se pare clar că discuţia noastră (în 
cazul în care termenul „dezbatere” nu-şi are locul, cum 
bine a menţionat prof. Carvalho) este mai mult decât un 
schimb de păreri între doi indivizi izolaţi. Există ceva sim¬ 
bolic în accentuarea unei anumite asimetrii, identificată de 
prof. Carvalho la începutul textului său introductiv. In de¬ 
scrierea acestei asimetrii, el se defineşte drept o individualitate 
pură care poate vorbi numai în nume propriu, exprimân- 
du-şi un punct de vedere în primul rând personal. El nu 

vorbeşte în numele nimănui în afară de al său: si doreşte să 
> ) ) 

specifice acest lucru încă de la început. In acelaşi timp, în¬ 
cearcă să construiască imaginea opusă a persoanei mele, 
subliniind participarea mea în cercuri politice, publice şi 
ştiinţifice şi implicarea mea în politica concretă, în procese 
de decizie şi în lupta ideologică. Pare o observaţie corectă, 
însă are şi o dimensiune mai puţin evidentă. Prin formularea 

sa, prof. Olavo de Carvalho ne îndreaptă atenţia către dife¬ 
renţele dintre civilizaţia occidentală şi cea rusă (eurasiatică). 
Baza metafizică a Occidentului este individualismul. Socio¬ 
logul francez Louis Dumont, în scrierile sale - Essais sur l’in- 
dividualisme 1 2 3 , Homo aequalis 1 2 şi Homo aequalis IP -, descria 
suficient de clar natura individualistă a societăţii occidentale 
şi a civilizaţiei occidentale din Evul Mediu până în prezent. 
Aşadar, accentuând poziţiile pur personale în dezbaterea 
noastră, prof. Olavo de Carvalho reacţionează în acord cu 
modul mai general şi „colectivist 11 , reflectând particularitatea 

socială a culturii occidentale si sistemul său de valori. Pentru 

> 

omul occidental, declaraţia individualismului e ceva natural 
(definit din punct de vedere social) şi, fiind ceva „natural 11 , 
e social, deci mai mult decât individualist. Cu alte cuvinte, 
individualismul este o caracteristică comună a Occidentului. 
Cu toate acestea, cantitatea de „individual 11 din individualism 
e mică; este intr-adevăr un stereotip. 

Acelaşi stereotip se observă clar în proiecţia identităţii 
opuse asupra reprezentanţilor societăţii ruseşti (eurasiatice). 
Această identitate ar trebui să fie colectivistă a priori, mani¬ 
festând caracteristici holistice sau totalitariste (în cazul ati¬ 
tudinilor peiorative). Iar prof. Carvalho găseşte cu uşurinţă 
confirmarea unei asemenea proiecţii în detaliile biografice 
ale oponentului său. Aşadar, contextul este bine definit, iar 
fotografia celor două părţi atribuie o expresie vizuală. „Vână- 


1. Louis Dumont, Essais sur l’individualisme. Une perspective 
anthropologique sur l’ideologie moderne, Seuil, Paris, 1983. 

2. Louis Dumont, Homo aequalis I: genese et epanouissement de 
l’ideologie economique, Gallimard/BSH, Paris, 1977. 

3. Louis Dumont, Homo aequalis II: l’ideologie allemande, Galli¬ 
mard/BSH, Paris, 1978. 

torul“ vs „soldatul 11 ; „omul singuratic 11 vs „omul colectiv 11 ; 
„Occidentul 11 contra „Restului lumii 11 . 

Accept toate acestea pe de-a-ntregul şi recunosc faptul că 
una dintre caracteristicile individului rus (eurasiatic) constă 
în dorinţa de a manifesta ceva mai general decât trăsăturile 
individuale. De aceea, să fiu o entitate colectivă (termenul 
rus sobornost ar fi mai potrivit aici) este pentru mine o ade¬ 
vărată onoare. Cu cât poziţia mea este mai holistică, cu atât 
e mai bine. 

Aceasta este chiar dimensiunea simbolică menţionată 
mai sus. In dezbaterea dintre două personalităţi există două 
structuri masive ale unor civilizaţii diferite, ale unor sis¬ 
teme de valori diferite care se confruntă unele cu celelalte 
prin intermediul nostru. Individualismul occidental înfruntă 
holismul rus (eurasiatic). 

Este necesar să precizez: din câte înţeleg, societatea 
braziliană - şi cultura ei - nu este complet occidentală sau 
individualistă. Ea conţine diferite caracteristici colectiviste 
şi holistice. Aşadar, America Latină, în special Brazilia, pre¬ 
zintă unele diferenţe sociale şi culturale în raport cu socie¬ 
tăţile şi culturile europene sau nord-americane. In cazul 
prof. Carvalho, faptul că trăieşte în SUA joacă un rol im¬ 
portant. Nu mă refer la localizarea sa geografică, ci la iden¬ 
tificarea sa culturală. Iar acest lucru poate fi confirmat de 
textele prof. Carvalho pe care am avut ocazia să le citesc. 
Sunt o mărturie a aderării sale la tradiţia nord-americană 
(în versiunea sa „tradiţionalistă 11 sau „de dreapta 11 ) şi a dis¬ 
tanţării de principalele caracteristici ale atitudinii culturale 
braziliene critice faţă de Statele Unite. Aflându-se, din punct 
de vedere politic, „la dreapta 11 , bănuiesc că prof. Carvalho 
blamează „stângismul 11 latin şi brazilian. Simpatia mea, în 
cazul acesta, este de partea Americii Latine. Fiind un critic 

al SUA şi al civilizaţiei occidentale ca întreg, găsesc caracte¬ 
ristici eurasiatice în societăţile Americii Centrale si de Sud. 

> ) 

Deci, intr-un fel, eu sunt mai probrazilian decât prof. Car- 
valho, „brazilianul pur“ care prezintă anumite aspecte (con¬ 
servatoare) ale SUA si ale Occidentului în ansamblul său. 

Odată comentată această chestiune, putem trece la punc¬ 
tele următoare ale prof. Carvalho. 


Trei proiecte globale 

Să luăm în discuţie mai întâi cele trei proiecte de domi¬ 
nare globală descrise de el. Deşi nu sunt convins că oferă o 
viziune corectă asupra principalelor tendinţe ale lumii con¬ 
temporane, pot să recunosc unele caracteristici realiste în 
această încadrare. Prof. Carvalho le descrie explicit astfel: 

Agenţii care le personifică în prezent sunt: 

1. Elita guvernantă din Rusia şi China, respectiv serviciile secrete 
ale acestor două ţări. 

2. Elita financiară occidentală, aşa cum este ea reprezentată în 
Clubul Bilderberg, în Consiliul pentru Relaţii Externe şi în 
Comisia Trilaterală. 

3. Frăţia Musulmană, liderii religioşi din diferite ţări şi, de ase¬ 
menea, din guvernele unor ţări musulmane. 

In continuarea expunerii sale, prof. Carvalho indică fap¬ 
tul că cele trei proiecte globale reflectă trei arme globale - 
puterea militară, economia de piaţă şi puternicul crez reli¬ 
gios (fundamentalismul). E lesne de observat faptul că această 
structură ipotetică, alcătuită din trei puteri principale, repre¬ 
zintă cele trei funcţii clasice ale societăţii tradiţionale: sacer- 
doţii religioşi (brahmanii), luptătorii (kşâtrya) şi comercianţii 
(vaisya). Dacă acceptăm această viziune, am putea evalua 

cele trei puteri în diferite feluri. Pentru materialişti şi paci¬ 
fişti ar fi de preferat o societate a capitalismului de piaţă 
occidental (a SUA şi a aliaţilor săi). Insă nu se aplică celor 
care folosesc alt set de valori - pe cele spirituale sau imate¬ 
riale. „Ordinea Banilor 11 (potrivit viziunii lui Jacques Attali 1 ) 
poate fi comparată cu „ordinea Puterii 11 sau cu „ordinea 
Spiritului 11 . Globalizarea actuală se bazează în principiu pe 
ordinea economică şi reprezintă lumea viitoare ca o piaţă 
globală unde „istoria a ajuns la sfârşit 11 (F. Fukuyama 2 ). Aşa¬ 
dar, lupta dintre „militarismul ruso-chinez“ şi „Frăţia Musul¬ 
mană 11 împotriva Occidentului, a SUA şi a globalizării este 
o cauză justă şi bună, care ar trebui susţinută de toţi cetăţe¬ 
nii lumii. Asta înseamnă respingerea imperiului supermate- 
rialist, a consumului frenetic şi a hegemoniei nord-americane. 
Ordinele războinicilor şi ale preoţilor, pentru mine personal 
(şi implicit pentru majoritatea popoarelor eurasiatice), sunt 
mult mai bune decât ordinul comercianţilor. Mai mult decât 
atât, eu aş sugera o alianţă între „militarismul ruso-chinez“ 
şi „Frăţia Musulmană 11 în lupta comună pentru înfrânge¬ 
rea Ordinii Mondiale Americane şi pentru a pune capăt 
globalizării şi „modului de viaţă american 11 . 

Astfel, în termenii prof. Olavo de Carvalho, orice tradi¬ 
ţionalist consecvent ar trebui să fie de partea eurasiatiştilor 
şi a musulmanilor împotriva declinului materialist şi capi¬ 
talist al castelor. Prof. Olavo de Carvalho recunoaşte faptul 
că elita financiară este concentrată în câteva organizaţii glo¬ 
bale, precum Clubul Bilderberg, Consiliul pentru Relaţii 


1. Jacques Attali, Lignes d’horizon, Fayard, Paris, 1990. 

2. Francis Fukuyama, The End ofHistory and the LastMan, The 
Free Press, New York, 1992 (vezi şi Sfârşitul istoriei şi ultimul om, 
trad. de Mihaela Eftimiu, Editura Paideia, Bucureşti, 1994 - n. tr.). 

Externe şi Comisia Trilaterală, care servesc drept cartier ge¬ 
neral al capitalismului şi imperialismului nord-american. 
Cu alte cuvinte, avem în fata noastră un duşman real care 
ar trebui atacat. 

Dacă luăm în considerare faptul că circumstanţele pro¬ 
cesului de globalizare sunt mult mai puternice acum decât 
cele ale celorlalte două forţe şi că puterea SUA este aproape 
imbatabilă, ajungem exact la concluzia că proiectul globalist 
este mult mai periculos şi realist decât celelalte două pro¬ 
iecte. Avem deci de-a face nu cu trei tendinţe mai mult sau 
mai puţin echivalente, ci doar cu una, care se impune şi 
domină în formă absolută în relaţie cu celelalte două care 
încearcă să o provoace (cu sau fără succes). Intr-o astfel de 
situaţie, problema se pune în felul următor: Ar trebui să 
acceptăm dominaţia elitei financiare şi globale ca pe ceva 
inevitabil şi să renunţăm la lupta pentru orice fel de alterna¬ 
tivă, doar pentru că nu ne plac proiectele eurasiatic şi isla¬ 
mic? Ar fi bine dacă am putea să ne imaginăm o altă doctrină 
drept alternativă, dar nu e uşor. 

Aşadar, avem cursul principal al lucrurilor (înfiinţarea 
Lumii Unite, a Guvernului Mondial şi oligarhia financiară 
globală dominantă) şi avem o posibilă opoziţie, o versiune 
mai impresionantă şi mai articulată decât militarismul na¬ 
ţional ruso-chinez şi fundamentalismul islamic. Alegerea e 
clară pentru oricine este invitat să judece singur. 

Se pare că America Latină este înclinată să aleagă alter¬ 
nativa care se apropie din ce în ce mai mult de zona eur- 

asiatică si arabă. Prof. Olavo de Carvalho nu recunoaşte 
> > 

neosocialismul cu puternice caracteristici etnice prezent în 
mod explicit în America Latină ca pe o tendinţă centrală, 
si aceasta este diferenţa dintre abordările noastre, dar fără 
să fie un fapt crucial. Am putea include, într-o formă apro- 

ximativă, această tendinţă neosocialistă latino-americană 
în zona militarismului eurasiatic si a fundamentalismului 
islamic. Ajungem la punctul despre Ciocnirea Civilizaţiilor, 
devenit faimos cu S. Huntington 1 . Occidentul contra Restu¬ 
lui lumii. Acesta reprezintă (în termenii prof. Olavo de Car- 
valho) elita financiară occidentală împotriva eurasiatiştilor 
şi islamiştilor, precum şi împotriva oricărei alte instanţe 
care respinge hegemonia americană şi predominanţa abso¬ 
lută a pieţei libere, a drepturilor omului, a liberalismului, a 
individualismului şi a tiparelor democraţiei parlamentare. 

Aşadar, folosind mapa mundi propusă de prof. Olavo 
de Carvalho, recunosc că aş prefera să adopt în mod con¬ 
ştient o poziţie în zona „militarismului eurasiatic sau ruso- 
chinez“, însoţit cu multă simpatie de lumea mişcării islamice 
antioccidentale (deşi eu sunt un crestin-ortodox si nu îm- 
părtăşesc punctele sale de vedere teologice). Descrierea cri¬ 
tică şi peiorativă pe care prof. Olavo de Carvalho o face 
proiectului ruso-chinez şi celui islamic îmi sugerează că 
alegerea lui este foarte diferită şi opusă faţă de a mea. Dacă 
rămânem în limitele acestei mapa mundi propuse de el, 
singura soluţie logică este alegerea Occidentului Global şi 
a hegemoniei elitei financiare occidentale. 

Dacă există doar trei forţe (prof. Olavo de Carvalho o 
afirmă, nu eu), alegerea realistă ar trebui făcută prin accep¬ 
tarea uneia dintre ele. Dar textul prof. Olavo de Carvalho 
nu afirmă acest lucru în mod clar. Se vede că urăşte etatis- 

y 

mul ruso-chinez şi fundamentalismul islamic. Este explicit. 


1. Samuel P. Huntington, The Clash of Civilizations and the Rema- 
king of the World Order, Simon & Schuster, New York, 1996 (vezi 
şi Ciocnirea civilizaţiilor şi refacerea ordinii mondiale, trad. de Radu 
Carp, Editura Antet, Bucureşti, 1998 - n. red.). 

Aflaţi în faţa acestui punct de vedere, vom aştepta urmă¬ 
torul său pas - apărarea Occidentului. Insă unele afirmaţii ale 
prof. Olavo de Carvalho ne dau de înţeles că nu este aşa. 
El tratează şi globalizarea occidentală în aceiaşi termeni 
critici. De aceea suntem nedumeriţi şi aşteptăm să clarifice 
acest aspect în viitor. 

Am putea sugera, teoretic, că el este împotriva oricărui 
tip de proiect global, sub orice formă, dispreţuind toate sce¬ 
nariile unei viziuni şi ale unui praxis globalist. In acest caz, 
ar fi trebuit să-l atace mai întâi pe cel mai greu, mai serios 
şi mai impresionant dintre ele - hegemonia americană, lu¬ 
mea unipolară şi dominaţia elitei financiare. Este prima şi 
cea mai puternică tendinţă - mult mai eficace decât cele¬ 
lalte două. Dar prof. Carvalho trăieşte în Statele Unite, iar 

textul său introductiv atacă cu ferocitate eurasiatismul si 

> 

fundamentalismul islamic înainte de toate. Aşadar, poziţia 
sa intrigă şi rămâne enigmatică. Prin modul în care discută, 
pare clar o mişcare stilistică - fiindcă, odată intrigaţi, ca 
mine, observatorii ar urmări discursul cu mai multă aten¬ 
ţie. Păcatele KGB-ului, Partidului Comunist şi ale Al-Qaeda 
sunt suficient de amănunţit prezentate de către domnul 
profesor; dar cum rămâne cu CIA, Clubul Bilderberg, Pen¬ 
tagonul, neoconservatorii, Proiectul pentru Noul Secol Ame¬ 
rican, infanteria imperială, Hiroshimaşi Nagasaki, ocuparea 
Irakului şi a Afganistanului şi bombardarea Serbiei? 


Valabilitatea geopoliticii clasice 

Cel de-al doilea punct. Prof. Carvalho afirmă: 

Deşi în discuţiile obişnuite aceste trei blocuri sunt aproape inva¬ 
riabil desemnate prin numele unor naţiuni, state şi guverne, de- 

scrierea relaţiei dintre ele în termenii unei dispute între naţiuni 
sau interese naţionale este un obicei rămas din vechea geopolitică, 
ceea ce nu ajută cu nimic la înţelegerea situaţiei de azi. 

Nu pot să fiu de acord cu următoarea afirmaţie: . .este 
un obicei rămas din vechea geopolitică, ceea ce nu ajută cu 
nimic la înţelegerea situaţiei de azi“. Sunt convins că ana¬ 
liza geopolitică clasică este încă relevantă şi, de fapt, ne 
ajută la „înţelegerea situaţiei de azi“. Atât puterea americană 
modernă (şi postmodernă, deopotrivă), cât şi aliaţii săi din 
Europa şi din alte părţi s-au manifestat din ultimele secole 
până în ziua de azi drept incarnarea directă a Puterii Mari¬ 
time, aşa cum a fost ea descrisă de Halford Mackinder 1 , 
Nicholas J. Spykmen 2 , K. Haushofer 3 şi toţi ceilalţi gândi¬ 
tori şi analişti geopolitici. Hegemonia globală americană e 
geografică, strategică şi - cel mai important -, din punct 
de vedere sociologic, pură „talasocraţie“, manifestarea clasică 
a eternei Cartagine, care a devenit un fenomen mondial. 
Localizarea atlantică a centrului lumii globale (nordul bo¬ 
gat), esenţa capitalistă a dominaţiei sale, tehnologia mate¬ 
rială inovatoare ca bază a cuceririi coloniilor, controlul 
strategic al mărilor şi oceanelor prin forţele armate ameri¬ 
cane (NAVY) - toate aceste caracteristici ale unipolarităţii 


1. Halford J. Mackinder, „The Geographical Pivot of History“, 
The GeographicalJournal, 1904, n. 23, pp. 421-437; „The Round World 
and the Winning of the Peace“, Foreign Ajfairs, 1943, voi. 21 & n. 4 
(July); Idem, Democratic Ideals and Reality: A Study in the Politics 
of Reconstruction, National Defense University Press, Washington 
D.C., 1996. 

2. Nicholas J. Spykmen, The Geography of the Peace, Harcourt, 
Brace and Company, New York, 1944. 

3. K. Haushofer, Geopolitik der Pan-Ideen, Zentral-Verlag, Ber¬ 
lin, 1931. 

şi globalizării din zilele noastre (prezentate uneori în versiu¬ 
nea lor suavă ca multilateralism) sunr caracteristici clasice 
ale Puterii Maritime. Iar Puterea Maritimă este mereu activă 
împotriva „Pământului Central‘7„Inimii Lumii“ ( Heart - 
land), întrucât se află în calea sa directă către dominaţia 
mondială. 

Din această cauză vechea analiză geopolitică este extrem 
de relevantă. Ea reflectă perfect scopurile implementării sis¬ 
temului talasocratic mondial. 

Dacă observăm cele mai importante proiecte opuse glo¬ 
balizării (descrise de prof. Olavo de Carvalho), vom vedea 
cealaltă jumătate a hărţii geopolitice clasice a lui Mackinder. 
Ce sunt Rusia şi China din perspectivă geopolitică? împre¬ 
ună, formează Eurasia în deplinătatea sa: Heartland, cele 
două spaţii continentale mai mari. Avem de-a face, aşadar, 
cu „telurocraţia“ în esenţa sa. Geopolitica permite atât vizua¬ 
lizarea sferei politico-geografice, cât şi a sferei sociologice. 
Face o sinteză a puterilor politice, a frontierelor şi a aşa-nu- 
mitelor „dispositifs \ pe de-o parte, iar pe de alta, ne oferă un 
sistem de valori culturale şi sociale. De aceea, telurocraţia, 
paradigma Romei, este în acelaşi timp o strategie de tip 
continental şi o civilizaţie. Astfel, ostilitatea dintre „SUA-uni- 
polaritate-globalizare financiară-oligarhie-modernizare-capi- 
talism“ şi „Rusia-China-militarism-suveranitatea societăţii 
tradiţionale de stat-criptosocialism“ este perfect geopolitică. 

Care este locul Islamului în viziunea geopoliticii clasice? 
El corespunde aşa-numitei Zone-Frontieră ( Rimland) sau, 
mai exact, marii întinderi din Rimland care porneşte de la 
Magreb, trece prin Orientul Mijlociu, Asia Centrală şi se 
extinde către societăţile islamice din Pacific. Natura geopo¬ 
litică a Islamului se deschide în două direcţii: Putere Mari- 



OCCIDENTUL CONTRA RESTULUI LUMII 77 


timă sau Putere Terestră. Dar acea zonă considerată ca în¬ 
treg ar putea lua opţional şi altă decizie, preferând alianţa 
cu Occidentul (ca în cazul unora dintre regimurile arabe). 

Echilibrul dintre talasocratie si telurocratie înclină în 

> > > 

momentul de faţă în favoarea primei. Aşadar, situaţia de 
acum poate fi evaluată corect în termenii geopolitici clasici 
(vechi). Puterea Maritimă care luptă pentru a controla Heart- 
land-\x\ pentru a domina lumea (impunându-şi peste tot 
standardele şi valorile individualiste, de piaţă şi de drepturi 
ale omului) se confruntă cu forţele eurasiatice (Rusia-China) 
şi aliaţii lor temporari (islamişti, anticolonialişti latino-ame- 
ricani, neosocialişti, „independentişti“ şi aşa mai departe). 


Erezia „societăţii descbise“ si crimele americane 
" > > 

In continuare, la punctul următor, prof. Olavo de Car- 
valho menţionează că analiza eurasiatică a societăţii ameri¬ 
cane este greşită în ce priveşte identificarea esenţei acesteia 
cu conceptul de „societate deschisă 11 al lui Karl Popper. 1 
Din câte ştiu, în anii '90 conceptele lui Popper au fost foarte 
relevante în analiza principalelor valori ale civilizaţiei euro¬ 
pene şi occidentale. In plus, am citit sute de sociologi şi 
filozofi occidentali care au descris diferit valorile occidentale 
de bază, dar este un fapt că principala sa caracteristică este 
individualismul (mai ales în modernitate). Aceasta este păre¬ 
rea lui Max Weber sau a excelentului sociolog francez Louis 
Dumont, menţionat anterior. Aş putea accepta faptul că 


1. Karl Popper, The Open Society andIts Enemies, 2 voi., Harper 
& Row, New York, 1962 (vezi şi Societatea deschisă şi duşmanii ei , 
trad. de D. Stoianovici, Humanitas, Bucureşti, 2005 - n. tr.). 



78 ALEKSANDR DUGHIN 


Popper ca atare este stimat doar de dl Soros şi de către 
membrii Consiliului pentru Relaţii Externe (CFR), iar asta 
nu e puţin lucru. Elita, care înţelege esenţa valorilor, nu 
poate fi foarte mare. Insă nu insist în ceea ce-1 priveşte pe 
Popper. Dar, intr-adevăr, Occidentul este individualist. Orien¬ 
tul, dimpotrivă, e holistic. Societatea eurasiatică e o socie¬ 
tate holistică. Dacă ar mai exista si alte mişcări holistice sau 

> > 

culturale, ele ar trebui să fie, logic, aliate eurasiatismului. 
Tradiţionaliştii occidentali (R. Guenon 1 , de exemplu) erau 
de partea Orientului. J. Evola a fost de partea tradiţiei occi¬ 
dentale, dar în opoziţie absolută faţă de Modernitate şi SUA. 2 

Poate că există o altă Americă - dar, în general, asta nu 
schimbă cu nimic lucrurile. O altă Americă - care nu ar fi 
cea a CFR, a neoconservatorilor şi a „Cartaginei Mondiale 11 - 

este una virtuală. Adevărata Americă o cunoaştem cu totii bine. 

) > 

O altă teză a prof. Carvalho care pentru mine sună puţin 
ciudat: 

Elita globalistă nu este duşmanul Rusiei, al Chinei sau al ţărilor 
islamice virtual asociate proiectului eurasiatic, ci, dimpotrivă, 
colaboratorul lor şi complice în eforturile de a distruge suvera¬ 
nitatea, puterea politico-militară şi economia SUA. 

Ce ar putea să însemne? Globalizarea lumii şi instalarea 
în toate colţurile a controlului american, inclusiv intervenţia 
directă în ţări suverane cu numele, promovarea modului de 

viată american si uniformizarea diferitelor societăţi umane, 

> > > ’ 

înfăptuite de SUA, sunt considerate de domnul profesor ca 
un „nimic“, fiind ignorate şi uitate. Contaminarea societăţii 


1. Rene Guenon, Orient et Occident, Editions Vega, Paris, 1976. 

2. Julius Evola, Rivolta contro il mondo moderno, Edizioni medi- 
terranee, Roma, 1998 (vezi şi Revolta împotriva lumii modeme, trad. 
de Cornel Nicolau, Editura Antet, Bucureşti, 2000 - n. tr.). 

ruse cu standardele decadente ale consumismului şi spriji¬ 
nul regimurilor antiruseşti în spaţiul prosovietic nu înseam¬ 
nă nimic. SUA sunt o plagă absolută pentru umanitate. Iar 
elita globalistă este chintesenţa Statelor Unite; ea domină 
SUA şi, prin intermediul lor, restul lumii. Elita globalistă 
din SUA este duşmanul absolut al Rusiei, al Chinei si al 
ţărilor islamice; ea corupe elita noastră politică, societatea, 
ţara. Pentru noi, asta e evident. „Suveranitatea, puterea poli- 

tico-militară si economia SUA“ nu sunt nimic altceva decât 
> 

instrumente în mâna acelei elite, complicii săi, fie ei volun¬ 
tari sau nu. 

Sunt multe puncte importante în textul prof. Olavo de 
Carvalho pe care am dori să le discutăm în detaliu, dar va 
trebui să ne oprim aici şi să revenim asupra temei în runda 
următoare. 



Natura acestei dezbateri şi poziţia mea personală 

OLAVO DE CARVALHO 


Prestad noblemente vuestro auxilio a los que son 
los menos contra los que son los mas* 

Jose Ortega y Gasset 
Sfat către tineretul spaniol 


i. Misiunile noastre în această dezbatere 

Ştiinţa politică, cum am mai spus, s-a născut în momen¬ 
tul în care Platon si Aristotel au făcut distincţia între dis- 
) ) 

cursul agenţilor politici în conflict şi discursul observatorului 
ştiinţific care încearcă să înţeleagă ce se întâmplă între ei. 
Sigur că, în timp, agenţii politici pot învăţa să folosească anu¬ 
mite instrumente ale discursului ştiinţific în scopuri pro¬ 
prii; e adevărat şi că observatorul ştiinţific poate prefera 
politica unui agent sau a altuia. Dar asta nu schimbă cu 
nimic valabilitatea distincţiei iniţiale: discursul agentului 
politic urmăreşte să producă anumite acţiuni care să îi favo¬ 
rizeze victoria, cel al observatorului ştiinţific, să obţină o 
viziune clară asupra lucrurilor care sunt în joc, înţelegând 
obiectivele şi mijloacele de acţiune ale fiecăruia dintre agenţi, 
situaţia generală în care se desfăşoară competiţia, care sunt 
evoluţiile cele mai probabile şi care este sensul întâmplărilor 
în cadrul mai amplu al existenţei umane. 

Funcţia observatorului ştiinţific devine mai vădit distinc- 
> > > 

tă de cea a agenţilor în momentul în care acesta nu-şi doreşte 


* Să acordaţi cu nobleţe ajutorul vostru celor care sunt mai puţini 
împotriva celor care sunt mai mulţi (n. tr.). 

şi nici nu poate fi părtinitor, menţinându-se la distanţa 
necesară pentru a descrie situaţia cu maximul de realism de 
care e capabil. 

încă de la începutul acestui schimb de mesaje cu prof. 
Dughin, am căutat să lămuresc aceste două puncte: 

1. Este un agent politic declarat şi întreaga descriere pe 
care o face despre starea lucrurilor e determinată de obiec¬ 
tivele practice pe care pretinde să le atingă. E normal deci 
să vadă lumea împărţită în două, cu o parte bună şi o parte 
rea, căutând să câştige simpatia pentru partea pe care o 
consideră bună şi angajând împotriva părţii care i se pare 
rea cantitatea maximă de ură pe care o are la dispoziţie. 

2. Descrierea mea prezintă, dimpotrivă, o lume împărţită 
în trei forţe principale aflate în dispută, pentru care nu am 
nici cea mai mică urmă de simpatie, deşi, în termeni de peri¬ 
col fizic imediat pentru specia umană, una dintre ele deja a 
demonstrat o superioritate devastatoare faţă de celelalte două. 
Omorând în doar câteva zeci de ani un total de aproxima¬ 
tiv 140 de milioane de oameni, mai mult decât au reuşit să 
omoare în epoca creştină toate războaiele, epidemiile şi 
catastrofele naturale de orice fel, rusii si chinezii au dovedit 
deja că au un grad de cruzime, de răutate, de dispreţ pentru 
viaţa omenească care transcende posibilităţile celui mai în¬ 
verşunat terorist sinucigaş islamist sau ale celui mai rece si 
machiavelic bancher occidental. Acesta este un fapt pur şi 
simplu, şi toată vorbăria eurasiatică din lume n-ar putea 
atenua scandalul celor două hoarde de asasini care, în loc 
să plătească pentru crimele comise împotriva propriilor lor 
popoare, revendică acum, cu un aer inocent, de sfinţenie şi 
autoritate divină, o şansă de a le amplifica la scară mon¬ 
dială. Chiar şi aşa, celelalte două curente globalizatoare nu 
mi se par demne de mai multă admiraţie şi respect - fie şi 

pentru că au fost complice la genocidul ruso-chinez, unul 
dintre curente având loc între anii '30 şi ’6o, favorizând cu 
bani din abundenţă şi concesii diplomatice paterne construc¬ 
ţia a două dintre cele mai letale tiranii din toate timpurile, 
iar celălalt, chiar în zilele noastre, afişându-se mână în mână, 
la Forumul Social Mondial şi în toate părţile, cu purtătorii 
de cuvânt declaraţi sau disimulaţi ai unei ideologii pe care 
propria lor religie o condamnă. 

Fotografiile pe care le-am ataşat primului meu mesaj, ca 
sinteză umoristică, documentează pe de-a-ntregul diferenţa 
dintre agentul politic învestit cu planuri globale şi mijloace 
de acţiune la scară imperială şi observatorul ştiinţific nu 
doar lipsit de oricare din aceste lucruri, ci şi ferm hotărât 
să le respingă şi să trăiască fără ele până la sfârşitul zilelor 
sale, din moment ce sunt inutile şi nepotrivite cu misiunea 
vieţii pe care şi-a ales-o şi care este, pentru el, singura justi¬ 
ficare rezonabilă a existenţei sale. 1 


i. Unii cititori - puţini, din fericire - au fost destul de neghiobi 
încât să interpreteze acele fotografii ca pe un captatio benevolentiae, 
fără să bage de seamă că sunt traducerea umoristică - dar exactă şi 
realistă - a unui fapt pur şi simplu (care la rândul său ilustrează fără 
cea mai mică urmă de emfază retorică distincţia platonico-aristote- 
lică fundamentală), ba chiar ca pe un simptom de autocompătimire, 
ca şi cum aş regreta, şi nu aş mulţumi cerului, lipsa stocului meu 
de arme de distrugere în masă şi a altor instrumente belicoase şi 
politice care abundă în mâinile oponentului meu. Mă întreb unde 
aş putea să ascund, în grădina casei mele, un arsenal de bombe ato¬ 
mice şi câteva tone de arme chimice şi cui aş putea eu vinde tot 
acest calabalâc dacă războiul mondial nu ar mai avea loc. 

2. De la argumentare la banala bârfă 

Această asimetrie a rolurilor aferente agentului politic şi 
observatorului ştiinţific se reflectă apoi în descrierile pe 
care amândoi le fac în ce priveşte situaţia mondială: cel 
dintâi o dispreţuieşte, văzând-o ca pe o luptă între Bine şi 
Rău şi - foarte modest - revendicându-şi rolul de reprezen¬ 
tant al Binelui; cel de-al doilea o prezintă mai degrabă ca 
pe o dispută între trei rele pestilenţiale şi nu are prea multe 
iluzii în legătură cu ceea ce ar putea rezulta din concurenţa 
lor pentru umanitate în următoarele decenii. 

Atât eu, cât şi prof. Dughin ne îndeplinim îndatoririle 
cu maximă dedicare, seriozitate si onestitate. Insă aceste 
îndatoriri nu sunt aceleaşi. A lui este să recruteze soldaţi pen¬ 
tru lupta împotriva Occidentului şi instaurarea Imperiului 
Eurasiatic universal. A mea este să încerc să înţeleg situaţia 
politică a lumii pentru ca eu şi cititorii mei să nu fim reduşi 
la condiţia unor orbi aflaţi în bătaia puştii în contextul luptei 
globale; să nu fim târâţi de vârtejul istoriei ca nişte frunze în 
furtună, fără să ştim de unde am venit si încotro ne ducem. 

Diferenţa dintre misiunile pe care ni le propunem o 
determină pe cea dintre mijloacele intelectuale şi verbale 
folosite în expunerile fiecăruia dintre noi. El foloseşte toate 
instrumentele specifice propagandei politice: simplificarea 
maniheistă, etichetarea denigratoare, insinuările perfide, falsa 
indignare a vinovatului care face pe sfântul şi, List, not least, 
construcţia marelui mit al lui Georges Sorel - sau a pro¬ 
feţiei care se împlineşte singură -, care, simulând descrierea 
realităţii, ridică în aer un simbol aglutinant în speranţa că, 
prin aderarea publicului în masă, ceea ce este fals va deveni 
adevărat. Tot ce pot să fac, la rândul meu, este să mă folo¬ 
sesc de mijloacele de clarificare analitică create de filozofie 

de-a lungul mileniilor - începând cu însăşi distincţia din¬ 
tre discursurile agentului şi ale observatorului aplicân- 
du-le unei mulţimi de fapte adunate din cele mai variate 
surse, inclusiv îndepărtate şi necunoscute de public, şi nu 
celor din mass-media cunoscută, care reflectă mai degrabă 
efortul persuasiv şi manipulator al unuia dintre agenţi decât 
o intenţie serioasă de a surprinde realitatea. Nu este o coin¬ 
cidenţă faptul că oponentul meu face apel în special la 
credibilitatea mass-mediei în cauză, jucându-se cu puterea 
magnetică a locurilor comune consacrate - „lumea unipo- 
lară“, „agresivitatea americană 11 , „imperialismul 11 , „anarhia 
pieţei libere 11 , „individualismul 11 etc. - fără să observe două 
detalii: (1) aceste toposuri sunt puse în circulaţie de aceeaşi 
mass-media care aparţine elitei globaliste occidentale, şi, 
folosindu-le ca bază pentru eforturile sale persuasive, prof. 
Dughin îl acceptă drept judecător suprem al realităţii 
tocmai pe duşmanul pe care îl etichetează ca fiind originea 
răului şi părintele minciunii; (2) în momentul în care îşi 
sprijină antiamericanismul pe cel al mass-mediei globaliste, 
el militează implicit, însă cu vehemenţa explozivă a contra¬ 
dicţiilor reprimate, împotriva argumentării sale explicite (pe 
care o voi comenta mai târziu) în care globalismul înseam¬ 
nă americanism, în care obiectivul elitei globale este să spo¬ 
rească puterea şi gloria SUA. 

Nu spun, desigur, că prof. Dughin ar fi necinstit. Dar 
se dedică în mod cinstit unui tip de luptă care, prin defini¬ 
ţie şi de când lumea şi pământul, întruchipează necinstea 
prin excelenţă. In acest sens, nu e de mirare că încearcă să 
manipuleze însăşi situaţia dezbaterii pentru a o forţa să fie 
în favoarea sa în marea confruntare, aşa cum o concepe el. 

Pentru asta, trebuie în primul şi în primul rând să falsi¬ 
fice poziţia adversarului său, făcându-mă pe mine purtătorul 

de cuvânt şi adeptul globalismului occidental contra căruia, 

totuşi, eu am scris pagini întregi în mass-media braziliană, 

intr-atât, încât am fost acuzat că aş fi un „teoretician al con- 

spiraţiei“, o etichetă denigrantă standardizată pe care elita 

globalistă o foloseşte cel mai frecvent pentru a-i intimida 

pe cei care îndrăznesc să o investigheze. 

Nefiind mulţumit cu atât, mă acuză de ostilitate faţă de 

compatrioţii mei, insinuând că, pentru că locuiesc în SUA 

si am scris unele lucruri în favoarea conservatorismului ame- 
) 

rican, sunt un fel de trădător de ţară. 

Să vedem modul în care realizează acest tour de force : 

America Latină, în special Brazilia, prezintă unele diferenţe socia¬ 
le şi culturale în raport cu societăţile şi culturile europene sau 
nord-americane. In cazul prof. Carvalho, faptul că trăieşte în SUA 
joacă un rol important. Nu mă refer la localizarea sa geografică, 
ci la identificarea sa culturală. Iar acest lucru poate fi confirmat 
de textele prof. Carvalho pe care am avut ocazia să le citesc. Sunt 
o mărturie a aderării sale la tradiţia nord-americană (în versiunea 
sa „tradiţionalistă" sau „de dreapta") şi a distanţării de principalele 
caracteristici ale atitudinii culturale braziliene critice faţă de Sta¬ 
tele Unite. Aflându-se, din punct de vedere politic, „la dreapta", 
bănuiesc că prof. Carvalho blamează „stângismul" latin şi brazilian. 
Simpatia mea, în cazul acesta, este de partea Americii Latine. 
Fiind un critic al SUA şi al civilizaţiei occidentale ca întreg, găsesc 
caracteristici eurasiatice în societăţile Americii Centrale şi de Sud. 
Deci, intr-un fel, eu sunt mai probrazilian decât prof. Carvalho, 
„brazilianul pur" care prezintă anumite aspecte (conservatoare) 
ale SUA şi ale Occidentului în ansamblul său. 

Acest paragraf este de o incoerenţă magistrală. Dacă ceea 
ce contează nu e „localizarea mea geografică", ci „identificarea 
mea culturală", faptul că trăiesc în SUA sau în Zambia nu 
ar trebui să conteze câtuşi de puţin. Iar dacă prof. Dughin 
menţionează locul meu de reşedinţă, afirmând în acelaşi 

timp că nu despre asta e vorba, atunci la ce bun această 
menţiune? Este doar un excipient pentru insinuarea otră¬ 
vită care urmează: fiindcă este la fel de antiamerican ca 
stânga braziliană, el ar fi mult mai „probrazilian“ decât 
mine, ca şi cum stângismul care se întâlneşte acum în Bra¬ 
zilia ar fi cea mai pură expresia a culturii patriotice, şi nu 
implantul de import care este de fapt. Când califică stângis¬ 
mul brazilian drept „eurasiatic“, prof. Dughin demonstrează 
de fapt că nu cunoaşte practic deloc situaţia braziliană. Ori¬ 
cine a urmărit marile schimbări din politica economică, 
juridică şi culturală din Brazilia ultimilor douăzeci de ani 
ştie că toate acestea au venit de-a gata de la centralele glo- 
baliste - ONU, Organizaţia Mondială a Sănătăţii (OMS), 
UNESCO, Bilderberg, Rockefeller, Fundaţia Ford, George 
Soros etc. In politica economică, ultimele guverne braziliene 
nu au făcut altceva decât să urmeze cu fidelitate instruc¬ 
ţiunile Băncii Mondiale. In domeniul sănătăţii, toate refor¬ 
mele adoptate au fost recomandările specifice ale OMS. 
Principiile „corecte din punct de vedere politic“, impuse de 
guvern întregii societăţi braziliene, au fost impuse acelui 
guvern, la rândul său, de către ONU şi fundaţiile milionare. 

Si nici nu e nevoie să menţionez bucuria obscenă cu care 
> > 

guvernul Fula a cedat chiar părţi din teritoriul brazilian ad¬ 
ministraţiei internaţionale împotriva voinţei exprese a popu¬ 
laţiei locale. Toate acestea sunt arhicunoscute în Brazilia, 
dar se pare că ştirile nu au ajuns în Rusia. 

Faptul că servilismul acesta abject vine însoţit de de¬ 
monstraţii ipocrite de antiamericanism e dovada cea mai 
clară că poţi fi împotriva SUA şi în favoarea elitei globaliste 
în acelaşi timp. Cum ar fi putut fi altfel, dacă deja de mai 
bine de jumătate de secol antiamericanismul mondial e am¬ 
plu finanţat de aceeaşi elită? 

Dacă prof. Dughin îmi va cita un singur proiect de lege 
aprobat în Brazilia, de-a lungul ultimilor douăzeci de ani, 
care să fi fost inspirat de el şi nu de un Rockefeller sau Soros, 
voi admite că Brazilia e „eurasiatică“. 

Presupunerea lui că ar fi „mai probrazilian“ decât mine 
nu e decât flecăreală, o tentativă puerilă de a-i monta pe 
compatrioţii mei împotriva mea, descriindu-mă ca ameri- 
canist şi antibrazilian. De fapt, în ultimul timp am fost 
practic singurul editorialist din mass-media braziliană care 
a protestat împotriva aroganţei globaliste care se consideră 
stăpâna teritoriului nostru. 

Nu mă codesc să spun că în ultimele decenii naţionalismul 
brazilian, de nobilă tradiţie, s-a degradat intr-un antiameri- 
canism ipocrit folosit pentru a masca sacrificarea suverani¬ 
tăţii naţionale în favoarea exigenţelor globalismului. In acest 
sens, prof. Dughin se află de partea unei Brazilii din papier 
mâche, în vreme ce eu, cu modestele instrumente de care 
dispun, mă angajez să apăr patria adevărată de duşmanii în 

carne si oase. 

) 

Dacă, pe de-o parte, el susţine că nu are nici o impor¬ 
tanţă locul în care trăiesc, şi în acelaşi timp îl scoate în evi¬ 
denţă pentru a insinua că aş fi un proamerican antibrazilian, 

nu am altceva de declarat decât că însăsi contradicţia din 

> > 

discursul său în această privinţă dă la iveală jocul de-a v-aţi 
ascunselea tipic etichetării demagogice. Trebuie să-i amin¬ 
tesc prof. Dughin că însuşi fondatorul naţional-bolşevis- 
mului, Eduard Limonov, a locuit în SUA mai mult decât 
mine; în plus, a scris şi un roman care se petrece în SUA. 
De ce în cazul lui nu se aplică acelaşi criteriu de „identificare 
culturala* folosit pentru mine? După ce confundă poziţia 
socială cu crezul ideologic, prof. Dughin o confundă pe cea 
din urmă cu reşedinţa geografică, căreia, în acelaşi timp şi 

în mod paradoxal, îi neagă cu totul importanţa. Ar fi bine 
să se hotărască în ce mod are de gând să-mi distrugă repu¬ 
taţia: făcând apel la două insinuări contradictorii, el demon¬ 
strează doar ezitarea caracteristică bârfitorilor timizi, care 
vorbesc de rău şi în acelaşi timp jură că nu au spus nimic. 
Nu iau nimic din toate acestea ca pe o ofensă - nu cunosc 
suflet mai rezistent la ofense decât al meu -, ci consider doar 
că problema pe care o discutăm e şi aşa destul de compli¬ 
cată în sine, fără alte eschive sau ocolişuri care nu fac decât 
să-i contrarieze pe cititori. 

De asemenea, nu are nici un sens să mă descrie ca apă¬ 
rător al „Occidentului în ansamblul său“, când eu caut să 
evidenţiez tocmai divizarea acestui Occident si, în interiorul 
ei, fiind de partea celor care nu deţin în acest moment 
puterea statului nici în SUA, nici în Europa. Dacă ar zice 
că apăr jumătate din Occident de cealaltă jumătate, şi că 
pe cea din urmă o acuz de complicitate cu eurasiatismul, 
prof. Dughin ar fi mai aproape de adevăr. 1 

i. E adevărat că el spune că, dacă există două Americi, una din 
ele, cea pe care o apăr, este „pur virtuală' 1 , şi doar cealaltă are o 
acţiune politică semnificativă. Dar cât valorează această judecată o 
demonstrează el însuşi ulterior, spunând că, dintre cele trei grupuri 
globaliste pe care le-am numit, doar unul este activ şi relevant din 
punct de vedere politic, în timp ce celelalte două încearcă doar, 
săracele, să se apere. Dacă a fi limitat la atitudini de apărare în faţa 
unei puteri mai mari înseamnă acelaşi lucru cu a fi virtual, atunci 
acest raţionament nu ar trebui aplicat doar Americii conservatoare, 
ci şi blocului ruso-chinez şi islamic. După judecata mea, puterea 
mai mică de care se bucură o facţiune nu o face să fie doar virtuală, 
căci din facţiunile mai slabe provin, în timp, marile schimbări isto¬ 
rice. Dacă cele două blocuri antioccidentale se luptă pentru a 
înlătura un duşman mai puternic, acelaşi lucru îl face şi America 
conservatoare, alcătuită în prezent din cel puţin jumătate din elec- 

5. Consorţiul 

Dacă prof. Dughin falsifică până şi identitatea adversa¬ 
rului său în această dezbatere, cu câtă ardoare o va face în 
legătură cu a sa bete noire, globalismul occidental, pe care 
caută să-l confunde în mod deliberat cu puterea naţională 
americană? 

Elita globalistă nu e doar o clasă socială oarecare de capi¬ 
talişti şi bancheri. Este o entitate organizată, cu o existenţă 
continuă de mai bine de un secol, care se reuneşte periodic 
pentru a asigura unitatea planurilor sale şi continuitatea exe¬ 
cuţiei lor, cu minuţiozitatea şi rigoarea ştiinţifică cu care 
un inginer controlează transpunerea proiectului său într-o 
clădire. 

însăşi expresia „elita globală“ pe care am folosit-o nu 
oferă o idee exactă despre natura acestei entităţi. Mult mai 
bun e numele sugerat în titlul cărţii lui Nicholas Hagger, 
The Syndicate '. Nu o transcriu ipsis litteris doar pentru că 
echivalentul său brazilian denotă organizaţii muncitoreşti, 
care în engleză nu se numesc „sindicate”, ci unions, în vreme 
ce Syndicate se foloseşte mai mult pentru asociaţii comer¬ 
ciale şi patronale, dând sensul exact pe care Hagger îl are în 
vedere. De aceea aleg să ocolesc această dificultate adoptând 
termenul „Consorţiu”, care va fi folosit de acum înainte. 

Consorţiul este organizaţia marilor capitalişti şi bancheri 
internaţionali angajaţi să instaureze o dictatură mondială 

toratul SUA. Ar ajuta dacă prof. Dughin ar folosi termenii „real” şi 
„virtual” cu mai multă seriozitate, în loc să-i aplice pentru a elimina 
din cadru factorii care îi şubrezesc argumentele. 

1. Nicholas Hagger, The Syndicate. The Story of the Corning 
World Government, 0 _Books, Ropley, Hants (UK), 2004. 

socialistă (vom vedea imediat de ce socialista). Sunt atâtea 
documente şi studii care descriu în amănunt originea sa, 
istoria sa, constituţia şi modus operandi, încât nu e permisă 
nici o scuză pentru necunoaşterea materiei, mai ales în 
cazul persoanelor care au pretenţia să emită păreri pe 
această temă. Nu, aceasta nu e o insinuare la adresa prof. 
Dughin. El este perfect informat în acest sens, iar dacă gre¬ 
şeşte atunci când formulează concluzii nu o face din igno¬ 
ranţă, ci pentru că temperamentul războinic în esenţă al 
abordării sale îl determină să împartă panorama în două 
jumătăţi simetric opuse, falsificând întregul tablou şi înde¬ 
părtând aproape complet toţi factorii care contestă această 
simplificare maniheistă. 

Intr-atât de bogată este bibliografia despre Consorţiu, 
încât orice tentativă de a o rezuma aici ar fi zadarnică. Tre¬ 
buie totuşi să indicăm câteva titluri esenţiale, citate de-a 
lungul acestei expuneri, şi să scoatem în evidenţă câteva 
puncte indispensabile înţelegerii acestei dezbateri: 

1. Consorţiul s-a format acum mai bine de o sută de ani, 
la iniţiativa familiei Rothschild, o familie multipolară, cu 
ramificaţii în Anglia, Franţa şi Germania, încă din secolul 
al XVIII-lea, cel puţin. 

2. Consorţiul reuneşte câteva sute de familii miliardare 

> > 

pentru îndeplinirea planurilor globale care asigură continui¬ 
tatea expansiunii puterii lor asupra întregii lumi. Aceste pla¬ 
nuri sunt pe termen foarte lung, depăşind durata de viaţă a 
membrilor individuali ai organizaţiei şi chiar pe cea a exis¬ 
tenţei istorice a multor state şi naţiuni implicate în proces. 

3. Consorţiul este o organizaţie dinastică, a cărei conti¬ 
nuitate de acţiune e asigurată de succesiunea de la părinţi 
la copii timp de mai multe generaţii. Vom vedea mai de¬ 
parte (9. Geopolitică şi istorie) că acest tip de continuitate 

este factorul care distinge între adevăraţii subiecţi, agenţi ai 
procesului istoric, şi formaţiunile aparente, venerabile în 
măsura în care există, care se agită la suprafaţa epocilor ca 
nişte umbre chinezeşti proiectate pe perete. 

4. Consorţiul acţionează printr-o multitudine de organi¬ 
zaţii subsidiare răspândite în întreaga lume, ca de exemplu 
Grupul Bilderberg sau Consiliul pentru Relaţii Externe, dar 
nu are el însuşi o identitate juridică. Aceasta e o condiţie 
esenţială pentru activitatea sa în lume, permiţându-i să co¬ 
mande nenumărate procese politice, economice, culturale 
şi militare, fără a putea să fie tras vreodată la răspundere în 
mod direct pentru rezultate (sau pentru incorectitudinea 
mijloacelor), fie în faţa tribunalelor, fie în faţa opiniei pu¬ 
blice. întrucât are agenţi foarte fideli răspândiţi prin varii 
guverne - şi la conducerea unora dintre ele -, ajunge în 
dezbaterea publică responsabilitatea pentru deciziile şi acţiu¬ 
nile Consorţiului, de aceea statele şi naţiunile folosite drept 
instrumentele sale devin şi ele, automat şi fără nici o greu¬ 
tate, ţapii săi ispăşitori. Aceasta este explicaţia pentru care 
atâtea decizii politice vădit contrare intereselor şi chiar supra¬ 
vieţuirii naţiunilor implicate au fost apoi atribuite, para¬ 
doxal, ambiţiilor naţionaliste şi imperialiste bazate pe „interesul 
naţional“. Exemplele istorice sunt multe, dar, casă rămânem 
în prezent, e de ajuns să observăm că preşedintele Obama, 
celebru servitor al Consorţiului, a cheltuit în aproximativ 
o săptămână 500 de milioane de dolari într-o acţiune de 
război menită să predea guvernul Libiei facţiunilor politice 
declarate antiamericane, putând fi astfel acuzat de impu¬ 
nerea tiranică a puterii americane exact în momentul în 
care slăbeşte de fapt această putere şi o pune în slujba duş¬ 
manilor săi, devenind ţinta furiei „antiimperialiste“ a acestora 
din urmă chiar prin ajutorul acordat părinteşte pentru a 

demola forţa şi prestigiul SUA. Acelaşi lucru l-a făcut şi 
preşedintele Lyndon Johnson când a trimis soldaţii ameri¬ 
cani la război în timp ce-i lega de mâini să nu-1 poată câş¬ 
tiga cu nici un chip, devenind astfel, pentru mass-media de 
stânga, agresorul suprem imperialist, când de fapt era cel mai 
bun prieten secret al viet cong-Aot. O nenorocire la fel de 
mare a provocat şi preşedintele Clinton când, furnizând aju¬ 
tor Columbiei pentru a combate comerţul de droguri, a 
pus condiţia ca „organizaţiile politice 1 ' implicate în traficul 
de narcotice să nu sufere nici o modificare: traficul de nar¬ 
cotice nu a scăzut, doar că acum controlul asupra lor s-a 
transferat de la organizaţiile apolitice la Forţele Armate Revo¬ 
luţionare Columbiene (FARC) care, îmbogăţite şi scăpate 
de concurentă, au reuşit să finanţeze crearea Forumului 
din Sâo Paulo şi transformarea Americii Latine aproape în 
întregime într-o fortăreaţă a antiamericanismului militant. 
Oferindu-i-se de două ori ocazia, stânga latino-americană a 
putut astfel să profite de o creştere a puterii, şi a protestat, 
fals indignată, împotriva „intervenţiei imperialiste", căreia 
îi era extrem de îndatorată. Exemplele ar putea continua la 
infinit. 1 Acesta este modul de acţiune caracteristic Consor- 


i. Şi nu este vorba doar de exemple punctuale. Distrugerea pute¬ 
rii, a economiei şi a suveranităţii SUA prin intermediul măsurilor 
care apoi vor ii atribuite unei motivaţii exact opuse şi imputate 
„voracităţii imperialiste a yankeilor" a fost strategia generală a Con¬ 
sorţiului în relaţiile cu guvernul american încă de acum multe dece¬ 
nii. Să vedem de exemplu succesiunea acordurilor monetare globale 
încheiate de la Acordul de la Bretton Woods (1944). Toate sunt ex¬ 
plicate ca atacuri intr-un proces de dominare a economiei mon¬ 
diale pusă la cale de SUA. Este o interpretare, nimic mai mult, doar 
o interpretare care a fost repetată de atâtea ori, încât acoperă şi face 
invizibil un fapt brut, şi anume că, atunci când au început aceste 

ţiului: să folosească guvernele pe post de instrumente în 
cadrul unor planuri care prejudiciază naţiunile lor, iar apoi 
să le acuze de abuz naţionalist şi imperialist. 

5. Consorţiul este o entitate predominant supranaţională, 
formată din familii de diferite naţionalităţi, independentă 
şi suverană faţă de orice interes naţional posibil şi imagi¬ 
nabil. O analiză rapidă a listei acestor familii este suficientă 
pentru a o dovedi fără urmă de îndoială. A presupune că mem¬ 
brii familiilor Onassis, Dupont, Agnelli, Schiff, Warburg, 
Rothschild, principele Bernhard şi regina Beatrix a Olandei, 
regele Juan Carlos al Spaniei, regele Harald V al Norvegiei 
sunt cu toţii patrioţi americani, dornici să preamărească 
puterea şi gloria Statelor Unite ale Americii, ar fi o ipoteză 
atât de neroadă, atât de puerilă, încât nici nu merită să o 
luăm în discuţie. Identificarea puterii globaliste cu interesul 
naţional american - cum se întâmpla mai demult cu Impe¬ 
riul Britanic sau diferite colonialisme - este doar camuflajul 
obişnuit cu care această entitate omniprezentă îşi asigură ei 
înseşi avantajele şi confortul unei relative invizibilităţi, folo¬ 
sind mâna altcuiva pentru a bate şi a fura, pentru a nu-şi arde 
degetele în focul care se întinde în lumea întreagă (şi ba- 
zându-se, pentru asta, pe colaborarea servilă a mass-mediei 
internaţionale, care aparţine membrilor aceluiaşi Consorţiu). 


acorduri, SUA erau cel mai mare creditor din lume; acum sunt cel 
mai mare datornic, în pragul falimentului. Dacă e adevărat că „după 
roadele lor îi veţi cunoaşte", adevărul evident este că puterea Con¬ 
sorţiului şi cea a Statelor Unite nu cresc în proporţie directă, ci 
inversă. 

4. De ce îsi doreşte Consorţiul socialismul 

întreaga bibliografie existentă despre Consorţiu atestă 
că obiectivul lui este instaurarea unei dictaturi socialiste 
mondiale. Dar celor care nu cunosc această bibliografie şi, 
în plus, sunt obişnuiţi să raţioneze pe baza semnificaţiilor 
uzuale ale cuvintelor, fără să ia în calcul tensiunea dialectică 
dintre ele şi obiectele reale pe care le desemnează, le este 
teribil de greu să înţeleagă de ce capitaliştii şi bancherii 
si-ar dori socialismul. La urma urmei, socialismul nu în- 
seamnă proprietatea statului asupra mijloacelor de produc¬ 
ţie? Capitalismul nu înseamnă proprietate privată? Pe baza 
acestui raţionament liniştitor, pe care un program de cal¬ 
culator l-ar realiza la fel de bine dacă ar fi alimentat cu defi¬ 
niţiile termenilor respectivi, persoanele în cauză neagă faptul 
că ar exista un Consorţiu sau afirmă hotărât că acesta ar fi 
procapitalist, anticomunist, proamerican, antirus, antichi- 
nez şi antiislamic. Din acest punct de vedere, sunt gata să 
admită că împărţirea lumii, aşa cum o descrie prof. Dughin, 
este expresia pură a realităţii. 

Cu toate acestea, tehnica filozofică milenară, care le este 
complet necunoscută acestor persoane, ne învaţă că defini¬ 
ţiile termenilor exprimă doar esenţe generale abstracte, posi¬ 
bilităţi logice, nu realităţi. Dintr-o definiţie nu se poate 
deduce niciodată că lucrul definit există. Pentru asta trebuie 
spartă coaja definiţiei şi analizate condiţiile care se impun 
pentru existenţa acelui lucru. Dacă respectivele condiţii nu 
se autocontrazic, excluzând in limine posibilitatea existenţei, 
chiar şi aşa existenţa respectivă nu este dovedită. Pentru a 
ajunge la acea dovadă, va fi nevoie să culegi din lumea 
experienţei date factuale care nu doar să o dovedească, ci să 
o şi confirme în deplină concordanţă cu esenţa definită, 

excluzând posibilitatea de a fi vorba de un lucru diferit, care 
să coincidă cu altul doar în aparenţă. 

Oricine ar încerca să facă asta cu definiţia „socialismului 11 
va ajunge la concluzii care, pentru o raţiune mecanică şi un 
cititor atent, vor părea şocante şi terifiante. 

Să o luăm de la început: ce înseamnă „proprietatea mij¬ 
loacelor de producţie 11 ? Nu înseamnă simpla posesiune, ci 
proprietate legală, recunoaşterea, de către autoritatea statală 
legitimă, a dreptului pe care proprietarul îl are de a dis¬ 
pune de proprietatea sa după bunul plac, fireşte, în limitele 
legii. „Proprietate privată a mijloacelor de producţie 11 în¬ 
seamnă că statul garantează acest drept unor cetăţeni par¬ 
ticulari îndeajuns de bogaţi pentru a deţine o fabrică, o 
proprietate, o bancă - aşa-numiţii „burghezi 11 ; „proprietatea 
statului asupra mijloacelor de producţie 11 înseamnă că garan¬ 
tează acel drept doar pentru el însuşi, exploatându-i pe 
burghezi. 

Insă din punctul de vedere al marxismului, care a creat 
aceşti termeni şi interpretarea corespunzătoare, însăşi noţiu¬ 
nea de „proprietate legală 11 este o invenţie burgheză menită 
să ascundă cruda şi brutala dominaţie de clasă. întreaga 
lume a constituţiilor, legilor şi decretelor este, potrivit mar¬ 
xismului, o superstructură ideologică, lipsită de sens în sine 
şi care se explică doar ca un accesoriu înşelător, folosit pen¬ 
tru a legitima exploatarea săracilor de către bogaţi. In spa¬ 
tele ideii de „proprietate legală 11 e nevoie deci să cercetăm 
şi să descoperim condiţiile de control real, practic - struc¬ 
tura puterii, pe scurt. Burghezul nu deţine controlul mij¬ 
loacelor de producţie fiindcă are „dreptul legal 11 asupra lor, 
ci pentru că are la dispoziţie un întreg aparat de represiune, 
intimidare, marginalizare şi chiar lichidare fizică a celor care 
îi pun proprietatea în pericol, real sau ipotetic. Structura 

puterii - ordinea terorii - este realitatea din spatele camu¬ 
flajului legal. 

Asta înseamnă, din start, că trecerea controlului mijloa¬ 
celor de producţie de la clasa burgheză la avangarda revolu¬ 
ţionară nu va putea niciodată, în nici o ipoteză, să fie un 
transfer legal de proprietate. Acest transfer ar presupune 
existenţa unei ordini legale care ar îndreptăţi-o, iar revoluţia 
socialistă nu poate distruge doar proprietatea privată: tre¬ 
buie să nege şi să distrugă ordinea legală cu totul. Mai mult: 
când înfiinţează noua ordine legală care o va înlocui, nu poate, 
precum burghezii, să pretindă că ea reprezintă o realitate în 
sine. Trebuie să admită sincer, ostentativ, că nu este vorba 
de o ordine legală, ci de puterea brută a forţei revoluţionare. 
In socialism, nu există o ordine legală mai presus de puterea 
Partidului. Iar asta nu se întâmplă numai în realitate; socia¬ 
liştii revoluţionari chiar se mândresc să proclame că aşa 
stau lucrurile. 

In plus, în contextul burghez, proprietatea implică o oare¬ 
care responsabilitate legală. Proprietarul capitalist răspunde 
în faţa autorităţii statului pentru întrebuinţarea greşită a 
proprietăţii sale - dacă nu faţă de proletari, cel puţin faţă 
de alţi burghezi. Dar în faţa cui ar trebui să dea socoteală 
o autoritate care este mai presus de propria ordine legală? 
Guvernul revoluţionar nu poate fi un „proprietar 11 în sen¬ 
sul în care erau burghezii. Aceştia erau proprietari pentru 
ordinea legală, garantaţi de ea şi răspunzători în faţa ei. Gu¬ 
vernul socialist nu e un proprietar: e un mijloc de control 
absolut, independent şi mai presus de orice ordine legală. 

Acum multe zeci de ani, cele mai capabile minţi din 
câmpul socialist au înţeles că era o situaţie care le punea în 
faţa unei alegeri inevitabile: ori înfiinţau chiar atunci o dic¬ 
tatură implacabilă, totalitară, sângeroasă, de care n-aveau 

să se elibereze niciodată, sfârşind prin a-i trimite la închi¬ 
soare sau în faţa plutonului de execuţie chiar pe revoluţio¬ 
nari, cum de fapt s-a şi întâmplat în toate locurile în care 
s-a optat pentru această alternativă 1 ; ori, dimpotrivă, socia¬ 
lismul trebuia implantat treptat şi fără vărsare de sânge, 
folosind ca instrument propriul aparat juridico-politic al 
societăţii burgheze şi păstrând, pe cât posibil, cota minimă 
de drepturi şi responsabilităţi legale necesară pentru a pro¬ 
teja, dacă nu populaţia în general, cel puţin propria elită 
revoluţionară. 

Care dintre cele două căi a fost aleasă? Amândouă, cu o 
singură diferenţă teritorială: în zonele în care era posibilă 
preluarea puterii prin violenţă, dictatura era unica moda¬ 
litate admisibilă; în celelalte ţări, trebuia promovată ascen¬ 
siunea treptată a controlului statului asupra economiei, fără 
a transforma statul în proprietarul legal direct al mijloacelor 
de producţie, ceea ce îl supunea unor responsabilităţi juri¬ 
dice şi unor taxe care ar fi putut întârzia şi împiedica însuşi 
drumul către socialism. 

Trebuie însă remarcat că în nici unul din cazuri nu este 
vorba de „proprietatea statului asupra mijloacelor de pro- 
ducţie“. In dictatura socialistă exista controlul brutal, direct, 
nesupus responsabilităţilor legale ale unui proprietar. însuşi 
Karl Marx îl denumise „capitalismul crud“ - ceva mult mai 
crud şi arbitrar decât ceea ce mai târziu avea să primească 
eticheta de „capitalism sălbatic 11 . In celelalte ţări, în care 
era aplicată strategia „pacifică 11 , statul se eschiva de la res¬ 
ponsabilităţile directe ale unui proprietar, în timp ce îi 

1. Opţiune care însemna, în plus, crearea unei clase domina¬ 
toare indestructibile, mai puternică decât fusese vreodată burghezia 
însăşi. 

supunea pe proprietarii legali prin intermediul controa¬ 
lelor fiscale, de muncă, sanitare, tehnice etc. în aşa măsură, 
încât capitaliştii deveneau simpli administratori în serviciul 
statului, împovăraţi, totodată, de responsabilităţile legale 
de la care statul se sustrăgea. Karl Marx prevăzuse şi această 
posibilitate, spunând că trecerea proprietăţii din mâinile 
burgheziei în patrimoniul statului trebuia să fie lentă şi 
treptată, realizându-se prin instrumente indirecte, precum 
impozitul progresiv pe chirie. 

In ciuda câtorva conflicte sporadice, cele două strategii 
au funcţionat întotdeauna în sens convergent. Colaborarea 
a fost atât de strânsă, încât Societatea Fabiană, reprezentarea 
maximă a „căii paşnice către socialism“ în Occident, pri¬ 
mea instrucţiuni direct de la guvernul sovietic, în timp ce 
acesta implementa fără milă în Rusia naţionalizarea milita¬ 
rizată a mijloacelor de producţie. 

Cu timpul, totuşi, adepţii strategiei radicale s-au văzut 
nevoiţi să accepte faptul că creşterea şi perfecţionarea apa¬ 
ratului de stat modern de control social si economic - 

) 

inspirat de altfel de socialism - făcea ca preluarea puterii pe 
cale insurecţională să fie neviabilă. Din acel moment rămâ¬ 
neau posibile doar „revoluţiile de la vârP - revoluţiile con¬ 
duse chiar de stat pe cale administrativă, legală, fiscală şi 
poliţienească. 

In plus, naţionalizarea completă a mijloacelor de pro¬ 
ducţie s-a dovedit neviabilă nu doar în practică, ci şi în teo¬ 
rie. In 1922 economistul Ludwig von Mises a explicat că, 
eliminând piaţa liberă, toate preţurile ar trebui să fie stabi¬ 
lite de către stat. Dar, pe de-o parte, numărul produselor 
în circulaţie în orice moment era prea mare pentru ca un 
organ de stat să poată calcula preţurile anticipat. Pe de altă 
parte, pentru a controla preţurile, guvernul ar fi trebuit să 

ştie dinainte care erau toate resursele financiare aflate la 
) 

dispoziţia publicului în orice moment. Pe scurt: controlul 
preţurilor subînţelegea controlul total al economiei, care la 
rândul ei trebuia să înceapă cu controlul preţurilor. Doar 
o inteligenţă divină ar putea învinge acest cerc vicios. Fiind 
imposibilă controlarea preţurilor, nu exista un control gene¬ 
ral asupra economiei, aşadar nu exista socialism. Cel mult 
se putea ajunge la un socialism nominal, cu o vastă liber¬ 
tate reziduală a pieţei, care nu ar fi putut fi eliminată nici¬ 
odată. Deşi câţiva teoreticieni ai socialismului au ripostat, 
ca de exemplu Edvard Kardelj, ministrul economiei din Iugos¬ 
lavia, majoritatea au recunoscut, strângând din dinţi, că Von 
Mises avea dreptate. Până la urmă, toate economiile comu¬ 
niste din lume au fost nevoite să suporte un capitalism 
clandestin care s-a dovedit a fi o condiţie sine qua non a 
supravieţuirii regimului. 

De aici au decurs inevitabil două consecinţe: 

1) Socialismul nu mai era un „regim“, o „stare a lucru¬ 
rilor", ci devenea un „proces". Nu exista un „stat socialist" 
care trebuia făurit o dată pentru totdeauna, ci doar un „stat 
socializant", condamnat să tindă spre socialism fără să-l 
ajungă vreodată, ca într-o asimptotă. Toate statele socialiste 
care au existat vreodată au fost astfel, iar cele care vor mai 
exista vor fi astfel pentru totdeauna. Definiţia socialismului 
ca proprietate a statului asupra mijloacelor de producţie se 
autocontrazice şi orice tentativă de a pune în practică o ase¬ 
menea teorie va genera contradicţii concrete de nerezolvat. 

Concluzia? Ceea ce se obţine până la urmă este destul 
de diferit faţă de ce era definit iniţial. Aceasta este dialec¬ 
tica fatală a relaţiilor dintre gândire şi realitate. Dragii gân¬ 
ditori mecanici pe care i-am menţionat la început nu o vor 
putea înţelege niciodată. 

2) Pe măsură ce controalele statului creşteau în număr 
şi complexitate, micile întreprinderi nu aveau resurse finan¬ 
ciare pentru a le respecta şi dădeau faliment sau erau vân¬ 
dute unor întreprinderi mai mari - de fiecare dată mai mari. 
Rezultatul: „socialismul 11 a devenit simpla alianţă dintre gu¬ 
vern şi marele capital, într-un proces de centralizare a puterii 
economice care îi favorizează pe ambii parteneri şi nu riscă 
niciodată să sfârşească prin naţionalizarea completă a mij¬ 
loacelor de producţie. 

Marii beneficiari ai acestei situaţii sunt, pe de-o parte, 
elitele intelectuale şi politice de stânga; pe de alta, cei pe 
care i-am intitulat „metacapitalişti“ - capitalişti care s-au 
îmbogăţit atât de mult în regimul libertăţii economice, încât 
nu mai pot accepta fluctuaţiile pieţei: 

Dacă sistemul medieval a durat zece secole, absolutismul nu a 
durat mai mult de trei. Şi mai puţin de atât va dura regatul 
burgheziei liberale. Un secol de libertate economică şi politică a 
fost de ajuns pentru ca unii capitalişti să devină atât de formi¬ 
dabil de bogaţi, încât nu mai vor să se supună voinţei pieţei care 
i-a îmbogăţit. Vor să o controleze, iar pentru asta au trei instru¬ 
mente: dominarea statului, pentru implementarea politicilor eta- 
tiste necesare eternizării oligopolului; stimularea mişcărilor socialiste 
şi comuniste care favorizează invariabil creşterea puterii de stat; 
înregimentarea unei armate de intelectuali care pregătesc opinia 
publică pentru a-şi lua adio de la libertăţile burgheze şi a intra 
de bunăvoie într-o lume a represiunilor omniprezente şi obse¬ 
dante (extinzându-se până la ultimele amănunte ale vieţii private 
şi ale limbajului cotidian), prezentată ca un paradis decorat şi cu 
abundenţa capitalismului, şi cu cea a „justiţiei sociale" a comunis¬ 
mului. In această lume nouă, libertatea economică indispensabilă 
funcţionării sistemului este păstrată strict cât e nevoie pentru a 
putea subvenţiona dispariţia libertăţii în domeniul politic, social, 
moral, educaţional, cultural şi religios. 

Metacapitaliştii schimbă astfel însăşi baza puterii lor. Nu se 
mai sprijină pe bogăţie ca atare, ci pe controlul procesului poli- 
tico-social. Control care, eliberându-i de expunerea aventuroasă 
la fluctuaţiile pieţei, face din ei o putere dinastică durabilă, o 
neoaristocraţie capabilă să traverseze teafără variaţiile averii şi 
succesiunea generaţiilor, adăpostită în fortăreaţa statului şi a 
organismelor internaţionale. Deja nu mai sunt megacapitalişti: 
sunt metacapitalişti - clasa care a trecut dincolo de capitalism şi 
l-a transformat în singurul socialism care a existat sau va exista 
vreodată: socialismul marilor stăpâni şi al inginerilor sociali 
aflaţi în serviciul lui. 1 

„Socialismul socializant”, menit să ocupe pentru totdea¬ 
una locul unui imposibil „socialism socializat”, poate fi 
infernul majorităţii întreprinzătorilor, dar este paradisul 
marilor capitalişti - dinastiile miliardare care alcătuiesc Con¬ 
sorţiul. Asiguraţi pentru totdeauna de birocraţia statului 
împotriva libertăţii pieţei şi de neviabilitatea intrinsecă a 
socialismului împotriva naţionalizării definitive a mijloa¬ 
celor de producţie, sunt ajutaţi în ambele sensuri şi de un 
aliat fidel: tehnologia, care, pe de-o parte, perfecţionează 
instrumentele de control social până la punctul în care se 
poate determina inclusiv conduita privată a cetăţenilor, fără 
ca aceştia să îşi dea măcar seama că sunt manipulaţi, şi, pe 
de altă parte, inspiră îndeajuns de multă creativitate pieţei 
libere încât aceasta să poată creşte în continuare sub cel mai 
opresiv control de stat. 

Astfel, e lesne de înţeles de ce megaaverile Consorţiului 
au stimulat subvenţionarea socialismului şi slăbirea stângii 
la scară universală, în mod obsesiv şi sistematic, încă din 
anii '40, cel puţin. 


1. Olavo de Carvalho, „Historia de quinze seculos”, Jornal da 
Tarde (Sâo Paulo), 17 iunie 2004, reprodus pe site-ul www.olavo- 
decarvalh0.0rg/semana/040617jt.htm. 

Fără nici o îndoială, construirea parcului industrial sovie¬ 
tic, precum şi a forţei sale militare, s-a datorat în bună măsură 
banilor americani (proveniţi de la membri ai Consorţiului), 
trimişi fără speranţa de a-i mai primi înapoi. Cei care ar 
avea vreo îndoială cu privire la acest lucru pot consulta cele 
trei volume ale studiului clasic semnat de economistul bri¬ 
tanic Antony Sutton, Western Technology and Soviet Techno- 
logical Development 1 , precum şi cărţile sale National Snicide: 
Military Aid to the Soviet Union 1 ., Wall Street and the Bol- 
shevik Revolntion i 4 şi The Best Enemy Money Can Buy A . 

Cartea lui Rene A. Wormser, Foundations: Their Power 
and Inflnence 5 , relatează lucrările Comisiei Reese din Con¬ 
gresul American, care încă din anii ’şo a scos la iveală cola¬ 
borarea activă a marilor fundaţii miliardare cu mişcările 

> > 

comuniste şi antiamericane din toată lumea. Faptul că des¬ 
coperirile Comisiei nu au antrenat nici o măsură, fie puni¬ 
tivă, fie destinată opririi fluxului de bani pentru acţiuni 
subversive, este dovada cea mai evidentă a puterii Consor¬ 
ţiului de a manipula resurse americane împotriva celor mai 
clare interese naţionale ale SUA. 

In sfârşit, înflorirea industrială a Chinei începând cu anii 
’90 şi transfigurarea ei din favelă continentală în cel mai 
puternic duşman potenţial al SUA ar fi greu de imaginat 
fără investiţiile Statelor Unite şi fără autodistrugerea plani¬ 
ficată a parcului industrial american. 

E adevărat că, după reformele economice liberalizante 
ale guvernului Elţin, Rusia a intrat într-o decădere econo- 


1. Hoover Institution Press, Stanford University, 1968-1973. 

2. Arlington House, New Rochelle, N.Y., 1974. 

3. Buccaneer Books, New York, 1999. 

4. Liberty House, Billings, Mont., 1986. 

5. Covenant House Books, Sevierville, Tenn., 1993. 

mică accelerată, de pe urma căreia unii capitalişti americani 
au beneficiat cât de cât. Totuşi, la ce se aşteptau liderii ruşi 
după dispariţia regimului comunist? Să fie premiaţi cu un 
progres economic fantastic? Ar fi fost normal, în schimb, 
ca naţiunea să fie pusă la muncă grea, cu salarii mizerabile, 
pentru a plăti indemnizaţii familiilor celor şaizeci de mili¬ 
oane de victime ale comunismului, aşa cum au făcut ger¬ 
manii cu victimele nazismului. Cine a împiedicat acest 
lucru? Consorţiul. Citiţi în Jugement ă Moscou, de Vladimir 
Bukovski: marea mass-media şi organismele internaţiona¬ 
le - două braţe ale Consorţiului - au opus atât de multă 
rezistenţă investigaţiilor judiciare asupra delictelor sovietice, 
încât dintre toate ţările ieşite din comunism numai una, 
Cambodgia, a reuşit să instaureze un tribunal pentru jude¬ 
carea crimelor regimului comunist, şi, chiar şi aşa, cu o în¬ 
târziere formidabilă, graţie boicotului promovat de ONU 
împotriva iniţiativei. 

Ruşii, cei mai mari responsabili pentru apariţia comu¬ 
nismului, au fost trataţi în ultimele zeci de ani cu o gene¬ 
rozitate scandaloasă, şi încă protestează că, după dispariţia 
regimului asasin, nu au câştigat câţi bani voiau, nu au pri¬ 
mit pentru crimele lor înspăimântătoare premiul pe care îl 
aşteptau din partea Occidentului. 


j. De partea cui sunt 

Asta nu înseamnă, desigur, că nu sunt în favoarea nimă¬ 
nui, sau că nu văd şi forţe de acţiune pozitive în lume. Insă 
aceste forţe nu se numără printre principalii agenţi aflaţi în 
dispută şi nu au, cel puţin în acest moment, nici un plan 
sau strategie globală care să poată neutraliza sau dezarma 



104 OLAVO DE CARVALHO 


cei trei monştri. Dintre acestea, aş menţiona: (i) comuni¬ 
tăţile creştine, catolice sau protestante din toate ţările 1 ; (2) 
naţiunea iudaică; (3) naţionalismul conservator american. 
Nici una dintre cele trei nu se luptă pentru a domina lumea. 
Dimpotrivă: printr-un decret unanim al blocurilor globa- 
liste, toate trei au fost condamnate la moarte. 

Dacă simpatia mea se îndreaptă către cineva, este către 
aceste trei condamnate la moarte. Nu pretind să opun celor 
trei proiecte de dominaţie globală trei proiecte alternative 
anemice. Dacă ar fi existat planuri pentru instaurarea unei 
dictaturi mondiale creştine, iudaice sau redneck, as fi fost 
printre primii care să le denunţe, la fel cum denunţ mili- 
tariştii ruso-chinezi, oligarhii occidentali şi apostolii Cali- 
fatului Universal. Dar aceste planuri nu există. Lupta celor 
trei facţiuni dezavantajate pe care le-am menţionat nu se 
dă pentru puterea mondială, ci pentru simpla supravieţuire. 

Faptul că exterminarea creştinismului catolico-protes- 
tant, a statului Israel si a Americii naţionaliste se află în 
programul celor trei blocuri globaliste nici nu mai trebuie 
dovedit, intr-atât de evident este atacul cultural, mediatic, 
politic şi juridic care avansează împotriva acestor trei enti¬ 
tăţi din trei direcţii diferite şi convergente (voi reveni asu¬ 
pra acestui aspect într-unul din mesajele viitoare). 

La fel cum consider de prisos să dovedesc - fiind prea 
evident - că până acum cele trei comunităţi au răspuns ata¬ 
cului doar prin reacţii punctuale, sporadice şi total fără legă¬ 
tură între ele, fără nici un fel de articulare de ansamblu, fie 


1. Mai ales cele din Africa şi din Asia, care astăzi se întorc în 
Europa şi America de Nord, intr-un efort eroic de a-i creştina din 
nou pe cei care i-au creştinat pe ei cândva. By the way, părintele 
parohiei pe care o frecventez este un negru din Uganda. 

în cadrul unuia dintre cele trei câmpuri, fie, cu atât mai mult, 
între cele trei. Un front unit mondial - creştin, iudaic si 
naţionalist american - nu ar fi o idee rea, dar deocamdată 
nu văd nici un semn care să indice o astfel de direcţie. Dim¬ 
potrivă, pare chiar că reprezentanţii celor trei comunităţi 
se tem să se gândească la aşa ceva, imaginându-şi reacţia bru¬ 
tală a duşmanilor lor. 

> 

Pe de altă parte, se ştie că Rusia şi China sunt principa¬ 
lii furnizori de arme pentru mişcările teroriste. De ce gu¬ 
vernul american nu denunţă acest lucru şi nu le forţează pe 
cele două puteri, sub ameninţarea sancţiunilor economice, 
să se oprească? E simplu: Consorţiul nu îl lasă. Nimeni din 
elita globalistă nu acceptă să-şi apere ţara de cei mai dău¬ 
nători „aliaţi“ pe care i-a avut America vreodată. 

In fine, nu e nevoie să evidenţiem toate iniţiativele orga¬ 
nismelor internaţionale şi ale diferitelor guverne din Oc¬ 
cident - începând cu Anglia - pentru a favoriza invazia 
islamică şi a slăbi, în acelaşi timp, tradiţia creştină care ar 
fi, desigur, singura rezistenţă culturală care s-ar putea dovedi 
eficace împotriva înaintării islamismului militant în Europa 

si în SUA. 

) 

Dacă în faţa tuturor acestor fapte prof. Dughin încă 

insistă că marele inamic al blocurilor ruso-chinez si islamic 

> 

este Consorţiul, ar putea fi din unul din următoarele două 
motive: 

(1) eurasiatismul, ca şi stângismul, este doar un truc în 
plus prin care Consorţiul se consolidează prin intermediul 
unui duşman fictiv; 

(2) mişcarea eurasiatică este autentică, dar se naşte din 
acea nevroză tipică a săracului orgolios care, atunci când pri¬ 
meşte ajutor, simte mai degrabă invidie şi ranchiună decât 
recunoştinţă şi, în loc să răsplătească generozitatea prin 

prietenie, se gândeşte doar să-l distrugă pe binefăcător, să-i 
ia locul şi apoi să spună povestea pe dos, pretinzând a fi 
victimă în loc de beneficiar. 1 

Este prea devreme deocamdată pentru a şti care din cele 
două ipoteze este cea adevărată. Dar un lucru e cert: a treia 
ipoteză nu există. 


6. Individualism si colectivism 

> 

In mesajul meu inaugural am început prin a atrage aten¬ 
ţia asupra asimetriei dintre observatorul izolat, care vorbeşte 
numai în nume propriu, şi liderul care exprimă voinţa poli¬ 
tică a unui partid, a unei mişcări, a unui stat sau a unui grup 
de state. 

Prof. Dughin l-a interpretat ca pe o cristalizare simbolică 
a opoziţiei dintre individualism şi colectivism, Occident şi 
Orient. 

Insă nu mi se pare a fi o aplicare corectă a regulilor sim¬ 
bolismului, pe care atât dânsul, cât şi eu le-am învăţat de 
la Rene Guenon. 

Un simbolism adevărat trebuie să respecte graniţele exis¬ 
tente între planuri distincte ale realităţii, în loc să le con¬ 
funde. Acolo unde prof. Dughin a văzut un simbol, eu văd 
doar o metaforă, şi, ca să fiu sincer, una destul de forţată. 

Una este individualismul ca nume al unui curent ideo¬ 
logic; cu totul altceva, fără nici o legătură cu cel dintâi, este 

i. Mai multe explicaţii despre acest subiect şi altele din acest 
mesaj am dat în cursul numărul 99 din seminarul meu de filozofie 
(26 martie 2011), a cărui transcriere se regăseşte pe site-urile www. 
seminariodefilosofia.org şi www.olavodecarvalho.org. 



NATURA ACESTEI DEZBATERI ŞI POZIŢIA MEA PERSONALĂ IOŢ 


poziţia unei fiinţe umane la baza, la mijlocul sau în vârful 
ierarhiei de comandă. Dintr-una nu se poate deduce cealal¬ 
tă, nici nu se poate vedea în poziţia socială a unui individ 
un „simbol“ al identităţii sale ideologice reale sau presupuse. 
Altfel, orice scriitor fără sprijin într-o organizaţie politică 
ar fi automat un adept al individualismului ideologic, in- 
cluzându-i aici pe fondatorii naţional-bolşevismului, Limo- 
nov şi Dughin, aşa cum erau la început, singuri şi necunoscuţi 
în lume, speculându-şi fiecare primele idei. Una e să fii un 
individ izolat; alta e să fii individualist, fie că luăm terme¬ 
nul „individualist 11 în sensul unui obicei moral sau al unei 
convingeri ideologice. Deducţia implicită a „simbolismului 11 
pe care prof. Dughin crede că l-a găsit este un non sequitur 
perfect. Simbolismul autentic, potrivit lui Rene Guenon, 
trebuie să meargă mai departe şi mai presus de logică, în 
loc să nu se supună celor mai elementare exigenţe. 

In plus, în loc să lipească cu forţa de reverul meu sem¬ 
nul distinctiv de adept al individualismului occidental, prof. 
Dughin ar fi putut să întrebe ce părere am despre acest 
lucru. La urma urmei, libertatea de expresie într-o dezbatere 
nu constă doar în puterea fiecăreia dintre părţi să răspundă 
x sau y unei chestiuni date, ci şi, mai cu seamă, în posibi¬ 
litatea de a respinge formularea întrebării şi a reformula 
întreaga problemă din temelii, aşa cum crede de cuviinţă. 

După foarte umila şi personala mea părere, „individua¬ 
lism 11 şi „colectivism 11 nu sunt numele unor entităţi istorice 
de sine stătătoare, distincte şi independente, separate ca 
nişte fiinţe materiale în spaţiu, ci etichete pe care unele 
mişcări politice le folosesc pentru a pune ştampila pe ele 
însele şi pe adversarii lor. Or, ştiinţa politică, aşa cum am 
afirmat deja, s-a născut în momentul în care Platon şi 
Aristotel au început să înţeleagă diferenţa dintre discursul 

diferiţilor agenţi politici în conflict şi discursul observato¬ 
rului ştiinţific care încearcă să înţeleagă conflictul (dacă mai 
târziu agenţii politici au învăţat să imite limbajul ştiinţei 
respective, asta nu invalidează distincţia iniţială). De aici, 
principala noastră obligaţie într-o dezbatere serioasă din 
punct de vedere intelectual este să analizăm termenii dis¬ 
cursului politic, pentru a determina acţiunile reale insinuate 
dedesubtul lor, în loc să-i interpretăm naiv ca pe nişte tra¬ 
duceri directe si sincere ale realităţilor efective. 

> > 

Toate argumentele indică faptul că termenii „individua- 
lism“ şi „colectivism 11 nu exprimă principii de acţiune lini¬ 
are şi univoce, ci două grupuri de tensiuni dialectice care se 
manifestă în contradicţii reale de fiecare dată când se în¬ 
cearcă punerea în practică - ca şi cum ar fi posibil aşa ceva - 
a unei politici liniare „individualiste 11 sau „colectiviste 11 . 

încă de la început - şi pentru a rămâne doar la aspectele 
mai simple şi banale ale subiectului -, fiecare din aceşti ter¬ 
meni evocă un sens pozitiv din punct de vedere moral, ală¬ 
turi de unul negativ, fără să fie posibil, nici măcar în sfera 
purei semantici, să-l separi pe unul de celălalt pentru a da 
fiecăruia o conotaţie invariabil bună sau rea. 

„Individualismul 11 sugerează, pe de-o parte, egoism, indi¬ 
ferenţa faţă de aproape, concentrarea fiecăruia pe o căutare 
a intereselor exclusive; pe de altă parte, sugerează datoria 
de a respecta integritatea şi libertatea fiecărui individ, ceea 
ce automat interzice folosirea lui ca simplu instrument şi 
stabileşte aşadar unele limite scopurilor noastre egoiste. 

„Colectivismul 11 evocă, pe de-o parte, solidaritatea, sacri¬ 
ficiul pe care fiecare îl face pentru binele tuturor; pe de altă 
parte, evocă strivirea indivizilor reali şi concreţi în numele 
beneficiilor colective abstracte şi ipotetice. 

Când mergem dincolo de simpla semantică şi analizăm 
politicile autointitulate „individualiste” şi „colectiviste” în 
acţiune în lume, observăm că duplicitatea sensului conţi¬ 
nută în propriii termeni se transmută în efecte politice 
paradoxale, opuse binelui sau răului subînţeles atunci când 
termenii sunt folosiţi ca ornamente sau stigmate. 

Bătrânul Hegel ne învăţa că un concept se transmută în 
realitate concretă doar prin inversarea semnificatului său 
abstract. 

Această transmutare este una dintre cele mai notabile con¬ 
stante ale istoriei omeneşti. 

> 

Colectivismul, ca politică de solidaritate generală, se 
realizează doar prin dizolvarea voinţelor individuale într-o 
ierarhie de comandă, care culminează în persoana conducă¬ 
torului luminat, a Liderului, împăratului, Fiihrer- ului, Pă¬ 
rintelui Popoarelor. Incorporând nominal în persoana sa 

forţele transcendente care unifică masa celor fără nume si 

> ) 

legitimează atâtea sacrificii câte se impun, această creatură, 
de fapt, nu doar conservă în ea toate slăbiciunile, limitările 
şi defectele individualităţii sale iniţiale, dar, aproape inva¬ 
riabil, se lasă coruptă şi degradată până când ajunge sub 
nivelul integrităţii morale a individului comun, transfor- 
mându-se intr-un bolnav mintal demn de dispreţ. Hitler 
zvârcolindu-se pe jos în crize de manie a persecuţiei, Stalin 
delectându-se cu plăcerea sadică de a-şi condamna la moarte 
prietenii cei mai apropiaţi sub acuzaţia unor crime pe care 
nu le comiseseră, Mao Zedong abuzând sexual sute de fete 
de la ţară cărora le promisese că le va apăra de lubricitatea 
moşierilor arată că puterea politică acumulată în mâinile 
acestor indivizi nu le-a crescut cu un dram puterea de con¬ 
trol asupra lor înşişi, doar le-a oferit mijloacele de a-şi impune 
capriciile individuale asupra masei de supuşi dezindividualizaţi. 

Solidaritatea colectivă culminează cu imperiul „Individu¬ 
lui Absolut 1 * 1 . Iar acest individ, pe care propaganda îl 
prezintă cu toată pompa ca pe un trimis al cerurilor, nu e 
niciodată un exemplu de sfinţenie, virtute şi eroism, ci de 
răutate, josnicie şi laşitate. Colectivismul absolut este trium¬ 
ful Egoismului Absolut. 

Individualismul luat în accepţia sa negativă, la rândul 
lui, nu doar că nu poate ajunge la ultimele sale consecinţe 
politice, dar nu poate fi pus în practică nici în sfera acţiu¬ 
nilor individuale mai modeste. Lipsa de afecţiune faţă de 
semeni, căutarea exclusivă a avantajelor individuale exclud 
din start dorinţa de a le împărţi cu alte persoane. Privân- 
du-şi aproapele de beneficiile obţinute în activitatea egoistă, 
acest ipotetic individualist eminent s-ar sustrage de la orice 

convieţuire umană si s-ar cufunda în cea mai întunecată 
» > 

singurătate, devenind ipso facto incapabil de orice fel de 
activitate socială, deci inclusiv de îndeplinirea obiectivelor 
sale egoiste. Tipologia utilizatorului mizantrop, care se fe¬ 
reşte de orice contact uman şi se închide în carapacea sa 
pentru a se bucura singur de o bogăţie pe care nu o poate 
folosi, se potriveşte probabil unui personaj din basme sau 
benzi desenate, dar nu poate exista în viaţa reală. In cea mai 
îndrăzneaţă ipoteză, plăcerea egoistă pe care ar putea să o 
obţină ar fi dacă s-ar masturba în baie, refuzând să consi¬ 
dere drept obiect al fanteziei sale erotice pe altcineva în 
afară de propria sa persoană. Lucrurile sunt de aşa natură 
încât colectivismul poate fi dus până în punctul în care se 
converteşte în opusul său - regatul Individului Absolut -, 
în vreme ce individualismul egoist poate fi practicat numai 
în limitele stricte care nu-i permit să se îndepărteze prea 


i. Termenul îi aparţine lui Julius Evola, dar aici este folosit 
intr-un sens care nu-i neapărat al lui. 

mult de vanitate şi de prefăcătorie. Individualismul egoist 
nu este o linie de acţiune practică; este o justificare falsă pe 
care un individ nici mai mult, nici mai puţin egoist decât 
media umanităţii o oferă pentru a se da drept un tougb guy. 
Şi evident că până şi cel mai implacabil tougb guy preferă să 
se bucure de plăceri în compania prietenilor, a rudelor, a unei 
amante, în loc să se închidă în baie de unul singur, doar pen¬ 
tru a nu trebui să admită că a făcut un bine aproapelui său. 

In ce priveşte individualismul înţeles în sensul respectu¬ 
lui şi devotamentului faţă de integritatea indivizilor, pune¬ 
rea sa în practică nu e doar viabilă, ci constituie singura 
bază pe care se poate crea ambianţa de solidaritate umană 
declarată ca scop - niciodată atins - al colectivismului. 


7. Sentimentul solidarităţii comunitare în SUA 

Nu e o coincidenţă faptul că ţara în care s-a cultivat cel 

mai mult libertatea individuală este si tara în care activităţile 

) ) ) 

comunitare caritabile si umanitare au cel mai însemnat 
> 

procentaj de participare din lume. Această trăsătură a vieţii 
americane este în linii mari ignorată în afara SUA (şi în 
întregime ascunsă de antiamericanismul militant din Holly¬ 
wood), dar acesta nu e un motiv pentru a da crezare mai 
degrabă opiniilor deformate şi fanteziilor pline de ură ale 
industriei internaţionale a mass-mediei decât lucrurilor pe 
care le văd cu ochii mei în fiecare zi şi care pot fi confir¬ 
mate în orice moment de date cantitative substanţiale. Iată 
câteva dintre ele 1 : 


1. V. The Center on Philantropy, Indiana University, Giving 
USA 2010. The Annual Report on Philantropy for the Year 200p, 

1. Americanii sunt poporul care contribuie cel mai mult 
la activităţile caritabile din lume. 

2. SUA sunt singura ţară din lume în care contribuţiile 
individuale pentru activităţile caritabile depăşesc întregul 
ajutor guvernamental. 

3. Dintre popoarele care donează cel mai mult în contri¬ 
buţii voluntare - SUA, Regatul Unit, Canada, Australia, 
Africa de Sud, Irlanda, Olanda, Singapore, Noua Zeelandă, 
Turcia, Germania şi Franţa -, contribuţiile americane repre¬ 
zintă mai mult decât dublu faţă de cele clasate pe locul doi 
(Regatul Unit). Dacă va dori cineva să minimizeze impor¬ 
tanţa acestor date, argumentând că „Ei dau mai mult pen¬ 
tru că sunt mai bogaţi“, poate să renunţe: contribuţiile nu 
sunt clasificate în numere absolute, ci în procentaje din 
PIB. Americanii pur şi simplu scot mai mult din propriul 
buzunar pentru a-i ajuta pe cei bolnavi şi pe cei săraci, chiar 
şi pe cei din ţările inamice. Prea-solidarele Rusia şi China 
nici nu intră pe lista celor care contribuie. 

4. Americanii adoptă mai mulţi copii orfani - inclusiv 
din ţările inamice - decât toate celelalte ţări din lume adunate. 

5. Americanii sunt singurul popor care, în fiecare război 
în care participă, reconstruiesc economia ţării învinse, chiar 
dacă fac din ea un concurent comercial şi un inamic puter- 


Giving USA Foundation, 2010; The Center for Global Prosperity, 
Hudson Institute, The Index of Global Philantropy and Remittances, 
Hudson Institute, 2010; Charities Aid Foundation, International 
Comparisons of Charitable Giving, 2006; Virginia A. Hodgkinson 
et al., Giving and Volunteering in the United States. Findings from a 
National Survey Conduced by The Gallup Organization, Washington 
D.C., Independent Sector, 1999; Lori Carangelo, The Ultimate 
Search Book: Worldwide Adoption, Genealogy and Other Secrets, 
Clearfield, Baltimore (MD), 2011. 

nic în câmpul diplomatic. Comparaţi ce au făcut Statele 
Unite în Franţa, Italia, Germania şi Japonia cu ce au făcut 
chinezii în Tibet sau ruşii în Afganistan. 

6. Americanii nu le oferă doar banii lor celor săraci sau 
aflaţi la nevoie. Le dedică şi timp din viaţa lor, sub forma 
muncii voluntare. Munca voluntară este una dintre cele mai 
vechi şi solide instituţii din America. Jumătate din populaţia 
americană îşi dedică timpul muncind gratis pentru spitale, 
creşe, orfelinate, închisori etc. Care alt popor în lume a 
făcut din compasiunea activă un element esenţial pentru 
stilul său de viaţă? 

7. In plus, valoarea pe care societatea americană o atri¬ 
buie operelor de binefacere şi compasiunii este atât de mare, 
încât nici un bogătaş din lumea finanţelor sau a industriei 
nu se poate eschiva de la contribuţii însemnate anuale către 
universităţi, spitale etc., căci, dacă refuză să o facă, va fi 
imediat retrogradat de la statutul de cetăţean de onoare la 
cel de inamic public. 

Prof. Dughin opune individualismului american „holis- 
mul“ ruso-chinez. Susţine că în primul caz oamenii acţio¬ 
nează după preferinţele lor individuale, în timp ce în doilea 
preferinţele sunt integrate în obiective mai mari propuse 
de către guvern. Dar e limpede că guvernele din Rusia şi 
China le-au propus cetăţenilor lor mai degrabă să-şi omoare 
semenii decât să le vină în ajutor: nici o activitate carita¬ 
bilă, în Rusia şi în China, nu a avut vreodată dimensiunile, 
costul, puterea şi importanţa socială a Gulagului, a Laogai 
şi a poliţiilor secrete, organizaţii tentaculare făcute pentru 
a controla toate sectoarele vieţii sociale prin opresiune şi 
teroare. 

In al doilea rând, este adevărat că americanii nu fac bine 
fiindcă aşa îi obligă guvernul, ci fiindcă sunt stimulaţi să 

procedeze astfel de valorile creştine în care cred. Libertatea 
conştiinţei, în loc să degenereze în pură anarhie şi luptă îm¬ 
potriva tuturor, e moderată şi canalizată prin unitatea cul¬ 
turii creştine care, în ciuda tuturor eforturilor depuse de 
elita globalistă de a o marginaliza şi a o distruge, este încă 
hegemonică în SUA. John Adams, cel de-al doilea preşe¬ 
dinte al Statelor Unite ale Americii, spunea că o constituţie 
precum cea americană, care asigură libertatea civilă, econo¬ 
mică şi politică pentru toţi, poate h de folos numai unui 
popor moral şi religios. Drept dovadă că avea dreptate, de 
îndată ce principiile moralei creştine au început să he roase 
de la vârf, prin acţiunea guvernului aliat forţelor globaliste 
şi stângii internaţionale, pe care prof. Dughin o apreciază atât 
de mult ca rezervă morală a umanităţii, mediul onestităţii si 
al stricteţei puritane care prevala în lumea americană de 
afaceri a lăsat loc unei epidemii de fraude cum nu s-a mai 
văzut niciodată în istoria ţării. Fenomenul este amplu docu¬ 
mentat în cartea lui Tamar Frankel, Trust and Honesty: 
America s Business Culture at a Crossroad. 1 

Ceea ce spun nu se bazează doar pe statistici. Trăiesc de 

sase ani în această tară si sunt tratat aici cu o afecţiune si o 
» > > » » 

înţelegere de care nu s-a bucurat vreodată în propria lui ţară 
nici un brazilian, rus, francez, german sau argentinian (ca 
să nu mai vorbesc de cubanezi sau chinezi). De cum m-am 
stabilit în jungla aceasta din Virginia, au apărut vecini din 
toate părţile, cu dulciuri şi cadouri, oferindu-se să-i ducă 
pe copii la şcoală, să ne prezinte la biserica pe care o prefe¬ 
ram, să ne arate locurile interesante din regiune, să ne ajute să 
rezolvăm probleme birocratice şi aşa mai departe. Good 
neighborhood nu e un slogan de propagandă. E o realitate 


i. Oxford University Press, 2006. 

vie. E o instituţie americană, nu există în nici un alt loc din 
lume şi nu a fost creată de guvern. Vine din timpurile 
Coloniei Jamestown (1602). Deşi eu şi familia mea suntem 
catolici, primul loc pe care l-am vizitat aici a fost biserica 
metodistă, cea mai apropiată de casa mea. Când am ajuns 
acolo, ce credeţi că făceau credincioşii? Strângeau bani pen¬ 
tru copiii străzii din... Brazilia! O colectă însoţită de dis¬ 
cursuri si îndemnuri care îti înmuiau sufletul. Mi-a fost 
> > 

ruşine să le povestesc acelor oameni că, potrivit studiilor 

oficiale, cei mai mulţi dintre „copiii străzii" brazilieni au 

casă, mamă şi tată şi stau pe stradă doar pentru că aşa le 

place. Compasiunea americană ignoră minciuna şi ticăloşia 

multora dintre beneficiarii lor străini: se naşte din credinţa 

> > 

ingenuă potrivit căreia toţi fiii lui Dumnezeu sunt, măcar 
în adâncul inimii lor, fideli Tatălui. 

Americanii sunt timizi şi au mereu impresia că te deran¬ 
jează. Imediat după primirea iniţială, preferă să păstreze 
distanţa, să nu se bage în viaţa ta. Se apropie doar dacă îi 
inviţi. I don ’t want to impose e o frază aproape obligatorie 
atunci când vizitează pe cineva. Dar dacă ai vreo problemă, 
vreo greutate, vor veni alergând să te ajute, cu solicitudinea 
unor vechi prieteni. Iar asta nu se întâmplă doar cu cei 
nou-veniti. Câteodată, americanii înşişi, obişnuiţi să audă 
vorbindu-se rău despre poporul lor, sunt surprinşi să desco¬ 
pere inepuizabila rezervă de bunătate din inimile compatrio¬ 
ţilor lor. Citiţi această mărturie a lui Bruce Whitsitt, un 
campion al artelor marţiale care din când în când scrie pen¬ 
tru publicaţia American Thinker : 

Both before and after Dad died, good Samaritans came out of 
nowhere to offer aid and comfort. I discovered that my parents 
were surrounded by neighbors who had known them and cared 
about them for many years... 

After it was all over, I was struck by the unbelievable kind- 
ness of everyone who helped. 

At the end of the day, this tragedy reopened my eyes to the 
deep-running goodness of Americans. So many people in this 
country are decent and good simply because they have grown 
up in the United States of America, a society that encourages 
charity and neighborliness. Decency is not an accident; in 
countries such as the old Soviet Union, indifference was ram¬ 
pant and kindness rare because virtue was crushed at every turn. 
America, on the other hand, has cultivated freedom and vir- 
tuous behavior, which allows goodness to flourish. Even in Los 
Angeles - that city of fallen angels, the last place on earth where 
I would have expected it - I experienced compassionate good¬ 
ness firsthand. 

Goodness is not something that a beneficent government 
can bestow; it flows from the hearts of free citizens reared in a 
tradition of morality, independence, and resourcefulness. 1 


i. The Great Goodness of America, http://www.americanthinker. 
com/2011 / oi / the_great_goodness_of_america_i.html. 

„Şi înainte, şi după ce a murit tata, au apărut din senin buni sa- 
mariteni să ne ofere ajutor şi alinare. Am descoperit că părinţii mei 
erau înconjuraţi de vecini care îi cunoscuseră şi se îngrijiseră de ei 
timp de mulţi ani... 

După ce totul s-a sfârşit, am fost şocat de bunătatea incredibilă 
a tuturor celor care au dat o mână de ajutor. 

Până la urmă, tragedia aceasta mi-a redeschis ochii cu privire la 
bunătatea intrinsecă a americanilor. Atât de mulţi oameni din ţara 
asta sunt cumsecade şi buni pur şi simplu pentru că au crescut în 
Statele Unite ale Americii, o societate care încurajează caritatea şi 
buna vecinătate. Onestitatea nu e întâmplătoare; în ţări precum Uni¬ 
unea Sovietică, indiferenţa era excesivă şi bunătatea rară, fiindcă 
virtutea era zdrobită cu orice ocazie. America, pe de altă parte, a 
cultivat libertatea şi purtarea virtuoasă, care-i îngăduie bunătăţii să 
dea roade. Chiar şi în Los Angeles - acel oraş al îngerilor decăzuţi, 
ultimul loc din lume unde m-aş fi aşteptat - am avut parte de o 
bunătate plină de compasiune. 

Naţiunea americană s-a fondat în ideea că principiul uni¬ 
ficator al societăţii nu e guvernul, birocraţia de stat armată, 
ci însăşi societatea, prin cultura sa, religia sa, prin tradiţiile 
şi valorile sale morale. Prof. Dughin, care nu pare să con¬ 
ceapă alt model de control social în afară de teocraţia impe¬ 
rială rusă, în care politica şi Biserica (mai târziu Partidul) 
acţionează mână în mână pentru a subjuga poporul, îşi 
imaginează Statele Unite ale Americii ca pe o selva selvaggia 
de egoisme în conflict, dovedind că nu ştie nimic despre 
viaţa americană. 

Poate că nu există o altă ţară în lume în care sentimen¬ 
tul de comunitate solidară să fie atât de puternic precum în 
SUA. Oricine a trăit aici un timp ştie asta şi rămâne cel 
puţin surprins de ideea că Rusia sau China ar fi, din acest 
punct de vedere, modele pe care americanii ar trebui să le 
copieze. 

Este de asemenea adevărat că acest sentiment comunitar 
se poate dezvolta doar în libertate, unde guvernul nu im¬ 
pune societăţii nici un model „holistic“ de bunătate ofi¬ 
cială. Cea mai clară dovadă în acest sens este conflictul 
deschis existent astăzi între ceea ce Marvin Olasky, într-o 
carte clasică, denumeşte drept „vechea compasiune” şi cari¬ 
tatea statului care de patru decenii tot încearcă să-i ia locul. 
Peste tot pe unde aceasta din urmă s-a impus, criminalitatea 
creşte, familiile se destramă şi individualismul egoist sufocă 
spiritul de bunătate inerent individualismului libertar tradi¬ 
ţional. 1 Şi nu doar din cărţile lui Olasky am aflat asta. Văd 

Bunătatea nu o poate garanta un guvern binefăcător; ea vine 
din inimile cetăţenilor liberi, crescuţi în tradiţia moralităţii, inde¬ 
pendenţei şi ingeniozităţii.” 

1. V. Marvin Olasky, The Tragedy of American Compassion, Cross- 
way Books, Wheaton, IL, 1998 (reed. 2002). 

cu ochii mei cum se întâmplă în fiecare zi. In Virginia, 
unde populaţia de culoare este ca proporţie la fel de nume¬ 
roasă ca aceea din Brazilia, diferenţa de comportament din¬ 
tre negrii bătrâni şi cei tineri sare în ochi oricărui vizitator. 
Cei dintâi sunt persoanele cele mai amabile din lume, au 
un fel de eleganţă naturală care reprezintă echilibrul exact 
dintre smerenie si demnitate. Tinerii sunt irascibili, aro- 
ganţi, gata să afişeze o superioritate care nu există, să se 
simtă jigniţi pentru orice prostie şi să se ia la harţă cu albii 
fără motiv. De unde diferenţa? Cei bătrâni au crescut în 
mediul vechii compasiuni, cei tineri în cel al statului asis- 
tenţial care îi otrăveşte cu ranchiuna „corectă din punct de 
vedere politic“. 

Viaţa în Statele Unite este cea mai bună dovadă că soli¬ 
daritatea comunitară nu are nimic de-a face cu colectivismul 

statal si că este chiar contrarul lui. Cu cât e mai multă inter- 
> 

venţie „holistă“, cu atât legăturile naturale se desfac, per¬ 
soanele se îndepărtează mai mult unele de altele, „societatea 
de încredere 11 despre care vorbea Alain Peyrefitte 1 se lasă 
înlocuită de societatea suspiciunii, a ostilităţii reciproce, a 
urii şi a exclusivismului de grup. Este drumul care duce, în 
ultimă instanţă, la Statul Poliţienesc. Prof. Dughin este per¬ 
fect conştient de acest lucru, iar apărarea „holismului“ împo¬ 
triva „individualismului 11 culminează la el într-o apologie 
deschisă şi sinceră a regimului dictatorial ca model pentru 
lumea întreagă. 


i. Alain Peyrefitte, La societe de confiance. Essai sur Ies origines et 
la nature du developpement, Odile Jacob, Paris, 1995. 

8. Răutăţi comparate 

Prof. Dughin spune de asemenea că descriu suficient de 
mult păcatele KGB-ului, ale Partidului Comunist şi ale 
Al-Qaeda, dar nu spun nimic despre crimele Americii, ca 
„infanteria imperială, Hiroshima şi Nagasaki, ocuparea Ira¬ 
kului şi a Afganistanului şi bombardarea Serbiei 11 . El vrea 
să afle ce am de spus în această privinţă. 

Am de spus două lucruri: 

Mai întâi: Faceţi socotelile. - Potrivit prof. R.J. Rummel, 
probabil cel mai respectat cercetător în materie, numărul 
victimelor adunate din toate acţiunile violente în care guver¬ 
nul american a fost implicat din 1900 până în 1987 este de 
1 634 000 de persoane (în care sunt incluse două războaie 
mondiale, plus Hiroshima şi Nagasaki, războiul din Vietnam 
şi toate intervenţiile militare din exterior). URSS, într-o peri¬ 
oadă mai scurtă, din 1917 până în 1987, a omorât 61 911 000 de 
persoane, iar China, doar din 1949 până în 1987, a omorât 
76 702 000. E o chestiune de aritmetică elementară să ajungi 
la concluzia că individualiştii americani, în cel mai rău caz, 
sunt de o sută de ori mai puţin asasini decât solidarii ruşi 

si chinezi. Nici un creier uman care funcţionează normal 
) > 

nu poate considera că nivelurile de periculozitate sunt egale 
în cele două părţi. In ordinea ameninţărilor mortale care 
apasă asupra speciei umane, China vine pe primul loc, Rusia 
pe al doilea, iar SUA vine pe al o sutălea. Când umanitatea 
va fi scăpat de nouăzeci şi nouă din duşmanii săi înarmaţi, 
îmi voi face griji despre mult trâmbiţata „agresivitate ame¬ 
ricană 11 . Prof. Dughin caută să atragă atenţia asupra ei, prin 
cuvinte pompoase, pentru a inversa ierarhia precauţiilor rezo¬ 
nabile şi a încerca să ascundă acţiunile adevăraţilor respon¬ 
sabili de genocid, ale adevăraţilor duşmani ai speciei umane. 

Al doilea: Uitaţi-vă pe hartă. — Totalitatea victimelor 
făcute de Statele Unite este alcătuită din străini omorâţi în 
luptă pe pământ inamic. In numărătoarea victimelor din 
China şi din Rusia, le-am lăsat la o parte dinadins pe cele 
militare: toate au fost civili dezarmaţi, asasinaţi pe timp de 
pace de propriile guverne. Atunci când guvernul SUA, pe 
timp de pace, va începe să omoare cetăţeni americani cu 
milioanele, doar din pricina unui dezacord politic, voi fi la 
fel de preocupat precum ar trebui să fie şi prof. Dughin 
acum în ce-i priveşte pe tibetanii ucişi pe capete de chinezi 
şi împiedicaţi să-şi practice liber religia naţională. 


(). Geopolitică şi istorie 

Apoi, prof. Dughin apără geopolitica în faţa aparentei 
mele lipse de consideraţie pentru această ştiinţă, sau pseudo- 
ştiinţă. Pe bună dreptate, aşteaptă de la mine o explicaţie 
în această privinţă. O voi prezenta în cele ce urmează. 

Problema mea cu geopolitica este că, furnizând o descri¬ 
ere relativ corectă a stării lucrurilor în fiecare moment, ea 
ascunde cauzele decisive ale întâmplării istorice sub o fan¬ 
tasmagorie de entităţi geografice deghizate astfel încât să 
pară că au o viaţă proprie. 

Figurile pe care practicantul geopoliticii le proiectează 
pe hartă, cu nume de naţiuni, state, imperii, zone ale pute¬ 
rii etc., dând impresia că aceste entităţi acţionează şi repre¬ 
zintă adevăratele personaje ale Istoriei, sunt doar rezultatul 
cristalizat al acţiunii unor forţe istorice mult mai profunde 
şi de durată. Acele figuri se mişcă pe pânză precum umbrele 
chinezeşti, dând impresia că sunt vii, dar sunt doar nume 
şi camuflaje pentru agenţi foarte diferiţi de ele. 

Am explicat deja acest punct în notele mele „O metodo 
nas ciencias sociais“ şi „Quem e o sujeito da Historia“, iar 
aici pot doar să le rezum drastic şi tranşant. întrebările de 
bază sunt: (i) Ce este acţiunea istorică? (2) Cine e subiectul 
Istoriei? 

Acţiunea este schimbarea voită dintr-o anumită stare a 
lucrurilor. Orice acţiune subînţelege: (a) continuitatea tem¬ 
porală a subiectului; (b) unitatea şi continuitatea intenţiilor 
sale, aşa cum apar în succesiunea care porneşte de la un plan 
până la efectele sale consumate. Toate transformările în 
scenariul istoric rezultă din acţiuni umane, dar aceste acţi¬ 
uni se amestecă, se împiedică, se neutralizează şi se modifică 
unele pe altele, astfel încât nimeni nu controlează procesul. 
Acţiunile amestecate nu au un subiect agent determinat, 
din moment ce apar tocmai din imposibilitatea unui agent 
de a face să prevaleze obiectivele sale în faţa celorlalţi. Putem 
vorbi de „acţiune istorică 11 , în sensul strict al cuvântului, doar 
când un agent anume reuşeşte să controleze pe cât posibil 
situaţia ca un întreg şi, urmând o linie identificabilă de con¬ 
tinuitate, să impună procesului o direcţie deliberată. 

Câteva exemple de acţiuni istorice sunt traversarea Mării 
Roşii de către iudei, creştinarea Europei de către Biserica 
Catolică, Reforma Protestantă, Revoluţia Franceză, Revolu¬ 
ţia Rusă si Revoluţia Chineză. In toate aceste cazuri, un 
anumit agent a reuşit să controleze procesul, împiedicând 
ca acţiunile sale să fie neutralizate prin interferenţa altor 
agenţi, ajungând aşadar la rezultate aproximativ identice 
cu cele dorite. 

Istoria se compune din două tipuri de procese: con¬ 
trolate şi necontrolate. Numai primele sunt acţiuni istorice 
şi au un agent determinat. Cele din a doua categorie au 

subiecte multiple, nu urmăresc o direcţie predeterminată şi 
nimeni nu îşi poate atribui în calitate de autor rezultatele 
obţinute. 

In al doilea rând, se poate numi acţiune istorică doar aceea 
care produce rezultate durabile dincolo de durata vieţii agen¬ 
ţilor individuali implicaţi. Durabilitatea în timp este marca 
acţiunii istorice. Orice altceva care se evaporă înainte de 
data morţii agentului individual intră în Istorie doar ca 
acţiune frustrată, dizolvată în amestecul general al acţiunilor 
concomitente sau subsecvente şi incapabilă să impună o 
direcţie întâmplărilor. 

Acum, cea de-a doua întrebare: Cine poate fi agent al 
acţiunii istorice? Statele? Naţiunile? Imperiile? Sigur că nu. 
Aceste entităţi apar ca urmare a combinaţiilor între puterile 
eterogene care luptă pentru a le domina din interior. Nu 
au voinţă proprie, dar reflectă în fiecare moment voinţa 
grupului dominant, care poate fi substituit într-o clipă cu 
alt grup. Un stat, o naţiune, un imperiu sunt agenţi apa¬ 
rent mânuiţi de alţi agenţi mai durabili, mai stabili, capa¬ 
bili să-i domine şi să-i folosească pentru obiectivele lor, care 
transcend frecvent termenul de durată chiar al formaţiunilor 
naţionale, statale sau imperiale de care se serveau. O expre¬ 
sie precum „Istoria Braziliei 1 ' sau „Istoria Rusiei 11 este doar 
o metonimie care denumeşte ca subiect al acţiunii simpla 
zonă geografică în care s-a desfăşurat acţiunea. Sigur că, 
urmărind firul narativ de-a lungul mai multor secole, se pot 
surprinde unele constante, care vor da o unitate de acţiune 
pentru ceea ce de fapt e doar recurenţa unor cauze ameste¬ 
cate, impersonale, aflate mai presus de orice fel de control. 
Nu este vorba de „acţiune 11 , ci de simplul rezultat nepre¬ 
meditat al miilor de acţiuni şi reacţii eterogene şi fără legă- 

tură între ele. De exemplu, se poate observa că de la Revoluţia 
din 1789 încoace Franţa şi-a pierdut tot mai mult prestigiul 
şi puterea, dar asta cu siguranţă nu făcea parte nici din planu¬ 
rile monarhiei, nici ale revoluţionarilor, nici ale guvernelor 
republicane care s-au succedat de atunci. Acest proces, ca şi 
altele similare, nu e o acţiune, nu are un subiect, are numai 
obiecte pasive, care îl suportă fără să-l poată controla şi, de 
cele mai multe ori, fără să poată înţelege linia cauzelor şi 
consecinţelor care îl târăsc ca pe frunzele duse de vânt. 

După câte se vede, acţiunea istorică nu poate fi înţeleasă 
prin aceleaşi metode pe care le folosim pentru a studia un 
proces cauzal nepremeditat. In cazul acestuia, trebuie recon¬ 
stituite mai multe acţiuni nelegate între ele şi trebuie veri¬ 
ficat cum au ajuns să producă un rezultat pe care nimeni 
nu îl putea controla. In cazul acţiunii istorice, există la înce¬ 
putul procesului un proiect deliberat, iar în timpul său o 
succesiune coerentă de acţiuni, de ajustări şi reajustări care 
duc procesul la un scop determinat. Raţionalitatea acţiunii 
istorice este cea a mijloacelor şi a scopurilor, cea a proce¬ 
selor necontrolate este o conjunctură interpretativă montată 
a posteriori de către un istoric, de multe ori încercând să 
dea un sens acolo unde nu există nici unul. In acest proces, 
interpretul întâmplărilor istorice poate ajunge să atribuie 
o unitate substanţială - şi deci capacitate de acţiune isto¬ 
rică - unor pseudoagenţi compoziţi fără voinţă unificată, 
precum naţiunile, statele, clasele sociale şi chiar accidentele 
geografice. 

La fel ca naţiunile, „clasele sociale“ nu pot fi agenţi isto¬ 
rici. Nici una dintre ele nu a avut si nici nu va avea vreodată 

> 

o unitate a scopurilor aptă de a urma un plan de acţiune coe¬ 
rent de-a lungul a două, trei, patru generaţii. 

Pentru a fi un agent istoric, grupul sau entitatea trebuie: 

(a) Să cultive obiective permanente sau pe termen lung. 

(b) Să fie capabil să urmărească îndeplinirea acestor obiec¬ 
tive dincolo de durata agenţilor săi individuali, dincolo de 
durata stării de fapt prezente şi dincolo chiar de durata sta¬ 
telor, naţiunilor şi imperiilor implicate. 

(c) Să fie, aşadar, capabil să reproducă agenţi individuali 
apţi să urmărească acţiunea de-a lungul secolelor şi să adap¬ 
teze planurile originare diferitelor situaţii care apar, fără să 
piardă din vedere obiectivele iniţiale. 

Numai următoarele entităţi îndeplinesc aceste condiţii: 

(1) Marile religii universale. 

(2) Organizaţiile iniţiatice şi ezoterice. 

(3) Dinastiile regale şi nobiliare şi cele similare lor. 

(4) Mişcările şi partidele ideologice revoluţionare. 

(5) Agenţii spirituali: Dumnezeu, îngeri şi demoni. 

Totul, absolut tot ce se petrece în scenariul istoric, ori 

vine de la una dintre aceste forţe, ori e rezultatul unei com¬ 
binaţii necontrolate de forte. Insăsi formarea si dizolva- 
> > > > 

rea naţiunilor, statelor şi imperiilor provine de aici, ceea ce 
înseamnă, în ultimă instanţă, că aceste entităţi nu sunt su- 
biecţi-agenţi, ci rezultate - aşadar şi instrumente - ale acţiu¬ 
nilor unor forţe care le transcend, le acoperă şi le determină, 
aceste forţe fiind alcătuite fie din agenţi istorici reali, fie din 
combinaţia necontrolată a diferitelor acţiuni. 

încă de la prima pagină din clasica sa Teorie generală a 
statului, marele Georg Jellinek afirma: 

Fenomenele vieţii sociale umane se împart în două clase: cele 
care sunt în principal determinate de o voinţă directoare şi cele 
care există sau pot exista fără o organizare datorată actelor de 
voinţă. Primele se supun obligatoriu unui plan, unui ordin, fiind 

emanate de o voinţă conştientă, în opoziţie cu cele din urmă, a 

căror ordonare se bazează pe forţe foarte diferite. 1 

Din această observaţie trebuie deduse câteva reguli meto¬ 
dologice inevitabile: 

1) Nu trebuie niciodată confundate două tipuri de pro¬ 
cese, nici aplicate unuia din ele, fără a face distincţia, con¬ 
ceptele explicative dezvoltate pentru celălalt. 

2) Nu trebuie uitat că procesele necontrolate rezultă şi 
ele, cel puţin în parte, din acţiuni deliberate - totuşi parţi¬ 
ale - care se amestecă şi se modifică unele pe altele fără un 
control general. 

încălcarea regulii numărul 1 este ocupaţia primordială a 
interpreţilor menţionaţi mai sus, mai ales a acelora care 
caută să identifice, sub masa eteroclită de întâmplări, un 
„sens al Istoriei“. La cel mai mic semn al unei coerenţe, al 
unei similarităţi, al unei repetiţii analoage în rezultatele pe 
termen lung ale acţiunilor incontrolabile, aceşti metafizicieni 
ai pseudofiinţei sunt gata să descopere acolo premeditări 
inconştiente, intenţii colective si, în fine, să atribuie unita- 
tea de acţiune a adevăraţilor subiecţi unor fantome colec¬ 
tive, unor abstractizări si fiinţe ale raţiunii. 


10. Adevăratul agent istoric din spatele eurasiatismului 

Un exemplu al forţei istorice care transcende la infinit fron¬ 
tierele şi durata statelor şi imperiilor este Biserica Ortodoxă, 


1. Georg Jellinek, Teoria General del Estado, trad. de Fernando 
de los Rios, FCE, Mexic, 2004, p. 55 [vezi ed. orig., Allgemeine Staats- 
lehre, Verlag von O. Hăring, Berlin, 1900 - n. red.]. 

al cărei credincios se declară a fi prof. Dughin. Ea este cea 
care a dat unitate şi conţinut cultural imperiului din Kiev. 
I-a supravieţuit când centrul puterii moscovite a instaurat 
un nou imperiu. A supravieţuit căderii acestui imperiu şi 
celor sase decenii de teroare care au urmat, si a ieşit nevă- 
tămată, încât i-a inspirat prof. Dughin un nou proiect impe¬ 
rial rus. Formaţiunile naţionale si statale succesive care au 
> > > 

apărut şi au dispărut de pe harta rusă de-a lungul acestei 
istorii sunt doar nişte umbre pe care corpul uriaş al Bisericii 
Ortodoxe îl proiectează peste lumea orientală, păstrându-şi 
unitatea de scopuri în vreme ce forţele politice apar şi dis¬ 
par în aer ca baloanele de săpun. Prof. Dughin, priviţi către 
Biserica dumneavoastră şi veţi afla ce este un agent istoric. 
Unităţile geopolitice se nasc din iniţiativa agenţilor istorici şi 
par să acţioneze de sine stătător doar pentru că agenţii 
adevăraţi, pe lângă faptul că sunt discreţi prin natura lor, se 
manifestă intr-un ritm de fundal, mai lent decât ritmul 
propriei formări şi dizolvări a unităţilor geopolitice. 

Forţa Bisericii Ortodoxe ca agent istoric a pătruns până 

şi în adâncul minţii prof. Dughin, modelându-i noţiunea 

„holistică“ a imperiului teocratic. El nu concepe imperiul 

altfel decât ca o structură emanată de Biserică si unită cu 

> 

ea, simbolic, în persoana Ţarului. Intr-un interviu din 1998 
pentru o revistă poloneză 1 , el califică drept „erezie“ distinc¬ 
ţia dintre Biserică şi Imperiu care a format civilizaţia din 
Occident. Dar, fără această separare, singura ipoteză care 
rămâne este ca frontierele expansiunii religioase să coinci¬ 
dă milimetric cu harta Imperiului. Or, diferitele imperii 
sau naţiuni imperiale existente în istorie au avut întotdea- 


1. Interviu luat de Grzegorz Gorny, Fronda (Varşovia), 11-12, 
1998. 

una frontiere bine definite care le separau de alte imperii şi 
de naţiunile independente. In acest caz, religia imperială 
devine doar o religie naţională amplificată. Ce este atunci 
Ţarul? Din două una, ori el este şeful unei simple religii 
naţionale, fără posibilitatea de a se extinde dincolo de fron¬ 
tierele sale şi privind cu invidie mortală expansiunea con¬ 
curentei sale occidentale, ori, dacă doreşte ca religia sa să se 
impună ca o credinţă universală, trebuie să invadeze toate 
ţările şi să devină împăratul lumii. Atât proiectul naţional- 
bolsevic, cât si versiunea sa eurasiatică se nasc dintr-o con- 
tradicţie internă a religiei imperiale ruse. Proiectul eurasiatic 
este singura ieşire pe care o are Biserica Ortodoxă dacă nu 
doreşte să rămână limitată la frontierele naţiunii ruse, esu- 
ând în misiunea sa declarată de religie universală. Biserica 
Romano-Catolică, în acest răstimp, se poate extinde con¬ 
fortabil până la ultimele frontiere ale Paraguayului şi ale 
Chinei fără să trebuiască să ducă în spate vreun imperiu. 
Asta, de fapt, s-a şi întâmplat, în timp ce Biserica Ortodoxă, 
prin prof. Dughin, îşi caută încă o ieşire către lume şi nu 
vede alt mod de a o găsi în afară de a se constitui ca Impe¬ 
riu Mondial. întreaga lume a ideilor prof. Dughin este reflec¬ 
ţia unei drame interne, structurale, a Bisericii Ortodoxe, 
întreaga discuţie despre frontiere geopolitice este doar un 
aranjament strategic pentru a încerca, încă o dată, să reali¬ 
zeze visul imposibil al acelui măreţ şi nemaipomenit agent 
istoric care, atunci când alege să fie religie imperială, se 
condamnă să rămână prins între frontierele naţionale sau 
să pornească un război mondial. 



Occidentul si dublura sa 

> 

ALEKSANDR DUGHIN 


Câteva lămuriri 

Ca să fiu sincer, sunt puţin dezamăgit de această dezba¬ 
tere cu prof. Olavo de Carvalho. Am crezut că voi găsi în 
el un reprezentant al filozofilor brazilieni tradiţionalişti pe 
linia lui Guenon si Evola, dar el s-a dovedit a fi foarte dife- 
rit şi, de fapt, foarte ciudat. 

Mă întristează şi atacurile lui agresive şi isterice împotriva 

ţării mele, a tradiţiei mele şi împotriva mea personal. Sunt 

lucruri la care nu mă aşteptam. Dacă aş fi ştiut că se poartă 

aşa, nu aş fi acceptat să particip la această dezbatere: nu 

agreez acuzaţiile deşarte de acest gen şi insultele directe, de 

aceea voi continua doar pentru că mi-am luat angajamentul 

fată de tinerii tradiţionalişti amabili care m-au invitat să 
> ) ) 

particip la acest tip de dialog neplăcut - pe care în alte cir¬ 
cumstanţe prefer să-l evit. 

Pentru început, am câteva observaţii scurte în legătură 
cu câteva afirmaţii ale prof. Carvalho: 

Ştiinţa politică, cum am mai spus, s-a născut în momentul în care 
Platon şi Aristotel au făcut distincţia între discursul agenţilor 
politici în conflict şi discursul observatorului ştiinţific care în¬ 
cearcă să înţeleagă ce se întâmplă între ei. Sigur că, în timp, agenţii 
politici pot învăţa să folosească anumite instrumente ale dis¬ 
cursului ştiinţific în scopuri proprii; este adevărat şi că observa- 



OCCIDENTUL ŞI DUBLURA SA I2Ş 


torul ştiinţific poate prefera politica unui agent sau a altuia. Dar 
asta nu schimbă cu nimic valabilitatea distincţiei iniţiale: dis¬ 
cursul agentului politic urmăreşte să producă anumite acţiuni 
care să îi favorizeze victoria, cel al observatorului ştiinţific, să 
obţină o viziune clară asupra lucrurilor care sunt în joc, înţele¬ 
gând obiectivele şi mijloacele de acţiune ale fiecăruia dintre 
agenţi, situaţia generală în care se desfăşoară competiţia, care 
sunt evoluţiile cele mai probabile şi care este sensul întâmplărilor 
în cadrul mai amplu al existenţei umane. 

Teza aceasta e desfiinţată de Marx în analiza sa asupra 
ideologiei ca bază implicită a ştiinţei ca atare. 1 Deşi nu sunt 
marxist, n-am nici o îndoială că observaţia aceasta este 
corectă. 

Funcţia observatorului ştiinţific devine mai vădit distinctă de 
cea a agenţilor în momentul în care acesta nu-şi doreşte şi nici 
nu poate fi părtinitor, ci se menţine la distanţa necesară pentru 
a descrie situaţia cu maximul de realism de care e capabil. 

Eu susţin că aşa ceva este pur şi simplu imposibil. Nu 
există nici un loc în sfera gândirii care să poată fi complet 
neutru în termeni politici. întreaga gândire umană este moti¬ 
vată şi orientată politic. Setea de putere pătrunde natura 
umană până în profunzime. Distanţa pe care o evocă prof. 
Carvalho este imposibilă din punct de vedere ontologic. 
Platon şi Aristotel erau amândoi angajaţi politic nu doar în 
practică, ci şi în teorie. 

Fotografiile pe care le-am ataşat primului meu mesaj, ca sinteză 
umoristică, documentează pe de-a-ntregul diferenţa dintre agen¬ 
tul politic învestit cu planuri globale şi mijloace de acţiune la 
scară imperială şi observatorul ştiinţific, nu doar lipsit de oricare 
din aceste lucruri, ci şi ferm hotărât să le respingă şi să trăiască 


i. Karl Marx, Ideologia germană. 

fără ele până la sfârşitul zilelor sale, din moment ce sunt inutile 
şi nepotrivite cu misiunea vieţii pe care şi-a ales-o şi care este, 
pentru el, singura justificare rezonabilă a existenţei sale. 

Ultrajul demonstrat puţin mai devreme împotriva polu¬ 
lui „ruso-chinez“ şi identificarea complet ridicolă a eurasia- 
tismului cu comunismul reprezintă o dovadă strălucită a 
extremei parţialităţi a prof. Carvalho. Evaluarea marilor pu¬ 
teri globale se bazează pe presupunerea unei proporţii care 
ar putea fi folosită drept măsură - numărul oamenilor ucişi. 
Acest fapt nu este atât de evident şi, în realitate, este mai 
degrabă un exemplu de anticomunism politic şi de propa¬ 
gandă antirusă decât rezultatul unei „analize ştiinţifice 1 '. 
Da, sunt un agent politic al Weltanschauung -ului eurasiatic. 
Şi, în acelaşi timp, sunt un analist politic şi un om de ştiinţă. 
Cele două aspecte nu corespund în totalitate. La cursurile 
mele de la Facultatea de Sociologie a Universităţii de Stat 
din Moscova, unde sunt şeful Departamentului de Socio¬ 
logie a Relaţiilor Internaţionale, nu predau niciodată pro¬ 
priile mele viziuni politice şi ofer întotdeauna un spectru 
complet al posibilelor interpretări politice ale faptelor, dar 
nu insist asupra unui punct de vedere concret; de fiecare 
dată subliniez faptul că există o alegere. In acelaşi timp, 
această alegere nu e doar o libertate, ci şi o obligaţie. Eşti 
liber să alegi, dar nu eşti liber să nu alegi. Nu există nici¬ 
odată nimic de genul „neutralitate" politică sau ideologică. 
Aşadar, este oarecum incorect ca prof. Carvalho să fie pre¬ 
zentat drept „neutru" sau „imparţial", în vreme ce eu sunt 
„angajat" sau „motivat ideologic". Amândoi suntem angajaţi 
ideologic şi implicaţi ştiinţific. Astfel, eu consider în conti¬ 
nuare cele două fotografii ale noastre nu ca „Profesor vs Răz¬ 
boinic", ci ca „doi profesori/războinici, unul împotriva 

celuilalt 11 . In cele din urmă, prof. Carvalho ţine o armă în 
mână. Nu o cruce, de exemplu. Şi, apropo, există câteva 
fotografii în care ţin în mână o cruce mare în timpul unor 
ceremonii religioase. De aceea nu înseamnă nimic. Religiile 
noastre sunt diferite, asa cum sunt si civilizaţiile noastre. 

Atât eu, cât şi prof. Dughin ne îndeplinim îndatoririle cu maximă 
dedicare, seriozitate şi onestitate. Insă aceste îndatoriri nu sunt 
aceleaşi. A lui este să recruteze soldaţi pentru lupta împotriva 
Occidentului şi instaurarea Imperiului Eurasiatic universal. A 
mea este să încerc să înţeleg situaţia politică a lumii pentru ca 
eu şi cititorii mei să nu fim reduşi la condiţia unor orbi aflaţi în 
bătaia puştii în contextul luptei globale; să nu fim târâţi de vâr¬ 
tejul Istoriei ca nişte frunze în furtună, fără să ştim de unde am 
venit şi încotro ne ducem. 

Aici sunt de acord într-o singură privinţă. E adevărat că 
scopul meu este „să recrutez soldaţi pentru lupta împotriva 
Occidentului şi instaurarea Imperiului Eurasiatic universal 11 . 
Dar asta va fi posibil doar după ce voi fi obţinut o viziune 
corectă asupra situaţiei globale a lumii, bazându-mă pe o 
analiză precisă a echilibrului dintre puterile sale şi actorii 
săi principali. Aşadar, deocamdată, atât eu, cât şi prof. Car¬ 
valho avem aceeaşi sarcină. Dacă diferă felul în care întele- 

y y 

gem forţele dominante din lume şi cum le identificăm, asta 
nu înseamnă automat că eu sunt motivat exclusiv de alege¬ 
rea politică şi geopolitică, şi că el e motivat doar de raţio¬ 
namentul „neutru 11 sau „ştiinţific 11 . Amândoi încercăm să 
înţelegem lumea în care trăim şi bănuiesc că amândoi facem 
lucrul acesta în mod cinstit. Dar concluziile noastre nu se 
potrivesc. Mă întreb de ce se întâmplă asta şi încerc să gă¬ 
sesc motive mai profunde decât simpla şi evidenta mea im¬ 
plicare politică şi ideologică. Noi doi dorim să facem lumea 

noastră mai bună, nu mai rea. Dar avem viziuni diferite de¬ 
spre ceea ce este Binele şi Răul. Mă întreb în ce constă dife¬ 
renţa. 

Cred că aceasta e rezultatul divergenţei dintre civilizaţiile 
noastre; avem fiecare ontologii diferite, antropologii şi socio¬ 
logii diferite. Astfel, învinuirea şi demonizarea unuia de 
către celălalt sunt rezultatul poziţiilor „etnocentrice“ nece¬ 
sare, nu argumente finale pentru alegerea unui rău mai mic. 

El foloseşte toate instrumentele specifice propagandei politice: 
simplificarea maniheistă, etichetarea denigratoare, insinuările 
perfide, falsa indignare a vinovatului care face pe sfântul şi, last, 
not least, construcţia marelui mit al lui Georges Sorel - sau a 
profeţiei care se împlineşte singură -, care, simulând descrierea 
realităţii, ridică în aer un simbol aglutinam în speranţa că, prin 
aderarea publicului în masă, ceea ce este fals va deveni adevărat. 

Subliniind presupusul act al „genocidului 11 comunist 
ruso-chinez, prof. Carvalho joacă exact jocul propagandei 
politice pure, adică se joacă cu falsa sensibilitate umanitară 
a publicului occidental, fără să bage de seamă, apropo, geno¬ 
cidul planificat, real şi existent aici şi acum, care are loc în 
Afganistan, în Irak sau în Libia, pricinuit de asasinii ameri¬ 
cani însetaţi de sânge (ca să imit aici stilul foarte „ştiinţific 11 
de politică impus de prof. Carvalho). 

Nu spun, desigur, că prof. Dughin ar fi necinstit. Dar se dedică 
în mod cinstit unui tip de luptă care, prin definiţie şi de când 
lumea şi pământul, întruchipează necinstea prin excelenţă. 

Cred că această teză este realmente stupidă. Nu spun că 
prof. Carvalho ar fi stupid, în nici un caz. Dar simt sincer 
că uzurparea dreptului de judecată morală globală în ase¬ 
menea cazuri, cum ar fi să spui ce e „cinstit 11 sau „necin¬ 
stit 11 , se încadrează perfect în vechea tradiţie a stupidităţii 

extreme. Astfel, fiind perspicace şi viclean, prof. Carvalho 
dă în mod conştient un argument foarte stupid cu scopul de 
a ajunge mai aproape de publicul dreptei americane „creş- 
tine“, pe care încearcă să-l influenţeze. 

Şi un punct filozofic: 

Cu toate acestea, tehnica filozofică milenară, care le este com¬ 
plet necunoscută acestor persoane, ne învaţă că definiţiile ter¬ 
menilor exprimă doar esenţe generale abstracte, posibilităţi 
logice, nu realităţi. 

Ce este realitatea şi cum corespunde ea „definiţiilor" sau 
„ideilor" variază considerabil de la o şcoală filozofică la alta. 
Termenul „realitate" în sine îşi are rădăcina în latinescul 
res, „lucru". Insă cuvântul nu e la fel în greacă. La Aristotel 
nu întâlnim acest cuvânt - el vorbeşte despre pragma („ac¬ 
ţiune"), energia , dar în principal despre on, „fiinţa". Aşadar, 
„realitatea", ca noţiune independentă de gândire (sau par¬ 
ţial dependentă - la Berkeley 1 , de exemplu), e un concept 
occidental şi postmedieval, nu ceva universal. Diferite cul¬ 
turi nu ştiu ce înseamnă „realitatea". Este un concept, nimic 
mai mult. Un concept între multe altele. Deci impunerea 
lui ca ceva universal şi evident este un fel de „rasism" inte¬ 
lectual. înainte de a vorbi despre „realitate" trebuie să stu¬ 
diem pe îndelete o anumită cultură, civilizaţie, etbnos şi 
limbaj. Regula Sapir-Whorf, tradiţia antropologiei cultu¬ 
rale a lui F. Boaz şi antropologia structurală a lui C. Levi- 
Strauss ne învaţă să fim foarte atenţi cu termenii care au o 
semnificaţie completă şi evidentă numai într-un context 
concret. Cultura rusă şi cea chineză înţeleg diferit ce sunt 
„realitatea", „faptele", „natura", „obiectul". Cuvintele cores¬ 
pondente au propriul lor înţeles. Dualismul subiect/obiect 


1. Berkeley’s Philosophical Writings, Collier, New York, 1974. 



134 aleksandr dughin 


este o caracteristică specifică mai degrabă Occidentului. 
„Esenţa logică“ este un alt concept pur occidental. Există şi 
alte filozofii cu structuri conceptuale diferite - cea islamică, 
cea hindusă, cea chineză. 


Dintr-o definiţie nu se poate niciodată deduce 
că lucrul definit există 

Să dovedeşti existenta nu e lucru uşor. Filozofia lui Hei- 
> > > 

degger şi, înaintea lui, fenomenologia husserliană au încer¬ 
cat să abordeze, cu succes problematic, „existenţa 11 în sine. 

Pentru asta trebuie spartă coaja definiţiei şi analizate condiţiile 
care se impun pentru existenţa acelui lucru. Dacă respectivele 
condiţii nu se autocontrazic, excluzând in limine posibilitatea 
existenţei, chiar şi aşa existenţa respectivă nu este dovedită. Pen¬ 
tru a ajunge la acel punct, va fi nevoie să culegi din lumea expe¬ 
rienţei date factuale care nu doar să o dovedească, ci să o şi 
confirme în deplină concordanţă cu esenţa definită, excluzând 
posibilitatea de a fi vorba de un lucru diferit, care să coincidă cu 
altul doar în aparenţă. 

Acesta este un tip de abordare pozitivistă complet des¬ 
considerat de structuralism şi de Wittgenstein mai târziu. 1 
E o afirmaţie ridicolă din punct de vedere filozofic şi foarte 
naivă. Dar toate aceste consideraţii sunt detalii de impor¬ 
tanţă minoră. întregul text al prof. Carvalho este atât de 
înţesat de afirmaţii pedante şi incorecte (sau complet arbi¬ 
trare), încât nu mai pot continua. Este cam agasant. Prefer 
să trec direct la subiect: 


i. Ludwig Wittgenstein, Philosophische Untersuchungen, Suhr- 
kamp Verlag, Frankfurt am Main, 1984. 

Ce urăşte prof. Carvalho? 

Textul prof. Carvalho lasă să se simtă o ură profundă. 

Este un fel de resentiment (în sens nietzschean 1 ) care îi dă 

o aparenţă stranie. Ura în sine este complet legitimă. Dacă 

nu putem urî, nu putem iubi. Indiferenţa este cu mult mai 

rea. Astfel, ura care îl macină pe prof. Carvalho e un lucru 

de laudă. Să vedem atunci ce urăşte el si de ce. Gândin- 

> > 

du-mă la vorbele lui, ajung la concluzia că el urăşte Orien¬ 
tul ca atare. 

Aceasta explică structura resentimentului său. El atacă 
Rusia şi cultura sa holistică (pe care o respinge cu un gest 
de indignare), Creştinismul Ortodox (pe care îl consideră 
„morbid“, „naţionalist 11 şi „totalitar"), China (cu tiparul său 
colectivist), Islamul (care pentru el este echivalent cu „agre¬ 
siune" şi „brutalitate"), Socialismul şi Comunismul (în vre¬ 
mea Războiului Rece erau sinonime cu Orientul), Geopolitica 
(căreia îi neagă cu aroganţă statutul de ştiinţă), ierarhia şi 
ordinea tradiţională verticală, valorile militare. In ura sa 
isterică faţă de toate acestea, mă găseşte pe mine drept ţintă. 
Aşadar, mă urăşte şi lasă să se simtă asta. Oare procedează 
corect atunci când vede în mine şi în eurasiatism reprezen¬ 
tarea conştientă a tuturor acestor lucruri? Să fiu eu întru- 
> 

chiparea Orientului şi apărătorul valorilor orientale? Da, 
întocmai. Atunci, ura sa este direcţionată unde trebuie, 
fiindcă tot ce urăşte el eu iubesc şi sunt gata să apăr şi să 
afirm. îmi este destul de greu să insist asupra măreţiei valo¬ 
rilor mele. Mulţi alţi gânditori au făcut o descriere meto¬ 
dică a aspectelor pozitive din Orient: ordinea, holismul, 


1. Max Scheler, Das Ressentiment im Aufbau der Moralen, Vitto- 
rio Klostermann, Frankfurt am Main, 1978. 

ierarhia şi esenţa negativă a Occidentului şi decăderea sa. 
De exemplu, Guenon. Cu siguranţă el nu era prea entu¬ 
ziast cu privire la comunism şi colectivism, dar originea 

decăderii civilizaţiei o vedea exclusiv în Occident si în cui- 
> > 

tura occidentală, mai exact în individualismul occidental (a 
se vedea Criza lumii moderne 1 sau Orient et Occident 2 ). Este 
evident că societăţile orientale moderne au multe aspecte 
negative. Dar majoritatea sunt rezultate ale modernizării, 
occidentalizării şi pervertirii tradiţiilor ancestrale. 

In tinereţe (la începutul anilor ’8o), am fost şi eu anti¬ 
comunist în sensul guenonian/evolian. Insă după ce am cu¬ 
noscut civilizaţia modernă a Occidentului, mai ales după 
sfârşitul comunismului, mi-am schimbat părerea şi am revi¬ 
zuit acest tradiţionalism, descoperind cealaltă latură a socie¬ 
tăţii socialiste, care pare o parodie a adevăratei tradiţii, dar 

chiar si asa este mult mai bună decât absenta absolută a 
) ) ) 

tradiţiei în lumea modernă şi postmodernă. Aşa că iubesc 
Orientul în general şi învinuiesc Occidentul. Acum Occi¬ 
dentul se extinde pe întreaga planetă, iar globalizarea în¬ 
seamnă occidentalizare si americanizare. De aceea îi invit 
pe toţi ceilalţi să intre în lupta împotriva Globalizării, a 
Modernităţii/Hipermodernităţii 3 , a Imperialismului yankee, 
a Liberalismului, împotriva religiei Pieţei Libere şi a Lumii 
Unipolare 4 . Aceste fenomene sunt ultimele popasuri în dru- 

r. Rene Guenon, La crise du monde moderne, Gallimard, Paris, 
1927 [vezi şi Criza lumii moderne, trad. de Anca Manolescu, Editura 
Humanitas, Bucureşti, 1993, 2008 - n. tr.]. 

2. Idem, Orient et Occident, Payot, Paris, 1924. 

3. Gilles Lipovetsky, Les temps hypermodernes, Grasset, Paris, 
2004. 

4. Charles Krauthammer, „Universal Dominion: Toward a Uni¬ 
polar World", National Interest, iarna 1989/1990. 

mul Occidentului către prăpastie, ultima oprire a răului şi 

imaginea aproape transparentă a Anticristului Iad-dadjall 

erev rav. Occidentul este centrul epocii Kali-Yuga, motorul 

si inima sa. 

> 


Prof. Carvalbo învinuieşte Orientul 

si iubeşte Occidentul 
> > 

Dar aici apare o anumită asimetrie. Eu iubesc Orientul 
ca pe un întreg, inclusiv părţile sale întunecate. Iubirea e 
un sentiment foarte puternic. Nu poţi să iubeşti doar păr¬ 
ţile pure ale fiinţei iubite, iubeşti cu totul. Doar aşa poate fi 
iubire adevărată. Prof. Carvalho iubeşte Occidentul, dar 
nu întreg Occidentul, doar o parte. Pe cealaltă o respinge. 
Pentru a explica în mare atitudinea sa faţă de Orient, el ape¬ 
lează la o teorie a conspiraţiei. Din punct de vedere ştiin¬ 
ţific, asa ceva este inadmisibil si discreditează instantaneu 
teza prof. Carvalho, dar corectitudinea ştiinţifică nu cred 
că are mare însemnătate în această dezbatere. Eu nu încerc 
să fiu pe placul nimănui şi nici nu încerc să conving pe 
cineva. Pe mine mă interesează doar adevărul (vincit omnia 
veritas). Dacă prof. Carvalho preferă să se folosească de teo¬ 
ria conspiraţiei, îl vom lăsa să o facă. 


„Conspirologia“ — Versiunea Olavo de Carvalbo 

Cu toate acestea, teoria conspiraţiei expusă de prof. Car¬ 
valho este banală şi plată. Există multe alte teorii mai extra¬ 
vagante şi mai ingenioase în stupiditatea lor. Eu am scris 

un volum gros despre sociologia teoriei conspiraţiei 1 , de¬ 
scriind versiuni mult mai estetice 2 , cum ar fi cele reunite în 
cărţile lui Adam Parfrey 3 („extraterestrii care domină lumea“) 
sau „guvernul reptilian“ al lui David Icke 4 sau, tot aşa, „fiin¬ 
ţele subterane”, sau „Deros“, ale lui R.Sh. Shaver 5 , impre¬ 
sionant evocate în filmul japonez Marebito, de Takashi 
Shimitsu. Dar să rămânem la situaţia noastră. Să încercăm 
să găsim un motiv pentru care un profesor braziliano-ame- 
rican serios ar risca să pară uşor lunatic apelând la teorii ale 
conspiraţiei. 

Cred că ştiu răspunsul. Latura serioasă a argumentaţiei 
mai puţin serioase o reprezintă nevoia prof. Carvalho de a 
face o diferenţă între Occidentul pe care îl iubeşte şi cel pe 
care nu -1 iubeşte. Aşadar, prof. Carvalho se dovedeşte a fi 
idiosincrasie. Nu doar că detestă Orientul (şi, în consecinţă, 
eurasiatismul şi pe mine), dar urăşte şi o parte a Occiden¬ 
tului. Pentru a delimita graniţa în ce priveşte Occidentul, 
se foloseşte de conspiraţie şi de termenul „Consorţiu”, dar 


1. Aleksandr Dughin, Konspirologiya, M, 2005. 

2. V. şi Michael Barkun, A Culture of Conspiracy: Apocalyptic 
Visions in Contemporary America, University of California Press, 
Los Angeles, 2003. 

3. Adam Parfrey, Apocalypse Culture, Amok Press, New York, 
1988; Adam Parfrey, Cult Rapture: Revelations of the Apocalyptic 
Mind, Feral House, Portland, Or., 1995; Stephen Jay Gould, Roger 
Manley, Howard Finster, Adam Parfrey, The Dalai Lama, Rebecca 
Hoffberger (prefaţă), The End Is Nearl: Visions of Apocalypse, Millen- 
nium and Utopia, Dilettante Press, Los Angeles, 1998. 

4. David Icke, The Biggest Secret: The Book That Will Change 
the World, Bridge of Love Publications, Wildwood, Mo., 1999. 

5. Michael Mott, This Tragic Earth: TheArtandWorkofRichard 
Sharpe Shaver, TGS/Hidden Mysteries Publishing, Frankston, 
Texas, 2007. 

la fel de bine ar fi putut folosi şi „Sinarhie 11 , „Guvern Glo- 
bal“ şi tot aşa. 11 vom accepta deocamdată, aşa că vom fi de 
acord cu termenul „Consorţiu 11 . 

Descrierea „Consorţiului 11 este surprinzător de corectă. 
S-ar putea ca impresia de corectitudine pe care mi-a lăsat-o 
în ce priveşte analiza să se explice prin faptul că, în cazul 
de faţă, împărtăşesc ura prof. Carvalho. Aşa că sunt de acord 
cu descrierea caricaturizată a elitei globale, cu toate imagi¬ 
nile furioase care i-au fost atribuite. In acest punct, ura noas¬ 
tră este împărtăşită. Prof. Carvalho afirmă despre Consorţiu 
că deţine controlul lumii împotriva voinţei şi interesului 
tuturor popoarelor, culturilor şi tradiţiilor. Sunt de acord. 
Poate că miturile Fabiano şi Rothschild sunt foarte simpliste 
si ridicole, dar esenţa e adevărată. Chiar există ceva asemă- 
nător elitei globale, iar aceasta chiar acţionează. 

Acea elită, totuşi, lucrează cu o infrastructură ideologică, 
economică şi geopolitică concretă. Cu alte cuvinte, elita în 
cauză este identificată istoric şi geografic şi asociată cu o 
serie anume de valori si instrumente. Toate aceste valori si 

y y 

instrumente sunt în întregime occidentale. Rădăcinile aces¬ 
tei elite provin din modernitatea europeană, din vremea 
Iluminismului şi a apariţiei burgheziei (W. Sombart 1 ). Ide¬ 
ologia acestei elite se bazează pe individualism şi pe hiper- 
individualism (G. Lipovetsky 2 , L. Dumont 3 ). Baza economică 
a acestei elite este reprezentată de Capitalism şi Liberalism. 
Ethos -ul acestei elite este Libera Competiţie. Sprijinul militar 


1. W. Sombart, Hăndler und Helden: Patriotische Besinnungen, 
Duncker &Humblot, Miinchen, 1915. 

2. Gilles Lipovetsky, L’ere du vide. Essais sur l’individualisme 
contemporain, Gallimard, Paris, 1983. 

3. Louis Dumont, Essais sur l’individualisme, Ed. du Seuil, Paris, 


2002. 

şi strategic al acestei elite vine, încă din primul sfert al seco¬ 
lului XX, din partea SUA şi, după sfârşitul celui de-al Doi¬ 
lea Război Mondial, din partea Alianţei Atlantice. Astfel, 
elita globală, deşi denumită „Consorţiu 11 , este occidentală 
şi, concret, nord-americană. 


Războiul eurasiatic împotriva Consorţiului 

Având această imagine clară, eu, ca reprezentant con¬ 
ştient al Orientului, fac un apel către umanitate pentru a 
se consolida toate categoriile de alternative, cu scopul de a 

rezista Globalizării si Occidentalizării aferente. Fac acest 
> 

apel în primul rând către ruşi, compatrioţii mei, invitându-i 
să respingă elita coruptă proglobalistă, prooccidentală, care 
domină în ţara mea, şi să revină la Tradiţia spirituală a Rusiei 
(Creştinismul Ortodox şi Imperiul multietnic). In acelaşi 
timp, invit popoarele musulmane şi comunităţile lor, pre¬ 
cum şi toate celelalte societăţi tradiţionale - pe cea chineză, 
hindusă, japoneză etc. - să se unească cu noi în această luptă 
împotriva Globalizării, Occidentalizării şi împotriva Elitei 
Globale. Duşmanul luptă prin mijloace noi - arme infor¬ 
matice postmoderne, instrumente financiare şi o reţea glo¬ 
bală. Ar trebui să hm capabili să-i combatem pe aceeaşi bază 
şi să ne însuşim arta ofensivă în reţea. Sper sincer că latino- 
americanii, precum şi unii nord-americani cinstiţi, vor intra 
în aceeaşi luptă împotriva acestei elite, împotriva postmo- 
dernităţii şi împotriva unipolarităţii, prin Tradiţie, prin soli¬ 
daritate socială şi prin justiţie socială. S. Huntington folosea 
sintagma „Occidentul contra Restului lumii 11 . Mă identific 
cu „Restul lumii 11 şi instig la menţinerea opoziţiei împotriva 
Occidentului, la fel cum au făcut şi primii eurasiatişti (N.S. 
Trubeţkoi, P.N. Saviţki şi alţii). 

Pentru a fi concretă şi operaţională, cred că poziţia prof. 
Carvalho ar trebui să fie ori alături de noi (Orientul şi Tra¬ 
diţia), ori alături de ceilalţi (Occidentul şi Modernitatea, 
modernizarea). El refuză vădit o asemenea alegere, inventând 
„o a treia opţiune“. Preferă să urască în loc să lupte. Să urască 

Orientul si să urască Elita Globalistă. Aceasta este decizia 
> 

sa personală sau poate decizia unei anumite drepte creştine 
nord-americane, care pentru mine este însă de importanţă 
minoră, fără nici un interes. 

Pierzându-şi până şi ultima urmă de coerenţă, prof. Car¬ 
valho încearcă să concentreze într-un singur obiect tot ceea 
ce urăşte. De aceea, sugerează faptul că Elita Globalistă şi 
Orientul (eurasiatismul) au legătură una cu cealaltă. Este o 
teorie a conspiraţiei inedită şi pur personală. Ar putea îmbo¬ 
găţi panoplia chiar şi cu alte extravaganţe, de genul: „însăşi 
Elita Globalistă este condusă de un centru diabolic din 
Orient“, sau „Orientul (şi socialismul) este un ventriloc în 

mâinile diabolice ale bancherilor si fanaticilor de la Consi- 

> 

liul pentru Relaţii Externe, Comisia Trilaterală şi tot aşa“. 11 
felicit. Dă dovadă de mare creativitate. Fantezie fără limite 
în acţiune. 


Ce iubeşte prof. Carvalho? 

Aş fi preferat să închei dezbaterea în acest punct. Dar cred 
că pot să mai acord puţină atenţie şi puterilor „pozitive 11 de¬ 
scrise ca fiind victime ale Elitei Globale. Ele reprezintă ceea 
ce iubeşte prof. Carvalho. De aceea e important. 

El le numeşte: creştinismul occidental (de tipul ecume¬ 
nic - a se vedea descrierea vizitei sale la biserica metodis- 
tă, el fiind un romano-catolic), Statul Iudaic Sionist şi 

americanii naţionalişti de dreapta (presupun că-i exclude 
pe neoconservatori din lista de mai sus, din moment ce aceştia 
aparţin clar elitei globale). Ii admiră de asemenea pe ame¬ 
ricanii simpli din zonele rurale (pe care şi eu personal îi 
găsesc foarte simpatici). 

Seria aceasta de exemple pozitive este elocventă. Este 
trivia mişcării de dreapta americane. Am putea să o consi¬ 
derăm latura dreaptă a Occidentului modern sau, mai bine 
zis, latura „paleoconservatoare“ a Occidentului modern. 
Din punct de vedere istoric, ei sunt cei care ies în pier¬ 
dere în toate sensurile. Au pierdut (aşa cum o demonstrează 
P. Buchanan 1 ) lupta pentru SUA, şi inclusiv pentru Parti¬ 
dul Republican, unde principalele poziţii au fost ocupate 
de neoconservatorii cu o viziune clar globalistă şi imperia¬ 
listă 2 (a se vedea şi Project for the New American Centurf ). 
Au pierdut în faţa elitei globaliste care controlează în pre¬ 
zent amândouă partidele politice din SUA. Ei trăiesc intr-un 
trecut imediat precedent adevăratului moment postmodern 
şi globalist. In acelaşi timp, nu au forţa internă pentru a 
adera la o revoluţie conservatoare 4 - fie în stilul evolian, fie 
în cel european mai amplu. 5 

r. P. Buchanan, The Death of the West: Hoiv Dying Populations 
and Immigrant Invasions Imperii our Country and Civilization, Tho- 
mas Dunne Books / St. Martin’s Press, New York, 2002. 

2. P. Buchanan, Where the Right Went Wrong: How Neocon- 
servatives Suhverted the Reagan Revolution and Hijacked the Bush 
Presidency, Thomas Dunne Books / St. Martin’s Press, New York, 
2004. 

3. http://www.newamericancentury.org/statementofprinciples.htm. 

4. Julius Evola, Rivolta contro il mondo moderno, Edizioni Medi- 
terranee, Roma, 1969. 

5. Armin Mohler, Die Konservative Revolution in Deutschland, 
1918—1932: Ein Handbuch, Ares, Graz, 2005. 

Ziua de ieri a Occidentului a pregătit ziua de azi a 
Occidentului ca pe un Occident Global. Valorile occiden¬ 
tale de ieri, inclusiv creştinismul occidental, au pregătit valo¬ 
rile hipermoderne de azi. Acest din urmă pas poate fi respins, 
dar pasul precedent, care merge în aceeaşi direcţie, nu poate 
fi considerat o alternativă serioasă. 

Creştinismul occidental a pus accentul pe individ ca cen¬ 
tru al religiei şi a făcut din mântuire un subiect strict in¬ 
dividual. Protestantismul a condus această tendinţă către 
finalul ei logic. Negând din ce în ce mai mult ontologia holis- 
tică a societăţii organice a creştinismului occidental, s-a ajuns 
în Modernitate la autonegare (deism, ateism, materialism, 
economism). Sociologul francez Louis Dumont, în excelen¬ 
tele sale volume Essais sur l’individualisme 1 şi Homo aequalis 2 , 
demonstrează că individualismul metodologic este rezultatul 
uitării şi expurgării directe - înfăptuite de scolasticii occi¬ 
dentali - a tradiţiei teologice greco-romane iniţiale şi origi¬ 
nare, care a fost conservată intactă în Bizanţ si în Biserica 
Orientală ca un întreg. Viziunea socială a Bisericii ca trup al 
lui Cristos este mai dezvoltată în catolicism decât în protes¬ 
tantism, iar în catolicismul din America Latină mai mult decât 
în alte părţi. Catolicismul a fost impus cu forţa în timpul 
colonizării, dar spiritul culturilor aborigene şi atitudinea sin¬ 
cretică a elitelor spaniole şi portugheze au dat naştere unei 
forme religioase speciale de catolicism - mai holist decât cel 
din Europa şi mult mai tradiţional decât protestantismul, 
care este extrem de individualist. Prof. Carvalho preferă tipul 


1. Louis Dumont, Essais sur l’individualisme, Ed. du Seuil, Paris, 
2002. 

2. Idem, Homo aequalis I: genese et epanouissement de l’ideologie 
economique, Gallimard/BSH, Paris, 1977; Homo aequalis II: l’ideo¬ 
logie allemande, Gallimard/BSH, Paris, 1978. 

occidental de creştinism, care, potrivit lui L. Dumont şi 
W. Sombart (precum şi lui M. Weber 1 ), ar fi precursorul 
secularismului modern. 

Câteva cuvinte despre statul iudaic. Din punctul de 
vedere al atrocităţii, dragostea plină de compasiune pentru 
sionism a prof. Carvalho este înduioşătoare. Inconsistenţa 
viziunii sale ajunge aici la apogeu. Eu nu am nimic împo¬ 
triva Israelului, dar cruzimea cu care îi reprimă pe palesti¬ 
nieni este evidentă. In Israel există tradiţionalişti si modernişti, 
forţe antiglobaliste şi reprezentanţi ai elitei globale. Frontul 
antiglobalist e format din grupuri religioase antiamericane, 
antiliberale şi antiunipolare şi din cercurile de stânga anti¬ 
capitaliste şi antiimperialiste. Ei pot fi buni, adică „eur- 
asiatici“ şi „orientali 1 ' 2 . Dar statul iudaic în sine nu e ceva 
„tradiţional". Ca întreg, reprezintă o entitate capitalistă mo¬ 
dernă şi atlantistă şi un aliat al imperialismului american. 
Israelul de acum diferă de cel din alte timpuri şi ar putea fi 
diferit în viitor. Dar în prezent se află de partea cealaltă a lup¬ 
tei. Mai mult, teoriile conspiraţiei (Consorţiul etc.) includ 
aproape întotdeauna bancheri evrei în sânul elitei globaliste 
sau al conspiraţiei mondiale. Rămâne un mister de ce prof. 
Carvalho a vrut să modernizeze teoria conspiraţiei, excluzân- 
du-i pe evrei din versiunea principală. 

Părerea mea: paleoconservatorii americani sunt pierduţi. 
Discursul lor e incoerent, slab si foarte idiosincrasie. 

Dacă vreun nord-american curajos şi cinstit doreşte să 
lupte împotriva elitei globaliste ca ultimă fază a Istoriei Occi¬ 
dentale, ca sfârşit al istoriei, să se alăture, vă rog, trupelor 
noastre eurasiatice. Lupta noastră este, într-un anumit sens, 


1. Max Weber, Etica protestantă şi spiritul capitalismului, trad. 
de Ihor Lemnij, Editura Humanitas, Bucureşti, 1993. 

2. Iacov Bromberg, Evrei i Evraziia, Agraf, Moskva, 2002. 

universală, aşa cum şi provocarea globalistă e universală. 
Avem tradiţii diferite, dar în momentul în care le apărăm 
ne confruntăm cu duşmanul comun oricărei tradiţii. Astfel, 
vom explora zonele de influenţă ale fiecăruia în lumea multi¬ 
polară doar după ce vom obţine victoria noastră comună 
asupra Bestiei. Bestia americană-atlantistă-liberală-globalis- 
tă-capitalistă-postmodernă. 

Intr-o vreme Occidentul a avut propria lui tradiţie. A 

pierdut-o, în parte. A fost contaminată parţial de germeni 

veninoşi. Occidentul ar trebui să caute în rădăcinile sale an- 
> 

cestrale profunde, dar aceste rădăcini duc la acelaşi trecut 
indo-european eurasiatic 1 , trecutul glorios al sciţilor, al cehi¬ 
lor, al sarmaţilor, al germanilor, slavilor, indienilor, persa¬ 
nilor, romanilor şi societăţilor lor holiste, la cultura lor 
războinică şi ierarhică şi la valorile lor mistice şi spirituale 
care nu aveau nimic în comun cu actuala şi degenerata civi¬ 
lizaţie mercantilă şi capitalistă. 

Pentru a reveni la Tradiţie, trebuie să ducem până la 
capăt revolta împotriva lumii moderne şi împotriva Occi¬ 
dentului modern, o revoltă care să fie absolută - spirituală 
(tradiţionalistă) şi socială (socialistă). Occidentul se află în 
agonie. Trebuie să salvăm lumea de la această agonie şi 
poate să salvăm însuşi Occidentul. Occidentul modern şi 
postmodern trebuie să moară. Dacă există valori tradiţionale 
reale în fundamentele sale (şi cu siguranţă există), le vom 
salva doar prin procesul distrugerii globale a Modernită- 
ţii/Hipermodernităţii. 

Aşadar, cei mai buni reprezentanţi ai Occidentului, ai 
Occidentului profund şi nobil, ar trebui să rămână alături 


1. Alain de Benoist, Indo-Europeens: â la recherche du foyer 
d’origine, Nouvelle Ecole, 1997. 

de Restul lumii 1 (adică de noi, de eurasiatişti) şi nu împo¬ 
triva Restului lumii. 

Este evident că prof. Carvalho a ales cealaltă tabără, pre- 
făcându-se că nu a ales nici una. E păcat, fiindcă avem nevoie 
de prieteni. Dar decizia îi aparţine. Vom accepta orice solu¬ 
ţie - a descoperi propriul drum în Istorie, în Politică, în 
Religie şi în Societate este demnitatea intimă a unui om. 


1. Alain de Benoist, Europe, Tiers monde, meme combat, Robert 
Laffont, Paris, 1986. 



împotriva bolşevismului de dreapta 
(sau a tradiţionalismului de stânga) 

OLAVO DE CARVALHO 


Răspunsuri punct cu punct 

INTRODUCERE 

Care a fost răspunsul prof. Dughin la faptul că resping 

contrastul mecanic dintre individualism si colectivism? Nici 

> 

unul. 

Ce răspuns a dat la demonstraţia mea că sentimentul 
„holistic“ de solidaritate comunitară este mai viu în Statele 
Unite ale Americii decât în orice altă ţară a blocului eur- 
asiatic? Nici unul. 

La comparaţia pe care am făcut-o între nenorocirile res¬ 
pective din SUA, Rusia şi China? Nici unul. 

La explicaţiile mele despre natura acţiunii istorice şi a 
identităţii adevăraţilor agenţi ai Istoriei? Nici unul. 

La cercetarea mea asupra conflictului structural care trans¬ 
formă Biserica Ortodoxă într-un instrument docil al ori¬ 
cărui proiect rus imperialist? Nici unul. 

El a preferat să fugă de toate întrebările hotărâtoare şi, 
simulând o demnitate ofensată, a părăsit scena bătând din 
picioruş ca o primadonă de cabaret. Şi mai spune că iste¬ 
ricul sunt eu. 

In drum spre ieşire, a mai ros pe la colţuri, referindu-se 
la ideile secundare ale mesajului meu, cărora nu le-a răspuns 

satisfăcător, limitându-se la a se bate cu pumnul în piept, 
arătând superioritate şi atribuindu-mi idei pe care nu le am, 
care au fost inventate de el însuşi cu scopul de a le combate 
cu uşurinţă şi a-şi proclama triumful într-o bătălie ima¬ 
ginară. 

Desigur că nu-i voi răspunde cu aceeaşi monedă. Calită¬ 
ţile mele actoriceşti sunt nule sau demne de dispreţ, aşa cum 
atesta, cu autoritatea suverană a unui fost student al lui Sta- 
nislavski, marele actor şi regizor ruso-brazilian Eugenio 
Kusnet, când declara, pe bună dreptate, că eram cel mai slab 
student al său la cursul de teatru pe care, spre marea sa ali¬ 
nare, l-am frecventat din pură curiozitate, fără nici o inten¬ 
ţie răuvoitoare de a impune publicului performance -urile 
mele groaznice. 

In compensaţie, sunt un studios perseverent şi practicant 

al argumentaţiei, despre care am publicat cel puţin două cărţi 

de referinţă 1 . Aşadar, ştiu ce este o dezbatere si am cerţi tu- 

dinea că nu este ceea ce prof. Dughin îşi imaginează că este, 

anume o acrobaţie de circ menită să-l facă să dea bine si să 
> ) 

atârne de chipul oponentului o mască respingătoare. Aceasta 
nu este decât o dispută a vanităţilor, un joc prostesc care 
pentru mine prezintă la fel de mult interes ca o luptă între 
viermi pentru o gaură în pământ. 

Ceea ce voi face aici va fi să-i răspund prof. Dughin 
punct cu punct, cu meticulozitatea sistematică a celui care 
nu doreşte să-l distrugă, ci doar să-l scoată din confuzia în 
care se scufundă. In rândurile care urmează, fiecare vorbă 


1. Aristoteles em Nova Perspectiva. Introdugăo a Teoria dos Quatro 
Discursos, Topbooks, Rio, 1996 şi Como Vencer um Debate sem 
Precisar Ter Razăo. A Dialetica Eristica de Arthur Schopenhauer, 
Topbooks, Rio, 1997. 

alunecoasă a prof. Dughin va fi atent rezumată la chestiunile 
centrale pe care el a încercat să le evite şi i se va răspunde 
cu francheţe, fără artificii si ascunzişuri. 

Pentru a facilita lectura, am împărţit textul prof. Dughin 
în şaizeci de paragrafe numerotate (inclusiv citatele din cel 
de-al doilea mesaj al meu), pe care le reproduc aici, urmate 
de răspunsurile mele. 

Dimensiunea acestui text nu provine din vreo plăcere 
erotică pe care aş putea-o simţi scriind texte lungi, ci din sim¬ 
plul fapt că - citându-mă pentru a mia oară - mintea uma¬ 
nă este construită astfel încât eroarea şi minciuna pot fi 
întotdeauna exprimate într-o formă mai succintă decât res¬ 
pingerea. Un singur cuvânt fals necesită multe altele pentru 
a fi dezminţit. 


1. DEZAMĂGIRE 

Ca să fiu sincer, sunt puţin dezamăgit de această dezbatere cu 
prof. Olavo de Carvalho. Am crezut că voi găsi în el un repre¬ 
zentant al filozofilor brazilieni tradiţionalişti pe linia lui Guenon 
şi Evola, dar el s-a dovedit a fi foarte diferit şi, de fapt, foarte 
ciudat. 

Din partea mea, eu nu sunt dezamăgit. Cu toate că am 
fost numit queer 1 - un adjectiv ale cărui conotaţii prof. 
Dughin se preface că le ignoră -, ei bine, acum chiar că 
începe să-mi placă această dezbatere. Când oponentul meu 
începe să-şi piardă din vlagă, apelând la etichete peiorati¬ 
ve, şiretlicuri neruşinate şi argumente de autoritate, fără să 

i. In original, în engleză. Deşi a fost tradus cu sensul său primar, 
esdruxulo, termenul este folosit şi ca sinonim pentru homosexual 
sau efeminat. 

răspundă practic deloc la lucrurile esenţiale pe care le-am 
declarat, încep să înţeleg că am avut şi mai mult dreptate 
decât mi-am imaginat iniţial. 

Devin cu atât mai fericit cu cât oponentul meu foloseşte 
cuvinte care contravin conduitei sale reale, încât nu trebuie 
să apelez decât la mărturia propriilor sale acţiuni pentru a-1 
demasca în totalitate. 

Prof. Dughin este un propovăduitor ostentativ al războ¬ 
iului şi al genocidului. Mărturiseşte că urăşte întregul Occi¬ 
dent şi că are ca obiectiv declarat să provoace un al Treilea 
Război Mondial, să şteargă Occidentul de pe faţa pămân¬ 
tului şi să instaureze peste tot ceea ce el însuşi defineşte ca 

fiind o dictatură universală 1 . El însusi a declarat că nimic 

) 

nu -1 întristează mai tare decât faptul că Hitler şi Stalin nu 
s-au aliat să distrugă Franţa, Anglia şi tot ce ar mai fi în¬ 
tâlnit în cale, împărtăşind întregului univers beneficiile pe 
care le făcuseră deja cunoscute celor din Gulag şi de la 
Auschwitz. 2 3 

Când o persoană cu astfel de idei spune despre mine că 
sunt agresiv şi ranchiunos, nu pot să nu trag concluzia că 
mă aflu în faţa unui exemplu viu al delirului de interpretare-’, 
una dintre trăsăturile definitorii ale mentalităţii revoluţio- 


1. Alexandre Douguine, La grande guerre des continents, Avatar 
Editions, Paris, 2006. 

2. A se vedea interviul în Fronda, citat în mesajul anterior. 

3. Tipar patologic descris pentru prima dată de psihiatrul fran¬ 
cez Paul Serieux în 1909, care se distinge de celelalte forme de delir 
psihotic prin faptul că nu prezintă perturbări senzoriale, ci doar o 
reorganizare morbidă a datelor situaţiei. A se vedea Paul Serieux, 
Les Folies raisonnantes. Le Delire d’interpretation. Alean, Paris, 1909. 
Poate fi descărcat, în format PDF, de pe site-ul http://web2.bium. 
univ-paris5-fr/livanc/?cote=6i092&p=27&do=page. 



ÎMPOTRIVA BOLŞEVISMULUI DE DREAPTA IŞI 


nare, simţindu-mă la fel de satisfăcut ca dr. Charcot atunci 
când se afla în faţa publicului academic, iar pacientele sale 
prezentau întocmai simptomele cazului de psihiatrie clinică 
pe care dorea să-l ilustreze. 


2. ATACURI 

Mă întristează şi atacurile lui agresive şi isterice împotriva ţării 

mele, a tradiţiei mele şi împotriva mea personal. 

(i) Nu, prof. Dughin. Nu eu am fost cel care v-a atacat 
ţara şi tradiţia, ci Lenin şi Stalin, pe care dumneavoastră îi 
preferaţi lui Ronald Reagan şi chiar şi lui Barack Obama. 
Eu m-am limitat la a spune ceea ce este evident: că toţi ruşii 
care i-au aplaudat pe cei doi ar trebui să muncească pentru 
a le plăti indemnizaţii rudelor victimelor acestora. Asta este 
ofensator? Sau Justiţia a fost făcută doar pentru nemţi, iar 
ruşii şi chinezii au un certificat cosmic de imunitate? Despre 
tradiţia dumneavoastră religioasă nu am spus nimic din ceea 
ce nu aţi mai spus: că este o religie de stat, dirijată de un 
ţar - sau cine se află în locul său -, care nu se poate extinde 
în afara propriilor frontiere decât prin ocuparea politico-mi- 
litară a teritoriilor străine. Ce aţi făcut dacă nu să demon¬ 
straţi acest fapt cu o constanţă notabilă? 

By the way, dacă dumneavoastră chiar credeţi în holism 
si colectivism, trebuie să recunoaşteţi că nu are sens indivi- 
dualizarea greşelilor oamenilor politici, absolvind în acelaşi 
timp entitatea colectivă care le-a dat forţă şi sprijin. Fie 
suntem toţi persoane individuale libere şi responsabile, iar 
în acest caz greşelile trebuie evaluate de la individ la indi¬ 
vid - însă dumneavoastră consideraţi asta o ideologie occi¬ 
dentală abominabilă -, fie, stimabile, colectivitatea al cărei 
spirit este protejat şi condensat într-un Stalin sau un ţar 

este învinuită de actele lui Stalin si ale tarului. 

> > 

(2) Este de-a dreptul semnificativ de altfel faptul că ale¬ 
geţi cuvântul attack în loc de offend sau insult, mult mai 
potrivite pentru a desemna un atac pur şi simplu verbal. 
Prof. Dughin predică deschis distrugerea catolicismului cu 
forţa, prin mijloace militare şi poliţiste, în special în ţările 
din Estul Europei 1 , unde Biserica Catolică a suferit deja o 
serie întreagă de persecuţii şi restricţii. Este de înţeles că, 
alimentând acest vis sângeros, se simte „atacat“ la cea mai 
măruntă critică pe care un om dezarmat o aduce Bisericii 
Ortodoxe, fără nici cea mai mică intenţie de a o şterge de 
pe hartă. Este, de asemenea, extrem de semnificativ faptul 
că după această reacţie disproporţionată, isterică în sensul 
cel mai literal si tehnic al termenului, afirmă că eu sunt iste- 
ric. Mintea revoluţionară trăieşte din inculparea proiectată. 


3. SURPRIZĂ 

Sunt lucruri la care nu mă aşteptam. 

O, nici măcar. înarmat cu bazooka şi tancuri se pregătea 
să stimuleze uciderea a sute de milioane de persoane, însă 
nu s-ar fi aşteptat vreodată ca vreuna dintre ele să protesteze 
puţin. 

4. INSULTĂ ŞI RĂZBUNARE 

Dacă aş fi ştiut că se poartă aşa nu aş fi acceptat să particip la 
această dezbatere: nu agreez acuzaţiile deşarte de acest gen şi 
insultele directe [...]. 


1. Vezi Fronda, loc. cit. 

Primul care a insultat a fost prof. Dughin, iar eu am 
prostul obicei să mă răzbun. Nu există insultă mai mare ca 
insinuările semiascunse, în stilul celui mai bun intrigant de 
operă bufă. Prof. Dughin a încercat să mă prezinte în faţa 
compatrioţilor mei drept un trădător de patrie, un duşman 
al ţării mele. O ţară pe care nu a vizitat-o niciodată, despre 
care nu ştie mai nimic şi al cărei sprijin încearcă acum să-l 
câştige prin linguşeli ieftine, fără să-i atragă atenţia că în 
Imperiul Eurasiatic Universal cu greu va avea o soartă mai 
bună decât Ucraina sub dominaţia rusă sau Tibetul sub ocu¬ 
paţia chineză. Oare o fi sperat că o să mă port cu mănuşi 
după asta? Cine mă cunoaşte ştie că urăsc lucrurile spuse pe 
jumătate, veninul dulce, intriga perfidă susurată în ton suav. 
Dacă vreţi să discutaţi cu mine fie mă respectaţi, fie nu înce¬ 
peţi să vă plângeţi după că vă doare burta. Fiţi bărbat! 


5. ÎNCÂNTARE 

[...] de aceea voi continua doar pentru că mi-am luat angaja¬ 
mentul faţă de tinerii tradiţionalişti amabili care m-au invitat să 
particip la acest tip de dialog neplăcut - pe care în alte circum¬ 
stanţe aş prefera să-l evit. 

De ce „neplăcut 11 ? Este de-a dreptul o încântare! 


6 . TOTUL ESTE POLITICĂ? 

Pentru început, am câteva observaţii scurte în legătură cu câteva 
afirmaţii ale prof. Carvalho: 

„Ştiinţa politică, cum am mai spus, s-a născut în momentul 
în care Platon şi Aristotel au făcut distincţia între discursul agen¬ 
ţilor politici în conflict şi discursul observatorului ştiinţific care 
încearcă să înţeleagă ce se întâmplă între ei. Sigur că, în timp, 

agenţii politici pot învăţa să folosească anumite instrumente ale 
discursului ştiinţific în scopuri proprii; este adevărat şi că obser¬ 
vatorul ştiinţific poate prefera politica unui agent sau a altuia. 
Dar asta nu schimbă cu nimic valabilitatea distincţiei iniţiale: 
discursul agentului politic urmăreşte să producă anumite acţiuni 
care să îi favorizeze victoria, cel al observatorului ştiinţific, să 
obţină o viziune clară asupra lucrurilor care sunt în joc, înţele¬ 
gând obiectivele şi mijloacele de acţiune ale fiecăruia dintre agenţi, 
situaţia generală în care se desfăşoară competiţia, care sunt evo¬ 
luţiile cele mai probabile şi care este sensul întâmplărilor în 
cadrul mai amplu al existenţei umane...“ 

Teza aceasta e desfiinţată de Marx în analiza sa asupra ideo¬ 
logiei ca bază implicită a ştiinţei ca atare. Deşi nu sunt marxist, 
n-am nici o îndoială că observaţia aceasta este corectă. 

„Funcţia observatorului ştiinţific devine mai vădit distinctă 
de cea a agenţilor în momentul în care acesta nu-şi doreşte şi nici 
nu poate fi părtinitor, ci se menţine la distanţa necesară pentru 
a descrie situaţia cu maximul de realism de care e capabil." 

La asta eu sunt cel care nu se aştepta. Am crescut auzind 
această zăpăceală a angajamentului inevitabil, a politizării 
universale a tuturor actelor umane şi nu-mi imaginam că 
prof. Dughin ar încerca să mă intimideze cu prostioara asta, 
un clişeu fără sens, pe care nici un filozof educat nu ar putea 
să-l ia în serios, nici măcar pentru un minut. Ca fiecare expre¬ 
sie a ignoranţei crase, aceasta aduce după sine, condensată 
şi compactă, o serie de confuzii vulgare pe care numai edu¬ 
caţia o poate desface de-a lungul timpului. N-am nici cea 
mai mică intenţie de a-i suplini prof. Dughin carenţele în 
educaţie, însă, doar cu titlu de sugestie, las aici o listă scurtă 
de chestiuni cărora ar face bine să le acorde oarecare atenţie 
în următorii ani. Să vedem: 

(i) „întreaga gândire umană este motivată şi orientată 
politic“ este o afirmaţie bazată pe simpla confuzie între con¬ 
cept şi figură de stil. Toate actele umane „pot“, în teorie şi 

în mod ideal, să aibă o relaţie mai apropiată sau mai înde¬ 
părtată cu politica, însă nu toate pot fi „orientate şi motiva¬ 
te politic“ la acelaşi nivel şi în acelaşi sens. Nu mă motivează 
nici o intenţie politică atunci când merg la toaletă, când îmi 
pun pantalonii, beau suc, mănânc un sandvici, ascult o 
cantată de Bach, fac ordine în hârtiile de pe birou sau curăţ 
buruienile din grădină (doar dacă scopul de a evita o invazie 
de cobre nu este o prejudecată politică împotriva acestor 
creaturi blânde). Legătura dintre actele umane şi politică se 
distribuie pe o scară care merge de la 100% la ceva de genul 
0,00000001%. Spre exemplu, când George W. Bush făcea 
pipi, era oare un act politic la acelaşi nivel şi în acelaşi sens 
ca declaraţia de război împotriva Irakului? Cu toate dove¬ 
zile, propoziţia „întreaga gândire umană este motivată şi 
orientată politic 11 trece de la simpla informare a unei parti¬ 
cipări, care poate fi vagă şi foarte îndepărtată, la afirmaţia 
peremptorie a unei identităţi substanţiale perfect inexistente 
şi de o egalitate cantitativă imposibilă. Nu este un concept. 
Este o figură de stil, o hiperbolă. Ca atare, nu descrie o 
realitate obiectivă, ci emfaza pe care vorbitorul doreşte să o 
imprime subiectului - pe o scară care poate merge de la sim¬ 
pla nevoie de atenţie până la suprimarea psihotică a sen¬ 
sului proporţiilor. Declaraţia prof. Dughin se include în 
mod vădit în această ultimă categorie. 

(2) Toate actele umane, prin definiţie, participă, într-o 
măsură mai mare sau mai mică, la toate dimensiunile nu 
doar ale vieţii umane, ci şi la cele ale existenţei în general. 
Nici unul nu participă la acelaşi nivel şi cu aceeaşi intensi¬ 
tate. Aşadar, afirmaţii de tipul „totul este fizică 11 , „totul este 
alcătuit din atomi 11 , „totul este psihologie 11 , „totul este bio¬ 
logie 11 , „totul este teatru 11 , „totul este joc“, „totul este religie 11 , 
„totul este dorinţă de putere 11 , „totul este economie 11 , „totul 

este sex“ şi „întreaga gândire umană este motivată şi orien¬ 
tată politic 11 sunt în acelaşi timp irefutabile şi deşarte. Nu 
pot fi contestate pentru că nu spun nimic. 

(3) Afirmaţia „Nu există nici un loc în sfera gândirii care 
poate fi complet neutru în termeni politici 11 este o confuzie 
primară între gen şi specie: între politică, percepută drept una 
dintre dimensiunile generale ale existenţei, şi variile dispute 
politice în special, existente din punct de vedere istoric aici 
şi acolo. Chiar şi dacă s-ar accepta, ad argumentandum *, 
ipoteza că toate actele umane sunt politice, asta nu ar con¬ 
duce în nici un fel la concluzia că fiecare fiinţă umană 
trebuie să adopte o poziţie pentru toate disputele politice 
care au loc în timpul vieţii sale. însăşi posibilitatea de a 
adopta o poziţie implică o primă selecţie a disputelor: care 

sunt relevante si care sunt indiferente sau false? Neutralita- 
> 

tea în faţa unei mulţimi de chestiuni politice nu este doar 
posibilă, ci şi o condiţie indispensabilă în vederea adoptării 
unei poziţii în cazul oricăreia dintre ele în particular. 

(4) Nu pot să cred că prof. Dughin este atât de naiv 
încât să ignore faptul că definiţia obiectivelor jocului poli¬ 
tic şi delimitarea câmpurilor sunt, ele însele, atitudini politi¬ 
ce fundamentale. „Modelarea dezbaterii 11 este mediul cel 
mai rapid şi mai eficient de a -1 câştiga cu anticipaţie. Insă, 
odată delimitată o dispută politică, nimic nu-1 opreşte pe 
un cetăţean ca, în loc să se alăture uneia dintre echipe, să 
respingă însăşi disputa şi să propună în locul acesteia o alta 
complet diferită, desconsiderând-o pe prima nu doar ca 
fiind irelevantă, ci şi falsă, refuzând astfel să aleagă între 
combatanţi care, în opinia sa, sunt doar umbre proiectate 
pe perete pentru a -1 induce în eroare. In acest caz, el trebuie 


* „Pentru a argumenta 11 , „de dragul argumentării 11 (lat., n. red.). 

să rămână neutru în disputa străină lui tocmai pentru a se 
putea declara în favoarea celei proprii. 

însăşi dezbaterea de faţă exemplifică acest lucru în cel 
mai clar mod posibil. Prof. Dughin, aidoma globaliştilor 
occidentali, vrea să mă forţeze să aleg între „Occident şi 
Restul“, urlă că nimeni nu poate rămâne neutru în această 
dispută şi insistă că pentru a o rezolva trebuie să acceptăm 
cu toţii, liniştiţi chiar, pur şi simplu perspectiva unui al Treilea 
Război Mondial, în mod inevitabil mult mai complex şi 
distructiv decât cele anterioare. 

Din punctul meu de vedere, chiar dacă întreaga popu¬ 
laţie de pe planetă ar înghiţi această propunere şi ar decide 
să se înscrie pe una din listele celor două armate, asta nu ar 
transforma disputa într-una legitimă sub raport moral, nu 
s-ar arăta ca fiind o fatalitate istorică incontestabilă, nici nu 
ar face-o să devină o expresie adecvată a adevăratelor anta¬ 
gonisme care divizează specia umană. 

De altfel, de ce ar trebui ca alegerea fundamentală să fie 

de ordin geopolitic şi nu, spre exemplu, moral sau religios? 

De ce ar trebui ca cei buni si cei răi să fie distribuiri în zone 

> > 

geografice separate în loc să fie împrăştiaţi puţin peste tot, 
fără vreo uniformitate naţională sau rasială? 

Pentru mine, mai mult decât o ipotetică şi artificială dis¬ 
pută între „occidentali“ şi „orientali“, se află în joc lupta 
mortală dintre globalism în ansamblul său - în versiunea 
sa triplă occidentală, ruso-chineză şi islamică - şi valorile 
spirituale şi civilizatoare milenare care vor fi în mod nece¬ 
sar distruse în cursul luptei pentru dominaţia globală, ne- 
maifiind important cine va ieşi „învingător". 

Aceste valori nu sunt „occidentale". Cine ignoră, spre 
exemplu, faptul că Biserica Ortodoxă nu poate intra în „pro¬ 
iectul eurasiatic" fără să se transforme intr-un instrument 

pasiv în mâinile KGB-ului (cu nume schimbat pentru a n -a 
oară), după cum s-a transformat deja sub conducerea unui 
patriarh care este un agent notoriu al acestei instituţii maca¬ 
bre? Citiţi operele marii tradiţii ortodoxe, precum Filocalia 
sau Pelerinul rus, şi comparaţi-le cu discursurile ideologice 
ale prof. Dughin. Ce pot avea în comun apoteoza vieţii 
contemplative şi prostituţia tuturor lucrurilor sub impulsul 
luptei politice? Ce acord poate să existe între Domnul nos¬ 
tru Isus Cristos si diavol? 

> 

In acelaşi mod, s-a pierdut totul din spiritualitatea isla¬ 
mică — si chiar si din blozoba islamică — în momentul în 
> > 

care generaţii de tineri înfuriaţi au decis să islamizeze lumea 
pe baza atacurilor teroriste - inspirate de doctrinele Frăţiei 
Musulmane - care nu sunt altceva decât o „teologie a elibe- 
rării“, o politizare grosolană a ceea ce a fost odată Islamul. 
Comparaţi scrierile lui Mohieddin Ibn ‘Arabi sau ale lui 
Jalal-ed-Din Rumi cu cele ale lui Sayyd Qutub, mentor al 
Frăţiei, şi vă veţi face o idee despre ce înseamnă cu adevărat 
căderea liberă. 

Politizarea generală a vieţii - una dintre trăsăturile tipice 
ale modernităţii occidentale pe care prof. Dughin spune că 
o urăşte, dar al cărei sclav ideologic inofensiv şi pasiv este, 
după cum se va vedea mai încolo - a avut, de asemenea, în 
mod clar rezultate spirituale dezastruoase în Occident. De¬ 
gradarea iudaismului prin liberalismul modernizator încă 
de la începutul secolului al XlX-lea, descrisă de rabinul Mar- 
vin Antelman în To Eliminate the Opiate 1 , a fost o specie 
de laborator în miniatură care a pregătit operaţiunea iden¬ 
tică realizată în secolul XX, la o scară mult mai mare, în 


1. Zahavia, Ierusalim, 1974. Volumul II a fost publicat în 2002 
de către Zionist Book Club, Ierusalim. 

Biserica Catolică, care a culminat cu dezastrul complet al 
Conciliului Vatican II. In ceea ce priveşte bisericile protes¬ 
tante, cine nu ştie despre Consiliul Mondial al Bisericilor, 
care reuneşte atâtea dintre ele, că este o instituţie comunistă 
si că cele care nu sunt infectate de comunism sunt bolnave 

y 

de „teologia prosperităţii 11 , la fel de materialistă ca însuşi 
comunismul? 

In toate aceste cazuri este validă observaţia lui Etic Voe- 
gelin: „ The modern form by whicb a mass democracy is orga- 
nized [sunt aici incluse, şi chiar prioritar, «democraţiile 
totalitare» ale Rusiei, Chinei şi lumii islamice] is spiritually 
tbe most dangerotis to the individualpersonally, for the politi¬ 
cul propaganda fills bis spirit with abstract cliches, whicb are 
infinitely distantfrom any essential genuineness of the personal, 
and tberefore radically negates the best and unique features of 
the entire buman being } 

In faţa unor fapte ca acestea, este foarte posibil ca per¬ 
soana care e mai interesată de viaţa eternă decât de luptele 
politice, în loc să ia parte la disputa între globalişti, să facă 
tot ce-i stă în puteri pentru a o deprecia, demoraliza şi dilua 
în disputa mai mare dintre Cetatea lui Dumnezeu şi Cetatea 
Oamenilor, incluzând aici Consorţiul, Imperiul Eurasiatic şi 
Califatul. 


1. „Forma modernă prin care este organizată o democraţie de 
masă este, din punct de vedere spiritual, cea mai periculoasă pentru 
individ personal, fiindcă propaganda politică îi umple mintea cu 
clişee abstracte care sunt infinit de departe de orice autenticitate 
esenţială a ceea ce e personal, negând astfel, în mod radical, trăsătu¬ 
rile cele mai bune — şi unice — ale întregii fiinţe umane“ (Eric Voegelin, 
Published Essays 1929—1933, Collected Works, voi. 8, University of 
Missouri Press, Columbia, Mo./London, 2003, p. 238). 

Lupta mea aceasta este, nu cea în care prof. Dughin în¬ 
cearcă să mă implice împotriva voinţei mele, îmbrăcându-mă 
cu cămaşa de forţă a unui partid care nu este al meu şi nici 
nu va putea fi vreodată, răstălmăcind sensul cuvintelor mele, 
făcându-le să însemne opusul celor pe care le spun şi adu- 
cându-mi astfel cea mai gravă ofensă care îi poate fi adusă 
unui filozof: negarea individualităţii propriilor idei şi redu¬ 
cerea lor la copia unor discursuri colective pe care acesta le 
dispreţuieşte. 

(5) Cu aerul celor care dezvăluie un adevăr universal 
cunoscut unui netot, pentru care acesta este o noutate ab¬ 
solută, prof. Dughin mă informează că distincţia plato- 
nico-aristotelică între punctele de vedere ale agentului şi 
observatorului nu mai are sens pentru că a fost „desfiinţată 11 
de Karl Marx. Prof. Dughin a ales greşit grădinarul căruia 
să-i vândă castraveţii. Acum două decenii am examinat cri¬ 
tic această prezumţie a doctrinei marxiste şi i-am demon¬ 
strat absurditatea completă în cartea mea O Jardim das 
Afliţoes ', la care îi trimit pe cei interesaţi, abţinându-mă de 
la a repeta aici ceea ce am explicat acolo. Karl Marx nu a 
„desfiinţat 11 nimic; doar a înarmat, cu titlul de praxis , o con¬ 
fuzie psihotică între teorie şi practică, de pe urma căreia 
mulţi intelectuali încă nu şi-au revenit. Dacă prof. Dughin 
vine să-mi fluture pe dinaintea ochilor această confuzie ca 
un adevăr câştigat definitiv - atât de definitiv că, pentru a-şi 
dezarma oponentul, este suficient să-l citeze cu glas tare, fără 
să fie nevoie să argumenteze în favoarea sa -, nu demon- 


1. O Jardim das Afliţoes: De Epicuro a Ressurreigăo de Cesar. 
Ensaio sobre o Materialismo e a Religiăo Civil, Diadorim, Rio, 1995 
(ediţia a Il-a, Sâo Paulo, E-Realizaţoes, 2004, pp. 107-119, citată pe 
site-ul http://www.olavodecarvalho.org/traducoes/epicurus.htm). 

strează decât că el însusi nu l-a examinat vreodată critic, limi- 
tându-se la a-1 încorpora drept dogmă în propria ideologie 
personală. Se naşte câte un fraier pe minut, după cum ne 
învăţa P.T. Barnum. 

(6) Pe lângă lucrurile evidente enunţate mai devreme, 
anume că pentru a putea adopta o poziţie într-o singură 
dispută trebuie să rămâi neutru într-o mulţime de alte dis¬ 
pute - în aşa fel încât negarea întregii neutralităţi ar atrage 
după sine imposibilitatea adoptării unei poziţii -, rămâne 
faptul că, fie şi în mintea unui agent în particular, fie el chiar 
şi cel mai activ şi implicat dintre agenţi, punctul de vedere 
al observaţiei teoretice trebuie să fie distinct în mod formal 
de punctul de vedere al celui care planifică acţiunile sau 
agită masele, cu alte cuvinte agentul trebuie să fie în pri¬ 
mul rând observator neutru, pentru ca apoi să poată acţiona 
asupra unei situaţii pe care o domină intelectual. O mărtu¬ 
riseşte însuşi prof. Dughin când, câteva rânduri mai apoi, 
se confesează: 

La cursurile mele de la Facultatea de Sociologie a Universităţii 
de Stat din Moscova, unde sunt şeful Departamentului de Socio¬ 
logie a Relaţiilor Internaţionale, nu predau niciodată propriile 
viziuni politice şi ofer întotdeauna un spectru complet al posibi¬ 
lelor interpretări politice ale faptelor, dar nu insist asupra unui 
punct de vedere concret; de fiecare dată subliniez faptul că 
există o alegere. 

Ce este aceasta dacă nu o reformulare a ceea ce am spus 
eu în cel de-al doilea mesaj? Citiţi -1 din nou, vă rog: 

„Sigur că, în timp, agenţii politici pot învăţa să folosească anu¬ 
mite instrumente ale discursului ştiinţific în scopuri proprii; e 
adevărat şi că observatorul ştiinţific poate prefera politica unui 
agent sau a altuia. Dar asta nu schimbă cu nimic valabilitatea 
distincţiei iniţiale: discursul agentului politic urmăreşte să producă 

anumite acţiuni care să îi favorizeze victoria, cel al observatorului 
ştiinţific, să obţină o viziune clară asupra lucrurilor care sunt în 
joc, înţelegând obiectivele şi mijloacele de acţiune ale fiecăruia 
dintre agenţi, situaţia generală în care se desfăşoară competiţia, 
care sunt evoluţiile cele mai probabile şi care este sensul întâm¬ 
plărilor în cadrul mai amplu al existenţei umane." 

Rezumând: când prof. Dughin vorbeşte în calitate de 
observator ştiinţific, el încearcă să înţeleagă situaţia. Când 
vorbeşte ca agent, încearcă să producă acţiuni care să ducă 
la victoria partidului său. Şi cine, ucide-l-ar toaca, nu ar face 
acelaşi lucru? Mijloacele intelectuale şi verbale ale obser¬ 
vaţiei ştiinţifice sunt atât de diferite de mijloacele acţiunii 
politice, încât eficienţa chiar şi a acesteia din urmă impune 
separarea preliminară a celor două puncte de vedere, fără 
de care articularea posterioară în planul practic ar fi doar 
confuzie, minciună şi o proprie inducere în eroare, aşa cum 

istoria mişcării marxiste a demonstrat-o cu dovezi mai mult 
> 

decât suficiente. 

Dacă prof. Dughin urmează în activitatea sa academică 
aceeaşi distincţie pe care o urmez şi eu, este evident că nu 
crede în propria persoană când spune că această distincţie 
a fost „desfiinţată 11 de Karl Marx. 

Singura diferenţă care ar putea să existe între noi, în acest 
caz - şi spun „ar putea“ pentru că ea nu trebuie să existe 
neapărat -, ar fi că el ne asigură că, după ce se obţine o de¬ 
scriere suficient de clară a forţelor aflate în conflict, adică 
odată încheiată misiunea de observator ştiinţific, este nevoie 
să se facă o alegere, iar „această alegere nu e doar o libertate, 
ci şi o obligaţie. Eşti liber să alegi, dar nu eşti liber să nu alegf. 

Insă obligaţia de a adopta o poziţie nu poate fi absolută. 
Este relativă prin definiţie. Ea este validă doar dacă accep¬ 
tăm că descrierea ştiinţifică este veridică, unica posibilă sau 

cel puţin cea mai plauzibilă dintre toate şi că disputa pe care 

ea o descrie este atât de importantă, atât de vitală pentru 

destinul uman, încât refuzul de a adopta o poziţie în ceea 

ce o priveşte ar fi o laşitate de neiertat. Insă, fir-ar să fie, câţi 

profesori universitari se pot lăuda că au făcut o descriere atât 

de corectă şi definitivă a realităţii, o evaluare atât de sigură a 

antagonismelor esenţiale, încât cine vrea să-i asculte să fie 

moralmente obligat să adopte o poziţie în termenii opoziţiei 

pe care au definit-o? După modesta mea părere, singurul 

care a reuşit o descriere atât de corectă si de finală a fost 
) ) 

Domnul nostru Isus Cristos când a spus că trebuie să alegem 
între El şi Principele acestei lumi. Profesorii universitari, în 
general, proiectează asupra auditoriului conflictul din sufle¬ 
tul lor, şi doar cei mai vanitoşi dintre ei proclamă că este 
vorba de conflictul esenţial al lumii, în faţa căruia nimeni 
nu are dreptul să rămână neutru. întrebarea care se iveşte 

aici în mod fatal este: si dacă descrierea este falsă? Dacă 

) 

dezaprob descrierea, de ce să iau parte la un conflict ipote¬ 
tic care nu există decât în capul profesorului meu şi care nu 
corespunde faptelor aşa cum le percep eu? De ce să nu am 
dreptul să rămân neutru în faţa ipotezelor profesorale şi să 
aleg eu însumi propria-mi luptă? încă o dată, neutralitatea 
se arată nu doar posibilă, ci şi o condiţie necesară pentru 
adoptarea unei poziţii. 

Prof. Dughin nu înţelege astfel de subtilităţi. Sprijinit 
de autoritatea infailibilă a lui Karl Marx, el se aşteaptă serios 
ca lumea să-i accepte regula de joc şi să se înscrie neîntâr¬ 
ziat într-una din echipe. Eu unul mai am multe de făcut. 
Fără nici o intenţie de a jigni, returnez formularul de în¬ 
scriere necompletat. 



164 OLAVO DE CARVALHO 
7. SETEA DE PUTERE 

Setea de putere pătrunde natura umană până în profunzime. 
Distanţa pe care o evocă prof. Carvalho este imposibilă din punct 
de vedere ontologic. Platon şi Aristotel erau amândoi angajaţi 
politic nu doar în practică, ci şi în teorie. 

(1) Prof. Dughin se declară apostolul Absolutului, al Tra¬ 
diţiei, Spiritului, însă nu poate fi de nici un fel, din moment 
ce decretează întâietatea politicului şi neagă autonomia (şi 
chiar însăşi posibilitatea) vieţii contemplative, reducând-o 
la un instrument sau mijloc de camuflare a „setei de pu- 
tere“. Ipoteza că, spre exemplu, Sfânta Tereza, contemplân- 
du -1 pe Domnul nostru Isus Cristos, ar „face astfel politică 11 
sau ar exercita „setea de putere 11 reflectă aceeaşi confuzie - 
semnalată deja aici [6(1) şi 6(2)] - între participarea cea mai 
îndepărtată şi egalitatea cantitativă. 

(2) Odată clarificată această confuzie, nu este adevărat 
că „Platon şi Aristotel erau amândoi angajaţi politic nu doar 
în practică, ci şi în teorie 11 . Platon, în Scrisoarea a Vil-a, 
explică faptul că a decis să se dedice filozofiei tocmai după 
ce a fost dezamăgit de politică. Că filozofia sa ar fi putut să 
aibă implicaţii politice ulterioare nu înseamnă că ea însăşi 
ar fi fost activism politic, aşa cum însuşi prof. Dughin, când 
descrie o situaţie politică, nu face activism politic, după 
cum el însuşi confirmă. In ceea ce îl priveşte pe Aristotel, 
simpla condiţie de a fi străin îi anula din start participarea 
la politica ateniană şi, de-a lungul operelor pe care ni le-a 
lăsat drept moştenire, luările sale de poziţie sunt atât de 
prudente şi de moderate, mai exact atât de neutre politic, 
încât au putut inspira în egală măsură politici dintre cele 
mai diverse, de la cea a Sfântului Toma, la cea a lui Karl 
Marx. 

(3) Apelul la „setea de putere“ drept cheie explicativă uni¬ 
versală este extrem de semnificativ. Acest topos nietzschean 
revine pe scenă de fiecare dată când cineva încearcă să ne 
abată de la căutarea unei soluţii raţionale pentru conflictele 
umane şi ne invită să participăm la un carnagiu mântuitor. 
Prof. Dughin nu ascunde faptul că scopul său este exact 
acesta. Doar că, pentru a -1 împlini, este nevoie, din nou, să 
se implice în echivocul impardonabil al participării propor¬ 
ţionale si al identităţii cantitative. Toate actele umane sunt 
) ) ) 

pătrunse de „setea de putere“? Cu siguranţă. Insă în ce 
măsură? Şi care este proporţia între această forţă motivaţio- 
nală şi altele implicate? Atunci când faceţi sex cu soţia, cu 
siguranţă există acolo puţintică sete de putere. Insă dacă 
aceasta va fi mai presus de dorinţa plăcerii, a tandreţei, a 
impulsului de a-i face pe plac persoanei iubite etc., atunci 
deja nu va mai fi vorba de un act sexual licit, va fi un viol. 
Intrebaţi-o pe soţia dumneavoastră dacă nu percepe diferenţa. 
Elogiul adus „setei de putere“ ca explicaţie supremă a acte¬ 
lor umane nu este o descriere validă a realităţii, nu este nici 
măcar o teorie: este o proiecţie maladivă într-un limbaj care 
pretinde a fi teoretic, izvorâtă din dorinţa nestăvilită de a 
anula toate celelalte motivaţii umane, în special dragostea 
şi setea de cunoaştere. Nu impresionează faptul că inventa¬ 
torul acestei aberaţii este un biet amărât fără bani, fără 
prestigiu, fără prieteni, fără nici o prietenă, obligat să se 
refugieze la prostituate care i-au dat sifilis, care l-a făcut să 
înnebunească şi să moară. Nu este o coincidenţă faptul că 
cea de-a doua cheie explicativă pe care a mizat a fost... 
resentimentul. 

8 . EURASIATISM ŞI COMUNISM 

„Fotografiile pe care le-am ataşat primului meu mesaj, ca sinteză 
umoristică, documentează pe de-a-ntregul diferenţa dintre agen¬ 
tul politic învestit cu planuri globale şi mijloace de acţiune la 
scară imperială şi observatorul ştiinţific, nu doar lipsit de oricare 
din aceste lucruri, ci şi ferm hotărât să le respingă şi să trăiască 
fără ele până la sfârşitul zilelor sale, din moment ce sunt inutile 
şi nepotrivite cu misiunea vieţii pe care şi-a ales-o şi care este, 
pentru el, singura justificare rezonabilă a existenţei sale.“ 

Ultrajul demonstrat puţin mai devreme împotriva polului 
„ruso-chinez“ şi identificarea complet ridicolă a eurasiatismului 
cu comunismul reprezintă o dovadă strălucită a extremei parţia¬ 
lităţi a prof. Carvalho. 

Niciodată nu am „confundat 11 eurasiatismul şi comunis¬ 
mul, exceptând din punct de vedere ideologic, cu toate că 
includ ambii termeni în categoria mişcărilor revoluţionare, 
în sensul precis pe care îl confer acestui termen. 1 Cu toate 
acestea, politica nu este doar o confruntare a ideologiilor. 
Este o luptă pentru putere între grupuri umane foarte con¬ 
crete şi exacte. Prof. Dughin nu va fi suficient de cinic 
încât să nege că grupul aflat în prezent la putere în Rusia 
este acelaşi care domina ţara în timpul comunismului. In 
mod fundamental este KGB-ul (sau FSB-ul, căci schimbarea 
periodică de nume nu a schimbat niciodată natura acestei 
instituţii). Mai mult, este KGB-ul cu o putere brutal ampli¬ 
ficată: pe de-o parte, dacă în timpul regimului comunist 
exista un agent al poliţiei secrete la fiecare 400 de cetăţeni, 
astăzi există unul la fiecare 200, făcând din Rusia un stat 


1. A se vedea conferinţa mea The Structure ofthe Revolutionary 
Mind la http://philosophyseminar.com/multimedia/video/166-the- 
revolutionary-mentality.html. 

poliţist inconfundabil; de cealaltă parte, împărţirea pro¬ 
prietăţilor statului între agenţii şi colaboratorii poliţiei poli¬ 
tice, care s-au transformat peste noapte în „oligarhi“ fără 
a-şi pierde legăturile de supunere cu KGB-ul, îi conferă 
acestei entităţi privilegiul de a acţiona în Occident, sub stra¬ 
turi peste straturi de disimulări, cu o libertate de miş¬ 
care care era de neconceput pe vremea lui Stalin sau a lui 

Hrusciov. 

> 

Ideologic, eurasiatismul este diferit de comunism. Este, 
după cum a spus Jeffrey Nyquist, „bolşevismul de dreapta 11 . 
Insă ideologia, după cum o definea însuşi Karl Marx, este 
doar un „veşmânt din idei“ care acoperă o stratagemă a pute¬ 
rii. Stratagema de putere a Rusiei şi-a schimbat veşmântul, 
însă continuă în acelaşi fel - cu aceleaşi persoane în aceleaşi 
locuri, ocupând aceleaşi funcţii, cu aceleaşi ambiţii totalitare 
dintotdeauna. 

Nu există nici o urmă de parţialitate atunci când declari 
ceva ce este evident. 

9. NUMĂRĂTOAREA DE CADAVRE 

Evaluarea marilor puteri globale se bazează pe presupunerea 

unei proporţii care ar putea ii folosită drept măsură - numărul 

oamenilor ucişi. 

Vai, dar ce anume face diferenţa între un necaz personal 
şi o tragedie mondială dacă nu numărul de victime? Aceasta 
nu este o „prezumţie 11 , este însăşi definiţia termenilor în uz. 
„Genocidul 11 este lichidarea sistematică a unei comunităţi 
etnice, politice sau religioase. „Democidul 11 este extermina¬ 
rea populaţiilor civile la iniţiativa propriului guvern. Punct. 
Dacă numărul de fiinţe umane asasinate nu serveşte drept 

măsură a gravităţii unui genocid sau democid, de ce ar tre¬ 
bui să distingem între Holocaust şi orice alt homicid singu¬ 
lar comis de un rasist izolat, fără puterea guvernului? Mai 
mult decât atât: dacă numărul de victime nu contează, cum 
se face distincţia între autorul unei singure crime şi un serial 
killer' Unde ar înceta, prin aceasta, noţiunea de recidivă , 
pe care jurisprudenţa universală o declară ca fiind circum¬ 
stanţă agravantă? Să fi fost o eroare a tuturor juriştilor din 
toate ţările şi din toate epocile sporirea penalităţilor în 
funcţie de numărul crimelor? 

Nu este o coincidenţă că vinovaţii de cele mai mari geno- 
cide şi democide sunt întotdeauna cei care, intr-un paro¬ 
xism de disperare retorică, încearcă să împroaşte cu noroi, 
apelând la argumentul absurd şi jignitor cum că numerele 
nu fac diferenţa. 

Prof. Dughin merge chiar mai departe, punând terme¬ 
nul „genocid“ între ghilimele atenuante când se referă la 
asasinarea celor 140 de milioane de civili neînarmaţi de către 
guvernele Rusiei şi Chinei, folosind însă termenul fără nici 
un fel de ghilimele, indicând astfel sensul literal şi precis, 
atunci când vorbeşte despre cei care au murit pe câmpul de 
luptă, şi este un număr incomparabil mai mic, rezultat în 
urma intervenţiilor americane în Afganistan şi Libia. 

Este o inversare completă a simţului proporţiilor, logo¬ 
reea nebună a celui care, neavând nici un fel de dreptate, 
încearcă disperat să debusoleze audienţa pentru a o împie¬ 
dica să perceapă adevărul gol şi crud. 

10. DUGHIN CONTRA DUGHIN 

Acest fapt nu este atât de evident şi, în realitate, este mai degrabă 
un exemplu de anticomunism politic şi de propagandă antirusă 
decât rezultatul unei „analize ştiinţifice' 1 . Da, sunt un agent poli¬ 
tic al Weltanschauung-xAvă eurasiatic. Şi, în acelaşi timp, sunt un 
analist politic şi un om de ştiinţă. Cele două aspecte nu corespund 
în totalitate. La cursurile mele de la Facultatea de Sociologie a 
Universităţii de Stat din Moscova, unde sunt şeful Departamen¬ 
tului de Sociologie a Relaţiilor Internaţionale, nu predau nici¬ 
odată propriile mele viziuni politice şi ofer întotdeauna un spectru 
complet al posibilelor interpretări politice ale faptelor, dar nu 
insist asupra unui punct de vedere concret; de fiecare dată subli¬ 
niez faptul că există o alegere. 

După cum am comentat anterior, aici prof. Dughin 
demonstrează, prin propriul exemplu, că nu este posibil să 
înţelegi o situaţie politică şi cu atât mai puţin să acţionezi 
asupra ei în mod eficace fără să observi, într-o primă fază, 
distincţia platonico-aristotelică între punctul de vedere al ob¬ 
servatorului şi cel al agentului, distincţie căreia cu câteva rân¬ 
duri mai înainte îi negase întreaga validitate. Chiar şi când 
observatorul şi agentul sunt sintetizaţi în aceeaşi persoană, 
perspectivele din care abordează faptele trebuie să rămână 
din punct de vedere formal distincte şi inconfundabile. 


11. OBLIGAŢIA DE A ALEGE 

In acelaşi timp, această alegere nu e doar o libertate, ci şi o 
obligaţie. Eşti liber să alegi, dar nu eşti liber să nu alegi. Nu există 
niciodată nimic de genul „neutralitate" politică sau ideologică. 

Revenim la tema alegerii forţate. Dreptul de a alege nu 
înseamnă nimic dacă nu implică şi dreptul de a alege dintre 

mai multe variante. De ce am fi obligaţi să alegem tocmai 
dintre alternativele oferite de prof. Dughin, fără a propune 
alternative diferite, un evantai de alegeri posibile diferite? 
Prof. Dughin, cu o candoare exemplară, exercită acest drept 
pe care îl neagă celorlalţi: „Naţional-bolşevicii (în numele 
cărora vorbeşte în acest pasaj) susţin idealismul obiectiv [...] 
şi materialismul obiectiv [...], refuzând să aleagă între ele" 1 . 
Numai Dumnezeu are dreptul să ne impună o alegere cate¬ 
gorică, finală, irecuperabilă. „Cine nu este cu Mine este îm¬ 
potriva Mea“ şi „Cine nu strânge cu mine risipeşte“, a rostit 
Dumnezeu. De atunci, maimuţoii satanici nu încetează să 
pretindă că deţin alegerea definitivă, obligatorie, cristali¬ 
zată intr-un dualism macabru. Nu aş putea să demonstrez ab¬ 
surdul situaţiei mai bine decât a făcut-o Otto Maria Carpeaux 
într-o eseu memorabil despre Shakespeare: 

Ani de-a rândul conştiinţa europeană a fost maltratată de pre¬ 
supusa obligaţie de a alege între Hitler şi Stalin - „nu există 
alternativă!". Apoi au vrut să oblige conştiinţa mondială să 
aleagă între Stalin şi Foster Dulles - „nu există alternativă!". Şi 
continuă apoi să ne impună aceste alternative peste tot, la fel de 
asemănătoare cu lupta absurdă între cele două case, Montague 
şi Capulet, adevărata temă din Romeo şi Julieta... Acesta este 
adevărul pe care Mercutio îl recunoaşte în momentul de lucidi¬ 
tate extremă din timpul agoniei sale, strigând - şi strigăm şi noi 
cu el: A plague o ’ both your housesl, „Ah, ciuma cadă pe-ale voas¬ 
tre case!"* şi amin. 2 


1. Citat în Alexandre Douguine, Leprophete de l’eurasisme. Avatar 
Editions, Paris, 2006, p. 133. 

* William Shakespeare, Romeo şi Julieta, trad. de Şt.O. Iosif, Edi¬ 
tura Mondero, Bucureşti, 2000, p. 77 (n. tr.). 

2. Otto Maria Carpeaux, „A politica, segundo Shakespeare", în 
Ensaios Reunidos, 1942-1978, îngrijire de ediţie, introducere şi note 



ÎMPOTRIVA BOLŞEVISMULUI DE DREAPTA 171 


Dacă casele sunt trei în loc de două, atunci ciuma să 

vină întreită. Nici un dughinism din lume nu mă va putea 

obliga să aleg între Consorţiu, Califat şi Imperiul Ruso-Chi- 

nez. Prof. Dughin chiar simplifică lucrurile pentru mine, 

sintetizând ultimele două elemente în Imperiul Eurasiatic, 

reducând alternativele la buna si vechea dualitate dintre ca- 

) 

sele Montague şi Capulet, vrând să ne îmbrace cu cămaşa 
de forţă a alegerii obligatorii. Aplague o’ botbyour houses\ 


12. ARME 

Aşadar, este oarecum incorect ca prof. Carvalho să fie prezentat 
drept „neutru" sau „imparţial", în vreme ce eu sunt „angajat" sau 
„motivat ideologic". Amândoi suntem angajaţi ideologic şi impli¬ 
caţi ştiinţific. Astfel, eu consider în continuare cele două fotografii 
ale noastre nu ca „Profesor vs Războinic", ci ca „doi profesori/răz- 
boinici, unul împotriva celuilalt". In cele din urmă, prof. Carvalho 
ţine o armă în mână. Nu o cruce, de exemplu. Şi, apropo, există 
câteva fotografii în care ţin în mână o cruce mare în timpul 
unor ceremonii religioase. De aceea nu înseamnă nimic. Reli¬ 
giile noastre sunt diferite, aşa cum sunt şi civilizaţiile noastre. 

Este clar că noi apărem în fotografii purtând arme, însă 
ce arme? A mea este o puşcă mică de vânătoare, care poate 
eventual să servească pentru apărarea casei, însă în mod 
normal este pentru uz sportiv şi, în acest caz concret, a fost 
folosită în mod deosebit pentru a omorî cobre înainte ca 
acestea să-mi muşte căţeii de talie mică (nu pe cel mare, care 
le mănâncă crezând că sunt cârnaţi care se mişcă). Deja cele 
ale prof. Dughin sunt arme de luptă, care privesc guvernul, 


de Olavo de Carvalho, Universidade da Cidade şi Topbooks, Rio, 
1999, voi. I, pp. 783-784. 

create în mod specific pentru a omorî fiinţe umane (nimeni 
nu a prins vreodată cobre sau tatu cu bazooka sau cu tan¬ 
cul), nu pentru a omorî unul sau doi, ci pentru a lichida la 
grămadă, cu sutele, cu miile. Cum să spui că diferenţa asta 
„nu ilustrează nimic“? Chiar nu există diferenţă între apă¬ 
rarea legitimă şi homicidul în masă? 

13. DUGHIN CONTRA DUGHIN (2) 

„Atât eu, cât şi prof. Dughin ne îndeplinim îndatoririle cu maximă 
dedicare, seriozitate şi onestitate. Insă aceste îndatoriri nu sunt 
aceleaşi. A lui este să recruteze soldaţi pentru lupta împotriva 
Occidentului şi instaurarea Imperiului Eurasiatic universal. A 
mea este să încerc să înţeleg situaţia politică a lumii pentru ca 
eu şi cititorii mei să nu fim reduşi la condiţia unor orbi aflaţi în 
bătaia puştii în contextul luptei globale; să nu fim târâţi de vâr¬ 
tejul Istoriei ca nişte frunze în furtună, fără să ştim de unde am 
venit şi nici încotro ne ducem.“ 

Aici sunt de acord într-o singură privinţă. E adevărat că scopul 
meu este „să recrutez soldaţi pentru lupta împotriva Occiden¬ 
tului şi instaurarea Imperiului Eurasiatic universal' 1 . Dar asta va 
fi posibil doar după ce voi fi obţinut o viziune corectă asupra 
situaţiei globale a lumii, bazându-mă pe o analiză precisă a 
echilibrului dintre puterile sale şi actorii săi principali. 

încă o dată prof. Dughin confirmă - după ce a negat - 
distincţia formală şi indispensabilă între punctul de vedere 
al observatorului ştiinţific şi al agentului politic. 


14. DIFERENŢA DINTRE NOI 

Aşadar, deocamdată, atât eu, cât şi prof. Carvalho avem aceeaşi 
sarcină. Dacă diferă felul în care înţelegem forţele dominante 
din lume şi cum le identificăm, asta nu înseamnă automat că eu 
sunt motivat exclusiv de alegerea politică şi geopolitică, iar că el 

e motivat doar de raţionamentul „neutru“ sau „ştiinţific". Amân¬ 
doi încercăm să înţelegem lumea în care trăim şi bănuiesc că 
amândoi facem acest lucru în mod cinstit. Dar concluziile noas¬ 
tre nu se potrivesc. Mă întreb de ce se întâmplă asta şi încerc să 
găsesc motive mai profunde decât simpla şi evidenta mea impli¬ 
care politică şi ideologică. Noi doi dorim să facem lumea noas¬ 
tră mai bună, nu mai rea. Dar avem viziuni diferite despre ceea 
ce este Binele şi Răul. Mă întreb în ce constă diferenţa. 

Diferenţa este următoarea. Eu, după ce mi-am asumat 
o poziţie cu graba indecentă a tinereţii, m-am întors ime¬ 
diat asupra ei şi am petrecut treizeci de ani - nu treizeci de 
zile - luptând cu propriile mele îndoieli, printre mii de ezi¬ 
tări, fără să reuşesc să mă decid asupra vreunui lucru, cu 
excepţia celor cu caracter experimental şi provizoriu, emi¬ 
ţând din nou păreri politice abia la patruzeci şi opt de ani, 
după ce am ajuns la nişte concluzii care îmi păreau rezona¬ 
bile, şi chiar şi aşa atrăgând mereu atenţia asupra posibilităţii 
de a greşi. Prof. Dughin nu a avut dubii nici măcar o zi: s-a 
decis asupra naţional-bolşevismului când încă era foarte 
tânăr şi continuă să-i fie fidel aceluiaşi program, care s-a 
dezvoltat în eurasiatism. Pur şi simplu nu a trecut prin peri¬ 
oada de abstinenţă reală în ceea ce priveşte opiniile, care este 
absolut necesară formării unui intelectual serios. 

15. DIFERENŢA DINTRE NOI (2) 

Cred că aceasta e rezultatul divergenţei dintre civilizaţiile noas¬ 
tre; avem fiecare ontologii diferite, antropologii şi sociologii dife¬ 
rite. Astfel, învinuirea şi demonizarea unuia de către celălalt sunt 
rezultatul poziţiilor „etnocentrice" necesare, nu argumente finale 
pentru alegerea unui rău mai mic. 

Absolut greşit. După cum vom vedea mai încolo, mintea 
prof. Dughin a fost formată mult mai mult de intelectualitatea 

occidentală decât de orice altă tradiţie spirituală a Orientu¬ 
lui, în vreme ce printre principalele influenţe care m-au 
format pe mine se numără Swami Dayananda Sarasvati, 
director al Academiei de Studii Vedice din Mumbay 1 , iar 
după aceasta m-am lăsat convins de orientalism până în 
punctul în care am devenit autor de studii islamice care au 
fost premiate de guvernul Arabiei Saudite. Diferenţa dintre 
noi constă în experienţa intelectuală personală, nu în cea 
dintre „civilizaţii". 

1 6. GHILIMELE ANESTETICE 

„El foloseşte toate instrumentele specifice propagandei politice: 
simplificarea maniheistă, etichetarea denigratoare, insinuările 
perfide, falsa indignare a vinovatului care face pe sfântul şi, last, 
not least, construcţia marelui mit al lui Georges Sorel - sau a 
profeţiei care se împlineşte singură -, care, simulând descrierea 
realităţii, ridică în aer un simbol aglutinam în speranţa că, prin 
aderarea publicului în masă, ceea ce este fals va deveni adevărat." 

Subliniind presupusul act al „genocidului" comunist ruso-chinez, 
prof. Carvalho joacă exact acelaşi joc al propagandei politice 
pure, adică se joacă cu falsa sensibilitate umanitară a publicului 
occidental, fără să bage de seamă, apropo, genocidul planificat, 
real şi existent aici şi acum, care are loc în Afganistan, Irak sau 
în Libia, pricinuit de asasinii americani însetaţi de sânge. 

Am menţionat anterior falsitatea monstruoasă a acestei 
comparaţii bazate pe inversarea completă a simţului propor¬ 
ţiilor. Asasinarea a 140 de milioane de cetăţeni neînarmaţi 
nu îi face părtaşi la genocid pe guvernanţii Rusiei şi Chinei, 


1. A se vedea declaraţia mea în acest sens în „Nota introdutoria" 
la A Longa Marcha da Vaca para o Brejo & Os Filhos da PUC. O 
Imbecil Coletivo II, Topbooks, Rio, 1998. 

exceptând situaţia în care sunt între ghilimele voit atenuan¬ 
te. Deja moartea soldaţilor în luptă, în număr de două mii 
de ori mai scăzut, este „genocid plănuit de asasinii ame¬ 
ricani însetaţi de sânge“. Fără ghilimele în original. 


17. O CHESTIUNE DE STIL 

[...] ca să imit aici stilul foarte „ştiinţific" de politică impus de 
prof. Carvalho [...]. 

Ce farsă! Prof. Dughin îi numeşte pe americani bloody 

murderers de atâtia ani si niciodată nu a avut nevoie de im- 
> > 

pulsul meu literar pentru asta. Mai mult decât atât, carac¬ 
terul ştiinţific sau lipsa acestuia nu rezidă în stilul rafinat 
sau nerafinat al scriiturii, ci în substanţa argumentelor sale. 
însuşi prof. Dughin acceptă drept ştiinţifice lucrările lui 
Karl Marx, al cărui stil este de o mie de ori mai violent decât 
al meu şi lipsit chiar de nota umoristică atenuantă care nu 
lipseşte niciodată atunci când scriu. 


18. PĂREREA MEA STUPIDĂ 

„Nu spun, desigur, că prof. Dughin ar fi necinstit. Dar se dedică 
în mod cinstit unui tip de luptă care, prin definiţie şi de când 
lumea şi pământul, întruchipează necinstea prin excelenţă." 

Cred că această teză este realmente stupidă. Nu spun că prof. 
Carvalho ar fi stupid, în nici un caz. Dar simt, sincer, că uzur¬ 
parea dreptului de judecată morală globală în asemenea cazuri, 
cum ar fi să spui ce e „cinstit" sau „necinstit", se încadrează per¬ 
fect în vechea tradiţie a stupidităţii extreme. 

(1) Din start, opinia că politica în general este regatul 
farsorilor şi al escrocilor e aceeaşi pe care Shakespeare o 

ilustrează în Romeo şi Julieta şi în alte piese, prostia mea ba- 
zându-se astfel măcar pe un precedent istoric ilustru care, 
dacă nu o îndreptăţeşte, măcar o înnobilează. 

(2) Cu toate acestea, cel mai frumos lucru în acest pasaj 
este că prof. Dughin apare ca purtător de cuvânt al relati¬ 
vismului cultural radical, ultimul si cel mai frumos vlăstar 
al modernismului occidental, despre care spune că îl urăşte 
cu întreaga sa fiinţă. 

Este inutil să pretinzi consecvenţă unui om care îşi declară 
public credinţa în iraţionalismul militant 1 , însă - doar pen¬ 
tru uzul meu propriu şi al cititorilor - mă întreb cum poate 
prof. Dughin să concilieze inexistenţa normelor morale uni¬ 
versale cu credinţa de creştin declarată public în faţa validi¬ 
tăţii universale a celor Zece Porunci. 

(3) A se observa faptul că el califică părerea mea drept 
„stupidă“, însă nu face nici cea mai mică încercare să arate 
de ce este stupidă. Adjectivul, presupune el, trebuie să fie 
dovada în sine. Odată etichetată drept stupidă, părerea 
mea devine automat stupidă prin simpla putere a etichetei. 
Conform lui Aristotel, acest mod de vorbire, care pretinde 
că exprimă ceea ce este evident, universal recunoscut şi de 
domeniul public, când în fapt nu este nimic din toate aces¬ 
tea, reprezintă însăşi definiţia argumentării eristice sau a 
controversei, retorica falsă a demagogilor şi farsorilor: „Este 
eristic raţionamentul care porneşte de la premise în apa¬ 
renţă probabile, dar nu în realitate." 2 


1. Alexandre Douguine, Le Prophete de l’eurasisme, ed. cit., 
pp. 146-147. 

2. Topicos, I03b23 [vezi Aristotel, „Topica", Organon, Editura 
Iri, Bucureşti, 1998, traducere, studiu introductiv şi note de Mircea 
Florian, 100b, p. 299 - n. tr.]. 

19. JUDECATĂ PRIN PRISMA PRESUPUNERII 

Astfel, fiind perspicace şi viclean, prof. Carvalho dă în mod con¬ 
ştient un argument foarte stupid cu scopul de a ajunge mai 
aproape de publicul dreptei americane „creştine", pe care încearcă 
să-l influenţeze. 

(1) Aici, din nou, prof. Dughin mă judecă prin prisma 
presupunerilor, fără să aibă cea mai vagă idee despre acti¬ 
vităţile mele reale. Nu am căutat niciodată să influenţez 
dreapta americană, cu toate că nu exclud posibilitatea de a 
încerca asta într-o zi, dacă mi se va părea oportun. M-am 
exprimat asupra ei doar când am fost invitat, în ocazii rare 
şi sporadice. întreaga mea activitate de profesor, scriitor şi 
conferenţiar este dedicată publicului brazilian prin articole 
publicate în presa din Sâo Paulo, un program de radio în por¬ 
tugheză şi cursuri săptămânale (tot în portugheză) pentru 
cei trei mii de membri ai Seminarului de filozofie. Institutul 
Inter-American recent înfiinţat are ca scop reunirea intelec¬ 
tualilor din cele trei Americi pentru schimb de informaţii 
şi opinii. Nu este nici un organ militant, nici de propa¬ 
gandă, deşi ar putea şi ar trebui să se pronunţe din punct 
de vedere moral în cazuri extreme ca acela al reţinerii unora 
dintre fellows în Venezuela. Şi este atât de indiferent faţă de 
întreaga politică „occidentalistă“, că printre primii fellows 
se numără dr. Ahmed Youssif El-Tassa, un musulman sta¬ 
bilit în China. 

(2) Folosirea repetată a ghilimelelor peiorative, care carac¬ 
terizează stilul literar gimnazial, apare aici pentru a nega, prin 
intermediul unui simplu artificiu grafic, faptul că americanii 
creştini sunt creştini. Creştin veritabil este prof. Dughin 
care, prin declaraţiile sale publice de religie relativistă, neagă 
deschis universalitatea celor Zece Porunci. 

20. REALITATEA A FOST INVENTATĂ ÎN EVUL MEDIU 

Si o idee filozofică: 

> 

„Cu toate acestea, tehnica filozofică milenară, care le este com¬ 
plet necunoscută acestor persoane, ne învaţă că definiţiile terme¬ 
nilor exprimă doar esenţe generale abstracte, posibilităţi logice, 
nu realităţi/ 1 

Ce este realitatea şi cum corespunde ea „definiţiilor 11 sau „idei¬ 
lor 11 variază considerabil de la o şcoală filozofică la alta. Ter¬ 
menul „realitate 11 în sine îşi are rădăcina în latinescul res, „lucru 11 . 
Insă cuvântul nu e la fel în greacă. La Aristotel nu întâlnim acest 
cuvânt - el vorbeşte despre pragma („acţiune 11 ), energia, dar în 
principal despre on, „fiinţa 11 . Aşadar, de „realitatea 11 , ca noţiune 
independentă de gândire (sau parţial dependentă - la Berkeley, 
de exemplu), e un concept occidental şi postmedieval, nu ceva 
universal. 

(1) Absolut greşit. Inexistenţa unui cuvânt într-o anu¬ 
mită limbă nu face ca pentru vorbitorii acelei limbi concep¬ 
tul corespondent să fie de neconceput, el putând fi exprimat 
prin parafraze, simboluri, formule matematice sau poate fi 
chiar implicit. Pentru ca limbile native să limiteze efectiv 
posibilităţile cognitive ale vorbitorilor săi, după cum pre¬ 
tindea nefericitul Benjamin L. Whorf, ar trebui demonstrat 
mai înainte că aceştia sunt incapabili să deseneze, să constru¬ 
iască, să imite prin gesturi, să compună muzică, să danseze 
etc. Dacă stocul de cuvinte ar limita stocul de percepţii şi 
idei, fiecare cetăţean ar putea să perceapă doar lucrurile al 
căror nume l-ar cunoaşte anticipat, iar bebeluşii ar fi inca¬ 
pabili să folosească suzeta corect înainte de a şti să pronunţe 
cuvântul „suzetă 11 . Universul abundă nu doar în lucruri fără 
nume, ci şi în idei fără nume. II provoc, spre exemplu, pe 
prof. Dughin să găsească un cuvânt în portugheză sau rusă 
care să numească anume conceptul pe care tocmai l-am 

emis în fraza anterioară. Acest cuvânt nu există; de unde tra¬ 
gem concluzia, conform criteriului prof. Dughin, că această 
frază nu a fost gândită niciodată, nici scrisă şi nici citită. 

(2) Este adevărat că termenul realitas, realitatis, apare abia 
în latina medievală ca derivat din latina veche res, rei. Acest 
ultim termen, tradus în mod curent drept „lucru“, are - cu 
toate acestea - deja în latina clasică sensul de „tot ceea ce 
este sau există într-un anume fel“*. Este folosit încă din 
vremea lui Cicero ca una dintre posibilele traduceri ale cu¬ 
vântului grec on, „a fi“. Termenul realitas, aşadar, nu aduce 
nimic nou, semnificând doar calitatea de a fi res. Să ne ima¬ 
ginăm, bazându-ne pe cunoştinţele precare de latină, că nimeni 
nu ar şti de existenţa unei fiinţe independente de mintea 
umană, până când vocabularul medieval nu ar trece terme¬ 
nul res din cheia substantivală în categoria calităţii. Este 
acelaşi lucru cu a presupune că nimeni nu a remarcat exis¬ 
tenţa forţei virile înainte de inventarea termenului „virili- 
tate“. De ce, de ce, fir-ar a naibii, mă obligă prof. Dughin 
să-i explic lucruri despre care ar fi putut să-l întrebe pe pro¬ 
fesorul de latină din gimnaziu? 

(3) Pentru Platon, Ideile sau Formele sunt entităţi care 
există în mod obiectiv, independente de mintea umană. Pen¬ 
tru Aristotel, sunt în egală măsură principii universale ale 
ontologiei şi obiecte ale naturii fizice. Aşa-numitul „realism 
al Ideilor“ este o componentă atât de esenţială platonismu¬ 
lui, încât practic nimeni din cei care îl studiază pe Platon 
nu a pus la îndoială acest fapt. 1 2 Nu trebuie să-i recomand 


1. Francisco Antonio de Souza, Novo Diciondrio Latino-Portugues, 
Lello, Porto, 1959, p. 856. 

2. Nici măcar Paul Natorp, care în 1903 a prezentat o interpre¬ 
tare kantiană a platonismului, explicând Ideile drept forme a priori, 

prof. Dughin ani de studiu ai unei bibliografii platonice de 
dimensiuni oceanice, de la Diogenes Laertios şi până la Gio- 
vanni Reale. Nu trebuie să-i amintesc despre felul în care 
Platon combatea persistent doctrinele sofistice care făceau 
din adevăr sclavul arbitrului uman. 1 Simpla lectură a Ban¬ 
chetului — anume a celui mai cunoscut pasaj - este suficien¬ 
tă pentru a demonstra dimensiunea greşelii sale. Ideea este 
definită ca fiind „veşnică, nu este supusă naşterii şi pieirii, 
nu sporeşte şi nu se împuţinează 1 * 2 . Ce are asta în comun cu 
psihicul uman care, depinzând de simţuri, este marcat de 
schimbare şi inconstanţă? Giovanni Reale rezumă: „Ideile 
sunt în mod repetat calificate de Platon drept adevăratul 
fel de a fi, de a fi în sine, a fi stabil şi etern 1 * 3 . In Phaidon, 

Platon deosebeşte eternitatea stabilă a Ideilor de inconstanta 
> > 

minţii umane care încearcă să se apropie de ele „prin mijlo¬ 
cirea întrebărilor şi răspunsurilor 11 , fără a putea să le înţe¬ 
leagă întru totul. 4 

Independente de mintea umană sunt, pentru Platon, nu 
doar eternele Idei, ci înseşi fenomenele lumii fizice, care le 


nu ajunge să le reducă la proiecţii ale minţii umane. Formele a priori, 
la urma urmei, sunt condiţii preliminare care formează posibilităţile 
minţii şi, datorită acestui fapt, nu depind de ea în nici un fel. A se 
vedea Plato’s Theory of Ideas. An Introduction to Idealism, trad. de 
Vasilis Poli tis şi John Connolly, Academia Verlag, 2004. 

1. A se vedea în acest sens eseul magistral al lui Jean Borella, 
„Platon ou la restauration de 1 ’intellectualite occidentale' 1 , la http:// 
rosamystica.kazeo.com/Platon-ou-la-restauration-de-l-intellectua- 
lite, r249002.html. 

2. Banquete, 2ioe2 [vezi Platon, Banchetul sau Despre iubire, 
Humanitas, Bucureşti, 2011, trad. de Petru Creţia, 211a, p. 148 - n. tr.]. 

3. Giovanni Reale, Por Uma Nova Interpretaţăo de Platăo, trad. 
de Marcelo Perine, Loyola, Sâo Paulo, 1997, p. 126. 

4. Phaidon, 78di. 



ÎMPOTRIVA BOLŞEVISMULUI DE DREAPTA l8l 


ilustrează pe acestea din urmă în faţa ochilor noştri: „Zeul 
l-a născocit [văzul] şi ni l-a dat pentru ca - observând roti¬ 
rile cereşti ale inteligenţei - să le aplicăm la revoluţiile pro¬ 
priei noastre gândiri 1 ' 1 . Cerul vizibil nu este doar exterior 
minţii umane, ci şi superior ei, servindu-i aproape ca mă¬ 
sură şi model, ajutând-o să-şi depăşească inconstanţa şi 
failibilitatea atunci când contemplă un simbol natural al 
Ideilor eterne. 

O bună analiză critică a studiilor platonice de-a lungul 
timpului este Images de Pluton et lectures de ses ceuvres, de 
Ada Neschke-Hentschke 2 , în care douăzeci de erudiţi revi- 
zitează cele mai celebre interpretări ale platonismului din 
Antichitate şi până în secolul XX. Puteţi căuta: nu veţi găsi 
nici o singură interpretare care să nege existenţa „realismului 
Ideilor". 

Este un idealism subiectiv, care reduce totul sau aproape 
totul la proiecţii ale minţii umane, mergând astfel mult mai 
departe decât relativismul sofistic sau scepticismul pyr- 
rhonic - acesta este fenomenul cu adevărat modern, necu¬ 
noscut Greciei antice. Este un alt punct de care istoricii 
filozofiei nu s-au îndoit niciodată. 3 


1. Platon, Timaios, Opere VII, Editura Ştiinţifică, Bucureşti, 1993, 
trad. de Cătălin Partenie, ediţie îngrijită de Petru Creţia, 47b-c, 
p. 161. A se vedea, de asemenea, Republica, X, ş3od şi 617b. 

2. Ada Neschke-Hentschke, cu participarea lui Alexandre Etienne, 
Images de Platon et lectures de ses ceuvres. Ies interpretations de Platon 
a travers Ies siecles, Editions de l’Institut superieur de philosophie/ 
Editions Peeters, Louvain-Paris, 1997. 

3. Cărţile despre acest subiect sunt atât de numeroase, încât sin¬ 
gura dificultate să le citez este l’embarras du choix. Sugerez, aleatoriu, 
patru dintre cele mai bune: Alain Renaut, L ’Ere de l’individu. Con- 
tribution a une histoire de la subjectivite, Gallimard, Paris, 1989; 

21 . REALITATE ŞI CONCEPT 

Diferite culturi nu ştiu ce înseamnă „realitatea". Este un con¬ 
cept, nimic mai mult. Un concept între multe altele. 

Realitatea nu poate fi un concept, pentru că semnifică 
„tot ceea ce este“, este câmpul atotcuprinzător al experienţei, 
deschis şi ireductibil la alte concepte, câmpul în care oame¬ 
nii există şi produc concepte (altele decât cârnaţii, maşinile, 
poemele, crimele, legile etc.). Dacă realitatea ar fi doar un 
concept, nu am putea să existăm în interiorul ei şi ar trebui 
să folosim un alt cuvânt - „univers", „lume", „a fi", „totali¬ 
tate" sau cum s-ar dori altfel - pentru a desemna ceea ce ne 
transcende, înglobează şi conţine. Se poate ca termenul 
„realitate" să nu fie cel mai indicat pentru acest lucru, însă 
conţinutul intenţional pe care îl indică este universal clar 
în spatele unei varietăţi de cuvinte şi simboluri care indică 
acelaşi lucru. Prof. Dughin comite aici greşeala clasică a 
psihologismului, atât de îndeaproape analizat de Husserl, 
care constă în a confunda gândirea cu un lucru gândit, atri- 
buindu-i acestuia propriile sale limitări. 1 Când gândim, spre 
exemplu, „univers", acest gând aduce cu sine ceva pozitiv, 

însă ştim imediat - sau ar trebui să ştim - că universul real 
> ) 


Ferdinand Alquie, La Decouverte metaphysique de l’homme chez Des- 
cartes, P.U.F., Paris, 1950; Charles Taylor, Sources ofthe Seif. The 
Making of the Modern Identity, The Harvard Univ. Press, Cam- 
bridge, Mass., 1989; Georges Gusdorf, Les Sciences humaines et la 
pensee occidentale, II: Les Origines des Sciences humaines , Payot, Paris, 
1967 (în special pp. 484 şi urm.). 

1. A se vedea notele mele la „Edmund Husserl contra o psico- 
logismo", transcriere (necorectată) a cursurilor susţinute în 1987 la 
Rio de Janeiro. Reprodusă (piratată) la www.4shared.com/0ffice/ 
kcbWe2YA/edm und_husserl_contra_o_psicol.html. 

transcende infinit acest conţinut. Această capacitate de a 
înrobi gândirea faţă de conştiinţa lucrurilor ce nu pot fi 
gândite, aflate în afara gândirii, sau care se pot supragândi, 
este în toate epocile şi culturile marca inteligenţei umane 
sănătoase - ceea ce Henri Bergson numea „suflet deschis“, în 
opoziţie cu „suflet închis“ care admite doar existenţa lucru¬ 
rilor pe care le gândeşte. Sufletele deschise sunt Confucius 
si Laozi, Platon si Aristotel, Ibn ‘Arabi si Rumi, Shânkara 

y 7 y 7 y 7 

si Râmana Maharshi, Soloviov si Berdiaev. Sufletele închise 

y 7 y 

sunt Spinoza şi Rousseau, Kant şi Fichte, Marx şi Lenin, 
Mao şi Pol Pot, pe scurt, toţi revoluţionarii. 


22. RASISM INTELECTUAL 

Deci impunerea lui ca ceva universal şi evident este un fel de 
„rasism 11 intelectual. 

Această întreagă acuzaţie de rasism, cu sau fără ghilimele, 
pleacă de la premisa demnităţii egale dintre toate rasele, care 
este un concept universal fondat pe uniformitatea generală 
a naturii umane. Negarea universalităţii identităţii naturii 
umane în numele diversităţii de rase si culturi le-ar trans- 

y y 

forma în limita insurmontabilă a întregii cunoaşteri umane, 
justificând automat, spre exemplu, incomensurabilitatea dintre 
o „stiintă iudaică“ si o „stiintă ariană“ si alunecând în cel mai 
stupid şi feroce rasism. Tertium non datur : fie există o natură 
umană universală, fie nimic nu poate fi folosit ca argument 
împotriva rasismului, exceptând momentul în care se face în 
numele unei convenţii culturale care, la rândul său, nu va 
putea revendica în mod raţional nimic împotriva culturilor 
străine sau adverse care au o convenţie opusă. 

23. RELATIVISM ABSOLUT ŞI RELATIV 

înainte de a vorbi despre „realitate" trebuie să studiem pe îndelete 
o anume cultură, civilizaţie, ethnos şi limbaj. 

Da, fără îndoială, însă nu pentru a cădea în capcana de a 
lua simple acte culturale drept norme epistemologice. Simpla 
posibilitate de a studia comparativ varii culturi presupune 
universalitatea criteriului comparativ. Când acest criteriu 
este combătut de datele descoperite empiric, el trebuie co¬ 
rectat tocmai pentru că se recunoaşte că nu era atât de uni¬ 
versal pe cât trebuia sau pe cât se presupunea iniţial. Acesta 
este exact opusul negării posibilităţii unui criteriu universal. 
O ştiinţă nu poate să studieze culturi diferite şi să proclame 
în acelaşi timp că face acest lucru pornind de la prejudecăţi 
culturale lipsite de orice fundament ştiinţific. Relativismul 
este, prin definiţie, relativ, adică limitat. 


24. RELATIVISM ABSOLUT ŞI RELATIV (2) 

Regula Sapir-Whorf, tradiţia antropologiei culturale a lui F. 
Boaz şi antropologia structurală a lui C. Levi-Strauss ne învaţă 
să fim foarte atenţi cu termenii care au o semnificaţie completă 
şi evidentă numai intr-un context concret. Cultura rusă şi cea 
chineză înţeleg diferit ce sunt „realitatea", „faptele", „natura", 
„obiectul". Cuvintele corespondente au propriul lor înţeles. 

Ne întoarcem în acelaşi punct: ori relativismul cultural 
este relativ, ori nici o comparaţie între culturi nu este posi¬ 
bilă. Dacă, să zicem, între imagini diferite cu elefanţi, docu¬ 
mentate în varii culturi, nu discernem o structură comună 
si o referinţă la un anumit animal care există în natură, 
care nu a fost inventat de nici una dintre ele, cum putem 

compara aceste imagini şi spune că diferite culturi au idei 
diferite despre elefant? Orice comparaţie între punctele de 
vedere presupune, prin definiţie, o comparaţie mai mare 
care să le includă pe toate şi care să nu se rezume la nici una. 


25. SUBIECT ŞI OBIECT 

Dualismul subiect/obiect este o caracteristică specifică mai de¬ 
grabă Occidentului. 

Ce prostie! Nici o doctrină orientală nu a negat vreo¬ 
dată acest dualism ca dat al experienţei, implicit de altfel în 
banalul fapt că nu cunoaştem tot ce ne înconjoară. Ceea ce 
unele dintre ele au făcut a fost să nege validitatea absolută 
în planul universalităţii metafizice. Spun „unele dintre ele“ 
pentru că până şi cel mai extrem doctrinar al Unităţii Abso¬ 
lute, Mohieddin Ibn ‘Arabi, admitea un dualism rezidual 
insurmontabil între suflet şi Dumnezeu, exigenţă ce decurge 
din însăşi Dragostea divină. 


2 6 . ESENŢĂ LOGICĂ 

„Esenţa logică" este un alt concept pur occidental. Există şi alte 
filozofii cu structuri conceptuale diferite - cea islamică, cea hin¬ 
dusă, cea chineză. 

A spune că „«esenţa logică» este un concept pur occi¬ 
dental" este echivalent cu a spune că în afara Occidentului 
nimeni nu a reuşit niciodată să distingă între conţinutul 
unei simple idei (esenţă logică) şi natura reală a unei enti¬ 
tăţi (esenţa reală sau ontologică). Ab, cât de obtuzi ar tre¬ 
bui să fie orientalii aceştia pentru ca afirmaţia prof. Dughin 



l8 6 OLAVO DE CARVALHO 


să însemne ceva! Şi-apoi mai şi spune că eu sunt cel care 
îi ofensează. 


27. EXISTENŢĂ ŞI DOVADĂ 

„Dintr-o definiţie nu se poate niciodată deduce că lucrul definit 
există.“ 

Să dovedeşti existenţa nu e lucru uşor. Filozofia lui Heidegger 
şi, înaintea lui, fenomenologia husserliană au încercat să abor¬ 
deze, cu succes problematic, „existenţa" în sine. 

(1) Prof. Dughin face o confuzie crasă între a constata 

existenţa şi a o explica. Dacă nu am fi constatat-o, nu ni 

s-ar fi năzărit niciodată s-o explicăm. Acest lucru se aplică 

atât existenţei în general, cât şi obiectelor existente. In ceea 

ce o priveşte, cred că sunt suficiente cuvintele lui Louis 

Lavelle: „Există o experienţă iniţială care este implicită în 

toate celelalte si care le conferă fiecăreia dintre ele intensi- 
> 

tatea şi profunzimea sa: este experienţa prezenţei fiinţei. Recu¬ 
noaşterea acestei prezenţe înseamnă recunoaşterea, în acelaşi 
act, a participării eului la fiinţă." 1 

Fără această experienţă esenţială, nici o alta nu este posi¬ 
bilă şi ar fi o nesocotinţă de neconceput să încercăm să 
facem astfel încât constatarea prezenţei fiinţei să depindă 
de posesia unei „probe". Existenţa este un dat iniţial, nu 
materie pentru dovadă. Nu ar fi posibilă nici o dovadă, 
după cum ne învăţa Mârio Ferreira dos Santos, fără a con¬ 
simţi iniţial că „ceva există" sau „ceva este". 2 

1. Louis Lavelle, La presence totale, Aubier, Paris, 1934, p. 25. 

2. Mârio Ferreira dos Santos, Filosofia Concreta, E-Realizaţoes, 
Sâo Paulo, 2009, p. 67. 

(2) Este o nesăbuinţă şi să spui că Husserl sau Heidegger 
au încercat să „demonstreze existenţa 11 . Salvându-i onoarea 
prof. Dughin, care ar ieşi foarte şifonat dacă ar spune aşa 
ceva, emit ipoteza că traducătorul său a confundat verbele 
în limba engleză, înlocuind probe („a investiga 11 ) cu prove 
(„a dovedi 11 ). Nici Husserl şi nici Heidegger nu au încercat 
vreodată să „dovedească existenţa 11 . Ceea ce au făcut ei a fost 
să investigheze (to probe ) existenţa. Leibniz spunea că între¬ 
barea fundamentală a întregii investigaţii filozofice este: 
„De ce există ceva în loc să nu fie nimic? 11 Observaţi: „de ce“, 
nu „dacă“. Dacă nimic nu ar exista, nimic nu ar fi investi¬ 
gat. Existenţa existenţei nu este materie de îndoială, nici de 
investigaţie. Acestea pot fi cauzele, fundamentele, motivul 
de a fi, formele sale, structura sa şi aşa mai departe. 

Cât priveşte existenţa uneia sau a celeilalte fiinţe în mod 
deosebit, constatarea sa este, de asemenea, condiţia prelimi¬ 
nară pentru căutarea oricărei explicaţii. 


28. JOC DE SCENĂ 

„Pentru asta trebuie spartă coaja definiţiei şi analizate condiţiile 
care se impun pentru existenţa acelui lucru. Dacă respectivele 
condiţii nu se autocontrazic, excluzând in limine posibilitatea 
existenţei, chiar şi aşa existenţa respectivă nu este dovedită. Pen¬ 
tru a ajunge la acel punct va fi nevoie să culegi din lumea expe¬ 
rienţei date factuale care nu doar să o dovedească, ci să o şi 
confirme în deplină concordanţă cu esenţa definită, excluzând 
posibilitatea de a fi vorba de un lucru diferit, care să coincidă cu 
altul doar în aparenţă. 11 

Acesta este un tip de abordare pozitivistă complet desconsiderat 
de structuralism şi de Wittgenstein mai târziu. E o afirmaţie 
ridicolă din punct de vedere filozofic şi foarte naivă. Dar toate 
aceste consideraţii sunt detalii de importanţă minoră. întregul 

text al prof. Carvalho este atât de înţesat de afirmaţii pedante şi 
incorecte (sau complet arbitrare), încât nu mai pot continua. 
Este cam agasant. Prefer să trec direct la subiect [...]. 

(i) Acesta nu este un argument. Este un joc de scenă. 
Este dropping names, este superficialitate disimulată într-un 
pretext pentru a fugi de o discuţie care se pierde într-un mod 
ofensator. Ceea ce am descris în paragraful citat este o pro¬ 
cedură elementară a metodologiei ştiinţifice care - cel puţin 
pentru că nu există alta care să o înlocuiască - continuă să 

fie folosită în toate laboratoarele si institutele de cercetare 

> 

din lume, şi care nici nu pleacă urechea la ceea ce credeau 
Wittgenstein, Levi-Strauss, Boas, Whorf, Sapir şi tutti quanti. 
Observaţi că, exact cum a procedat cu ultimii trei, prof. 
Dughin nu face nici cel mai mic efort pentru a apăra opi¬ 
niile primilor doi. Nici măcar nu menţionează care sunt păre¬ 
rile acestora. Nu le expune, nu le redă pe scurt, nici măcar 
nu indică unde se găsesc. Se limitează la a le prezenta vag, 
pe scurt, adăugând în notele de subsol nişte titluri de cărţi 
fără să indice numărul paginilor corespondente. Odată să¬ 
vârşită această acţiune, le consideră pe toate corecte şi 
demonstrate, astfel încât cine nu le acceptă in totum şi fără 

discuţii este descalificat automat din dezbatere si nici măcar 
> > 

nu merită să fie comentat. Cine nu vede că aceasta nu este 
nici filozofie şi nici argumentaţie, ci o tentativă grotescă de 
a intimida prin intermediul apelului la autorităţile care 
sunt luate drept incontestabile şi atât de universal acceptate 
că nici nu este nevoie să se repete ceea ce spun, fiind sufi¬ 
cientă menţionarea numelor pentru a-i induce imediat bietu¬ 
lui interlocutor cel mai pios şi evlavios sentiment de frică 
reverenţioasă? Acesta nu este nici măcar un argumentum 
auctoritatis, este o caricatură a unui argumentum auctoritatis, 
este, aşa cum spunea Aristotel, considerarea drept premise 

a „opiniilor care par să fie unanim acceptate, când în reali¬ 
tate nu sunt“. Este o eristică dintre cele mai joase, mai ab¬ 
jecte, mai demne de dispreţ. 

Observaţi că anterior [20(3)], folosindu-mă de o interpre¬ 
tare a lui Platon care - aceasta da! - este unanim si milenar 

) 

consacrată, încât orice student la filozofie are obligaţia să o 
cunoască, nu mi-am permis nici măcar atunci să o prezint 
drept atât de universal acceptată, încât acest lucru să mă scu¬ 
tească să demonstrez ceea ce spuneam. Am rezumat interpre¬ 
tarea, cu surse exacte, primare şi secundare, şi am argumentat 
în favoarea ei, astfel încât toţi să înţeleagă despre ce vor¬ 
beam şi să poată să evalueze ei înşişi dacă aveam dreptate 
sau nu. Nimic din toate acestea la prof. Dughin: el face 
aluzii superficiale la jumătate de duzină de nume şi merge 
înainte, cu pieptul în faţă, simulând superioritate, arătând 
dispreţ faţă de adversarul nepregătit şi incult care nici nu 
merită explicaţii despre lucruri atât de evidente şi arhicu¬ 
noscute. Ce comedie! 

(2) Prof. Dughin, crezând că orice lucru pe care aceşti 
indivizi l-au dispreţuit este automat exclus din universul inte¬ 
lectual decent, demonstrează o supunere necritică, chiar 
fanatică, faţă de crema intelectualităţii moderne occidentale 
relativiste, structuraliste, deconstructiviste care, din pers¬ 
pectiva tradiţionalistă pe care şi-o atribuie, nu ar trebui şi 
nici nu ar putea să aibă vreo autoritate. 

încolţit de un adversar căruia nu ştie ce să-i răspundă, 
apostolul creştinătăţii ortodoxe se dezbracă de straiele bise¬ 
riceşti şi se înfăţişează ca un intelectual parizian sau un edi¬ 
tor la Social Text. 

(3) In orice dezbatere erudită este de bază şi esenţială 
distincţia între ceea ce trebuie discutat de drept şi ceea ce 
se poate presupune, deoarece este universal acceptat şi face 

parte dintr-o formare academică uzuală. Fără un teren comun 
al unei culturi superioare împărtăşite nici o discuţie nu este 
posibilă. Datele de bază ale istoriei filozofiei constituie exem¬ 
plul cel mai tipic pentru ceea ce spun. Nimeni nu poate intra 
într-o dezbatere filozofică fără a considera un dat faptul că 
adversarul cunoaşte esenţialul platonismului, al aristotelis- 
mului, scolasticii, cartezianismului etc. si ştie să facă distinc- 
ţia între punctele consensuale, consolidate de o îndelungată 
tradiţie a studiilor, şi zonele problematice, supuse încă inves¬ 
tigaţiei şi discuţiei. Nu este tolerabil, aşadar, ca un par¬ 
ticipant la un dialog academic să ignore datele de bază ale 
istoriei platonismului şi, în plus, să preia nişte doctrine recen¬ 
te, destul de contestate si combătute, ca si când ar fi unanim 
acceptate, ca şi cum negarea lor ar fi un semn de ignoranţă 
şi lipsă de pregătire. Din toate acestea nu pot decât să trag 
concluzia că formarea prof. Dughin a fost deficientă în 
filozofia antică si foarte încărcată cu lecturi la modă, care 
l-au impresionat până în punctul în care s-au consolidat în 
mintea sa drept purtătoare de concluzii definitive - con¬ 
sensul universal al istoricilor în ceea ce priveşte realismul 
platonic sau originea modernă a subiectivismului gnoseo¬ 
logic. Este dificil de discutat cu o minte care inversează pro¬ 
porţiile lucrurilor certe şi incerte, ignorând premisele acceptării 
universale şi apelând la autoritatea unor consensuri inexis¬ 
tente. 

(4) Mai mult, el nu-şi dă seama, sau se preface că nu-şi 
dă seama, că toate presupusele autorităţi pe care mi le flu¬ 
tură pe sub nas cu aer triumfalist se înscriu pe linia moştenirii 
kantiene care, după propriile sale spuse 1 , sunt întruchiparea 
supremă a perversităţii occidentale. 


1. Le Prophete de l’eurasisme, ed. cit., pp. 132-133. 

De când Kant a deschis abisul insurmontabil al „forme¬ 
lor a priori“ dintre subiect şi obiect, descoperirea unei con¬ 
strângeri apriorice care să limiteze şi să formeze în secret 
percepţia pe care o avem asupra lumii s-a transformat într-o 
pasiune obsesivă pentru cei mai tipici şi notorii gânditori 
occidentali. Fiecare dintre ei încercă să sape mai adânc pe 
fundul abisului, demonstrând că nu cunoaştem nimic direct, 
că totul ajunge la noi prin intermediul unor lentile defor¬ 
matoare, al unui văl de ber de interpretări anterioare pe 
care distinsul autor al teoriei este, ca un nou Kant, primul 
care le descoperă. Lista descoperitorilor de constrângeri apri¬ 
orice este mare. Mă limitez la a-i menţiona pe cei care ies 
cel mai mult în evidenţă. Aceste constrângeri a priori nu sunt 
totdeauna în sens strict, kantian; unele s-au format de-a 
lungul experienţei; însă rămânând necunoscute subiectului 

cunoscător individual a cărui formă a cunoaşterii o formea- 

) 

ză şi o determină, funcţionează ca autentice forme a priori 
în legătură cu actele cognitive conştiente realizate de bietul 
nefericit. Să vedem: 

1. Hegel spune că legile invizibile ale Istoriei se suprapun 
tuturor conştiinţelor individuale (cu excepţia lui, desigur), 
în asa fel încât, atunci când credem că ştim ceva, ne înse- 
lăm: Istoria este cea care gândeşte, Istoria cunoaşte, Isto¬ 
ria care, posesoare a unei „viclenii a raţiunii", ne mută de 
ici-colo după un plan secret. 

2. Arthur Schopenhauer declară că conştiinţa individuală 
trăieşte într-o lume a iluziilor, mişcată, fără să o ştie, de forţa 
Voinţei universale care determină totul fără motiv. 

3. Karl Marx spune că ideologia de clasă - un sistem de 
credinţe implicite care invadează cu omnipotenţă invizibilă 
întreaga cultură care ne înconjoară - preformează şi defor¬ 
mează viziunea noastră asupra lumii. Singurul care poate 

da la o parte acest văl şi pătrunde lucrurile aşa cum sunt ele 
este proletariatul, a cărui ideologie de clasă, nefiind funda¬ 
mentată pe interesul de a explora proximitatea, coincide cu 
realitatea obiectivă. Cum a fost posibil ca primul care a 
descoperit această realitate obiectivă să fie el însuşi un bur¬ 
ghez, care cunoştea proletariatul doar de la distanţă, e un 
lucru pe care el nu-1 explică, şi nici eu. 

4. Dr. Freud spune că întreaga noastră viziune asupra 
lucrurilor este formată şi deformată din cea mai fragedă 
pruncie prin lupta dintre sine şi supraeu, în aşa fel încât ceea 
ce percepem drept realitate nu este, în general, mai mult 
decât o proiecţie a complexelor inconştiente, o distorsionare 
din care ne putem elibera numai după câţiva ani de şedinţe 
de psihanaliză de două sau trei ori pe săptămână, care costă, 
de altfel, o avere. 

5. Cari G. Jung spune că nimeni n-a dat de capăt acestei 
probleme. Nu suntem separaţi de realitate doar prin struc¬ 
tura psihicului nostru infantil, ci şi prin scheme cognitive 
care datează de la începuturile timpurilor - „arhetipurile 
inconştientului colectiv 11 . Aici drumul eliberării, fără garanţia 
succesului, trece prin câteva decenii de studiu al mitologiei, 
religiilor comparate, alchimiei, magiei, astrologiei, diavo¬ 
lului. Singura diferenţă între Jung şi nenumăraţii săpători 
de „forme a priori" este că, la o vârstă foarte înaintată, el a 
avut măcar demnitatea să recunoască faptul că nu mai înţe¬ 
legea nimic şi să admită că doar Dumnezeu ştie răspun¬ 
surile. 1 


1. Memories, Dreams, Reflections, trad. de Richard şi Clara Winston, 
Pantheon Books, New York, pp. 354 şi 359 [vezi şi Amintiri, vise, 
reflecţii, trad. de Daniela Ştefanescu, Humanitas, Bucureşti, 1996 - 
n. red.]. 

6. John B. Watson şi B.F. Skinner declară inexistentă 
conştiinţa individuală, care este doar o falsă impresie creată 
de jocul mecanic al reflexelor condiţionate. 

7. Alfred Korzybski şi Benjamin L. Whorf declară că ne 
imaginăm că înţelegem realitatea, dar că, din nefericire, „pre¬ 
judecăţi aristotelice 11 forţate în structura idiomurilor noastre 
şi împământenite în subconştientul nostru ne împiedică să 

vedem lucrurile asa cum sunt. 

) 

8. Ludwig Wittgenstein spune că practic nu cunoaştem 
nimic din realitate, că tot ceea ce facem este să trecem de la 
un „joc de limbaj“ la alt „joc de limbaj“, fără mult sau chiar 
nici un control asupra a ceea ce facem. 

9. Levi-Strauss spune că, atunci când pretindem să cu¬ 
noaştem lumea exterioară şi să acţionăm ca propriii stăpâni, 
nu facem nimic altceva decât să ne supunem inconştient 
regulilor structurale aplicate în societate, cultură, în ordinea 
familială, în limbaj etc. 

10. Michel Foucault schimbă deja foaia şi spune că fiinţa 
umană nici măcar nu gândeşte: „este gândită“ de limbaj, 
fără să aibă nici o contribuţie decisivă la acest capitol. 

11. Deconstructivismul lui Jacques Derrida pune punct 
pretenţiilor cognitive ale conştiinţei umane, jurând că nimic 
din ceea ce spune nu se referă la date ale lumii exterioare, 
iar un discurs doar face trimitere la un alt discurs, iar acesta 
la altul şi aşa mai departe, universul cognitiv uman fiind în¬ 
conjurat de un perete de cuvinte fără semnificaţie extraverbală. 

Este nevoie să mai adaug ceva? Cine doreşte să cunoască 
universul-cadru al lecturilor propuse studenţilor la filozofie 
de astăzi, în Europa şi în Americi, va recunoaşte că aceste 
unsprezece etape - şi cele multe intermediare - descriu 
linia celei mai influente evoluţii a gândirii occidentale din 
ultimii două sute de ani. Ei bine, pe această linie vom observa 

o trăsătură de uniformizare şocantă: proclamarea generală 
şi din ce în ce mai ostentativă a goliciunii conştiinţei 
individuale, supunerea sa din ce în ce mai completă forţe¬ 
lor anonime si inconştiente care o determină si o limitează 
) ) ) 

din toate părţile. Sunt atât de mulţi determinanţi apriorici, 
atât de mare este forţa lor şi atât de mari pereţii pe care îi 
înaltă între subiectul care cunoaşte si obiectul cunoscut, 
încât ajunge să fie înfricoşător cum, cu atâtea bandicaps meta¬ 
fizice, gnoseologice, sociologice, antropologice şi lingvistice, 
biata fiinţă umană încă mai este capabilă să înţeleagă că 
vacile dau lapte şi găinile fac ouă. 

Din aceste constatări putem să extragem nişte întrebări: 

1. Câtă neruşinare sau câtă ignoranţă trebuie să acumu¬ 
leze un individ pentru ca, în faţa unui asemenea asalt general 
şi implacabil, pricinuit de conştiinţa individuală în numele 
factorilor impersonali şi colectivi, să continue să declare că 
„individualismul“ este caracteristica definitorie a culturii 
occidentale moderne? 1 

2. Cum poate acest individ să-şi declare public ura faţă de 
moştenirea kantiană şi în acelaşi timp să se folosească de ea, 


i. Acest individualism există, de altfel, însă nu fără contradicţii 
interne care, uneori, îl transformă în opusul a ceea ce pare. Cine 
poate să nege, spre exemplu, că impactul ideologiilor egalitare şi 
colectiviste, aparent împotriva oricărui individualism, a sfârşit prin a 
alimenta în masă o serie întreagă de ambiţii individualiste întărite de 
un spirit de revendicare nerăbdător? Cine poate nega că „eliberarea 
sexuală", unul dintre punctele-forte ale mişcării de stânga moderne, 
trezeşte o anxietate de satisfacţii erotice care duce individualismul 
egoist la ultimele sale consecinţe? Fără revendicarea „colectivistă" a 
feminismului, nici o femeie nu ar avea pretenţia suprem individualistă 
de a fi „stăpâna propriului său corp", ajungând chiar să creadă că are 
dreptul să omoare un bebeluş doar ca să-şi păstreze linia taliei. 

luând-o drept autoritate absolută şi insurmontabilă, în faţa 
căreia nu mai e nevoie de argumente, şi a cărei simplă men¬ 
ţionare ar trebui să-i închidă gura adversarului? 

3. Cum poate acest tip de creier straniu să concilieze oroa¬ 
rea publică faţă de „separarea subiect-obiect“ cu încrederea 
plină de devotament pe care o conferă doctrinelor care au 
subliniat cel mai mult această separare, încât îi neagă fiinţei 

umane orice acces la adevărurile universale si chiar si la cele 

> > 

particulare? 

După Aristotel, cunoaşterea adevărului este un dar natu¬ 
ral al fiinţei umane, împiedicat doar de factori accidentali 
sau de privaţiuni forţate. Conform acelor iluştri descope¬ 
ritori de „forme a priori“ se întâmplă exact opusul: cunoaş¬ 
terea adevărului este o întâmplare rară şi excepţională care 
poate, în cea mai bună dintre ipoteze, să li se fi întâmplat 
lor, pionierilor care dau la o parte vălul acoperitor, fiindu-i 
negată restului speciei umane. 

Un fenomen care mi-a atras întotdeauna atenţia este 
faptul că guvernele unora dintre naţiunile cele mai puternice 
de pe Terra fac atâtea eforturi şi cheltuie atâţia bani pe cer¬ 
cetări destinate să creeze mijloace tehnice pentru a subjuga 
şi înrobi ceva atât de neînsemnat şi inofensiv - în opinia 

acestor maeştri - cum e conştiinţa umană individuală. De 
) ) ) 

ce atâtea eforturi pentru a-i face vulnerabili şi a-i subjuga 
pe cei care nici nu pot nimic şi nici nu ştiu nimic? Câini ai 
lui Pavlov, control behaviorist al comportamentului, spălare 
pe creier chineză, MK-Ultra, inginerie socială şi psihologică 
lui Kurt Levin, programare neurolingvistică - şi lista poate 
continua. Simpla observare a contrastului grotesc dintre pre¬ 
supusa debilitate a victimei şi dimensiunea arsenalului mobi¬ 
lizat pentru a o domina este suficientă deja pentru a arăta 
că există ceva greşit în legătură cu toate filozofiile condiţiei 

apriorice, mai exact cu toţi moştenitorii legitimi şi bastarzi 
ai lui Immanuel Kant. Faptul că prof. Dughin apelează la 
această descendenţă cu devotamentul unui credincios în în¬ 
cercarea de a-si intimida adversarul arată că nu se ruşinează 

y > 

să se folosească de cele mai absurde, contradictorii si in- 
compatibile resurse. 

Sper sincer că o face din prefăcătorie machiavelică, pentru 
că, dacă el chiar crede sincer în acest caleidoscop de incon¬ 
gruenţe, ne aflăm în faţa unui caz de „delir de interpretare 11 de 
un nivel neîntrezărit vreodată de descoperitorii acestei patologii. 


29. AH, CÂT SUNT DE RANCHIUNOS! 

Textul prof. Carvalho lasă să se simtă o ură profundă. Este un 
fel de resentiment (în sens nietzschean) care îi dă o aparenţă 
stranie. Ura în sine este complet legitimă. Dacă nu putem urî, 
nu putem iubi. Indiferenţa este cu mult mai rea. Aşadar, ura 
care îl macină pe prof Carvalho e un lucru de laudă. Să vedem 
aşadar ce urăşte el şi de ce. Gândindu-mă la cuvintele lui ajung 
la concluzia că el urăşte Orientul ca atare. 

Am urât multe lucruri pe lumea aceasta, aproape mereu 
pe nedrept. In copilărie, mai mult decât orice, injecţiile cu 
penicilină, chiar dacă mi-au salvat viaţa. Apoi am urât bu¬ 
dinca de pâine, care aproape că m-a omorât - din vina mea, 
nu din vina ei -, când m-am îmbuibat cu conţinutul său 
pufos cu mult peste ce recomanda prudenţa umană, şi, printre 
colicile intestinale homerice, am prins oroare pentru totdea¬ 
una faţă de alimentul inocent. Am urât acele instituţii res¬ 
pingătoare numite conservatoare de muzică, unde nimeni nu 
înţelegea incomensurabilitatea matematică dintre zece degete 
şi şapte clape, pentru mine un fapt evident insurmontabil. 
Am urât geometria lui Euclid, suspectându -1 pe profeso- 

rul meu la această disciplină că avea intenţia perversă să mă 
facă să mă simt idiot când afirma, cu cea mai inocentă figură 
din lume, că două puncte însumate realizează un segment 
de linie. Mai târziu am urât practic toate guvernele brazilie¬ 
ne pe care le-am cunoscut, cu excepţia scurtului şi onora¬ 
bilului mandat al lui Itamar Franco. Am urât, de asemenea, 
varii tipuri de filme, şi chiar am făcut o listă în acest sens 
cu titlul „Urăsc din tot sufletul meu“: filmele în tribunale, 
filmele cu milionari care suferă, filmele cu familii nevrotice, 
filmele cu medici, filmele cu americani în vacanţă etc. 

Insă, de-a lungul celor 64 de ani ai mei, spun cu toată 

sinceritatea şi după ce m-am spovedit: niciodată nu am urât 

o singură fiinţă umană, nici măcar preţ de câteva minute. 

Când cineva mă irită peste limita suportabilului, îi arunc o 

privire ucigătoare, îi spun nişte lucruri oribile, îi lansez cele 

mai scabroase ameninţări şi după două minute încep să râd 

si îi dau coate. Cine mă cunoaşte ştie că asa sunt. 

) ) ) > 

Ipoteza cum că am urât civilizaţii întregi sau că încă le 
urăsc este cea mai caraghioasă proiecţie psihotică pe care am 
văzut-o până acum. Mai ales când se pretinde că obiectul 
urii mele nebune este Orientul. Am urât atât de tare civili¬ 
zaţiile orientale, încât le-am dedicat mulţi ani din viaţa mea, 
dând tot ce e mai bun din mine pentru a le înţelege şi a le 
explica studenţilor mei cu simpatie şi devotament inegalabil, 
inspirându-mă mereu din regula lui Titus Burckhardt, un 
autor tradiţionalist pe care prof. Dughin îl are sau ar trebui 
să-l aibă drept punct de referinţă: „Pentru a înţelege o civili¬ 
zaţie este nevoie să o iubeşti, iar acest lucru este posibil doar 
datorită valorilor universale pe care le conţine. 1 * 1 Dacă urăsc 


1. Titus Burckhardt, La civilizacion hispano-drabe, trad. de Roşa 
Kuhne Brabant, Alianza Editorial, Madrid, 1970. 

civilizaţiile orientale, de ce am scris o carte întreagă pentru 
a arăta prezenţa valorilor acestora în doctrina hindusă a 
castelor? 1 De ce am dezgropat dintr-o arhivă plină de praf, 
publicându-le cu introducere şi note de subsol, Comentariile 
maestrului meu de arte marţiale chineze, Michel Veber, la 
Metafizica orientală de Rene Guenon? 2 De ce am vorbit atât 
despre Pelerinul rus , operă cu totul necunoscută la momen¬ 
tul respectiv în Brazilia, până când o editură de stânga a de¬ 
venit interesată să o publice? De ce am fost primul intelectual 
brazilian care a propus în încăperile ostile ale unei facultăţi 
din cadrul Universităţii din Sâo Paulo, împotriva curentu¬ 
lui, o conferinţă despre Rene Guenon? De ce am petrecut 
ani în şir studiind practicile mistice ale ezoterismului isla¬ 
mic, cu cel mai mare respect, văzând în ele - potrivit per¬ 
spectivei „unităţii transcendente a Religiilor" de Frithjof 
Schuon - un patrimoniu spiritual de valoare universală? 
De ce am fost, în marea presă braziliană, primul gazetar 
care i-a atras publicului atenţia asupra unor nume ca Rene 
Guenon, Titus Burckhardt, Seyyed Hossein Nasr şi mulţi 
alţi purtători de cuvânt ai doctrinelor caracteristic orientale? 
De ce am scris o exegeză simbolică despre unele abadith ale 
profetului islamic, meritând pentru asta un premiu al uni¬ 
versităţii Al-Azhar şi al guvernului saudit? 3 Apropo, prof. 
Dugbin, dumneavoastră aţi devenit cunoscut şi aţi câştigat 


1. Elementos de psicologia espiritual, 1987. Inedit este că, aseme¬ 
nea multor altor scrieri ale mele, circulă ca note de curs de la 
Seminarul de filozofie. 

2. Michel Veber, Comentdrios ă „Metafisica Oriental“ de Rene 
Guenon , îngrijire de ediţie, introducere şi note de Olavo de Car- 
valho, Speculum, Sâo Paulo, 1983. 

3. O Profeta da Paz. Ensaio de Interpretaţăo Simbolica de Alguns 
Episodios da Vida do Profeta Mohammed, nepublicat. 

ceva public în Brazilia doar datorită articolelor mele din 
presă şi programelor de radio în care v-am menţionat de 
multe ori, sine ira et studio, evidenţiind importanţa mon¬ 
dială a lucrărilor dumneavoastră si recomandându-vă stu- 

) 

denţilor mei brazilieni într-o perioadă în care nimeni din 

ţară, nici măcar în înaltele cercuri universitare, politice şi 

militare, nu auzise vreodată de numele dumneavoastră. 

Probabil că sunt nebun: atâta dragoste pentru un subiect 

de ură se vindecă doar cu un electrosoc. 

> 

Adevărata barieră care, în acest punct, mă separă de prof. 
Dughin nu este cea care face distincţia între un occidentalist 
fanatic şi un orientalist enrage. Diferenţa constă în faptul 
că, sătul de credinţa aristotelică în puterea de a cunoaşte 
adevărul în afara limitărilor mele personale şi culturale, am 
privit către acele civilizaţii cu privirea afectuoasă a celui 
care întrevedea în ele valorile la care se referea Burckhardt, 
valori pe care, în sens universal, le împărtăşeam. Prof. 
Dughin, privindu-le cu mintea îngrădită de condiţionări 
culturale pe care le consideră insurmontabile, neagă acestor 
civilizaţii universalitatea valorilor şi nu poate decât să între¬ 
vadă antagonismul de neînvins, al cărui unic epilog trebuie 
să constea intr-un război şi distrugerea a jumătate din spe¬ 
cia umană. 

30. RESENTIMENT 

Aceasta explică structura resentimentului său. 

Resentiment faţă de ce anume? Ce rău mi-au făcut civili¬ 
zaţiile Orientului în afara celor câteva căzături pe care le-am 
tras la academiile de arte marţiale? 

31. ATRIBUINDU-MI CUVINTE 

El atacă Rusia şi cultura sa holistică (pe care o respinge cu un 
gest de indignare), Creştinismul Ortodox (pe care îl consideră 
„morbid", „naţionalist" şi „totalitar"), China (cu tiparul său colec¬ 
tivist), Islamul (care pentru el este echivalent cu „agresiune" şi 
„brutalitate"). Socialismul şi Comunismul (în vremea Războiului 
Rece erau sinonime cu Orientul), Geopolitica (căreia îi neagă 
cu aroganţă statutul de ştiinţă), ierarhia şi ordinea tradiţională 
verticală, valorile militare. 

Aici prof. Dughin îmi atribuie din nou cuvinte pe care 
nici nu le-am zis şi nici nu le-am gândit, care sunt invenţia 
sa proprie şi exclusivă, calculate pentru a fi demontate uşor şi 
pentru a simula o victorie zdrobitoare. Nu îmi aduc aminte 
să fi criticat cultura rusă pentru că este „holistică“, ci doar 
pentru că produce atâţia asasini ruşi. In realitate nu văd 
nici un „holism", nici un sens de solidaritate comunitară 
într-o societate în care lumea se dedică, mai mult decât în 
orice alt loc din lume, cu excepţia Chinei, uciderii compa¬ 
trioţilor. Si nu mă refer doar la vremurile socialismului. In 
> > 

cele două tabele ale celor mai mari asasini în masă elabo¬ 
rate de prof. R.J. Rummel, unul pentru secolul XX, celălalt 
pentru întreaga istorie a umanităţii de până atunci, ruşii şi 
chinezii s-au calificat de două ori: au omorât ca nebunii de 
când au apărut pe lume şi şi-au redobândit furia la începu¬ 
tul ultimului secol. 1 Dacă ruşii erau deja campionii vio¬ 
lenţei înainte de comunism, continuă să ocupe acest loc şi 
după el. Conform datelor furnizate de revista poloneză 
Fronda - aceeaşi căreia prof. Dughin i-a acordat interviul 
din 1998 -, au fost asasinaţi optzeci de mii de ruşi pe an, 
zece mii de avorturi au loc în fiecare zi, populaţia scade 


1. http://www.hawaii.edu/powerkills/MEGA.HTM. 

văzând cu ochii, şi - deşi şapte milioane de cupluri nu au 
copii - numărul adopţiilor este atât de derizoriu, că astăzi 

sunt mai mulţi orfani în Rusia decât la sfârşitul celui de-al 

> ) 

Doilea Război Mondial (câtă „solidaritate comunitară 11 în 
comparaţie cu americanii, campioni mondiali la adopţii !). 1 
Nu am nici o teorie istorico-sociologică care să explice aceste 
fapte, dar să pretinzi că atâta violenţă, atâta cruzime nu au 
nici o rădăcină în cultură, că totul este din vina străinilor 
răuvoitori infiltraţi în guvernul local, asta chiar că este o 
„teorie a conspiraţiei 11 dintre cele mai joase, dintre cele mai 
stupide pe care mi le pot imagina. Dacă prof. Dughin încă 
mai insistă că toate acestea sunt din vina „privatizărilor libe¬ 
rale 11 din vremea lui Elţin, atunci să nu mai dea vina pe 
străini şi să se ducă să-i ceară explicaţii liderului său, Vladi- 
mir Puţin, care, în calitate de şef al comisiei privatizărilor 
la vremea respectivă, a umplut de bani buzunarele colegilor 
săi de la KGB, ca şi pe ale lui de altfel . 2 

In ceea ce priveşte Islamul, nu-mi amintesc să fi zis vreun 
cuvânt împotriva sa, ci împotriva politizării moderne a teo¬ 
logiei, care face la fel de mult rău religiei islamice pe cât îi 
face creştinismului „teologia eliberării 11 . 


32. AH, CÂT SUNT DE RANCHIUNOS! (2) 

In ura sa isterică faţă de toate acestea, el mă găseşte pe mine drept 
ţintă. Aşadar, mă urăşte şi lasă să se simtă asta. Oare procedează 
corect atunci când vede în mine şi în eurasiatism reprezentarea 


1. A se vedea Fronda din 16 martie 2011: http://www.fronda. 
pl / news/czy taj / rosj a_w_cyfrach_rozpad_i_degeneracj a. 

2. A se vedea excelentul documentar de Jean-Michel Carre, The 
Puţin System, care se poate achiziţiona de pe Amazon sau descărca 
de pe YouTube: http://www.youtube.com/watch?v=D49CV01kpQI. 

conştientă a tuturor acestor lucruri? Să fiu eu întruchiparea Ori¬ 
entului şi apărătorul valorilor orientale? Da, întocmai. Atunci, 
ura sa este direcţionată unde trebuie, fiindcă tot ce urăşte el eu 
iubesc şi sunt gata să apăr şi să afirm. îmi este destul de greu să 
insist asupra măreţiei valorilor mele. 

Acest paragraf, ca multe altele ale prof. Dughin, este valo¬ 
ros doar ca profeţie care se împlineşte singură. Nu l-am urât 
niciodată pe prof. Dughin, însă acum iau în calcul foarte 
serios posibilitatea s-o fac dacă nu încetează cu această pros¬ 
tie. Este cu siguranţă cel mai antipatic şi respingător parti¬ 
cipant la dezbatere dintre toţi cei cu care m-am confruntat. 
Incapabil să-mi combată măcar una dintre idei în sfera argu¬ 
mentaţiei logice şi faptice, el recurge la terenul psihologiei 
peiorative divinatorii şi, atribuindu-mi sentimente neplă¬ 
cute care, în realitate, nu există decât în capul lui, încearcă 
să-mi distrugă reputaţia în văzul lumii. Şi uite că o face cu 
elocvenţa înflăcărată a celui care crede sincer în ceea ce 
spune. Aşadar nu este vorba doar de o simplă extravaganţă. 
Este o prefăcătorie isterică stricto sensu. închipuirea unor 
lucruri, trăirea lor ca şi când s-ar întâmpla în realitate şi expri¬ 
marea emoţiei în public într-un performance convingător 
este însăşi definiţia comportamentului isteric. Când profe¬ 
sorul zice că sunt „isteric“, mă insultă. Când folosesc acelaşi 
cuvânt în ceea ce îl priveşte, nu este insultă: este un diag¬ 
nostic obiectiv, ştiinţific, bazat pe lucruri evidente. 


33. GUENON ŞI OCCIDENTUL 

Mulţi alţi gânditori au făcut o descriere metodică a aspectelor 
pozitive din Orient: ordinea, holismul, ierarhia şi esenţa nega¬ 
tivă a Occidentului şi decăderea sa. De exemplu, Guenon. Cu 
siguranţă el nu era prea entuziast cu privire la comunism şi 

colectivism, dar originea decăderii civilizaţiei o vedea exclusiv 
în Occident şi în cultura occidentală, mai exact în individua¬ 
lismul occidental (a se vedea Criza lumii moderne sau Orient et 
Occident). Este evident că societăţile orientale moderne au multe 
aspecte negative. Dar majoritatea sunt rezultate ale modernizării, 
occidentalizării şi pervertirii tradiţiilor ancestrale. 

De altfel, Rene Guenon spune că Occidentul este avan¬ 
garda decăderii, însă dă vina, ca pentru toate nenorocirile 
din lume, pe acţiunea subterană a celor „Şapte Turnuri ale 
Diavolului“, care sunt mai orientale decât însuşi prof. 
Dughin (mai multe explicaţii mai încolo, la punctul 35). 
Nu subscriu la această teorie, doar arăt că nu este viabil si 
nici onest să se apeleze la Rene Guenon ca la o autoritate 
care să justifice un antioccidentalism â outrance. 

Mai mult decât atât, Guenon nu a fost niciodată intere¬ 
sat să distrugă Occidentul, ci să-l salveze, iar direcţia priori¬ 
tară pe care o apăra în acest scop era deplina reinstaurare a 
Bisericii Catolice în vederea onorării misiunii sale providen¬ 
ţiale de Mamă şi Stăpână. Ipoteza unei „ocupaţii orientale 11 
i s-a năzărit ca alternativă secundară în cazul eşecului total 

y 

al Bisericii Catolice, însă, chiar si asa, niciodată nu a conce- 
put această alternativă sub formă de război, de ocupaţie mili¬ 
tară. Ceea ce îşi imagina el era o formă de revoluţie culturală 
islamică, prin care şeicii sufiţi cucereau, prin influenţă sub¬ 
tilă, controlul hegemonie al intelectualităţii occidentale 
(Frithjof Schuon şi Seyyed Hossein Nasr au încercat să rea¬ 
lizeze acest program). 

El nu a sugerat niciodată războiul drept soluţie. Dim¬ 
potrivă, spunea că războiul şi haosul generalizat ar fi urma¬ 
rea aproape inevitabilă a eşecului (şi nu a adoptării) celor 
două alternative anterioare. El nu vedea asta drept o soluţie, 
ci ca o parte a problemei. Nimic, absolut nimic nu justifică 

apelul la autoritatea lui Guenon pentru a motiva un război 
de proporţiile celui pe care îl promite Imperiul Eurasiatic. 

34. LUMEA PE DOS 

In tinereţe (la începutul anilor ’8o), am fost şi eu anticomunist 
în sensul guenonian/evolian. Insă după ce am cunoscut civilizaţia 
modernă a Occidentului, şi mai ales după sfârşitul comunismu¬ 
lui, mi-am schimbat părerea şi am revizuit acest tradiţionalism, 
descoperind cealaltă latură a societăţii socialiste, care pare o paro¬ 
die a adevăratei tradiţii, dar chiar şi aşa este mult mai bună decât 
absenţa absolută a tradiţiei în lumea modernă şi postmodernă. 

(1) înţeleg perfect schimbarea prin care a trecut mintea 
prof. Dughin. Nu există pe lume persoane mai izolate şi 
mai lipsite de speranţă ca intelectualii tradiţionalişti care 
văd, în fiecare zi, cum tot ce este sacru şi preţios este distrus 
în mod crud de avansul materialismului, al relativismului 
cinic, al brutalităţii şi, poate chiar şi mai rău, de banalitate. 
Puţini sunt pregătiţi să ducă până la ultimele consecinţe 
opţiunea pentru spirit, acceptând dezastrul istoric total, umi¬ 
lirea totală a valorilor spirituale drept sentinţă divină des¬ 
tinată să preceadă apocatastaza, finalul tuturor lucrurilor şi 
începutul „unui nou cer şi al unui nou pământ“. Este mare 
tentaţia de a se agăţa de ultima speranţă din lume, de vreun 
colac de salvare politico-ideologic care să le promită „res¬ 
taurarea Tradiţiei 11 în mijlocul acţiunii materiale, politico- 
militare. Intr-un astfel de moment sufletul disperat trece 
printr-o schimbare de 180 de grade, începând să vadă totul 
pe dos. Femeia care a fost violată o dată poate merge la 
poliţie să-l denunţe pe criminal, însă dacă a fost violată de 
cincizeci, şaizeci de ori, e foarte posibil să sfârşească prin a 
căuta o alinare în ideea cretină că un viol este, la urma urmei, 

un act de afecţiune. Nimeni nu a făcut un efort mai persis¬ 
tent şi brutal pentru a mătura religiile tradiţionale de pe 
faţa pământului decât regimurile comuniste în Rusia şi în 
ţările-satelit, în China, Vietnam, Cambodgia (iar China încă 
o face în Tibet). A vorbi de „persecuţie antireligioasă“ în 
aceste ţări este un eufemism. Ceea ce s-a întâmplat a fost 
genocid pur şi simplu, lichidarea sistematică a culturii reli¬ 
gioase si a credincioşilor înşişi. Pastorul Richard Wurm- 
brand aminteşte că, în închisorile comuniste din România, 
fiecare preot era invitat să renunţe la religia lui, fiind ame¬ 
ninţat că, în caz contrar, dinţii sacerdotului de o altă confe¬ 
siune aveau să fie smulşi cu sânge rece sub privirile sale. 
Dar sufletul tradiţionalist disperat, incapabil să suporte viziu¬ 
nea unei răutăţi atât de mari, poate, intr-un moment de 
slăbiciune, să se agaţe de speranţa nebună că există aici un 
secret, un secret divin transmis lumii intr-un limbaj para¬ 
doxal. Atunci începe să perceapă monştrii drept îngeri - 
Lenin, Mao, Stalin şi Pol Pot ca mesageri ai providenţei 
deghizaţi în diavoli. Societatea cea mai ostentativ şi odios 
antitradiţionalistă care a existat până acum începe să-i pară 
o simplă „parodie a tradiţiei 1 ', de preferat, la urma urmei, 
„lipsei absolute a tradiţiei în lumea modernă şi postmoder- 
nă“. In acel moment, el este pregătit să se înscrie în miş¬ 
carea eurasiatică. 

(2) In plus, ce „lipsă de tradiţie 11 este aceasta? In calitate 
de creştin ortodox, prof. Dughin ar trebui să admită faptul 
neîndoielnic că Cristos nu a venit să salveze naţiile, ci sufle¬ 
tele. Forţa tradiţiei creştine într-o societate nu se măsoară 

3 3 3 

prin nivelul de autoritarism centralizator care există în ea, 
fie si în numele autorităţii ecleziastice, ci în vitalitatea ere- 
dintei creştine în sufletele credincioşilor. In acest sens, câteva 
date statistice recente ar putea să clarifice lucrurile pentru 

prof. Dughin. In 2008, o cercetare făcută de institutul ger¬ 
man Bertelsmann Stiftung a arătat că Rusia este ţara în 
care tinerii sunt cel mai puţin religioşi. Să fie acesta un 
semn de vitalitate al „tradiţiei“? Prin comparaţie, Brazilia 
s-a aflat pe locul al treilea între ţările cu cel mai credincios 
tineret 1 , însă universul credinţelor acestor tineri era foarte 
confuz: mulţi nu credeau în rai si iad, alţii se îndoiau de 
viata veşnică, alţii făceau confuzie între catolicism si rein- 
carnare, iar mulţi nu cunoşteau deloc elementele de bază 
ale dogmei catolice. In fine, întreaga cercetare arăta că Papa 
Ioan Paul II a avut dreptate când a afirmat că „brazilienii 
sunt creştini în ceea ce simt, dar nu si în credintă“. Acelaşi 
lucru este valabil şi pentru Rusia unde, conform unui 
sondaj realizat de Ipsos/Reuters, 10% dintre cei care s-au 
declarat creştini cred, de fapt, „în mai mulţi zei“ 2 . Cu o 
Biserică Ortodoxă condusă de agenţi KGB, singura „tradi- 
ţie“ care pare să fie cu adevărat vie în Rusia este şamanismul 
(la urma urmei, două dintre cele Şapte Turnuri se află în 
Rusia, iar cel de-al treilea în fostul teritoriu al URSS). 3 
Există vreun loc pe lume unde majoritatea nu doar să crea¬ 
dă vag „în Dumnezeu“ sau „în zei“, ci să aibă o credinţă 
creştină definită, clară, solidă si de neclintit? Există. Un 
recent sondaj efectuat de Rasmussen a scos la iveală faptul 
că 74% dintre americani - trei sferturi din populaţie - îşi 
declară sus si tare credinţa în Isus Cristos ca fiu al lui Dum- 

y y 

nezeu, care a venit pe lume pentru a-i răscumpăra păcatele. 4 


1. http://www1.folha.uol.com.br/folha/mundo/ult94u425463. 
shtml. 

2. http://www.reuters.com/ article/2011/04/25/us-beliefs-poll- 
idUSTRE 73024 K 2 ono 425 . 

3. Jean-Marc Allemand, op. cit., pp. 117 şi urm. 

4. http://www.worldnetdaily.com/index.php?pageId=29ii2i. 

Aceasta este dogma centrală a creştinismului, fie el catolic, 
ortodox sau protestant. Acesta este centrul emitent al tra¬ 
diţiei creştine. Tradiţia este vie acolo unde credinţa este vie, 
nu unde visele comunisto-fasciste ale unei „societăţi orga- 
nice“ uzurpă autoritatea credinţei, în vreme ce populaţia îi 
întoarce spatele „singurului lucru necesar". 

35. CELE ŞAPTE TURNURI ALE DIAVOLULUI 

Aşa că iubesc Orientul în general şi învinuiesc Occidentul. 
Acum Occidentul se extinde pe întreaga planetă, iar globalizarea 
înseamnă occidentalizare şi americanizare. De aceea îi invit pe 
toţi ceilalţi să intre în lupta împotriva Globalizării, a Moderni- 
tăţii/Hipermodernităţii, a Imperialismului yankee, a Liberalis¬ 
mului, împotriva religiei Pieţei Libere şi a Lumii Unipolare. Aceste 
fenomene sunt ultimele popasuri în drumul Occidentului către 
prăpastie, ultima oprire a răului şi imaginea aproape transparentă 
zAnucnsmhnlad-dadjallerev rav. Occidentul este centrul epocii 
Kali-Yuga, motorul şi inima sa. 

Nu, nu este. Cine pretinde să atragă pentru cauza eur- 
asiatică prestigiul guenonismului ar trebui măcar să-l citească 
direct pe Rene Guenon. Guenon nu a interpretat niciodată 
simbolismul Orient-Occident ca pe o opoziţie maniheistă 
grosolană între bine şi rău. Profund cunoscător al Islamului, 
a luat întotdeauna în calcul unul dintre cele mai cunoscute 
ahaditb, în care profetul islamic, arătând înspre cele două 
laturi ale Orientului, a afirmat: „Anticristul va veni de acolo." 
Dintre cele două centre emitente ale „contrainiţierii", aşa 
cum le numea Guenon, nici unul, după spusele sale, nu se 
află în Occident, ci unul în Sudan, unul în Nigeria, unul 
în Siria, unul în Irak, unul în Turkmenistan (în interiorul 
URSS) şi - să vedeţi acum! - doi în Ural, în plin teritoriu 

rus. 1 Proiectate pe hartă, cele Şapte Turnuri formează dia¬ 
grama exactă a constelaţiei Ursa Mare. Ursoaica, emblema 
naţională a Rusiei, reprezintă în simbolismul tradiţional 
clasa militară, kshatriya, în revoltă ciclică împotriva autori¬ 
tăţii spirituale. Jean-Marc Allemand menţionează în acest 
sens „militarizarea forţată care însoţeşte inevitabil marxis¬ 
mul şi îi serveşte drept bază“. Şi continuă: „Acest aspect răz¬ 
boinic ă outrance şi complet inversat (în relaţie cu funcţia 
originală şi subordonată castei militare) este ultimul rezultat 
al revoltei kshatriyas ; în acest sens, URSS chiar este terito¬ 
riul ursoaicei.“ 2 Cum se face că marele cunoscător al „geo- 
grabei sacre“ ignoră sau se preface că ignoră un lucru atât 

de elementar? Si cum altfel s-au schimbat lucrurile în Rusia 
> 

lui Puţin dacă nu în direcţia militarizării si mai accentuate 

> > 

a societăţii? Şi nu este acest fenomen chiar în direcţia proiec¬ 
tului eurasiatic, concomitent cu dominaţia societăţii chineze 
de către militari şi „sovietizarea Islamului 1 ', pe care Jean Robin, 
socotit drept purtătorul de cuvânt al guenonismului, o con¬ 
sideră una dintre trăsăturile cele mai sinistre ale degradării 
spirituale moderne? 3 


3 6 . ASIMETRIE 

Prof. Carvalho învinuieşte Orientul şi iubeşte Occidentul. Dar 
aici apare o anumită asimetrie. Eu iubesc Orientul ca pe un 


1. Jean-Marc Allemand, Rene Guenon et Ies Sept Tours du Diable, 
Guy Tredaniel, Paris, 1990, p. 20. A se vedea, de asemenea, Jean 
Robin, Rene Guenon. La Derniere chance de l’Occident, Guy Tre¬ 
daniel, Paris, 1983, pp. 64 şi urm. 

2. Jean-Marc Allemand, op. cit., p. 130. 

3. Jean Robin, op. cit., p. 64. 

întreg, inclusiv părţile sale întunecate. Iubirea e un sentiment 
foarte puternic. Nu poţi să iubeşti doar părţile pure ale fiinţei 
iubite, iubeşti cu totul. Doar aşa poate fi iubire adevărată. Prof. 
Carvalho iubeşte Occidentul, dar nu întreg Occidentul, doar o 
parte. Pe cealaltă o respinge. 

Prof. Dughin recunoaşte o diferenţă esenţială între noi: 
în vreme ce el aderă la întregul Orient, cu toate virtuţile şi 
păcatele sale, cu sfinţii şi păcătoşii săi, cu realizările sublime 
si ororile sale, eu nu fac acelaşi lucru cu Occidentul. II exa- 
minez critic şi nu pot, cu toată sinceritatea, să aprob decât 
o parte a sa, acea parte care este compatibilă cu valorile creş¬ 
tine care l-au fundamentat. Prof. Dughin înţelege acest lucru, 
însă nu este de acord cu semnificaţia evidentă a acestei 
diferenţe: el se identifică cu o zonă geografică şi cu o putere 
geopolitică, eu cu valorile generale care nu se concretizează 
în nici un teritoriu geografic şi în nici una dintre puterile 
acestei lumi. Când Cristos a spus „împărăţia Mea nu este 
din lumea aceasta 11 , El a lăsat să se înţeleagă că nici o putere 
lumească nu va putea vreodată să reprezinte mesajul Său 
decât într-o manieră provizorie şi imperfectă, în aşa fel încât 
nici unul nu ar avea vreodată autoritatea să pretindă că 11 
reprezintă în deplinătate. Vechiul Testament ne învăţa deja 
că „dumnezeii neamurilor sunt demoni 11 , interzicându-le 
credincioşilor să ofere vreunuia dintre ei devotiunea si loia- 

y y y 

litatea care îi erau cuvenite doar lui Dumnezeu. Când 
refuz să mă afiliez la oricare dintre alternativele geopolitice 
oferite de prof. Dughin, refuz doar să mă înclin demonilor, 
mai ales sub pretext creştin. Nicicând puterile acestei lumi 
nu au fost mai vădit ostile creştinismului decât în zilele 

y 

noastre. Dacă este adevărat că „Duhul suflă unde vrea“, obli¬ 
gaţia creştinului este să îl urmeze oriunde va merge, în loc să 
devină paralizat hipnotic de venerarea falselor divinităţi. 



210 OLAVO DE CARVALHO 


37. TEORIA CONSPIRAŢIEI 

Pentru a explica în mare atitudinea sa faţă de Orient, el apelează 
la o teorie a conspiraţiei. Din punct de vedere ştiinţific, aşa ceva 
este inadmisibil şi discreditează instantaneu teza prof. Carvalho, 
dar corectitudinea ştiinţifică nu cred că are mare însemnătate în 
această dezbatere. Eu nu încerc să fiu pe placul nimănui şi nici 
nu încerc să conving pe cineva. Pe mine mă interesează doar 
adevărul (vincit omnia veritas). Dacă prof. Carvalho preferă să se 
folosească de teoria conspiraţiei, îl vom lăsa să o facă. 

Cu toate acestea, teoria conspiraţiei expusă de prof. Carvalho 
este banală şi plată. Există multe alte teorii mai extravagante şi 
mai ingenioase în stupiditatea lor. Eu am scris un volum gros 
despre sociologia teoriei conspiraţiei, descriind versiuni mult 
mai estetice, cum ar fi cele reunite în cărţile lui Adam Parfrey 
(„extraterestrii care domină lumea“) sau „guvernul reptilian“ al 
lui David Icke sau, tot aşa, „fiinţele subterane' 1 , sau „Deros", ale 
lui R.Sh. Shaver, impresionant evocate în filmul japonez Mare- 
bito , de Takashi Shimitsu. Dar să rămânem la situaţia noastră. 
Să încercăm să găsim un motiv pentru care un profesor brazilia- 
no-american serios ar risca să pară uşor lunatic apelând la teorii 
ale conspiraţiei. 

Orice asemănare între teoria mea despre Istorie şi „teo¬ 
riile conspiraţiei 11 , care atrag atenţia asupra invaziilor extrate¬ 
restrilor sau „guvernelor reptiliene“, este doar o analogie 
forţată, artificială şi jignitoare, la care recurge un orator inept, 
disperat, ca să fugă de discuţie. Aici, din nou, prof. Dughin 
se dovedeşte incapabil să se orienteze în complexitatea în¬ 
trebărilor pe care le pun şi îşi ascunde lipsa de pregătire în 
spatele unei afectări teatrale de superioritate. Nu mă aş¬ 
teptam să facă în faţa publicului un striptease moral atât de 
obscen. 

Cine ştie să citească va înţelege imediat că explicaţiile 
mele despre natura acţiunii istorice sunt exact opusul unei 

„teorii a conspiraţiei 11 . Demonstrez că actuala dispută pen¬ 
tru putere în lume foloseşte instrumente care sunt nu doar 
normale şi inerente luptei politice, ci sunt de fapt unicele 
care există. Nu există acţiune istorică fără continuitate de-a 
lungul generaţiilor şi doar anumite tipuri de grupuri umane 
au mijloacele să împlinească această exigenţă. Dacă printre 
aceste mijloace este inclus şi controlul fluxului de informaţii, 
acest lucru se datorează exclusiv detaliului, banal în meto¬ 
dologia istorică, că divulgarea faptelor produce fapte noi; 
aşadar, controlul fluxului de informaţii e absolut esenţial 
pentru orice grup sau entitate care planifică acţiuni istorice 
pe termen lung. Consiliul pentru Relaţii Externe, spre exem¬ 
plu, a reuşit să rămână absolut secret şi necunoscut de-a 
lungul a cincizeci de ani, cu toate că printre membrii săi se 
numărau practic toţi şefii marilor mijloace de comunicare 
din Occident. 1 Odată încheiată perioada de discreţie obliga¬ 
torie, David Rockefeller le-a mulţumit public jurnaliştilor 
pentru liniştea de cinci decenii. Ar trebui oare să ascundem 
acest fapt doar de frica rudimentară că vom fi acuzaţi că 
suntem „teoreticieni ai conspiraţiei 11 ? Oricum am interpreta 
aceste evenimente, nu putem să negăm faptul că ele exprimă 

o intenţie durabilă si constantă de a controla informaţiile 
) ) ) 

care ajung la public şi exercită astfel un mare control - atât 
cât e omeneşte posibil - asupra direcţiei evenimentelor poli¬ 
tice. Să compari astfel de afirmaţii evidente ca aceasta cu un 
anunţ al „invaziei marţienilor 11 este o hiperbolă puerilă care 
nu poate decât să-l supună pe autor la umilire şi batjocură. 


i. V. GaryAllen, The Rockefeller File, f6 Press, Seal Beach, CA., 
1976, pp. 52-53. 

38. TEORIA CONSPIRAŢIEI (2) 

Cred că ştiu răspunsul. Latura serioasă a argumentaţiei mai puţin 
serioase o reprezintă nevoia prof. Carvalho de a face o diferenţă 
între Occidentul pe care îl iubeşte şi cel pe care nu -1 iubeşte. 
Aşadar, prof. Carvalho se dovedeşte a fi idiosincrasie. Nu doar 
că detestă Orientul (şi, în consecinţă, eurasiatismul şi pe mine), 
dar urăşte şi o parte a Occidentului. Pentru a delimita graniţa 
în ce priveşte Occidentul, se foloseşte de conspiraţie şi de terme¬ 
nul „Consorţiu' 1 , dar la fel de bine ar fi putut folosi şi „Sinar- 
hie", „Guvern Global" şi tot aşa. îl vom accepta deocamdată, 
aşa că vom fi de acord cu termenul „Consorţiu". 

Descrierea „Consorţiului" este surprinzător de corectă. S-ar 
putea ca impresia de corectitudine pe care mi-a lăsat-o în ce pri¬ 
veşte analiza să se explice prin faptul că, în cazul de faţă, împăr¬ 
tăşesc ura prof. Carvalho. Aşa că sunt de acord cu descrierea 
caricaturizată a elitei globale, cu toate imaginile furioase care 
i-au fost atribuite. în acest punct, ura noastră este împărtăşi¬ 
tă. Prof. Carvalho afirmă despre Consorţiu că deţine controlul 
lumii împotriva voinţei şi interesului tuturor popoarelor, cultu¬ 
rilor şi tradiţiilor. Sunt de acord. Poate că miturile Fabiano 
şi Rothschild sunt foarte simpliste şi ridicole, dar esenţa e ade¬ 
vărată. Chiar există ceva asemănător elitei globale, iar aceasta 
chiar acţionează. 

Prin recunoaşterea existentei Consorţiului si activităţii 
) ) ) ) ) 

sale în sensul în care le-am descris, prof. Dughin demon¬ 
strează fie că versiunea mea despre fenomen nu este în nici 
un fel o teorie a conspiraţiei, fie că el însuşi nu se sfieşte să 
cultive teorii ale conspiraţiei atunci când îi convine. 

39. IDEOLOGIA COMPETIŢIEI LIBERE? 

Acea elită, totuşi, lucrează cu o infrastructură ideologică, econo¬ 
mică şi geopolitică concretă. Cu alte cuvinte, elita în cauză este 
identificată istoric şi geografic şi asociată cu o serie anume de 
valori şi instrumente. Toate aceste valori şi instrumente sunt în 
întregime occidentale. Rădăcinile acestei elite provin din moder¬ 
nitatea europeană, din vremea Iluminismului şi a apariţiei burghe¬ 
ziei (W. Sombart). Ideologia acestei elite se bazează pe individualism 
şi pe hiperindividualism (G. Lipovetsky, L. Dumont). Baza eco¬ 
nomică a acestei elite este reprezentată de Capitalism şi Liberalism. 
Ethos-\i\ acestei elite este Libera Competiţie. 

Mă limitez să răspund la ultima propoziţie, care sinteti¬ 
zează sensul întregului paragraf. In ce lume trăieşte prof. 
Dughin ca să afirme că ethos -ul elitei globalizării, al Consor¬ 
ţiului, este libera competiţie? Ignoră, oare, de-a dreptul, tot 

ce are de-a face cu istoria acestei entităti? Nu ştie că activi- 

> > 

tatea cea mai constantă a acestei elite în SUA, care datează 
de mai bine de cincizeci de ani, a constat în încercarea de a 
impune nu doar în activitatea economică, ci în toate aspec¬ 
tele existentei umane, tot felul de restricţii si controale 
statale? Nu ştie că principalul conflict al politicii americane 
este lupta între politicile statale impuse de establisbment şi 
buna şi vechea piaţă liberă atât de dragă americanilor tradi¬ 
ţionalişti? Să urmărească, în acest caz, articolele semnate de 
Thomas Sowell, Rush Limbaugh, Michael Savage, Phyllis 
Schlafly, Star Parker, Neil Cavuto, Larry Elder, Ann Coulter, 
Cal Thomas, Walter Williams şi sute, mii de alţi comenta¬ 
tori conservatori care de decenii nu fac nimic altceva decât 
să se împotrivească monopolismului şi etatismului obsedant 
al elitei. Una este să judeci prin prisma impresiilor stereotipe, 
alta este să urmăreşti lupta politică pe terenul faptelor. Isto¬ 
ria confruntării dintre conservatorism şi etatism a fost spusă 

de atâtea ori, încât pot să mă limitez la a-i recomanda prof. 
Dughin lectura unor cărţi bine-cunoscute publicului ameri¬ 
can, care o relatează intr-un mod foarte clar si decisiv. 1 

Este adevărat că pe plan internaţional elita apără liber¬ 
tatea pieţei între naţiuni, însă de ce ar dori să impună afară 
exact opusul a ceea ce face acasă? Chiar din secolul al XlX-lea, 
unul dintre cei mai înfocaţi apărători ai deschiderii pieţelor 
pentru comerţul internaţional a fost Karl Marx, ştiind că 
graniţele naţionale erau un obstacol important în faţa expan¬ 
siunii mişcării revoluţionare. Observaţi că aceeaşi contra- 

3 3 3 3 

dicţie aparentă se manifestă în conduita elitelor din toate 
ţările: controale statale draconice în interior, libertatea pieţei 
în afară. Libertate care, nu este o coincidenţă, se limitează la 
sectorul economic, căci, pe acelaşi plan internaţional, elita 
care o combate încearcă să stabilească, prin organizaţii pre¬ 
cum ONU, OMS, OIM etc., tot felul de controale statale 
globale care acoperă alimentaţia, sănătatea, educaţia, sigu¬ 
ranţa şi, în final, toate dimensiunile vieţii umane. Este evi¬ 
dent că libertatea comerţului internaţional reprezintă doar 
un moment dialectic în procesul de instaurare a controlului 
statal mondial. 


i. V. George H. Nash, The Conservative Intellectual Movement 
in America since 1945, The Intercollegiate Studies Institute, 
Wilmington, Del., 1996; Lee Edwards, The Conservative Revolution. 
The Movement that Remade America , The Free Press, New York, 
1999; Mark C. Henrie (ed.), Arguing Conservatism. Four Decades of 
the Intercollegiate Review, The Intercollegiate Studies Institute, 
Wilmington, Del., 2008; Robert M. Crunden (ed.), The Superfluous 
Men. Conservative Critics of the American Culture, ISI Books, Wil¬ 
mington, Del., 1999; Jeffrey Hart, The Making of the American 
Conservative Mind. National Review and its Times, ISI Books, Wil¬ 
mington, Del., 2005. 

40. INTERESUL NAŢIONAL AMERICAN? 

Sprijinul militar şi strategic al acestei elite vine, încă din primul 
sfert al secolului XX, din partea SUA şi, după sfârşitul celui 
de-al Doilea Război Mondial, din partea Alianţei Atlantice. Ast¬ 
fel, elita globală, deşi denumită „Consorţiu* 1 , este occidentală şi, 
concret, nord-americană. 

Să foloseşti o naţiune ca sprijin strategic şi militar este 
un lucru; să-i aperi interesele este complet altceva. După 
cum am explicat deja, Consorţiul se instalează în guvernele 
diverselor naţiuni occidentale pentru a se putea folosi de 
resursele strategice şi puterea militară a acestora în scopuri 
proprii care, în general, se opun celor mai evidente interese 
naţionale ale acestor ţări. Ce „interes naţional american 1 * 
apăra Consorţiul când ajuta URSS-ul - chiar după al Doi¬ 
lea Război Mondial - să se transforme într-o putere indus¬ 
trială militară pregătită să ameninţe siguranţa americană? 
Ce „interes naţional american** apăra când a făcut acelaşi 
lucru cu China? Ce „interes naţional american** apără Soros 
şi Rockefellerii când sprijină pretutindeni - şi în special în 
America Latină - cele mai scandaloase mişcări antiamericane 
de stânga? Ce „interes naţional american** apără Consorţiul 
astăzi, când ajută Frăţia Musulmană, centrul antiamericanis- 
mului islamic, să preia puterea în ţări care înainte erau 
aliate sau inofensive pentru SUA? 


41. FABRICÂND UNITATEA 

Având această imagine clară, eu, ca reprezentant conştient al 
Orientului, fac un apel către umanitate pentru a se consolida 
toate categoriile de alternative, cu scopul de a rezista Globalizării 
şi Occidentalizării aferente. Fac acest apel în primul rând către 

ruşi, compatrioţii mei, invitându-i să respingă elita coruptă pro- 
globalistă, prooccidentală, care domină în ţara mea, şi să revină la 
Tradiţia spirituală a Rusiei (Creştinismul Ortodox şi Imperiul 
multietnic). In acelaşi timp, invit popoarele musulmane şi comu¬ 
nităţile lor, precum şi toate celelalte societăţi tradiţionale - pe 
cea chineză, hindusă, japoneză etc. - să se unească cu noi în 
această luptă împotriva Globalizării, Occidentalizării şi împotriva 
Elitei Globale. Duşmanul luptă prin mijloace noi — arme infor¬ 
matice postmoderne, instrumente financiare şi o reţea globală. 
Ar trebui să fim capabili să-i combatem pe aceeaşi bază şi să ne 
însuşim arta ofensivă în reţea. Sper sincer că latino-americanii, 
precum şi unii nord-americani cinstiţi, vor intra în aceeaşi luptă 
împotriva acestei elite, împotriva postmodernităţii şi împotriva 
unipolarităţii, prin Tradiţie, prin solidaritate socială şi prin justi¬ 
ţie socială. S. Huntington folosea sintagma „Occidentul contra 
Restului lumii". Mă identific cu „Restul lumii" şi instig la menţi¬ 
nerea opoziţiei împotriva Occidentului, la fel cum au făcut şi primii 
eurasiatişti (N.S. Trubeţkoi, P.N. Saviţki şi alţii). 

Pentru a fi concretă şi operaţională, cred că poziţia prof. 
Carvalho ar trebui să fie ori alături de noi (Orientul şi Tradiţia), 
ori alături de ceilalţi (Occidentul şi Modernitatea, modernizarea). 
El refuză vădit o asemenea alegere, inventând „o a treia opţi¬ 
une". Preferă să urască în loc să lupte. Să urască Orientul şi să 
urască Elita Globalistă. Aceasta este decizia sa personală sau 
poate decizia unei anumite drepte creştine nord-americane, care 
pentru mine este însă de importanţă minoră, fără nici un interes. 

Aici prof. Dughin îşi duce până la capăt actul de strip- 
tease, dând jos până şi ultima piesă de vestimentaţie. Fiind, 
în mod evident, imposibil de conciliat în plan doctrinar, 
propuneri atât de antagonice precum comunismul şi isla¬ 
mismul, fascismul şi anarhismul, spiritualitatea tradiţională 
şi dictaturile care trec religia prin foc şi sabie, eurasiatismul 
construieşte artificial o unitate negativă bazată pe ura auten¬ 
tică împotriva unui presupus inamic comun. Astfel, el tre¬ 
buie să împartă lumea în două - Occidentul împotriva 

restului lumii şi restul lumii împotriva Occidentului - şi să 
purceadă la construirea „Cetăţii ideale“ întemeiate pe răz¬ 
boiul atomic şi distrugerea planetei. Nu e de mirare că acest 
individ îşi imaginează că este duşmănit, căci ura este, după 
câte se vede, singurul sentiment pe care îl cunoaşte. 

E cu atât mai semnificativ faptul că el exclude drept ire- 
levantă posibilitatea de a adera la forţe care sunt străine şi 
necunoscute acestui conflict, numindu-le „marginale şi fără 
nici un interes 11 pentru el. Orice valori care nu se concreti¬ 
zează imediat într-o putere geopolitică sunt, de fapt, demne 
de dispreţ şi lipsite de interes pentru domnia sa. De-a lun¬ 
gul istoriei, valorile cele mai înalte au fost de multe ori lip¬ 
site de forţă şi minoritare. Istoria originii creştinismului le 
ilustrează cât se poate de clar. însăşi creştinarea Rusiei, rea¬ 
lizată de călugări dezarmaţi, încercaţi de mii de pericole, este, 
de asemenea, un caz exemplar. Prof. Dughin ne interzice 
să facem front comun cu ceea ce este pur şi simplu cert. Ne 
interzice să iubim binele doar pentru că e bine. El admite 
numai alegerea între puteri. Puteri înarmate până în dinţi. 
Dacă ar fi fost un personaj biblic, ar fi refuzat, în mod evi¬ 
dent, să decidă în favoarea sectei minoritare, al cărei lider 
era jupuit de viu cu biciul şi atârna, dezarmat, de cruce. Cu 
acel aer de superioritate infinită, ne-ar invita să-l uităm pe 
Cristos şi să alegem între puterile acestei lumi, între Pilaţi 

si Caiafe. 

) 


42. ATRIBUINDU-MI CUVINTE (2) 

Pierzându-şi până şi ultima urmă de coerenţă, prof. Carvalho 
încearcă să concentreze intr-un singur obiect tot ceea ce urăşte. 
De aceea, sugerează faptul că Elita Globalistă şi Orientul (eurasia- 
tismul) au legătură una cu cealaltă. Este o teorie a conspiraţiei 
inedită şi pur personală. 

Nu-mi amintesc să fi încercat să îmbin Consorţiul, Im¬ 
periul Eurasiatic şi Califatul înrr-o entitate unică mondială. 
Dimpotrivă, chiar din primul meu mesaj am clarificat fap¬ 
tul că, în fond, „concepţiile despre puterea globală pe care 
aceşti trei agenţi se străduiesc să le aplice sunt foarte dife¬ 
rite între ele deoarece se datorează unor porniri ideologice 
eterogene şi câteodată incompatibile. Nu este vorba deci de 
forţe asemănătoare, de specii ale aceluiaşi gen. Nu luptă 
pentru aceleaşi obiective şi, când recurg ocazional la aceleaşi 
arme (războiul economic, de exemplu), o fac în contexte stra¬ 
tegice diferite, unde folosirea armelor nu vizează neapărat 
aceleaşi obiective”. Nu ar putea să existe o exprimare mai 
clară a independenţei reciproce între cele trei forţe. Dacă 
între ele, în pofida disputei care le divizează, există „imense 
zone de fuziune si colaborare, chiar dacă mobile si schim- 
bătoare”, asta nu afectează retroactiv eterogenitatea origini¬ 
lor sale şi a valorilor care le inspiră. „Imense zone de 
fuziune si colaborare” au existat întotdeauna chiar si între 

y y 

puteri antagonice, precum URSS şi Germania nazistă, fără 
ca prin asta să se împlinească visul de aur al prof. Dughin, 
unificarea tiraniilor intr-un război total împotriva Occiden¬ 
tului. 

Colaborările între Consorţiu, schema ruso-chineză si 
Califat sunt atât de cunoscute si de bine documentate, încât 
nu există nici un motiv să se insiste asupra lor. Războaiele 
pe care guvernul american le manevrează acum - chiar şi 
în beneficiul exclusiv al Frăţiei Musulmane -, investiţiile 
americane masive care au transformat China falimentară 
într-o putere industrială ameninţătoare (împotriva protes¬ 
tului atâtor conservatori!) sau sprijinul foarte special oferit 
de SUA la reconstrucţia URSS-ului după al Doilea Război 
Mondial, în condiţii mult mai generoase decât cele oferite 

numeroşilor Aliaţi - toate acestea sunt exemple istorice 
indubitabile pe care nici o sperietoare dughiniană nu este 
suficient de mare ca să le ascundă. 

încercarea de a transforma explicaţiile mele, atât de sim¬ 
ple şi clare, într-o construcţie mitologică a sediului global 
al răului - ceva asemănător KAOS-ului din serialul Get 
Smart !: — este atât de artificială, atât de ridicolă, că nevoia 
de caricaturizare se întoarce împotriva propriului autor al 
epopeii, transformându-1 într-un adevărat măscărici. 

43. ATRIBUINDU-MI CUVINTE (3) 

Ar putea îmbogăţi panoplia chiar şi cu alte extravaganţe, de 
genul: „însăşi Elita Globalistă este condusă de un centru dia¬ 
bolic din Orient" [...]. 

Meşter şi demolator neobosit de sperietori, iată -1 pe 
prof. Dughin atribuindu-mi din nou idei care nici nu sunt 
şi nici nu ar putea fi ale mele şi care, culmea ironiei, sunt 
chiar ale sale. Credinţa în „centre demonice orientale", care 
dirijează întreaga mişcare a răului în lume, e parte inte¬ 
grantă din „doctrina tradiţională" a lui Rene Guenon - la 
care subscrie fără rezerve -, faţă de care am, de mai bine de 
douăzeci de ani, cel mult o admiraţie prudentă şi critică. 

44. ATRIBUINDU-MI CUVINTE (4) 

[...] sau „Orientul (şi socialismul) este o marionetă în mâinile 
diabolice ale bancherilor şi fanaticilor de la Consiliul pentru Re¬ 
laţii Externe, Comisia Trilaterală şi tot aşa“. îl felicit. Dă dovadă 
de mare creativitate. Fantezie fără limite în acţiune. 


* în original, „Agente 86“ (n. tr.). 

Nu am afirmat niciodată că socialismul sovietic ori gu¬ 
vernul URSS ar fi marionete în mâinile „bancherilor dia- 
bolici“, „conspiratorilor atlantişti“ sau orice alt lucru de acest 
gen. Cel care a afirmat acest lucru a fost însuşi Aleksandr 
Dughin când, bazându-se pe opinia coreligionarului său, 
Jean Pârvulescu, considera că „KGB-ul era centrul de influ¬ 
enţă directă al Ordinului Atlantic [...], masca acestui 
Ordin“ şi că „e foarte posibil să se poată vorbi de «o con¬ 
vergenţă a serviciilor speciale», de o «fuziune» între KGB şi 
CIA, de unitatea sa de lobbying la nivel geopoliticV 

Neavând ceva mai inteligent de spus împotriva mea, 
Aleksandr Dughin mă acuză de faptul că... îi dau crezare 
lui Aleksandr Dughin! Este un păcat pe care l-am comis ara¬ 
reori, însă nu în ceea ce priveşte acest subiect, am insistat 
vehement asupra independenţei mutuale între cele trei blo¬ 
curi, atât în ceea ce priveşte originea lor istorică, cât şi obiec¬ 
tivele şi ideologiile lor, şi am menţionat doar colaborări 
locale şi ocazionale care nu compromit absolut deloc această 
independenţă. 

Ca de obicei, prof. Dughin, nehind capabil să răspundă 
afirmaţiilor mele, le substituie cu ale sale şi, lovindu-se sin¬ 
gur cu pumnii şi picioarele, jură că-mi dă o mamă de bătaie. 
Cum speră el că voi reacţiona la aşa ceva, dacă nu cu un 
amestec de compasiune şi amuzament? 

Se impune să clarific, în timp util, că însăşi teoria dughi- 
niană a „războaielor continentelor 11 este, de la primul la ulti¬ 
mul rând, o „teorie a conspiraţiei 1 ', cu rădăcini în mod clar 
oculte, ca spre exemplu ideile Helenei P. Blavatsky şi ale 
lui Alice Bailey. In concluzia acestei dezbateri voi include 

i. Alexandre Douguine, La grande guerre des continents. Avatar 
Editions, Paris, 2006, p. 40. 

o parte din studiul meu „Aleksandr Dughin şi războiul 
continentelor". Citiţi -1 şi spuneţi-mi dacă, atunci când mă 
acuză că aş fi „teoretician al conspiraţiei", prof. Dughin pune 
sau nu în practică vechiul truc al comuniştilor: „Acuzaţi-i 
de ceea ce faceţi, insultaţi-i pentru ceea ce sunteţi!" 

45. BISERICA OCCIDENTALĂ SAU CATOLICĂ? 

Aş li preferat să închei dezbaterea în acest punct. Dar cred că 
pot să mai acord puţină atenţie şi puterilor „pozitive" descrise 
ca fiind victime ale Elitei Globale. Ele reprezintă ceea ce iubeşte 
prof. Carvalho. De aceea e important. El le numeşte: creştinis¬ 
mul occidental (de tipul ecumenic - a se vedea descrierea vizitei 
sale la biserica metodistă, el fiind un romano-catolic), Statul 
Iudaic Sionist şi americanii naţionalişti de dreapta (presupun că-i 
exclude pe neoconservatori din lista de mai sus, din moment ce 
aceştia aparţin clar elitei globale). Ii admiră de asemenea pe ame¬ 
ricanii simpli din zonele rurale (pe care şi eu personal îi găsesc 
foarte simpatici). 

De ce etichetează prof. Dughin drept „occidentală" Bise¬ 
rica intitulată Catolică (universală) de la originile sale, care 
a avut întotdeauna sfinţi si martiri din toate rasele si ţările, 
a cărei influenţă a pătruns mult mai adânc şi mai trainic în 
Orientul Mijlociu şi Extrem decât Biserica Ortodoxă Rusă, 
şi care astăzi îşi pune mai multă speranţă în credincioşii afri¬ 
cani şi asiatici decât în clerul occidental corupt şi şubrezit? 

Insistenţa sa de a judeca totul prin prisma geopoliticii, 
ca şi când fenomenele de ordin spiritual ar fi determinate 
de capriciile puterilor acestei lumi, îl determină să ţeasă 
şi să caricaturizeze chiar şi fapte istorice de cea mai mare 
anvergură. 

4 6 . BISERICA CATOLICĂ ŞI DREAPTA AMERICANĂ 

Seria aceasta de exemple pozitive este elocventă. Este trivia miş¬ 
cării de dreapta americane. 

Este evident că prof. Dughin nu cunoaşte imensa biblio¬ 
grafie violent anticatolică aruncată în fiecare an pe piaţă de 
politica americană de dreapta, un fenomen care mă întris¬ 
tează, însă a cărui existenţă nu pot să o neg. Nu, Biserica 
Catolică nu este „trivia mişcării de drepta americane 11 . 


47. DRAGOSTEA PENTRU CEI PUTERNICI 

Am putea să o considerăm latura dreaptă a Occidentului modern 
sau, mai bine zis, latura „paleoconservatoare“ a Occidentului 
modern. Din punct de vedere istoric, ei sunt cei care ies în pier¬ 
dere în toate sensurile. Au pierdut (aşa cum o demonstrează 
P. Buchanan) lupta pentru SUA, inclusiv pentru Partidul Repu¬ 
blican, unde principalele poziţii au fost ocupate de neoconserva- 
torii cu o viziune clar globalistă şi imperialistă (a se vedea şi 
Project for the New American Century). Au pierdut în faţa elitei 
globaliste care controlează în prezent amândouă partidele poli¬ 
tice din SUA. Ei trăiesc intr-un trecut imediat precedent adevă¬ 
ratului moment postmodern şi globalist. In acelaşi timp, nu au 
forţa internă pentru a adera la o revoluţie conservatoare - fie în 
stilul evolian, fie în cel european mai amplu. 

Fie şi presupunând că paleoconservatorii chiar ar fi o 
minoritate care pierde în mod sistematic (las asta pentru o 
discuţie ulterioară), de ce ar trebui să ne afiliem întotdeauna 
învingătorilor din ziua cu pricina? Oare nu a citit prof. Du¬ 
ghin epigraful lui Jose Ortega y Gasset din mesajul meu 
anterior, în care declar sus si tare intenţia mea de a face 
exact opusul, sprijinind ceea ce este bine şi sigur chiar şi când 
şansele de victorie sunt minime? El expune astfel, cu cea 

mai mare ingenuitate, una dintre cele mai urâte trăsături 
ale gândirii sale: adorarea celor care sunt la putere, cultul 
pentru cei victorioşi, idolatrizarea Forţei în detrimentul 

Adevărului si al Binelui. Din ce în ce mai mult creştinismul 

> > 

prof. Dughin îmi pare o faţadă publicitară care acoperă o 
religie mult diferită. 

48. UTOPII COMPARATE 

Ziua de ieri a Occidentului a pregătit ziua de azi a Occidentului 
ca pe un Occident Global. Valorile occidentale de ieri, inclusiv 
creştinismul occidental, au pregătit valorile hipermoderne de 
azi. Acest din urmă pas poate fi respins, dar pasul precedent, 
care merge în aceeaşi direcţie, nu poate fi considerat o alternativă 
serioasă. 

De ce nu? Dacă prof. Dughin crede în transformarea 

Rusiei mizerabile si dezbinate din ziua de astăzi în marele 

Imperiu mondial de mâine, ce poate fi atât de neviabil şi 

utopic, a priori, în speranţa restaurării unei creştinătăţi care 

creşte văzând cu ochii în timp ce până şi populaţia Rusiei 

descreşte? 1 

> 

49. CREŞTINISMUL ŞI „SOCIETATEA ORGANICĂ" 

Creştinismul occidental a pus accentul pe individ ca centru al 
religiei şi a făcut din mântuire un subiect strict individual. Pro¬ 
testantismul a condus această tendinţă către finalul ei logic. 
Negând din ce în ce mai mult ontologia holistică a societăţii 


1. A se vedea, spre exemplu, http://www.catholicnewsagency. 
com/news/catholic_church_shows_robust_growth_in_u.s._member- 
ship_new_report_says/. 

organice a creştinismului occidental, s-a ajuns în Modernitate 
la autonegare (deism, ateism, materialism, economism). Sociolo¬ 
gul francez Louis Dumont, în excelentele sale volume, Essais sur 
Vindividualisme şi Homo aequalis, demonstrează că individua¬ 
lismul metodologic este rezultatul uitării şi expurgării directe - 
înfăptuit de scolasticii occidentali - a tradiţiei teologice greco-ro- 
mane iniţiale şi originare, care a fost conservată intactă în Bizanţ 
şi în Biserica Orientală ca un întreg. 

(i) Nici în Evanghelii şi nici în scrierile Primilor Părinţi 
nu găsesc cea mai mică menţiune a unei „societăţi organice“ 
a cărei construcţie ar trebui să aibă prioritate, logică sau 
cronologică, asupra salvării sufletelor individuale. Poate 
prof. Dughin să îmi arate unde, în ce verset, Domnul nos¬ 
tru a revelat vreo intenţie de a-şi asocia Biserica cu regatul 
lui Cezar? Dimpotrivă, Biserica s-a născut, a crescut şi a 
salvat milioane de suflete într-o societate vădit anticreştină, 
iar întreaga dezvoltare care a venit după convertirea lui 
Constantin nu se compară, proporţional vorbind, cu trans¬ 
formarea unui grup de doisprezece apostoli într-o religie 
universală a cărei arie de influenţă depăşea cu mult grani¬ 
ţele Imperiului Roman. Dacă „societatea organică 11 ar fi fost 
o conditio sine qua non pentru existenţa şi expansiunea creş¬ 
tinismului, nimic din toate acestea nu s-ar fi putut întâmpla, 
însăşi apariţia Bisericii ar fi fost imposibilă. Prioritatea ab¬ 
solută si indiscutabilă a salvării sufletelor individuale în 
faţa întemeierii unei „societăţi organice 11 a fost stabilită defi¬ 
nitiv de Domnul nostru Isus Cristos când a declarat: „Sâm¬ 
băta a fost creată pentru om şi nu omul pentru sâmbătă. 11 
Din punct de vedere creştin, societăţile trebuie deci să fie 
judecate nu pentru nivelul scăzut sau ridicat de „organici- 
tate“, ci pentru cum întăresc sau diminuează credinţa, aşa¬ 
dar salvarea sufletelor. 

(2) Dacă ar fi să admitem că, ad argumentandum, creşti¬ 
nismul occidental a dus la „individualism 11 din vină proprie 
(şi, condamnându-1 pentru asta pe de-a-ntregul, nu am co¬ 
mite crima „rasismului intelectual 11 denunţat de prof. Dughin 
la punctul 22), trebuie atunci să luăm în considerare şi care 
au fost roadele „holismului 11 Bisericii Ortodoxe în Rusia? 
Cât de greu poate să fie pentru cineva să perceapă afini¬ 
tatea dintre „societatea organică 11 dominată de o religie de 
stat şi societatea sovietică prezidată de un Partid dotat cu o 
doctrină infailibilă? însuşi prof. Dughin subliniază această 
afinitate. In consecinţă, în cazul în care creştinismul occi- 
dental „a produs 11 individualismul, cel oriental „a produs 11 
comunismul, asasinarea a 140 de milioane de persoane şi 
cel mai mare val de persecuţii anticreştine pe care le-a cu¬ 
noscut omenirea. Nimic din ceea ce s-a întâmplat în lumea 
occidentală nu se compară cu această monstruozitate. 

Ţinând cont că în cel mai mare templu al „individualis¬ 
mului 11 , adică în SUA, credinţa creştină si solidaritatea comu- 
nitară sunt în continuare vii si active, în vreme ce rusii 
întorc spatele credinţei şi resping până şi cele mai evidente 
gesturi de solidaritate umană, anume adopţia orfanilor, evi¬ 
dent că „individualismul 11 occidental, oricât de detestabil 
ar părea, a fost mai puţin dăunător pentru salvarea suflete¬ 
lor decât „holismul 11 rus. Nu spun că această dublă legătură 
între cauză si efect a existat în realitate (o discuţie în deta- 
liu ar duce la sute de pagini) 1 : mă limitez la a judeca bazân- 
du-mă pe premisele prof. Dughin. 


1. Iar aici ar fi necesară luarea în calcul a faptului că însuşi Louis 
Dumont, pe a cărui autoritate se bazează argumentul prof. Dughin, 
recunoaşte că individualismul era deja prezent în dogma creştină 
încă de la începuturi, nefiind, de fapt, o „distorsionare 11 ulterioară. 

Este adevărat că în Europa Occidentală credinţa creştină 
s-a şubrezit la fel de mult ca în Rusia, însă tocmai am văzut 
[28(4)] că acest curent de gândire care predomină în Europa 
de la Hegel încoace, subliniind nulitatea conştiinţei indivi¬ 
duale şi supunerea absolută faţă de factori impersonali şi 
colectivi, nu poate fi numit „individualist 11 în nici unul dintre 
sensurile identificabile ale cuvântului. In sfera politicii este 
de asemenea notoriu că de-a lungul întregului secol XX au 
predominat în Europa politici etatiste şi colectiviste - fas¬ 
cismul, socialismul, fabianismul, laburismul, tiermondis- 
mul - în grad incomparabil mai mare faţă de nivelurile 
atinse vreodată în SUA. 

Dacă „individualismul 11 american este compatibil cu per¬ 
sistenţa credinţei creştine, evident că nu poate fi un rău 
comparabil cu genocidul anticreştin şi apoi cu şubrezirea 
ulterioară a credinţei creştine în Europa „corectă politic 11 
sau în Rusia lui Vladimir Puţin. 

50. SINCRETISM 

Viziunea socială a Bisericii ca trup al lui Cristos este mai dez¬ 
voltată în catolicism decât în protestantism, iar în catolicismul 
din America Latină mai mult decât în alte părţi. Catolicismul a 
fost impus cu forţa în timpul colonizării, dar spiritul culturilor 
aborigene şi atitudinea sincretică a elitelor spaniole şi portugheze 
au dat naştere unei forme religioase speciale de catolicism - mai 
holist decât cel din Europa şi mult mai tradiţional decât protes¬ 
tantismul, care este extrem de individualist. 

Acest paragraf se împarte, în mod fundamental, în două 
afirmaţii, una inutilă, cealaltă greşită. De fapt, cum ar putea 
o religie mai veche să nu fie „mai tradiţională 11 decât disi¬ 
denţa sa revoluţionară? Şi a spune că în America Latină 
catolicismul a fost mai sincretic decât în Europa este doar 

o dovadă a unei ignorante istorice fără limite. Contribuţia 
culturilor indigene la catolicismul latino-american a fost deri¬ 
zorie în comparaţie cu oceanul de simboluri, mituri şi forme 
artistice specifice păgânismului european pe care Biserica 
le-a încorporat şi transformat. 1 

şi. PROTESTANTISM ŞI INDIVIDUALISM 

Prof. Carvalho preferă tipul occidental de creştinism, care, po¬ 
trivit lui L. Dumont şi W. Sombart (precum şi lui M. Weber), 
ar fi precursorul secularismului modern. 

Nu ştiu în ce măsură Dumont, Sombart si Weber sunt 
vinovaţi pentru sofismul monstruos post hoc, ergo propter 
hoc („după aceasta, iată, deci din cauza aceasta“), care constă 
în a atribui scolasticii originea greşelilor protestantismului. 
Nici nominalismul însuşi nu ar putea să producă un dezas¬ 
tru atât de spectaculos fără interferenţa altor factori com¬ 
plet străini de această chestiune. Voi lăsa acest aspect pentru 
o discuţie ulterioară. Insă, din start, calificarea protestan¬ 
tismului drept „individualist 11 se bazează pe simplismul 
impardonabil de a confunda proclamaţiile doctrinare şi 
conduita politică reală. Protestantismul, în versiunea sa cal¬ 
vinistă, a creat prima societate totalitară din Epoca Modernă, 
într-o versiune „organică 11 foarte similară cu cea rusă, în care 
Statul şi Biserica formau o unitate compactă, exercitau un 
control draconic asupra tuturor aspectelor existenţei sociale 
şi culturale şi sufocau, prin închisoare şi pedeapsa cu moar¬ 
tea, orice veleitate a individualismului, până şi în viaţa 

i. Cf. Friedrich Heer, The Intellectual History of Europe, trad. de 
Jonathan Steinber, New York, Doubleday, 1968, voi. I, pp. 1-26. 

privată. 1 Reforma engleză, care a început prin a ucide intr-un 
an mai mulţi oameni decât Inchiziţia de-a lungul mai mul¬ 
tor secole, a fost, în esenţă, o desfăşurare a guvernului civil şi 
a dus la înfiinţarea unei Biserici de stat care, în numele liber¬ 
tăţii de conştiinţă, a inclus între priorităţile sale persecu¬ 
tarea nemiloasă a celor care îndrăzniseră să o exercite în 
sens procatolic. Aici „individualismul 11 a fost, cu toate dove¬ 
zile posibile, un simplu pretext ideologic pentru implemen¬ 
tarea unui „holism 11 centralizator înverşunat. 2 


52. EVREI 

Câteva cuvinte despre statul iudaic. Din punctul de vedere al 
atrocităţii, dragostea plină de compasiune pentru sionism a prof. 
Carvalho este înduioşătoare. Inconsistenţa viziunii sale ajunge 
aici la apogeu. Eu nu am nimic împotriva Israelului, dar cruzi¬ 
mea cu care îi reprimă pe palestinieni este evidentă. 

Prof. Dughin încearcă să be ironic, însă reuşeşte să be 
doar ridicol. Cum rachetele pe care palestinienii le lansează 
practic în fiecare zi în zonele civile ale Israelului nu sunt nici¬ 
odată anunţate în mijloacele de informare în masă interna¬ 
ţionale, însă orice atac al Israelului împotriva instalaţiilor 
militare palestiniene provoacă întotdeauna cele mai mari 
proteste în lumea întreagă, el - care ar trebui să be o inte- 

1. Michael Walzer, The Revolution ofthe Saints. A Study in the 
Origins of Radical Politics, Harvard University Press, Cambridge, 
1982. 

2. A se vedea, în acest sens, studiul clasic al lui Michael Davies, 
Liturgicul Revolution, voi. I, Cranmer’s Godly Order. The Destruction 
of Catholicism Through Liturgicul Change, ed. rev., Roman Catholic 
Books, Ft. Collins (CO), 1995. 

ligenţă imună la mass-media occidentale, însă este în realitate 
sclavul lor (ca şi al postmodernismului) - pretinde ca eu să 
judec totul în funcţie de singurele surse de informaţie pe 
care le cunoaşte sau le recunoaşte, care pentru el sunt literă 
de Evanghelie. 

Chiar vreţi să mă impresionaţi cu artificiul ăsta jurnalis¬ 
tic de doi bani, prof. Dughin? Cunosc faptele, prietene dragă. 
Cunosc gradul de violenţă şi de-o parte, şi de alta. Ştiu că, 
spre exemplu, israelienii nu folosesc niciodată scuturi umane, 
palestinienii, în schimb, mai tot timpul. Ştiu că în Israel 
musulmanii au drepturi civile şi sunt protejaţi de poliţie, în 
vreme ce în ţările aflate sub dominaţie islamică nemusul¬ 
manii sunt trataţi ca nişte câini şi adesea omorâţi cu pietre. 
Numărul creştinilor asasinaţi în ţările islamice creste cu câteva 

y y y y 

zeci de mii pe an. 1 Nu am citit nimic despre asta în New 
York Times. Am văzut cu ochii mei documentarele pe care 
marile trusturi le ascund. Eu nu trăiesc într-o lume himerică. 


53. EVREI (2) 

In Israel există tradiţionalişti şi modernişti, forţe antiglobaliste 
şi reprezentanţi ai elitei globale. 

Ah, da? Vreţi să spuneţi că Israelul este o democraţie în 
care toate curentele de opinie au dreptul la exprimare liberă? 
Acum spuneţi-mi: care este destinul creştinilor şi prietenilor 
Americii pe teritoriile dominate de dragii dumneavoastră 
prieteni antiimperialişti, adepţi ai stângii şi ai eurasiatismului? 


1. A se vedea declaraţia lui Michael Horowitz la http://www. 
aina.0rg/news/20101204231447.htm. Horowitz este unul dintre cei 
mai remarcabili cercetători ai persecuţiilor anticreştine în lume. 

54. EVREI (3) 

Frontul antiglobalist e format din grupuri religioase antiame- 
ricane, antiliberale şi antiunipolare şi din cercurile de stânga 
anticapitaliste şi antiimperialiste. Ei pot fi buni, adică „eurasia- 
tici“ şi „orientali". Dar statul iudaic în sine nu e ceva „tradi¬ 
ţional". Ca întreg, reprezintă o entitate capitalistă modernă şi 
atlantistă şi un aliat al imperialismului american. Israelul de acum 
diferă de cel din alte timpuri şi ar putea fi diferit în viitor. Dar 
în prezent se află de partea cealaltă a luptei. Mai mult, teoriile 
conspiraţiei (Consorţiul etc.) includ aproape întotdeauna ban¬ 
cheri evrei în sânul elitei globaliste sau al conspiraţiei mondiale. 
Rămâne un mister de ce prof. Carvalho a vrut să modernizeze 
teoria conspiraţiei, excluzându-i pe evrei din versiunea principală. 

(1) Ar fi minunat dacă prof. Dughin s-ar pune de acord 
cu el însuşi şi ne-ar da de ştire, o dată pentru totdeauna, 
dacă descrierea pe care o fac Consorţiului este „corectă" 
sau este „o teorie a conspiraţiei". Nu pot să discut cu un 
monstru cu două guri. 

(2) Prezenţa bancherilor evrei în înaltele cercuri ale Con¬ 
sorţiului este cel mai evident lucru din lume, la fel ca aceea 
a militarilor evrei în elita revoluţionară care a instaurat 
bolşevismul în Rusia. La fel de evident şi clar este faptul că 
aceste două grupuri de evrei au colaborat între ele pentru 
a aduce dezastrul asupra lumii. 1 Au continuat să colaboreze 
chiar şi în perioada în care Stalin a ordonat persecutarea 
generală a evreilor, iar KGB-ul dumneavoastră drag a înce¬ 
put să-i trimită înapoi lui Hitler refugiaţii evrei care veni¬ 
seră din Germania. Colaborarea continuă până în zilele 
noastre. Baronul Rothschild, spre exemplu, deţine Le Monde, 
ziarul de stânga prin excelenţă şi antiisraelian al măreţelor 


1. Alexandre Soljenitsyne, Deux siecles ensemble. 1795—1995, 2 voi., 
Fayard, Paris, 2002, în special voi. II, pp. 40, 50, 53, 264, 336. 

media europene, la fel cum Sulzbergerii, o altă familie de 
evrei, deţine ziarul american care minte cel mai mult în pri¬ 
vinţa Israelului. Domnul George Soros, evreul care i-a ajutat 
pe nazişti să confişte proprietăţile altor nazişti, finanţează 

tot felul de mişcări antiamericane si antiisraeliene în lume. 
> > 

Chiar deunăzi, o comisie de evrei americani, subvenţionată 
de ONG-uri miliardare şi impresionată de asasinarea brutală 
a unei familii de evrei de către un terorist palestinian, a 
călătorit pentru a-i face o vizită de solidaritate... cui? Părin¬ 
ţilor defuncţilor? Nu. Mamei asasinului! 

Aceştia sunt evreii de care vorbiţi dumneavoastră, prefă- 
cându-vă că ei sunt expresia cea mai inocentă şi pură a 
iudaismului universal. Dacă ar fi astfel, eu as fi antisemit. 
Cine sunt aceşti evrei pe care îi menţionaţi? Sunt cei pe 
care Domnul nostru i-a numit „Sinagoga Satanei", definin- 
du-i drept „cei care se zic pe sine că sunt iudei şi nu sunt“. 
Sunt persoane care, la fel ca membrii faimoasei Comisii 
Iudaice a Partidului Comunist al URSS-ului, se folosesc de 
originea etnică pentru a rămâne infiltraţi în comunitatea 
care i-a guvernat şi pe care o vor putea trăda astfel mai uşor, 
predând-o executanţilor săi, ducând-o la abator. 1 Aceştia 
sunt cei pe care îi serviţi, judecând asasinii drept victime. 

(3) Poziţia mea în ceea ce priveşte Statul Israel este foarte 
simplă şi strict personală. Nu are nimic de-a face cu atlan- 
tism vs eurasiatism. Nu vreau să o impun nimănui. In 
primul rând, mi se pare că, după toată suferinţa prin care 
au trecut evreii în Germania, în Rusia şi puţin peste tot în 
Europa, ar fi de-a dreptul inuman să le fie negată o fâşie de 
pământ pe care să trăiască în pace şi siguranţă între ai lor. 
Sunt mândru că un brazilian - marele Oswaldo Aranha - 


1. A se vedea memoriile rabinului Yosef Yitzchak Schneersohn, 
A Prince in Frison, Sichos, Brooklin, 1997. 

a prezidat Adunarea Generală a ONU atunci când a fost 
creat Statul Israel. Este puţin importantă teoria politică pe 
care au adoptat-o israelienii în statul lor recent înfiinţat. 
Chiar dacă s-ar decide asupra unei dictaturi comuniste, 
acesta nu ar fi un motiv pentru a li se lua pământul şi a fi 
risipiţi într-o nouă Diasporă. In al doilea rând: catolic fiind, 
cred că evreii vor avea o misiune providenţială de îndeplinit 
la sfârşitul zilelor 1 si că, aşadar, este misiunea creştinilor să-i 
protejeze sau, pe cât posibil, în faţa ameninţării, să-i salveze 
de la extincţie. Bula Papei GrigoreX (1271-1276), care, inclu¬ 
zând sentinţele antecesorilor săi, Inocentiu III si Inocen- 
ţiu IV, interzice răspândirea acuzaţiilor false împotriva 
evreilor şi ordonă să fie lăsaţi să trăiască în pace, continuă 
să fie o sursă de inspiraţie pentru mine. 2 

55. DRAGOSTEA PENTRU CEI PUTERNICI (2) 

Părerea mea: paleoconservatorii americani sunt pierduţi. Discur¬ 
sul lor e incoerent, slab şi foarte idiosincrasie. 

(1) Cel care consideră postmodernismul drept autoritate 
absolută şi, în acelaşi timp, îl condamnă ca expresie maximă 
a corupţiei occidentale nu ar trebui să acuze pe altcineva de 
incoerenţă. 

(2) De asemenea, nu ar trebui să o facă persoana care îi 
insultă pe tradiţionaliştii de dreapta, pentru ca după câteva 
rânduri să le ceară ajutorul. 

1. Roy H. Schoeman, Salvation Is from the Jews. The Role of 
Judaism in Salvation History from Abraham to the Second Corning, 
Ignatius Press, San Francisco, 1995. 

2. A se consulta documentul la http://www.fordham.edu/hal- 
sall/source/ gio-jews.html. 



ÎMPOTRIVA BOLŞEVISMULUI DE DREAPTA 233 


(3) Chiar dacă paleoconservatorii ar fi condamnaţi la 
înfrângere, să invoci acest motiv pentru a le ascunde spriji¬ 
nul ar fi imoral şi de o laşitate supremă. Cine se aliniază de 
partea celor care par puternici nu ar trebui să spună despre 
nimeni altcineva că este slab. Adăpostirea sub aripa celor 
puternici este conduita femeilor uşoare, nu a bărbaţilor. 
Cum poate prof. Dughin să vorbească atâta despre „etica 
războinicilor" şi să uite că unul dintre crezurile sale primor¬ 
diale este nevoia de a-i proteja pe los que son los menos con¬ 
tra los que son los mdst 

(4) In fine, nu este adevărat că sunt condamnaţi la extinc¬ 
ţie conservatorii tradiţionalişti. Ei au fost cei care l-au ales 
> ) ) 

pe cel mai iubit preşedinte american din toate timpurile 
(desemnat în mai multe sondaje drept „cel mai mare ameri¬ 
can", înaintea lui Washington şi Lincoln), şi ei au fost cei 
care au creat cea mai mare mişcare populară din câte au exis¬ 
tat în SUA - Tea Party. Eurasiatismul nu are nici măcar o 
sutime dintr-un asemenea sprijin nici măcar în Rusia. 


5 6 . MULTICULTURALISM 

Dacă vreun nord-american curajos şi cinstit doreşte să lupte îm¬ 
potriva elitei globaliste ca ultimă fază a Istoriei Occidentale, ca 
sfârşit al istoriei, să se alăture, vă rog, trupelor noastre eurasiatice. 
Lupta noastră este, într-un anumit sens, universală, aşa cum şi 
provocarea globalistă e universală. Avem tradiţii diferite, dar în 
momentul în care le apărăm ne confruntăm cu duşmanul comun 
oricărei tradiţii. Astfel, vom explora zonele de influenţă ale fiecăruia 
în lumea multipolară doar după ce vom obţine victoria noastră 
comună asupra Bestiei. Bestia americană-atlantistă-liberală-globa- 
listă-capitalistă-postmodernă. 

Este foarte frumos. Ce ne promite eurasiatismul după 
războiul mondial care va distruge Occidentul? O societate 

multiculturală, unde etniile diferite vor avea propria repre¬ 
zentare în Parlament. 1 Insă nu asta vedem deja în parlamentele 
tuturor naţiunilor din Occident? Oare prof. Dughin nu a 
auzit niciodată vorbindu-se de Black Caucus, de lobby isla¬ 
mic etc.? Pentru ce să luptăm intr-un război mondial doar 
pentru a ajunge exact unde suntem deja? 2 

57. SPIRIT RĂZBOINIC 

Intr-o vreme Occidentul a avut propria lui tradiţie. A pierdut-o, 
în parte. A fost contaminată parţial de germeni veninoşi. Occi¬ 
dentul ar trebui să caute în rădăcinile sale ancestrale profunde, 
dar aceste rădăcini duc la acelaşi trecut indo-european eurasiatic, 
trecutul glorios al sciţilor, al celţilor, al sarmaţilor, al germanilor, 
slavilor, indienilor, persanilor, romanilor şi societăţilor lor holiste, 
la cultura lor războinică şi ierarhică şi la valorile lor mistice şi 
spirituale care nu aveau nimic în comun cu actuala şi degenerata 
civilizaţie mercantilă şi capitalistă. 

Ar fi cu adevărat foarte bine dacă Occidentul si-ar recu- 

> 

pera spiritul războinic, lepădându-se de laşitatea burgheză. 3 
Insă garantez că nimic din acest spirit nu-şi are rădăcinile 

1. Le Prophete de l’eurasisme, p. 30 

2. Mai mult decât atât, în sfera economică el ne promite acelaşi 
lucru: „reglementarea sectoarelor strategice de către stat (complexul 
militar-industrial, monopoluri naturale şi similare) şi libertatea 
economică maximă pentru capitalul mediu şi mic“. Luaţi aminte: 
nu există nici mare industrie privată, nici mare comerţ privat. 
Societăţile comerciale mici şi mijlocii prosperă sub aripile statului 
omnipotent. Dacă nu mă înşel, există deja în China. 

3. J.R. Nyquist a scris nişte lucruri fabuloase în acest sens în The 
Origins ofthe Fourth World War, Black Forest Press, Chula Vista, 
CA, 1999. 

în Persia, India sau Rusia. Merge înapoi până la cavalerii 
creştini ai Evului Mediu, la marile descoperiri, la cucerirea 
Americii şi „occidentalizarea lumii“ - la toate lucrurile pe 
care prof. Dughin le detestă şi pe care militanţii stângişti 
subvenţionaţi de Consorţiu, KGB si tiermondismul sic 
s-au străduit să le pervertească şi să le ridiculizeze printr-un 
război cultural mârşav. Insă, aşa cum spunea Nietzsche, un 
lucru nu poate fi distrus în totalitate decât dacă este înlo¬ 
cuit. Nu este suficient să-i tai Occidentului rădăcinile, iar 
apoi să-l acuzi de lipsă de rădăcini: este nevoie să-i aplici 
un butaş eurasiatic şi să-l convingi că asta este rădăcina sa 
adevărată. 

58. REVOLTĂ ŞI POSTMODERNISM 

Pentru a reveni la Tradiţie, trebuie să ducem până la capăt revol¬ 
ta împotriva lumii moderne şi împotriva Occidentului modern, 
o revoltă care să fie absolută - spirituală (tradiţionalistă) şi so¬ 
cială (socialistă). Occidentul se află în agonie. Trebuie să salvăm 
lumea de la această agonie şi poate să salvăm însuşi Occidentul. 
Occidentul modern şi postmodern trebuie să moară. 

Cum va putea muri postmodernismul, având credincioşi 
atât de devotaţi până şi în Rusia lui Vladimir Puţin? 


59. SALVAREA PRIN DISTRUGERE 

Dacă există valori tradiţionale reale în fundamentele sale (şi cu 
siguranţă există), le vom salva doar prin procesul distrugerii 
globale a Modernităţii/Hipermodernităţii. 

„Salvarea prin distrugere” este unul dintre cele mai con¬ 
stante clişee ale discursului revoluţionar. Revoluţia Franceză 
> > > 

a promis să salveze Franţa prin distrugerea Vechiului Regim: 
i-a adus eşec după eşec, până ce a ajuns o putere de mâna a 
doua. Revoluţia Mexicană a promis să salveze Mexicul prin 
distrugerea Bisericii Catolice: l-a transformat intr-un furnizor 
de droguri pentru restul lumii şi de nenorociţi pentru siste¬ 
mul american de asistenţă socială. Revoluţia Rusă a promis 
să salveze Rusia prin distrugerea capitalismului: a transfor¬ 
mat-o intr-un cimitir. Revoluţia Chineză a promis să salveze 
China prin distrugerea culturii burgheze: a transformat-o 
intr-un abator. Revoluţia Cubaneză a promis să salveze Cuba 
prin distrugerea uzurpatorilor imperialişti: a transformat-o 
într-o închisoare pentru cerşetori. Pozitiviştii brazilieni au 
promis să salveze Brazilia prin distrugerea monarhiei: au pus 
capăt singurei democraţii care exista pe continent şi au 

aruncat tara într-o serie de lovituri de stat si dictaturi care 
> > 

au luat sfârşit abia în 1988, pentru a face loc unei dictaturi 
modernizate, cu un alt nume. Acum prof. Dughin promite 
să salveze lumea prin distrugerea Occidentului. Sincer, nu 
vreau să ştiu ce urmează după asta. Mentalitatea revoluţio¬ 
nară, cu promisiunile sale care se autoamână, care se pot 
transforma atât de repede în opusul lor, cu aerul cel mai 
inocent din lume, este cel mai mare flagel care s-a abătut 
asupra umanităţii. Victimele sale, de la 1789 încoace, nu¬ 
mără nu mai puţin de trei sute de milioane de oameni - mai 
mult decât au omorât toate epidemiile, catastrofele natu¬ 
rale şi războaiele dintre naţiuni de la începutul vremurilor. 
Esenţa discursului său, asa cum consider că am demonstrat 
deja, este inversarea sensului timpului: inventarea unui viitor 
şi reinterpretarea în lumina acestuia, ca şi când ar fi pre¬ 
misa sigură şi arhitestată a prezentului şi a trecutului. Este 
inversarea procesului normal de cunoaştere, o inversare 
prin prisma căreia înţelegerea lucrurilor cunoscute se face 

prin necunoscut, a lucrului sigur prin echivoc, a catego¬ 
ricului prin ipotetic. Este falsificarea structurală, sistematică, 
obsedantă, hipnotică - condensarea politico-culturală a 
„delirului de interpretare". Prof. Dughin a inventat Imperiul 
Eurasiatic şi a reconstruit întreaga istorie a lumii ca şi când 
ar fi o pregătire îndelungată a apariţiei acestui lucru eur¬ 
asiatic minunat. Este un revoluţionar, ca oricare altul. Insă 
unul mult mai pretenţios. 


60. NICI MĂCAR UN VÂNT 

Aşadar, cei mai buni reprezentanţi ai Occidentului, ai Occi¬ 
dentului profund şi nobil, ar trebui să rămână alături de Restul 
lumii (adică de noi, de eurasiatişti) şi nu împotriva Restului 
lumii. 

Este evident că prof. Carvalho a ales cealaltă tabără, prefăcân- 
du-se că nu a ales nici una. E păcat, fiindcă avem nevoie de 
prieteni. Dar decizia îi aparţine. Vom accepta orice soluţie - a 
descoperi propriul drum în Istorie, în Politică, în Religie şi în 
Societate este demnitatea intimă a unui om. 

Dacă prof. Dughin are nevoie de aliaţi care să-l ajute să 
combată Consorţiul, poate să conteze pe mine. Insă pentru 
Imperiul său Eurasiatic, sincer vorbind, nu mă voi osteni 
nici măcar cât să trag un vânt. 


Richmond, 12 mai 2011 




PARTEA A TREIA 

CONCLUZII 




împotriva lumii postmoderne 

ALEKSANDR DUGHIN 


Pentru a încheia această dezbatere cu prof. Carvalho, aş 
dori să fac aici un rezumat al celor mai importante idei. 

îmi dau seama acum câtă dreptate avea, la început, când 

a subliniat faptul că asimetria dintre poziţiile noastre va 

prejudicia până la urmă întreaga desfăşurare de forţe. Ceea 

ce s-a şi întâmplat. Eu nu văd o utilitate în a continua cri- 

ticile reciproce, pentru că nu ne-ar ajuta să înţelegem nimic 

(nici pe noi, nici pe cititori). Pot sincer să mărturisesc că 

găsesc poziţia prof. Carvalho drept una foarte personală, 

idiosincratică si irelevantă. Astfel încât as dori să mă axez 
) ) 

pe aspectele teoretice care, din punctul meu de vedere, au 
o importanţă reală în ceea ce priveşte Tradiţia, antiimperia- 
lismul şi lupta antimodernă, care reprezintă preocuparea 
mea primară şi unică. 

In primul rând, insist că lumea actuală este unipolară, 
având drept centru Occidentul Global, şi Statele Unite drept 
esenţă. Argumentele contrare ale prof. Carvalho nu m-au 
convins în nici un fel. 

Acest tip de unipolaritate prezintă aspecte geopolitice şi 
ideologice. Din punct de vedere geopolitic înseamnă domi¬ 
narea strategică a planetei prin „hiperputerea nord-ameri- 
cană“ şi efortul Washingtonului de a organiza echilibrul 

forţelor pe planetă în aşa fel încât să le permită dominarea 
lumii în acord cu interesele lor naţionale şi imperialiste. Acest 
lucru este rău pentru că privează alte state şi naţiuni de 
suveranitatea lor adevărată. 

Când există o singură instanţă care decide cine are drep¬ 
tate, cine greşeşte şi cine ar trebui pedepsit, avem de-a face 
cu un tip de dictatură globală. Sunt convins că aşa ceva nu 
este acceptabil. Aşadar, ar trebui să luptăm împotriva unui 
asemenea lucru. Dacă cineva ne privează de libertatea noas¬ 
tră, trebuie să reacţionăm. Şi o vom face. Imperiul Ameri¬ 
can ar trebui distrus. Si va fi la un moment dat. 

> 

Ideologic, unipolaritatea se bazează pe valorile moder¬ 
niste şi postmoderniste, valori care sunt antitradiţionaliste. 
împărtăşesc viziunea lui Rene Guenon şi a lui Julius Evola, 
care considerau Modernitatea şi fundamentul său ideologic 
(individualismul, democraţia liberală, capitalismul, „confor- 
tismul“ şi aşa mai departe) ca fiind cauza viitoarei catastrofe 
a umanităţii, iar dominaţia atitudinilor occidentale drept 
motivul degradării finale a planetei. Occidentul se apropie 
de sfârşit şi nu ar trebui să-i permitem să ia cu sine în abis 
tot ceea ce este în rest. 

Spiritual, globalizarea este creaţia Marii Parodii, regatul 
Anticristului. Iar Statele Unite sunt centrul expansiunii sale. 
Valorile americane pretind că sunt universale. Aceasta este 
noua formă de agresiune ideologică împotriva multitudinii 
de culturi şi tradiţii care încă există în alte părţi ale lumii. 
Eu sunt ferm împotriva valorilor occidentale esenţialmente 
moderniste şi postmoderniste şi care sunt promulgate de 
Statele Unite cu forţa sau prin invazie (Afganistan, Irak, 
astăzi Libia, mâine Siria şi Iranul). 

Astfel, toţi tradiţionaliştii ar trebui să fie împotriva Occi¬ 
dentului şi a globalizării şi, de asemenea, împotriva politi- 

cilor imperialiste ale Statelor Unite. Este singura poziţie care 
poate urma şi singura logică. Tradiţionaliştii şi adepţii prin¬ 
cipiilor şi valorilor tradiţionale ar trebui să se opună Occi¬ 
dentului şi să-i apere pe Ceilalţi, dacă „Ceilalţi 11 dau semne 
de conservare a Tradiţiei - parţial sau în totalitate. 

Pot exista - şi există, în fapt - oameni în Occident şi în 
Statele Unite ale Americii care nu sunt de acord cu situaţia 
prezentă şi nu aprobă lumea modernă şi postmodernă, fiind 
apărători ai tradiţiei spirituale a Occidentului premodern. 
Ei ar trebui să fie de partea noastră în această luptă comu¬ 
nă. Ar trebui să ia parte la revolta noastră împotriva lumii 
moderne şi postmoderne şi astfel am lupta împreună îm¬ 
potriva unui inamic comun. Din nefericire, nu este cazul 
prof. Carvalho. El se prezintă ca un critic parţial al civiliza¬ 
ţiei occidentale moderne, însă este de acord parţial cu ea şi 
îi atacă duşmanii. Este un fel de „semiconformism 11 , ca să 
spunem aşa. Acest lucru este de-a dreptul irelevant şi nu pre¬ 
zintă nici un interes pentru mine. Există prieteni şi există 
duşmani. Doar asta este important. Orice altceva nu are nici 
o importanţă. Prof. Carvalho nu este nici una, nici alta. Este 
alegerea sa. Miturile sale peiorative antisovietice şi antiruse, 
teoriile stupide ale conspiraţiei, rasismul său cultural occi¬ 
dental implicit şi resentimentul său faţă de ţara de obârşie 
nu merită critici. Fără comentarii. 

O altă chestiune constă în structura unei posibile elite 
antiglobaliste şi antiimperialiste şi membrii săi. Consider 
că ar trebui să includem aici toate forţele care luptă îm¬ 
potriva Occidentului, împotriva Statelor Unite, împotriva 
democraţiei liberale, împotriva modernităţii şi a postmo- 
dernităţii. Duşmanul comun este instanţa necesară pentru 
orice tip de alianţă politică. Musulmani, creştini, ruşi, chi¬ 
nezi, adepţi ai stângii sau ai dreptei, hinduşi sau evrei care 

contestă statutul actual al lucrurilor - globalizarea şi impe¬ 
rialismul american - sunt potenţiali amici şi aliaţi. Să avem 
idealuri diferite, dar să avem în comun ceva foarte puternic: 
ura faţă de realitatea prezentă. Idealurile noastre care diferă 
sunt potenţiale {in potentid). Insă provocarea cu care ne 
confruntăm este actuală {in actii ). Aşadar, aceasta este baza 
pentru noua alianţă. Toţi cei care au o analiză negativă asu¬ 
pra globalizării, a occidentalizării şi a postmodernizării ar 
trebui să-şi coordoneze eforturile pentru crearea unei stra¬ 
tegii de rezistenţă în faţa răului omniprezent. Şi există de-ai 
noştri şi în Statele Unite, dintre cei care aleg Tradiţia în 
detrimentul decăderii actuale. 

In acest punct ar trebui pusă o întrebare importantă: ce 
tip de ideologie ar trebui să folosim în opoziţia noastră faţă 
de globalizare şi principiile sale liberale, democratice, capi¬ 
taliste şi postmoderne? Cred că toate ideologiile antiliberale 
precum comunismul, socialismul şi fascismul nu mai au 
relevanţă. Acestea au încercat să învingă capitalismul libe¬ 
ral, însă au eşuat. Pe de-o parte, pentru că la sfârşitul vremu¬ 
rilor răul este cel care prevalează, şi, pe de altă parte, din 
pricina propriilor contradicţii şi limitări. Ca urmare, a venit 
timpul pentru o profundă reevaluare a ideologiilor antilibe¬ 
rale din trecut. Care sunt aspectele lor pozitive? Simplul fapt 
că erau anticapitaliste şi antiliberale, anticosmopolite şi anti- 
individualiste. Prin urmare, aceste caracteristici ar trebui să 
fie acceptate şi integrate în ideologia viitoare. Insă doctrina 
comunistă este modernă, atee, materialistă şi cosmopolită. 
Acest lucru ar trebui exclus. Pe de altă parte, solidaritatea 
socială, justiţia socială, socialismul şi atitudinea holistică 
generală în ceea ce priveşte societatea sunt bune. Aşadar, 
este nevoie să separăm aspectele materialiste şi moderniste 
şi să le respingem. 

Pe de altă parte, în teoriile despre a Treia Cale, respec¬ 
tate până la un anumit punct de tradiţionalişti ca Julius 
Evola, există unele elemente inacceptabile, printre care, în 
primul rând, se regăsesc rasismul, xenofobia şi şovinismul. 
Acestea nu sunt doar eşecuri morale, ci si atitudini incom- 
patibile din punct de vedere teoretic şi antropologic. Dife¬ 
renţa dintre etnii nu implică superioritate sau inferioritate. 
Diferenţa ar trebui acceptată şi afirmată fără vreo apreciere 
rasistă. Nu există o normă comună în vederea gestionării 
grupurilor etnice diferite. Când o societate o judecă pe cea¬ 
laltă, ea aplică propriul criteriu, comiţând astfel o violenţă 
intelectuală. Această atitudine este chiar crima globalizării şi 
a occidentalizării, precum şi cea a imperialismului american. 

Dacă eliberăm socialismul de caracteristicile sale mate¬ 
rialiste, ateiste şi moderniste şi dacă respingem rasismul şi 
aspectele restrictive ale naţionalismului prezente în doctri¬ 
nele celei de-a Treia Căi, vom ajunge la o ideologie politică 
complet nouă. Să o numim „A patra teorie politică 11 ; prima 
a fost liberalismul, pe care practic îl înfruntăm; a doua, 
forma clasică a comunismului; şi a treia, naţional-socialis- 
mul sau fascismul. Elaborarea acestei teorii începe în punctul 
în care se intersectează diferitele teorii politice antiliberale 
din trecut (comunismul şi teoriile celei de-a Treia Căi). Şi 
astfel ajungem la naţional-bolşevism, care reprezintă socia¬ 
lismul fără materialism, ateism, progresism şi modernism, 
precum şi a Treia Cale lipsită de rasism sau naţionalism. 
Insă acesta este doar primul pas. Adăugarea mecanică a ver¬ 
siunilor profund revizuite ale ideologiilor antiliberale ale 
trecutului nu ne dă un rezultat final. Este doar o primă aproxi¬ 
mare, o abordare preliminară. Ar trebui să mergem înainte 
şi să facem un apel la Tradiţie şi la sursele de inspiraţie pre¬ 
moderne. Am avea aici Statul ideal al lui Platon, societatea 

ierarhică şi teologică a Evului Mediu (creştină, islamică, 
budistă, iudaică sau hindusă) şi viziunea unui sistem poli¬ 
tic şi social normativ. Această sursă premodernă reprezintă 
o evoluţie foarte importantă a sintezei naţional-bolşevis- 
mului. Ca urmare, trebuie să găsim un nume nou pentru 
acest tip de ideologie, iar „A patra teorie politică 11 este bine-ve- 
nită în acest caz. Titulatura nu ne spune ce este această teorie, 
ci ne spune ceea ce nu este. Aşadar, este un fel de invitaţie 
şi apel în loc de dogmă. 

Politic vorbind, avem aici un fundament interesant pen¬ 
tru cooperarea conştientă între adepţii stângii şi dreptei, la 
fel şi între mişcările antimoderne religioase sau de alt fel 
(ecologiştii, spre exemplu). Singurul lucru asupra căruia insis¬ 
tăm pentru crearea acestei cooperări este înlăturarea preju¬ 
decăţilor anticomuniste şi, de asemenea, antifasciste. Aceste 
prejudecăţi sunt instrumente în mâinile liberalilor şi globa- 
liştilor prin intermediul cărora îşi menţin duşmanii separaţi. 
Trebuie, aşadar, să respingem ferm anticomunismul şi anti¬ 
fascismul. Ambele sunt instrumente contrarevoluţionare în 
mâinile elitei globale. In acelaşi timp, ar trebui să ne opu¬ 
nem oricărui tip de confruntare între religii - musulmani 
împotriva creştinilor, evrei împotriva musulmanilor, musul¬ 
mani împotriva hinduşilor şi aşa mai departe. Războaiele 
între diferitele confesiuni sunt o uneltire a urii pentru cauza 
regatului Anticristului, care încearcă să dezbine toate religiile 
tradiţionale pentru a-şi putea impune propria pseudoreligie, 
parodia escatologică. Prof. Carvalho acţionează aici ca pro¬ 
motor al acestei dezbinări a religiilor. Ceea ce este foarte 
logic din punctul de vedere al poziţiei domniei sale. 

Astfel, e nevoie să unim dreapta, stânga şi religiile într-o 
luptă comună împotriva inamicului. Justiţia socială, suvera¬ 
nitatea naţională şi valorile tradiţionale sunt trei principii 

ale acestei ideologii. Nu este un lucru uşor să le reuneşti. Insă 
trebuie să încercăm, dacă vrem să ne eliberăm de adversari. 

In franceză există un slogan: „La droite des valeurs et la 
gauche du travail“* (Alain Soral). In italiană avem: „La 
Destra Sociale e la Sinistra identitaria"**. Cum ar trebui să 
sune asta în engleză este ceva ce vom vedea mai încolo. 1 

Am putea să avansăm chiar mai mult şi să încercăm să 
definim subiectul, actorul celei de-a patra teorii politice. In 
cazul comunismului, în centru se afla Clasa. în cazul mis- 
cărilor celei de-a Treia Căi, centrul era rasa sau naţiunea. 
In cazul religiilor, este comunitatea credincioşilor. Cum ar 
putea a patra teorie politică să gestioneze această diversitate 
şi divergenţă de subiecte? Avem o sugestie: subiectul celei 
de-a patra teorii politice poate fi întâlnit în conceptul hei- 
deggerian de Dasein (a fi aici). Aceasta este o instanţă con¬ 
cretă, însă extrem de profundă, care ar putea fi numitorul 
comun pentru o ulterioară dezvoltare ontologică. Ceea ce 
este crucial aici este autenticitatea sau inautenticitatea exis¬ 
tenţei Dasein- ului. A patra teorie politică insistă asupra 
autenticităţii existenţei sale. Ea este astfel antiteza oricărui 
tip de alienare - socială, economică, naţională, religioasă 
sau metafizică. 

Insă Dasein este o instanţă concretă. Orice om si orice 

> > 

cultură posedă un Dasein. Diferă, însă este totdeauna pre¬ 
zent. Iar aici pot doar să menţionez un subiect care ar 
necesita mai multe explicaţii, prezente în cărţile mele mai 
vechi. 


* „Dreapta valorilor şi stânga muncii“ (fr., n. red.). 

** „Dreapta socială şi stânga identitară" (it., n. red.). 

1. După cum ştim cu toţii, dezbaterea a decurs, în original, în 
limba engleză. 

Ultimul punct este locul Braziliei şi al Americii Latine 
ca un tot în structura globală reală a lumii. Eu văd rolul 
Braziliei ca fiind comparabil cu cel al Rusiei/Eurasiei. Este 
o ţară aparte, cu o cultură foarte specifică, în care elemente 
occidentale se împletesc cu cele indigene. Se bazează pe 
amestecul dintre diferite blocuri de valori. Exact cum se 
întâmplă în cultura rusă. In ţara noastră numim această 
caracteristică drept eurasiatism, accentuând faptul că avem 
de-a face cu o sinteză originală a tiparelor şi atitudinilor 
europene şi asiatice. Brazilia, intr-un fel metaforic, este şi 
ea „eurasiatică“. Există un amestec occidental şi neocci¬ 
dental chiar la rădăcina societăţii. Brazilia, asemenea altor 
ţări din America Latină, are propria identitate particulară. 
Insă, între alte ţări, Brazilia este cea care se dezvoltă cu 

viteză mai mare si reuşeşte să-si afirme din ce în ce mai 
> > > > 

mult independenţa politică şi economică. Această indepen¬ 
denţă este analizată în primul rând în comparaţie cu SUA. 
Aşadar, în cazul de faţă, afirmarea identităţii culturale merge 
mână în mână cu creşterea economică şi geopolitică. Trebuie 
să interpretăm simpatiile de stânga ale majorităţii societăţii 
braziliene drept semnul căutării unei identităţi sociale aparte, 
care nu se încadrează în tiparele individualiste şi liberale ale 

societăţii nord-americane. Socialismul brazilian si al Ame- 
> ) 

ricii Latine are multe caracteristici naţionaliste si etnice în 

> > 

sine. Factorul religios catolic şi sinteza credinţelor religioase 
populare sunt elemente foarte importante în actuala trezire 
a noii identităţi suverane în Brazilia. Este, în anumite pri¬ 
vinţe, comparabilă cu renaşterea geopolitică, culturală şi 
spirituală a Rusiei moderne. 

Astfel, afinitatea la nivel geopolitic, cultural şi social face 
ca situaţia noastră să fie similară şi ne oferă baza pentru coo¬ 
perare şi alianţă geopolitică. Rusia - ca şi America Latină, 

ţările islamice sau China - vede lumea viitorului în mod 
esenţial ca o lume multipolară, în care Statele Unite şi 
Occidentul, în general, nu ar trebui să fie decât doi poli 
între mulţi alţii. Orice pretenţie de imperialism, colonia¬ 
lism sau universalism al valorilor ar trebui respinsă în mod 
hotărât. Suntem, aşadar, în aceeaşi tabără. Si trebuie să ne 
concentrăm asupra acestui fapt: acceptarea ideii că ar tre¬ 
bui să avansăm în elaborarea unei strategii comune în pro¬ 
cesul de creare a viitorului, care să corespundă cerinţelor şi 
viziunilor noastre. Aşadar, valori ca dreptatea socială, suvera¬ 
nitatea naţională şi spiritualitatea tradiţională ne pot servi 
ca indicii. 

Cred sincer că a patra teorie politică, naţional-bolşevis- 
mul şi eurasiatismul pot fi de mare folos pentru popoarele 
noastre, ţările noastre si civilizaţiile noastre. Cuvântul-cheie 
este „multipolaritate“ în toate sensurile - geopolitic, cultu¬ 
ral, axiologic, economic şi aşa mai departe. 

Viziunea importantă despre nous (intelect) a filozofului 
grec Plotin corespunde idealului nostru. Intelectul este unul 
şi multiplu în acelaşi timp, pentru că înglobează tot felul 
de diferente - neuniform si amestecat, însă luat ca atare cu 
toate particularităţile sale. Lumea viitorului trebuie să fie 
într-un fel o lume noetică - multiplicitatea, diversitatea 
trebuie înţelese ca bogăţie şi comoară, nu ca motiv pentru 
conflicte inevitabile: multe civilizaţii, mulţi poli, multe 
centre, multe valori pe o planetă, şi o singură omenire. 

Insă există câţiva care gândesc diferit. Cine sunt cei care 
sunt împotriva unui asemenea proiect? Cei care vor să im¬ 
pună uniformitatea, gândirea unică, un mod de viaţă unic 
(cel american), o lume unică. Iar ei fac asta prin forţă sau 
prin persuasiune. Ei sunt împotriva multipolarităţii. Prin 

urmare, sunt împotriva noastră. Prof. Carvalho este unul 

dintre aceştia. De acum înainte ştim acest lucru. Dezbaterea 
> > 

s-a încheiat. Insă lupta noastră este abia la început. 

Sper sincer că există în Brazilia alte tipuri de tradiţiona¬ 
lişti, intelectuali şi filozofi care să fie mai aproape de punc¬ 
tul de vedere eurasiatic si să fie mai consecvenţi si coerenţi 

) > > > 

atunci când resping modernitatea şi postmodernitatea, pre¬ 
cum şi globalizarea, liberalismul şi imperialismul nord-ame¬ 
rican. Şi să existe, de asemenea, mai mulţi brazilieni... 



Aleksandr Dughin 

si războiul continentelor 

> 

OLAVO DE CARVALHO 


Dezbaterea mea cu prof. Aleksandr Dughin s-a încheiat - 
lipsesc doar concluziile de ambele părţi care, fiind publi¬ 
cate împreună, vor ieşi din jocul de replici şi riposte care 
constituie propriu-zis o dezbatere. 

Am conştiinţa împăcată ştiind că am prezentat dovezi 
pentru a-mi sprijini punctele de vedere, în vreme ce adver¬ 
sarul meu nu a dovedit absolut nimic. Nici nu speram să o 
facă. Este în natura discursului ideologic să ia drept premise 

incontestabile însesi credinţele si valorile care se doresc a fi 
> ) ) 

apărate, închizându-se astfel intr-un raţionament circular 
care exclude, in limine, posibilitatea dovezii. 

Diderot nu a demonstrat niciodată nimic, nici Jean-Jacques 
Rousseau, nici Karl Marx, nici Lenin, nici Adolf Hitler, 
nici Che Guevara. 

Discursul ideologic nu demonstrează: dă ordine, camu- 
flându-le, pentru a nu-i ofensa pe cei mai sensibili, imitând 
judecăţi ale realităţii. 

Demonstraţia este posibilă doar atunci când coborâm 
de pe soclul semantic al discuţiilor curente înţesat de supo¬ 
ziţii oculte si conotatii confuze, când desfacem totul în 
mod analitic, în raţionamente explicite, şi le confruntăm cu 
datele existenţei umane iniţiale, universale şi evidente prin 
natura lor. 

Meditaţia filozofică constă, în mod esenţial, în detaşarea 
de idei şi opinii în favoarea experienţelor care au funda¬ 
mentat întreaga cunoaştere umană. Aceste experienţe sunt 
în acelaşi timp universale şi individuale: se repetă mai mult 
sau mai puţin la fel pentru toate fiinţele umane şi se absorb 
în adâncul sufletului fiecăruia ca un dat al celei mai pro¬ 
funde intimităţi. 

Mă refer, spre exemplu, la experienţa structurii spaţiu¬ 
lui, pe care am descris-o în două postări publicate pe un 
blog pe care l-am lăsat în voia moliilor, asta dacă există molii 
electronice . 1 Sau la experienţa continuităţii eului substan¬ 
ţial, real, sub mutabilitatea stărilor psihice şi a formei cor¬ 
pului, precum şi a inconstanţei eului subiectiv, cartezian. 
Am explicat acest lucru în detaliu în cursul meu „Conştiinţa 
imortalităţii“ care, sper, va circula sub forma unui volum 
anul viitor . 2 

Discursul agentului politic se bazează, inevitabil, pe con¬ 
venţiile sau pseudoconsensurile care trebuie izolate de orice 
posibilitate a unui examen analitic pentru ca discursul să-şi 
atingă obiectivele. 

Meditaţia filozofică descompune aceste convenţii, expu¬ 
nând premisele sale implicite şi supunându-le pe acestea 
din urmă judecăţii în tribunalul experienţelor fondatoare, 
măsură maximă - sau unică - a simţului nostru al realităţii. 

Cititorul care a avut răbdarea să compare articolele mele 
din ziare cu explicaţiile despre metoda filozofică pe care am 
prezentat-o în cărţi, note şi cursuri înregistrate va înţelege 

1. „O fîlosofo mirim" şi „Memorias de um brontossauro“ la 
http://www.olavodecarvalho.org/blog/. 

2. A se vedea programa la http://www.olavodecarvalho.org/ 
avisos/ curso_ouuoio.html. 

că aceste articole nu sunt niciodată „luări de poziţie”, ci 
exemple - groaznic de compacte - ale aplicării metodei filo¬ 
zofice la analiza discursului politic curent. 

Că unii cititori grăbiţi încearcă să le explice drept expre¬ 
sii ale unei „ideologii“ care îmi aparţine nu e decât o dovadă 
că ignoră condiţia de bază a posibilităţii unui discurs ideo¬ 
logic: existenţa unui grup social şi politic căruia vorbitorul 
să-i fie afiliat prin legături organice de angajare şi participare. 
Cum această condiţie, în cazul meu, nu este îndeplinită nici 
măcar în vis, mai exact, cum acest grup nu există, cei care 
mă cataloghează ideologic se văd obligaţi să-l inventeze, nu- 
mindu-mă reprezentant al guvernului israelian, sau al Opus 
Dei, sau al Tea Party, sau al oricărei alte entităţi cu care între¬ 
ţin relaţii de completă ignorare reciprocă. In acest punct, 
prof. Dughin a întrecut cele mai deprimante aşteptări ale 
mele, clasificându-mă drept purtător de cuvânt al globalis- 
mului occidental, pe care îl detest, sau cel puţin al „laturii 
sale conservatoare”, care pentru mine nu diferă cu nimic 
de latura sa opusă. 

Trecând peste aceste mişcări teatrale care denotă o anu¬ 
mită nesiguranţă a oponentului meu, aş vrea să adaug la ceea 
ce a fost deja spus doar câteva note cu caracter istoric care, 
sper, vor fi utile pentru înţelegerea subiectului în discuţie. 

In materie de teorii ale conspiraţiei, prof. Aleksandr 
Dughin este ceea ce s-ar numi o autoritate. Nu doar că a 
scris o carte despre acest subiect - acoperind invaziile mar- 
ţienilor, templele subterane şi chiar o castă de reptile care 
guvernează -, dar s-a şi remarcat, dacă nu ca inventator, mă¬ 
car ca propagandist de succes al uneia dintre ele, cu cer¬ 
titudine cea mai arogantă dintre toate. 

Arogantă nu doar prin întinderea presupusei sale puteri 
explicative, care include nici mai mult, nici mai puţin decât 

toată istoria omenirii, ci şi prin efectele politico-militare pe 
care aspiră să le separe: alianţa Rusiei cu China şi ţările isla¬ 
mice, pe lângă o parte a Europei Occidentale, intr-un răz¬ 
boi total împotriva SUA şi Israelului, urmată de instaurarea 
unei dictaturi mondiale. 

Prof. Dughin nu este un visător, un poet macabru care 
creează hecatombe imaginare într-un subsol întunecat infes¬ 
tat de şobolani. Este mentorul guvernului lui Puţin şi creie¬ 
rul din spatele politicii externe ruse. Ideile sale au încetat 
de multă vreme să be simple speculaţii. Una dintre realiză¬ 
rile sale materiale este Organizaţia pentru Cooperare de la 
Shanghai, care reuneşte Rusia, China, Kazahstan, Kîrgîz- 
stan, Tadjikistan şi Uzbekistan, şi care pretinde că este cen¬ 
trul unei restructurări a puterii militare mondiale . 1 Cealaltă 
este axa Paris-Berlin-Moscova, de ani buni lumina ochilor 
diplomaţiei ruse . 2 

Teoria „războiului continentelor" a fost creată de un 
geograf englez la trecerea dintre secolele XIX şi XX, sub 
impactul unuia dintre cele mai importante episoade ale epo¬ 
cii: lupta Angliei împotriva Germaniei şi a Rusiei pentru 
dominarea Asiei Centrale. „Marele Joc“, aşa cum l-a numit 
Rudyard Kipling, a fost o istorie rocambolescă care a impli¬ 
cat, pe lângă militari şi diplomaţi, un întreg arsenal de 
spioni, politicieni cumpăraţi, hoţi, contrabandişti, şeb de 
trib, secte secrete, mistici vizionari, magicieni, funcţionari 

1. A se vedea articolul meu „Sugestâo aos bem-pensantes: Inter- 
nem-se“, Didrio do Comercio (Sâo Paulo), 30 ianuarie 2006, repro¬ 
dus la http://www.0lav0decarvalh0.0rg/semana/060130dc.htm. 

2. Jean Parvulesco, Vladimir Poutine et l’Eurasie, Les Amis de la 
culture europeenne, Charmes, 2005. 

corupţi, curtezane seducătoare şi un pluton de oameni de 
ştiinţă: geografi, lingvişti, botanişti, zoologi şi etnologi. 1 La 
momentul respectiv, frica cea mai mare a guvernului de la 
Londra era că o alianţă între Rusia şi Germania le-ar fi aju¬ 
tat să pună ghearele pe acel teritoriu atât de dorit pentru 
bogăţiile sale naturale şi poziţia strategică, supunând Impe¬ 
riul Britanic unui risc. Disputa s-a întins de-a lungul mai 
multor decenii, fiind în avantaj când una, când cealaltă din¬ 
tre părţi, rezultând, până la urmă, în Primul Război Mondial. 

Pe 25 ianuarie 1904, geograful şi politologul Halford J. 
Mackinder (1861-1947) a prezentat în cadrul Royal Geogra- 
phic Society din Londra teza potrivit căreia Asia Centrală 
era „pivotul Istoriei 11 şi că în deceniile următoare Rusia avea 
să se afle într-o poziţie mai mult decât avantajoasă pentru 
a-şi extinde puterea având baza în acea zonă. 2 

Fără nici o pretenţie de a crea o teorie generală a Istoriei 
sau de a postula un determinism geografic în maniera lui 
Buckle, recunoscând dinainte că tot ce putea face era să 
speculeze „câteva aspecte 11 ale condiţiilor geografice în pro¬ 
cesul istoric, Mackinder sublinia că Geografia impunea li¬ 
mite precise iniţiativei umane, favorizând unele acţiuni şi 
făcându-le dificile pe altele. 

A fost favorizată, în mod special, prin configuraţia geo¬ 
grafică a stepelor ruse, acţiunea hoardelor nomade care, 
venind din adâncurile Asiei, au traversat zona călare pentru 


1. Peter Hopkirk, The Great Game. The Struggle for Empire in 
Central Asia, Kodansha, New York, 1994, şi Karl Meyer şi Shareen 
Blair Brysac, Tournament ofShadows. The Great Game and the Race 
for Empire in Central Asia, Counterpoint, Washington D.C., 1999. 

2. Halford J. Mackinder, „The Geographical Pivot of History“, 
The GeographicalJournal, nr. 4, aprilie 1904, voi. XXIII, pp. 421-444. 

a invada Europa Occidentală. 1 Consecinţele acestui fapt 
au fost prodigioase: „O personalitate respingătoare poate 
avea o funcţie socială utilă, unindu-i pe duşmani: sub ame¬ 
ninţarea barbariei externe şi-a creat Europa civilizaţia.“ 2 

Vreme de o mie de ani, popoarele de călăreţi au răsărit din Asia 
traversând deschiderile dintre Munţii Ural şi Marea Caspică, au 
străbătut călare teritoriile vaste din sudul Rusiei şi au atacat Un¬ 
garia, chiar în inima peninsulei europene, formând, din pricina 
nevoii de a opune rezistenţă, istoria fiecăruia din marile popoare 
din jur - ruşi, germani, francezi, italieni şi greci bizantini. 

Au existat doi factori care au schimbat soarta în favoa¬ 
rea europenilor. In primul rând, limitările intrinsece ale 
potenţialului de atac al barbarilor: 

[Invazia barbară] a stimulat o reacţie sănătoasă şi puternică, în 
loc să strivească întreaga opoziţie sub un despotism omniprezent, 
pentru că mobilitatea puterii sale era condiţionată de stepe şi 
înceta în mod necesar în pădurile şi în munţii înconjurători. 3 

In al doilea rând, evoluţia tehnicii maritime, care a inau¬ 
gurat epoca marilor descoperiri: 

Cel mai important rezultat al descoperirii drumului către Indii 
prin Capul Bunei Speranţe a fost conectarea rutelor de navigaţie 
occidentale şi orientale ale Eurasiei [...] neutralizând astfel, 
într-o oarecare măsură, avantajul strategic al poziţiei centrale a 


1. „Deşi presărat cu porţiuni deşertice, este pe de-a-ntregul un 
ţinut de stepă, cu păşuni întinse, deşi rare, şi în care sunt puţine oaze 
alimentate de râuri, fiind însă de nepătruns de apele oceanului. Cu 
alte cuvinte, avem în această zonă imensă toate condiţiile pentru a 
menţine - risipită, însă în ansamblu considerabilă - o populaţie de 
nomazi care călăresc cai şi cămile' 1 ( ibid p. 429). 

2. Ibid, p. 423. 

3. Ibid., p. 427. 

nomazilor din stepă, împingându-i din spate. Revoluţia iniţiată 
de marii navigatori din generaţia lui Columb a înzestrat creşti¬ 
nătatea cu cea mai mare mobilitate a puterii [...]. 

Efectul politic amplu a fost inversarea relaţiilor dintre Europa 
şi Asia, căci în vreme ce în Evul Mediu Europa era prizonieră 
între un deşert de netraversat în sud, un ocean necunoscut în vest, 
nişte vaste zone îngheţate sau împădurite în nord şi nord-est, iar 
din est şi sud-est era ameninţată constant de mobilitatea supe¬ 
rioară a celor călare pe cai sau cămile, se extindea acum în în¬ 
treaga lume, mărindu-şi de mai bine de treizeci de ori suprafaţa 
apelor şi a teritoriilor cu deschidere la ocean la care avea acces. 1 

Insă asta nu a pus capăt puterii terestre. Dacă ea s-a con¬ 
centrat în est, în vreme ce Occidentul dezvolta mai mult 
puterea maritimă, acest lucru nu s-a datorat doar diversităţii 
condiţiilor geografice, ci şi unei diferenţe între culturi: 

A fost probabil una dintre cele mai extraordinare coincidenţe 
ale Istoriei faptul că expansiunile maritime şi terestre ale Euro¬ 
pei au continuat, într-o oarecare măsură, vechea opoziţie dintre 
romani şi greci. Puţine eşecuri au avut consecinţe cu bătaie atât 
de lungă precum eşecul Romei de a-i latiniza pe greci. Teutonii 
au fost civilizaţi şi creştinaţi de romani, slavii, în majoritate, de 
greci. Romano-teutonul a fost cel care, mai târziu, a explorat 
oceanul; greco-slavul a fost cel care a traversat stepele călare, 
cucerindu-i pe turanici. Astfel, puterea terestră modernă diferă 
de puterea maritimă atât în ce priveşte sursa idealurilor sale, cât 
şi în condiţiile materiale ale mobilităţii sale. 

Dacă epoca marilor descoperiri geografice favorizase Eu¬ 
ropa, evoluţia tehnicii în vremuri ceva mai recente indica o 
revigorare a puterii terestre, aşadar a Eurasiei: 

Cu o generaţie mai înainte, vaporul cu aburi şi canalul Suez 
păreau să fi înlesnit creşterea puterii maritime în comparaţie cu 


i. Ibid. , pp. 432-433. 

cea terestră. Căile ferate alimentau, în principal, comerţul ocea¬ 
nic. Insă căile ferate transcontinentale modifică acum condiţiile 
puterii terestre, iar unele dintre ele pot avea parţial acest efect, 
ca în centrul închis al Eurasiei, în zone vaste unde nici lem¬ 
nul şi nici piatra nu sunt accesibile pentru construirea drumuri¬ 
lor. [...] Armata rusă din Manciuria este o dovadă la fel de 
semnificativă a mobilităţii puterii terestre ca armata britanică în 
Africa de Sud pentru puterea maritimă... 

Totul favoriza, pe termen mediu, hegemonia Rusiei: 

Spaţiile din interiorul Imperiului Rus şi al Mongoliei sunt atât 
de vaste, iar potenţialul lor în ceea ce priveşte populaţia, grâul, 
bumbacul, combustibilii şi metalele atât de incalculabil de mare, 
încât este inevitabil ca o lume economică de mari proporţii, mai 
mult sau mai puţin separată, să se dezvolte acolo, fiind inacce¬ 
sibilă comerţului oceanic. 

Aici intervenea generalizarea decisivă, care i-a adus faima 
lui Mackinder: 

Când luăm în considerare această recapitulare rapidă a curentelor 
importante din istorie, nu devine evidentă o anumită persistenţă 
a relaţiilor geografice? Nu este oare regiunea-pivot a politicii 
mondiale acea zonă vastă a Eurasiei care e inaccesibilă vaselor, 
dar care în Antichitate era deschisă nomazilor care călăreau şi 
care astăzi pare că urmează să fie acoperită de o reţea ferovi¬ 
ară? [...] Rusia înlocuieşte Imperiul Mongol. Presiunea pe care 
o exercită asupra Finlandei, a Scandinaviei, Poloniei, Turciei, 
Persiei, Indiei şi Chinei înlocuieşte atacurile centrifuge ale oa¬ 
menilor stepei. Ea poate ataca şi poate fi atacată din toate păr¬ 
ţile, cu excepţia nordului. întreaga dezvoltare a sistemului său 
feroviar este doar o chestiune de timp. 

Este o previziune care urma să aibă o influenţă masivă 
asupra politicii internaţionale în secolul XX: 

Dezechilibrul balanţei puterii în favoarea statului-pivot, care a 
rezultat în expansiunea sa în teritoriile marginale ale Eurasiei, ar 

permite folosirea vastelor resurse continentale pentru construirea 
unei flote maritime, iar în acest caz Imperiul Mondial ar începe 
să se arate. Acest lucru ar putea să se întâmple dacă Germania s-ar 
alia cu Rusia. Ameninţarea acestei eventualităţi trebuie, aşadar, 
să atragă Franţa înspre o alianţă cu puterile maritime, iar Franţa, 
Italia, Egiptul, India şi Coreea ar deveni tot atâtea capete de 
pod unde forţele maritime din afară ar sprijini armatele pentru 
a-i obliga pe aliaţii pivotului să poziţioneze forţele terestre şi a-i 
împiedica să-şi concentreze toate forţele asupra flotelor. [...] Dez¬ 
voltarea vastului potenţial pe care îl prezintă America de Sud 
poate avea o influenţă decisivă asupra sistemului. Poate întări 
Statele Unite. 

Sunt foarte vizibile, în comunicarea lui Mackinder, urmă¬ 
toarele trăsături: 

1) El nu propune o teorie generală a Istoriei, cu excepţia 
regulii metodologice, evidentă în fapt, prin care „balanţa 
reală a puterii politice, în orice moment, este desigur un 
produs, pe de-o parte, al condiţiilor geografice, atât econo¬ 
mice, cât şi strategice, şi, pe de altă parte, al numărului rela¬ 
tiv, al virilităţii, al echipamentului şi organizării popoarelor 
aflate în competiţie 1 * 1 . 

2) Generalizările pe care le prezintă sunt destul de pru¬ 
dente şi se limitează la o perioadă determinată, care poate 
fi verificată istoric: cea care începe cu primele invazii bar¬ 
bare şi culminează cu epoca „Marelui Joc“. 

3) El nu trasează nici un plan de dominare mondială, 
insistând, dimpotrivă, asupra echilibrului între forţele rela¬ 
tive ale puterilor distincte - „balanţa puterii 11 . Descriind 
potenţialul de creştere al Rusiei, nu sugerează în nici un 
moment ca acesta să fie împiedicat sau frustrat, ci doar să 
se ia măsurile necesare ca puterea terestră incomparabilă a 


1. Ibid., p. 437. 

Imperiului Rus să nu se transforme şi într-o putere maritimă 
dominantă, pentru că astfel „ar începe să se arate Imperiul 
Mondial“. 

Prudentă, raţională şi echilibrată, expunerea lui Mac- 
kinder s-a transformat în modelul pentru ceea ce urma să 
devină o „geopolitică 11 cu pretenţii de studiu ştiinţific. 

Cu toate acestea, succesorii săi au transformat-o în ceva 
foarte diferit. 

Mackinder, desigur, descria cadrul din punctul de vedere 
al unei „puteri maritime 11 . Chiar şi aşa teoria sa a fost adop¬ 
tată cu entuziasm de tabăra adversă, care doar a inversat 
semnalmentele, transformând-o astfel imediat într-unul din 
fundamentele noii ştiinţe, sau pseudoştiinţe, a „geopoliticii 11 . 
Numele a fost dat de politologul suedez Rudolf Kjellen 
(1864-1922), discipol al geografului german Friedrich Ratzel, 
prieten al lui Darwin şi Haeckel şi creatorul conceptului 
rasial al statului. Unul dintre primii reformatori ai teoriei 
lui Mackinder în conformitate cu perspectiva „terestră 11 a 
fost, cu toate acestea, generalul german Karl Haushofer care, 
potrivit mai multor surse, a fost discipolul taumaturgului 
armean Georges Ivanovitch Gurdjieff şi fondator al socie¬ 
tăţii secrete Vrii, care credea într-o civilizaţie de oameni supe¬ 
riori care locuiau în centrul Pământului. După declaraţia 
respectatului fizician Willy Ley, care a fugit din Germania 
în 1933, Vrii, fondată în ajunul preluării puterii de către nazişti, 
susţinea că deţine informaţii secrete care ar fi permis îmbu¬ 
nătăţirea rasei germane, ajungând s-o facă aidoma oameni¬ 
lor subterani. Numele organizaţiei a fost inspirat de romanul 
lui Edward Bulwer-Lytton, The Corning Race (1871), în 
care cuvântul vrii semnifica o energie subtilă, oarecum ana- 
loagă cu chi din cosmologia tradiţională chineză şi hara 

japoneză, care putea oferi puteri extraordinare celor care reu¬ 
şeau să o trezească prin practici ascetice. 

Când Adolf Hitler se afla în închisoare cu colaboratorul 
său Rudolf Hess, Haushofer, care fusese profesorul lui Hess, 
i-a vizitat pe cei doi de mai multe ori şi le-a transmis, dacă 
nu chiar învăţăturile Vrii, măcar noţiunile elementare ale 
propriei doctrine politice, a cărei influenţă este clar vizibilă 
în Mein Kampf 

Originile acestei doctrine se află în sejurul petrecut de 
Haushofer în Japonia, unde a putut să constate eficienţa 
proiectelor internaţionale ale guvernului local, în compa¬ 
raţie cu eşecul răsunător al proiectelor imperialiste ale Kai- 
serului Wilhelm II. 

La momentul respectiv, guvernul prim-ministrului, prin¬ 
cipele Katsura, menţinea populaţia într-o stare de alertă 
permanentă, atrăgând atenţia, prin ample campanii de propa¬ 
gandă, asupra riscului distrugerii iminente a economiei japo¬ 
neze în cazul în care nu erau abordate cu vigoare aceste 
două probleme strâns legate între ele: 

1. înconjurată de ţări cu populaţii mult mai numeroase, 
Japonia ar fi ieşit repede din competiţie dacă numărul de 
japonezi nu creştea cu 40 de milioane, atingând cifra de o 
sută de milioane. 

2. Era imposibil să înghesui 100 de milioane de persoane 
pe teritoriul japonez insuficient. 

Concluzia evidentă, care a fost imediat acceptată de în¬ 
treaga populaţie, era că ţara trebuia să-şi extindă teritoriile 
prin intermediul unei politici riscante de cuceriri. 

Refăcând calculele, Haushofer a observat că, dacă prima 
premisă era o conjectură rezonabilă, cea de-a doua era o min¬ 
ciună sfruntată: densitatea populaţiei în Japonia era mai mică 

decât cea a Germaniei, iar teritoriul japonez putea adăposti 
încă 40 de milioane de locuitori fără nici un inconvenient. 
Politica propusă de guvernul Katsura nu provenea din nici 
o necesitate obiectivă, ci dintr-o alegere, un act de voinţă. 
Japonia nu avea nevoie de teritoriile străine: le voia doar 
pentru că-şi dorea să devină o putere imperialistă. 

Dar în loc să fie dezamăgit de această politică, Haushofer 
a fost entuziasmat şi a avut ideea de a o adopta ca model al 
politicii germane: dacă guvernul japonez reuşea să facă popu¬ 
laţia să adere, cu entuziasm, la proiectele sale imperialiste 
prin intermediul unui sistem de minciuni şi jumătăţi de ade¬ 
văruri bazate pe date geografice trucate în acest scop, de ce 
nu ar fi putut şi guvernul german să facă acelaşi lucru? 1 

Chiar şi aşa, minţirea poporului nu ar trebui să însemne 
că guvernul se înşală pe el însuşi. Un studiu serios al geo¬ 
grafiei politice şi economice, bine articulat în ceea ce pri¬ 
veşte considerarea strategică obiectivă a posibilităţilor de 
expansiune imperialistă, ar trebui să pregătească terenul pen¬ 
tru unificarea voinţei naţionale prin impactul unei puter¬ 
nice campanii de propagandă. 

Aceasta a fost sinteza geografiei, strategiei, minciunii şi 
propagandei căreia el i-a dat numele de „geopolitică 11 . In 
lucrările sale şi în acţiunea pedagogică intensă pe care Haus¬ 
hofer a exercitat-o asupra intelectualilor, politicienilor şi 
militarilor germani, cele trei elemente ale „geopoliticii 11 nu 

au rămas însă totdeauna distincte si formulate raţional. 

> > 

Teoria „războiului continentelor 11 a fost adoptată şi de 
naţionaliştii ruşi, precum renumitul lingvist Nikolai Trubeţ- 

1. Andreas Dorpalen, The World of General Haushofer. Geopolitics 
in Action, Kennikat, Port Washington, N.Y., 1942, pp. 7-13. 

koi, iar de-a lungul deceniilor a suferit modificări şi adău¬ 
giri până a căpătat forma actuală prin intervenţia prof. Alek- 
sandr Dughin. 

Dughin recunoaşte că Mackinder - fapt deloc de negli¬ 
jat - a „înţeles legile obiective clare ale istoriei politice, geo¬ 
grafice şi economice ale umanităţii 141 , o onoare care înaintea 
sa le-a fost atribuită lui Montesquieu, Hegel, Giambattista 
Vico, Auguste Comte, Herbert Spencer (alături de Charles 
Darwin) şi Karl Marx, cu toate că „legile obiective 11 ale fie¬ 
căruia au fost foarte diferite de ale celorlalţi. 

Teoria Mackinder-Dughin se bucură cu certitudine de 
meritul simplităţii: în Istorie totul se reduce la o luptă 
pentru putere între ţările care domină marea şi cele care 
guvernează mari întinderi de pământ. De aici se nasc cul¬ 
turile, legile, instituţiile, obiceiurile, valorile, simbolurile şi 
chiar religiile. As simple as that. Se pune chiar întrebarea: 
„De ce nu m-a avertizat nimeni înainte? 11 

N-aş pune mâna în foc că Mackinder, un simplu geo¬ 
graf şi strateg fără mari ambiţii filozofice, ar aproba transfi¬ 
gurarea „războiului continentelor 11 în duelul metafizic al 
titanilor descris de prof. Aleksandr Dughin. Clarificarea aces¬ 
tui lucru ar impune un timp pe care nu-1 pot aloca acum. 
Ca să evit orice neînţelegere folosesc expresia „teoria Mac¬ 
kinder-Dughin 11 pentru a o deosebi de teoria originală a 
lui Mackinder. Teoria dughiniană nu ar putea, de asemenea, 
să meargă foarte departe în impulsul său generalizant ple¬ 
când doar de la ideile lui Mackinder. Pentru a o elabora, 
Dughin s-a inspirat din alte surse, apelând în special la 

1. Alexandre Douguine, La Grande guerre des continents. Avatar 
Editions, Paris, 2006, p. 12. 

învăţăturile Helenei Petrovna Blavatsky 1 (1831-1891) şi ale 
lui Alice Bailey (1880-1949). 

Pentru Dughin, conflictul nu se rezumă la o luptă între 
state, ci presupune proporţiile unui război între două vizi¬ 
uni asupra lumii, două sisteme de valori opuse şi ireconci¬ 
liabile care îşi conservă respectivele identităţi de-a lungul 
epocilor şi par să se reincarneze, din vremurile cele mai 
îndepărtate, în agenţi istorici succesivi - state şi naţiuni -, 
care nu sunt totdeauna conştiente că sunt mişcate, ca um- 
brele chinezeşti pe perete, de aceşti superagenţi invizibili şi 
omnipotenţi, „atlantismul“ şi „eurasiatismul“: 

In istoria antică, puterile „maritime" care s-au transformat în 
simbolurile istorice ale „civilizaţiei maritime" în toată comple¬ 
xitatea sa au fost Fenicia şi Cartagina. Imperiul terestru care i se 
opunea Cartaginei era Roma. Războaiele punice au fost ima¬ 
ginea cea mai pură a opoziţiei dintre „civilizaţia maritimă" şi 
„civilizaţia terestră". In epoca modernă şi în Istoria recentă polul 
„insular" şi „maritim" a fost reprezentat de Anglia, „stăpâna mări¬ 
lor", şi, mai târziu, de gigantica insulă-continent, America. Anglia, 
exact ca vechea Fenicie, a folosit în primul rând ca instrument de 
dominaţie comerţul maritim şi colonizarea regiunilor de coastă. 
Tipul geopolitic feniciano-anglo-saxon a dat naştere unui model 
special de civilizaţie „de piaţă, mercantil-capitalist", fondat cu 
precădere pe principiile liberalismului economic. In consecinţă, 
şi în pofida tuturor schimbărilor istorice posibile, tipul general 
al civilizaţiei „maritime" este întotdeauna legat de „superioritatea 
economicului în faţa politicului". 


1. V. Helena P. Blavatsky, Isis Unveiled, J.W. Bouton, London, 
1877, şi The Secret Doctrine , Theosophical Publishing House, 
London, 1888. A se vedea şi Rene Guenon, Le Theosophisme, 
histoire d’une pseudo-religion, Nouvelle Librairie Naţionale, Paris, 
1921. 

Aşa cum, spre deosebire de modelul fenician, Roma repre¬ 
zenta un exemplu de structură autoritar-războinică întemeiată 
pe o dominaţie administrativă şi o religie civilă, pe „superioritatea 
politicului în faţa economicului", Roma este exemplul unui tip 
de colonizare pur continental, nemaritim, ci terestru, cu o pene¬ 
trare profundă pe suprafaţa continentului şi asimilarea popoa¬ 
relor subjugate, invariabil „romanizate" după cucerire. In Istoria 
modernă, reprezentările puterii „terestre" au fost Imperiul Rus 
şi, de asemenea, imperiile central-europene Austro-Ungaria şi 
Germania. „Rusia/Germania/Austro-Ungaria" reprezintă simbo¬ 
lul esenţial al „geopoliticii terestre" în Istoria modernă. 1 

Dughin insistă asupra unităţii şi continuităţii esenţiale 
si milenare, atât ale conflictului, cât si ale celor doi adver- 
sari analizaţi separat: 

Generalizând ideile lui Mackinder, se poate spune că există o 
„conspiraţie a atlantiştilor" care este istorică şi urmăreşte, de-a 
lungul secolelor, obiective geopolitice orientate înspre interesele 
unei „civilizaţii maritime" de tip neofenician. 2 

Teoria se inserează în mod clar în tradiţia kantiană a de¬ 
terminanţilor apriorici care delimitează cadrul percepţiilor 
şi acţiunilor umane, fiind deasupra orizonturilor conştiin¬ 
ţelor individuale, şi dirijează în secret cursul întâmplărilor: 

Avem de-a face aşadar cu o „conspiraţie ocultă" dintre cele mai 
vechi, a cărei semnificaţie şi a cărei cauză metafizică intrinsecă 
rămân, în mod frecvent, complet obscure pentru participanţii 
de bază şi chiar şi pentru personajele principale. 3 

Ideile lui Mackinder, care se limitează la perspectiva bri¬ 
tanică, nu ar putea atinge acest nivel de generalizare înainte 


1. Alexandre Douguine, op. cit., pp. 13-14. 

2. Ibid ., pp. 16-17. 

3. Ibidem. 

de a fi completate de versiunea lor opusă, „orientală 11 şi „te¬ 
restră 11 . Dughin ne informează că această fuziune a avut loc 
în timpul „întâlnirilor frecvente dintre eurasiatiştii ruşi cu 
Karl Haushofer la Praga“ şi că, în jurul anului 1920, era 
deja gata strategia eurasiatică generală care sublinia necesi¬ 
tatea alianţei geopolitice între Rusia, Germania şi Japonia - 
aceeaşi alianţă pe care inteligenţa politicii britanice reuşise 
să o blocheze încă de la jumătatea secolului anterior. In faţa 
formulării noii strategii, continuă Dughin, eurasiatiştii şi 
Haushofer, „pentru prima dată, au exprimat ceea ce se afla 
în spatele întregii istorii politice a ultimului mileniu, făcând 
trimitere la urmele «ideii imperiale romane» care, de la Roma 
antică, prin Bizanţ, fusese transmisă Rusiei şi, prin Sfântul 
Imperiu Romano-German medieval, Austro-Ungariei şi 
Germaniei 111 . 

Opoziţia milenară dintre cele două blocuri nu era doar 
geopolitică, ci şi ideologică şi culturală: 

In faţa „atlantismului“, care personifică întâietatea individualis¬ 
mului, a „liberalismului economic" şi a „democraţiei de tip pro¬ 
testant", se ridică „eurasiatismul", care presupune în mod necesar 
autoritarismul, ierarhia şi stabilirea principiilor naţional-statale 
„comunitare" mai presus de preocupările pur umane, individua¬ 
liste şi economice. 1 2 

Lupta dintre cele două blocuri traversează mileniile prin 
cele două reţele de agenţi misterioşi care dirijează pe ascuns 
mersul evenimentelor. De partea atlantistă, 

putem defini ca „ideologie atlantistă" ideologia „Noii Cartagi- 
ne“ - cea care este comună tuturor „agenţilor de influenţă", 


1. Alexandre Douguine, La grande guerre des continents, p. 18. 

2. Ibid., p. 14. 

tuturor organizaţiilor secrete şi oculte, tuturor lojelor şi 
cluburilor semiînchise care au servit şi servesc ideea anglo-saxonă 
în secolul XX şi penetrează reţeaua tuturor puterilor „eurasiatice“ 
continentale. In mod natural, acest lucru include, în primul 
rând, serviciile de informaţii engleze şi americane (în special 
CIA), care nu sunt doar „santinele ale capitalismului", ci şi 
santinele ale „atlantismului" [...] care lucrează nu doar în 
interesul fiecărei ţări, în mod separat, ci şi în sprijinul unei 
doctrine geopolitice particulare, metafizică la urma urmei, care 
vehiculează o viziune asupra lumii extrem de densă, de 
diversificată şi extinsă şi, cu toate acestea, uniformă în esenţă. 1 

De partea eurasiatică, 

toţi cei care au lucrat neîntrerupt pentru uniunea eurasiatică, 
cei care de-a lungul secolelor s-au opus propagării pe continent 
a ideilor individualiste, egalitare şi democratico-liberale, [...] cei 
care au aspirat la unirea marilor popoare eurasiatice în atmos¬ 
fera Orientului, în loc s-o facă în Occident - Orientul lui Gin- 
ghis-Han, Orientul Rusiei sau Orientul Germaniei -, cu toţii 
au fost „agenţi eurasiatici", „soldaţii continentului" sau „soldaţii 
Terrei". Societatea secretă eurasiatică, Ordinul Eurasiatic, nu 
începe nicidecum odată cu autorii manifestului Exod către Orient, 
nici cu Revista de geopolitică a lui Haushofer. Acesta a fost, pen¬ 
tru a spune lucrurile foarte pe scurt, doar revelaţia, rezultatul 
unor cunoştinţe certe care existau de la începutul timpurilor, 
împreună cu societăţile sale secrete şi reţelele asociate de „agenţi 
de influenţă". 2 

Că toate sau practic toate războaiele Istoriei nu trec de 
capitolele războiului unic şi interminabil dintre atlantişti şi 
eurasiatişti, că acest lucru constituie astfel explicaţia finală 


1. Ibid., p. 15. 

2. Ibid., p. 19. Nu ştiu data lansării manifestului la care face 
referire Dughin, însă primul număr al Revistei de geopolitică ( Zeit - 
schrifi fur Geopolitik ) a lui Haushofer a apărut în ianuarie 1924. 

a tuturor gloriilor şi suferinţelor umane este ceva în privinţa 
căruia Dughin nu lasă nici cel mai mic dubiu: 

Ordinul Eurasiatic împotriva Ordinului Atlantic (al Atlantidei); 
Roma eternă împotriva eternei Cartagine. Războiul punic ocult 
continuă de-a lungul mileniilor. Conspiraţia planetară a Pămân¬ 
tului împotriva Mării, a Pământului împotriva Apei, a Autorita¬ 
rismului şi a Ideii împotriva Democraţiei şi Materiei. Paradoxurile, 
contradicţiile, omisiunile şi fanteziile fără sfârşit ale Istoriei noas¬ 
tre nu devin mai clare, mai logice şi mai rezonabile dacă le pri¬ 
vim din perspectiva unui dualism geopolitic ocult? 1 

Mai mult: dualismul geopolitic nu oferă doar explicaţia 
cauzală a atâtor nenorociri şi suferinţe, ci şi justificarea lor 
morală definitivă: 

Nenumăratele victime, prin care Umanitatea plăteşte în secolul 
nostru preţul proiectelor politice prost definite, nu primesc, în 
acest caz, o profundă justificare metafizică? 2 

Fragmentele citate până acum sunt suficiente pentru a 
scoate la iveală o trăsătură remarcabilă a stilului prof. Du¬ 
ghin care, fiind pur grafică, nu este ascunsă de traducere: 
folosirea alternativă a anumitor expresii când între ghilimele 
atenuante, când fără ele, ceea ce denotă tranziţia liberă sau, 
mai bine zis, confuzia între sensul figurat şi cel literal. 

Astfel, spre exemplu, Ordinul Eurasiatic fie apare ca 
figură de stil destinată să-i grupeze într-o unitate ipotetică 
„pe toţi cei care lucrează neobosit pentru uniunea eurasia- 
tică“ (sic ), chiar dacă nu au nici cea mai vagă idee că servesc 
vreo organizaţie secretă, fie desemnează însăşi organizaţia 
ca entitate istorică concretă, cu o dată de înfiinţare, ierar¬ 
hii, reguli, jurăminte, ritualuri iniţiatice etc. 


1. Ibidem. 

2. Ibidem. 

Acest lucru creează în mintea cititorului o dublă confu¬ 
zie. Pe de-o parte, amestecă intr-o pastă indistinctă cerceta¬ 
rea istorică şi „teoria conspiraţiei 11 . Pe de altă parte, violează 
observaţia clasică a lui Georg Jellinek, pe care am citat-o 
deja în al doilea mesaj din dezbaterea cu prof. Dughin, 
despre faptul că procesele istorice nu pot fi explicate prin 
aceleaşi criterii când se nasc dintr-o acţiune planificată şi con¬ 
trolată şi când rezultă dintr-o pură convergenţă accidentală 
a acţiunilor agenţilor separaţi şi fără legături. In primul caz, 
legătura raţională precedă acţiunea, în cel de-al doilea, este 
proiectată asupra ei, expostfacto, prin imaginaţia istoricului. 
Gradul de certitudine în cele două cazuri este foarte diferit. 1 

Dubla confuzie îi permite prof. Dughin să creeze con¬ 
cepţii pseudoistorice infectate până în măduvă de cele trei 
trăsături tipice ale mentalităţii revoluţionare - inversarea 
timpului, inversarea subiectului şi a obiectului şi inversarea 
responsabilităţii morale -, reducând valoarea ştiinţifică a 
speculaţiilor, în mod riguros, la nimic, întărind forţa apelu¬ 
lui la imaginaţia masei militante totodată, asupra căreia con¬ 
fuzia însăsi exercită fascinaţia unui mit sorelian. 

) ) 

Pentru a percepe acest lucru cu cea mai mare claritate, 
trebuie să se pornească de la constatarea istorică a faptului că 
„un mare război al continentelor 11 nu a avut loc niciodată. Dacă 
au avut loc nişte războaie între puterile „maritime 11 şi cele 
„terestre 11 , au avut loc tot atâtea între cele maritime între ele şi 
cele terestre una împotriva celeilalte - şi chiar acestea două 
din urmă au fost cele mai notabile si mai devastatoare din 
toate timpurile. Războaiele napoleoniene şi invadarea Rusiei 
de către Adolf Hitler sunt exemple care vorbesc de la sine. 

i. Aid mă folosesc de ghilimele, însă în scop invers: când terme¬ 
nul se află între ghilimele desemnează ceea ce înţelege prof. Dughin; 
fără ghilimele semnifică ceea ce înţeleg eu însumi. 

Niciodată, în nici un moment al Istoriei, nu întâlnim o 
alianţă generală a „eurasiatiştilor“ împotriva confederaţiei 
„atlantiştilor“. Cel mult conflicte locale între cele două blo¬ 
curi, întrepătrunse de conflicte la fel de semnificative în 
interiorul fiecărui bloc (presupunându-se, ad argumentan- 
dum, că ar fi blocuri). „Marele război al continentelor 11 nu 
este un capitol al Istoriei: este un obiectiv viitor, un plan 
conceput de prof. Dughin şi predecesorii săi pentru a fi 
realizat în următoarele decenii, creând un conflict între 
Rusia, China şi ţările islamice, pe de-o parte, şi, de cealaltă 
parte, SUA şi aliaţii săi. 

Luând acest ideal viitor ca premisă pentru interpretarea 
trecutului, prof. Dughin reuşeşte trucul magic de-a face ast¬ 
fel încât o „teorie a conspiraţiei 11 tipică şi demenţială să 
treacă drept ipoteză istorică respectabilă. 

In acest scop el trebuie să dilueze toate frontierele dintre 
grupurile ideologice bine caracterizate - naziste şi comu¬ 
niste, spre exemplu - şi să le reorganizeze membrii, unul câte 
unul, înscriindu-i pe listele trupelor secrete ale „atlantis- 
mului“ sau ale „eurasiatismului 11 şi atribuindu-le adeseori 
chiar intenţii inconştiente, care nu rezonează absolut deloc 
cu declaraţiile publice şi cursul vizibil al acţiunilor lor. 

Exemplu. Cum Germania şi Rusia sunt definite dinainte 
ca „puteri terestre 11 , aşadar aliaţi naturali împotriva „atlan- 
tismului 11 , lupta mortală între cele două din timpul celui 
de-al Doilea Război Mondial trebuie să fie atribuită acţi¬ 
unii „agenţilor britanici infiltraţi 11 care i-au manipulat pe 
Hitler şi Stalin - atât de naivi, săracii - şi i-au împins către 
un conflict fratricid, în loc să-i înfrăţească în lupta împo¬ 
triva inamicului comun. 1 Ceea ce s-a întâmplat în prima 


1. Ibid. , p. 25. 

jumătate a secolului XX se explică astfel în funcţie de ceea 
ce prof. Dughin crede că ar fi fost mai bine pentru reali¬ 
zarea planurilor sale în secolul XXI. 

El îl numeşte, dintre agenţii britanici ai înaltului Coman¬ 
dament german, pe amiralul Canaris, „trădătorul Reich- 
ului al , ca fiind unul dintre cei mai mari responsabili pentru 
întoarcerea Germaniei împotriva Rusiei, în loc să le unească 
împotriva Angliei. Decenii la rând, Hitler promisese să „stâr¬ 
pească bolşevismul 1 ', făcând din acest lucru unul dintre 
obiectivele declarate ale regimului nazist. Odată ajuns la 
putere, a dezlănţuit persecutarea feroce a comuniştilor, pre¬ 
gătind totodată cu mult înainte atacul împotriva URSS. Insă 
pentru prof. Dughin toate acestea nu înseamnă nimic. Totul 
a fost din vina unui „agent britanic". 

In acelaşi mod, Primul Război Mondial, când Rusia s-a 
aliat cu „puterile atlantiste" împotriva „aliaţilor naturali", 
Germania şi Austro-Ungaria, a rezultat din activitatea atlan- 
tiştilor infiltraţi printre patrioţii slavofili, care îl convinseseră 
pe ţar că identitatea rasială rusă era mai decisivă din punct 
de vedere strategic decât unitatea teritorială între etnii dife¬ 
rite (ipoteză care, îşi imaginează Dughin, ar fi dus la o alianţă 
cu Germania). O manevră identică ar fi practicat agenţii 
atlantişti în Germania anilor '30, făcându-i pe sărmanii na¬ 
zişti să creadă în identitatea „Sânge şi Pământ" în loc să înţe¬ 
leagă că erau nevoiţi să aleagă între unul şi celălalt. 

Astfel, cele mai mari evenimente din Istoria reală a seco¬ 
lului XX nu au fost altceva decât iluzii. Adevărata istorie 
este naraţiunea ideală a prof. Dughin, pe care aceste eveni¬ 
mente au ascuns-o în mod maliţios. 


1. Ibid. 

Pentru ca ipoteza unui „război al continentelor" să aibă 

vreo viabilitate istorică, ar trebui să se demonstreze măcar 

că războaiele dintre puterile terestre şi maritime au fost mai 

frecvente sau că au avut consecinţe mai importante decât 

alte războaie, mai ales decât cele dintre puterile terestre 

între ele şi cele maritime între ele. Insă cu greu se vor găsi 

în Istoria rusă războaie mai vaste si fertile în consecinţe 

> > 

decât invadarea Rusiei de către Franţa si Germania - două 

> ) 

puteri terestre, conform lui Haushofer şi Dughin - sau 
decât războiul dintre Rusia şi Japonia, puteri terestre, de 
asemenea, potrivit aceloraşi autori. 

Dacă simpla existenţă a unui „război al continentelor" 
este o ipoteză care se risipeşte în vânt, şi mai himerică ar fi 
încercarea de a demonstra existenţa conspiraţiilor perma¬ 
nente din spatele său, ca să nu mai vorbim de existenţa, 
de-a lungul mileniilor, a organizaţiilor secrete implicate în 
acest demers - un „Ordin Atlantic" împotriva unui „Ordin 
Eurasiatic". Prof. Dughin se eschivează de la o confruntare 
de acest tip prin folosirea alternativă a termenilor între 
ghilimele şi fără, denotând fie o simplă figură de stil, fie 
prezumţia existenţei concrete a organizaţiilor menţionate. 
Astfel, el este liber să raţioneze ca şi când organizaţiile ar 
exista cu adevărat, extrăgând de aici cele mai îndrăzneţe con¬ 
cluzii, după cum, dacă ar fi pus la zid să aducă probe con¬ 
crete, s-ar dezice în faţa dificultăţii, susţinând că numele 
organizaţiilor erau doar figuri de stil folosite pentru a de¬ 
semna convergenţa spontană şi nepremeditată a acţiunilor 
„tuturor celor care îşi dau silinţa" pentru cauza atlantistă 
sau eurasiatică, chiar şi dacă îşi imaginau că făceau un lucru 
complet diferit (luptau pentru interese pur naţionale, pen¬ 
tru bani, pentru propovăduirea credinţei, spre exemplu). 

Confuzia dintre unitatea anticipată de un plan şi unitatea 
retroactivă a relatării istorice este aici mai mult decât evidentă. 

Din pricina confuziei în care se află, ideea „eurasiatică“ 
rămâne suspendată în aer ca un nor clarobscur, fascinând 
audienţa cu forţa unui discurs poetico-retoric împodobit 
cu o falsă sclipire ştiinţifică. 

Proba cea mai importantă că ea nu serveşte drept con¬ 
cept ştiinţific este însăşi descrierea blocului eurasiatic actual, 
aşa cum apare în declaraţiile prof. Dughin. Acest bloc cu¬ 
prinde, conform domniei sale, în mod esenţial Rusia, China 
şi ţările islamice. îmi permit să citez aici ceea ce am scris 
privitor la subiect cu câteva luni în urmă: 

Cei trei agenţi principali ai procesului de globalizare, aşa cum 
am putut remarca în articolul anterior, nu sunt specii ale acelu¬ 
iaşi gen: unul este un grup de guverne, celălalt o comunitate 
internaţională de miliardari, cel de-al treilea o cultură religioasă 
fără frontiere, răspândită chiar pe teritoriu inamic. 

Numai primul poate fi descris în termenii uzuali ai geo¬ 
politicii, însă, în măsura în care proiectul Imperiului Rus se 
amplifică în „Imperiu Eurasiatic", orice încercare de a -1 defini 
geopolitic se loveşte de obstacole insurmontabile. Odată ce 
dominaţia eurasiatică include şi Islamul, ajunge să fie comic 
cum marele strateg rus Aleksandr Dughin prezintă disputa pen¬ 
tru putere în lume ca pe o luptă între „imperii terestre" şi „im¬ 
perii maritime", clasificând „Eurasia" în primul grup şi SUA în 
cel de-al doilea. Pe de-o parte, Islamul, după ce a ocupat cu 
mare uşurinţă teritoriile vecine, a obţinut o reprezentare mon¬ 
dială în special ca putere maritimă. Deja în cea de-a doua jumă¬ 
tate a secolului IX - scrie Paolo Taufer în studiul său magnific 
Espansionismo Islamico Ieri e Oggi - „toate marile căi maritime 
erau controlate în fapt de musulmani: de la strâmtoarea Gibral- 
tar până la Marea Chinei, de la porţile Egiptului care comunică 
cu Marea Roşie până la cele ale Siriei". Cât despre Rusia însăşi 
(URSS la vremea respectivă), puterea sa în secolul XX s-a bazat 

mai puţin pe forţa trupelor militare şi mai mult pe prezenţa 
activă a Partidului Comunist şi a serviciului secret sovietic în 
toate naţiunile şi continentele. Nu a fost nimic „terestru" în 
expansiunea tentaculară a Kremlinului în Africa sau în America 
Latină. Nu pot să cred că soldaţii lui Nikita Hruşciov au adus 
pe jos rachetele pe care le-au instalat în Cuba în 1962. Lupta 
între Pământ şi Mare nu e nici măcar un simbol, de vreme ce 
simbolul funcţionează doar când antrenează, sintetic, o mulţime 
de fapte reale, şi nu ficţiuni. Imperiul Eurasiatic nu este un sim¬ 
bol, ci un mit sorelian - este acelaşi lucru cu a spune: un zăhărel 
imens, o invenţie hipnotică concepută pentru a pune milioane 
de idioţi pe drumul unui viitor care nu va fi niciodată ceea ce 
promite. 

Dacă misiunea intelectualului în vremuri confuze este să 
spună lucrurilor pe nume, să exorcizeze cuvintele goale şi să în¬ 
locuiască sloganurile stupefiante cu o reprezentare exactă a si¬ 
tuaţiei, „eurasiatiştii" eşuează jalnic în îndeplinirea datoriei lor. 
Singurul lucru pe care îl pot invoca drept circumstanţă atenuan¬ 
tă este că strategii celorlalte două blocuri globalizatoare s-au remar¬ 
cat şi ei mai puţin prin realism, cât prin capacitatea extraordinară 
de a ascunde lumea în spatele proiecţiei intereselor lor. 1 


1. „Geringonşa hipnotica", Didrio do Comercio (Sâo Paulo), 7 mar¬ 
tie 2011, reprodus la http://www.olavodecarvalho.org/semana/ 
ii0307dc. html. 



